
„ Wie sehr misskennen diejenigen den 
hohen Geist, der über einer solchen 
Schöpfung (die Armee) ruht, die da 
meinen, der Gehorsam dürfe in den 
höheren Stellen abnehmen! Gehorsam 
ist die Stárke der Heere, der Wachter 
ihres Ruhms, die Stütse des Thron's, 
die Sictyerheit der Staaten, das Grund- 
gesets vereinter Krafte: ein Ver- 
rather ist Jeder, er stehe noch so 
hoch 9 der nicht gehorcfit." 

Bismarck. 

Nagy eseményeknek, a legváratlanabbaknak is, messzi- 
ről jövő, sokféle okai vannak. A tömeg, nem látva ezeket, 
más, kézzelfoghatóbb okok után kutat, keres, és rend- 
szerint talál is ilyeneket. A világosi fegyverletétel mélyre- 
ható eseménye sem képez kivételt e tétel alól. 

Mindent lehet Görgey Arthurról mondani, csak azt 
nem, hogy regényes hajlamü és ábrándozó. S mégis egész 
rövid történeti értékű pályafutása alatt határozatlan volt 
és ingatag. Jellemére főleg katonai neveltetése birt befo- 
lyással, tetteire környezete. És ezt nem lehet csodálni! 
A sors rohamosan, mondhatni egyik pillanatról a másikra 
emelte a legmagasabb polczok egyikére a szerencsefiát, s 
ő rendesen az első benyomás sugallata szerint cselekedett. 
Gyakran a harag, felindulás vagy boszúság sugalta a 
tanácsot, pedig ezek egyike sem jó tanácsadó. 

Ma már azzal körülbelől minden ember tisztában 
van, hogy Görgey Arthur nem a «szó közönséges értel- 
mében vett* áruló. Uradalmakat, nagy méltóságokat s 
földi javakat, melyekben dúskálni lehet, nem kapott cserébe 
azért, hogy egy kardcsapás nélkül tétette le a rendelke- 
zésére álló haderővel Világosnál a fegyvert. Pedig a tör- 
ténelem, különösen hazánk történelme igen szomorúan 

- Hentaller ; Görgey mint politikus. 1 

bizonyítja, hogy az ily tettek már e földön el szokták 
nyerni kiérdemelt jutalmukat. 

Évek, mondhatni évtizedek óta napirenden van iro- 
dalmunkban az a tengeri kigyó, melynek neve: «Görgey- 
}térdés», s mely csak a körűi forog : kénytelen volt-e 
Görgey feltétlenül letenni Világosnál a fegyvert, vagy sem ? 

A közvélemény Görgey Arthurt rögtön a világosi 
fegyverletétel után a legnagyobb bűnnel, a hazaárulással 
vádolta. A szabadságharcz életben maradt vezérférfiainak 
nagy része, főleg pedig a külföldre menekültek, szinte 
homlokára sütötték az árulás bélyegét. 

Viszont pár év előtt, kétszáz és néhány egyén, kik- 
nek nagy része szabadságharczunkban alantas szerepet 
játszott, ellentétbe helyezvén magát a közvéleménynyel, 
rehabilitálni igyekezett Görgey Arthurt az árulás vádja alól. 

Ezek a jó barátok úgy tüntetik fel a volt dictator 
ügyét, mintha kortársai és politikai ellenfelei elsietett és 
rosszakaratú vádja sütötte volna rá a fővezér homlokára 
a bélyeget s mintha a nagy történeti katastrófának balra- 
fordulásáért ő csak bűnbaknak, villámhárítónak lett volna 
a közvélemény elé állítva, nehogy a nemzet saját magá- 
ban keresse és találja fel a valódi hibát, s ez által saját 
nemzeti életének fonala ketté szakadjon. 1 

Most legutóbb testvéröcscsének Istvánnak jelent meg 
három vaskos kötete. Ez a három kötet nem egyéb, mint 
az 1852-ben Görgey Arthur által kiadott «Mein Lében 
und Wirken in Ungarn* czímű munka bővített kiadása. 
Utóbbit a szenvedély és fájdalom befolyása alatt irta 
a fővezér. Amaz meggondolt, hideg, megfontolt fővel ösz- 
szeállított munka, melynek legnagyobb hibája, hogy szer- 

1 Görgey Arthur : Gazdátlan levelek. 4— 5. lap. 

zője egész három kötetén keresztül csalhatatlanságot köve- 
tel a maga részére. Ha Görgey Istvánnak valamely adat 
irója nincs ínyére, arra egyszerűen rámondja, hogy « téve- 
dett*, «nem emlékszik jól az eseményekre*, « cserben 
hagyta emlékező tehetsége*. 1 () azután mindenkit helyre- 
igazít, mert egyedül az ő adatai hitelesek, az ő emlékező- 
tehetsége a legjobb. 

S épen, mert az « 1848- -49-ből » czímű mü irója oly 
túlságig érdekelt fél, ezért nem lehet a munkát, mint tör- 
téneti becsűt, legfeljebb csak mint okmánytárt figyelembe 
venni, még akkor sem, ha ténynek veszszük, hogy csak- 
ugyan István, az «ocs» irta a könyvet, s nem csak nevét 
kölcsönzé oda «Arthur bátyám »-nak. 

Hogy Görgey István így irta meg könyvét, azon 
senki sem csodálkozhatik. A testvérnek, ugyanazon név 
viselőjének sokkal több van megengedve, mint másnak, 
de ép ezért lehet, sőt kell a testvér ítéletére kevesebb 
súlyt fektetni. 

Mert a történetíró ítélete nem szorítkozhatik kiválóan 
az egyéni benyomásokra, legkevésbbé pedig a fiatal kor- 
ban szerzett észleletekre. Csalékony eleme ez a megbirá- 
Iásnak, melyben az ifjú kebel fogékonysága a pillanat 
hangulatával párosul. Hát még ha rokon, sőt testvér mond 
ítéletet a rokon vagy testvér cselekedetei felett, akkor 
lehetetlen be nem látni, hogy kevés történeti értéket tulaj- 
doníthatunk az ily munkának. 

Az tagadhatlan, hogy Görgey sokak előtt rokon- 
szenves, de viszont kevés ember neve oly általánosan 
gyűlölt mint az övé! Vannak feltétlen bámulói s a nagy 

1 Görgey István: 1848 -49-ből. III. kötet. 358. lap. Továbbá 
IIÍ. kötet. 578. és 585. lapok, hogy többet ne említsek. 

> 1* 

Digitized by VjOOQIC 



közönség elitéli. De viszont még ,az is, ki hazaárulónak 
tartja, megvetéssel tiltja meg gyermekének, «hogy ki ne 
ejtse azt az átkos nevet*, 1 még az is érdeklődve állott 
meg az egyszerű szürkeruhás arczkép előtt, mely nemrég 
a mtítárlaton a nagyteremben ki volt állítva. 

Minél inkább hörtiályba van burkolva ez a meg nem 
fejtett történelmi rejtély, annál több 'okunk van arra, hogy 
helyes fogalmat igyekezzünk magunknak róla alkotni. Ezt 
csak úgy érhetjük el, ha hidegen, rokon- és ellenszenv 
nélkül veszszük bonczkés alá az adatokat. Bármiféle 
magánvéleményt tápláltam is kora gyermekségem óta a 
volt diotator felől, a midőn tetteit el akarom bírálni, nem 
leszek elvakult. Sem érdek, sem szenvedély szemüvegén 
nem nézem. Ha ellenszenvem van tette iránt, ez az ellen- 
szenv érvekre van alapítva. Az érvet ellenérv megdönt- 
heti, leronthatja, s midőn én bírálom, bírálom tárgyilago- 
san, s nem fog befolyásolni sem a nagy tömeg alkotta 
vélemény, sem a rokonok és jóbarátok érzelemnyilvánulása. 

E tanulmány nem legyezget senkit. Ha tárgyilagos 
szempontból az igazságot megmondja, megmondja esetleg 
némely helyen a legridegebben, ezt ne vegye senki sze- 
mélyeskedésnek, nagyjaink kisebbítésének, mert előttem 
Castellár szavai lebegnek, hogy: « a mi kitűnő van minden 
pártban, az a haza dicsőségéhez tartozik, s nincs jogunk 
nagy szellemeinket lábbal tiporni, mint a hogy Shakespeare 
Opheliája abban keresi örömét, hogy széttapossa koszorú- 
jának rózsáit.* 



1 Görgey Arthur: Még egyszer Görgey és Kossuth. Buda- 
pesti Szemle. 1881. májusi füzet 163—164. lapok. 

Görgey egyénisége talány. Talány volt nemcsak a 
szabadságharca alatt, de az maradt azóta is. 

- Kedélyhullámzása legellentétesebb magatartásra ra- 
gadja. Roth és Philippovics elfogatásánál, Zichy Ödön 
kivégeztetése alkalmával, Schwechatnál s midőn Vetter 
visszalépése után fővezérré lesz kinevezve, buzgó hazafi 
és magyar. 

Ellenben Vácznál felülkerekedik benne az osztrák 
katonatiszt s békülni óhajt az uralkodó házzal, csak azért, 
hogy márczius 22-én Szemere Bertalanhoz intézett levelé- 
ben tiltakozzék a béke ellen s alkalma legyen magát 
minderi forradalmi árnyalatnál túlzóbbnak tüntetni fel, 
emlegetvén e levélben a «ny aktilót > mint egyetlen és 
utolsó mentő eszközt. 

Gyűlöli az osztrákot szíve legmélyebb rejtekéből s 
megveti oly annyira, hogy a fegyvert nem hajlandó előtte 
letenni. S mégis, midőn Klagenfurtba internálják, nem 
habozik a gyűlölt, megvetett osztráktól évdíjat kérni ; sőt 
az évi apanage fölemelését sürgetni. 1 

Jószívű, és egyúttal kegyetlen egész a szívtelenségig : 
egyszerű és fényűző. 

Megosztja katonáival utolsó falat kenyerét, egy kulacs- 
ból iszik a honvéddel ; együtt fárad és alszik velük ; egy- 
szerű bekecsben jár télen, atillában nyáron s ez által 
megnyeri hajlamukat. Hogyne lenne purit^i! De fényes 
lakomákat rendez tisztjeinek, végig nézi azok tivornyáit: 
és Komáromnál már skarlátvörös, aranynyal sujtásozott 
tábornoki egyenruhában jelenik meg s vezeti tűzbe huszár- 
jait Tetszeleg magának azzal, hogy gróf Stahremberg Pista 
a kocsisa, midőn ő sebesülten fekszik a kocsiban. 

1 Görgey Arthur : Mein Lében und Wirken in Ungarn. 
Vorwort. 

Tétováz, hogy veszni hagyja-e Lipótvárt melyben 
hajdani testőrbajtársa Mednyánszky László az alparancs- 
nok. fél. hogy az osztrákok kezébe kerülhet, és viszont 
ősszevagdaltatja huszárjaival másik testőrbajtársát, Udvar- 
noky Gézát Mezőkövesden holmi csekély kihágás miatt, 
csakhogy megbámulják benne az erélyes, hajthatlan. merev 
vezért. Kérlelhetlen szigorral löveti főbe Selmeczbányán 
a 10-ik zászlóalj egy közlegényét, ki botbüntetésre itélt 
bajtársa érdekében szót emel s a végrehajtás ellen tilta- 
. kőzik ; és ellágyul a szive, midőn a czirkáló honvédcsapat 
orrát és füleit levagdaló tót parasztokat kellene teljes szi- 
gorral büntetni s ezeket, egynek kivételével, végig botoz- 
tatva hazabocsátja. 1 

Embergyűlölő a legridegebb kegyetlenségig s gyöngéd 
egész a legédesebb vonzalom mélységeibe merülve. Július 
2-án Komáromnál a Dom Miguel zászlóalj egy fiatal had- 
nagyának fejét a zászlóalj szeme láttára kardjával vágja 
végig, s ugyanott, midőn nem habozik honvédéit kartá- 
csoltatni, érzelgőssé válik, s «megvillan fejében a gon- 
dolat^ hogy talán az ágyú saját, öcscsét is «le találja 
teríteni.* 2 

Életmódját tekintve, puritán az egyszerűségig; nem 
iszákos, és Damjanichchal mégis versenyt iszik pálinkát. 

Egyenes lelkűnek, nyilt, katonás jellemnek tünteti fel 
magát mindenki előtt, s daczára ennek folyton fondor- 
kodik. Nagyravágyó és bosszúálló, egy szóval Görgey 
Arthur regényes vegyüléke a buzgó magyar hazafinak és 
a vándorlás közben elpottyantott Soldatenkindnek. 

Telve volt vágyakkal és törekvésekkel a fölfelé hala- 



1 Göryey István: 1848— 184-9-ből. I. kötet, 200— 201. lapok. 
s Ugyanott. III. kötet, 9—10. lapok. 

dás iránt. Birt vakmerőséggel és mint a következmények 
megmutatták, bőségesen meg volt áldva a cselszövéshez 
szükséges képességgel is. 



Görgői és toporczi Görgey Arthur 1818-ban szüle- 
tett Toporczon, Szepesmegyében. 

Ott fent, a Kárpátok között van a Görgey-család 
fészke már évszázadok óta. A Görgey-család egyike a 
legrégibb magyar családoknak. Családjáról elmondhatja 
körűlbelől azt, a mit gróf Halville mondott egy fiatal 
gárdahadnagynak, kinek, midőn ez azt állitá, hogy Svájcz- 
nak nincs régi nemessége, a gróf így válaszolt: «De igen 
van, az én családom s a Habsburgoké, kik most a 
német császári trónon ülnek. Önnek bizonyosan oka van 
saját családját előbb említeni? kérdé tovább a hadnagy. 
Jgen uram, válaszolá a gróf méltóságteljesen, van okom : 
mert a Habsburg-család egyik őse az ősapám apródja 
volt. 1 Az egész Görgey- fajnak katonai jellege van. Ősei 
közül néhány kiváló szerepet játszott hazánk történetében. 
Nevezetesen egyik elődje, Arnold, mint a szepesiek grófja. 
IV. Béla király alatt, a tatárjárás idejében biztos men- 
helyet nyújtott a menekülőknek. A «Lapis refugii* falai 
alól véres fejjel verte vissza az arra kalandozó tatárhor- 
dákat. Az Árpád-ház férfiágának kihalása után egy másik 
őse, István, Róbert Károly oldala mellett harczolt tren- 
cséni Csák Máté ellen. Nagyatyja mint kapitány esett el 



1 Madame Campan Memoiren. III. kötet, 158. lap. 
8 Heinrich Ritter von Lenittschnigg : Kossuth und seine 
Bannerschaft. I. kötet, 62—63. lap. 

a franczia hadjáratban. 2 Ugy ő, mint testvérei tetszelegve 
hasonlítják össze Görgey visszavonulását a bányavárosokba 
trencséni Csák Máté hadviselésével. 

Görgey Arthur 1832-ben lépett mint hadapród egyik 
sorezredbe. Majd a tullni utásziskolába került. 1837-bea 
mint alhadnagy lépett a testőrségbe. 1842-ben főhadnagy 
lett a 12-ik huszárezredben. 

Görgey csendes volt, magába zárkózott, szótalan. 
Ekkor állott be az a fordulat, mely ép oly befolyással 
birt egész életére, a mily végzetessé vált a magyar sza- 
badságharczra. Boldogtalan ezredese elég megátalkodott 
volt bizonyos szolgálati ügyben « Arthur főhadnagygyal* 
nem egy nézeten lenni, ezért utóbbi beadta lemondását s 
kilépett az osztrák hadsereg kötelékéből. 

Katonai minősítvényi táblázata egyike a legérdeke- 
sebbeknek. Dicsvágyó és mégis szerény. Jó lovas, nem 
iszákos, nem kártyás, nem adósságcsináló, nem veszekedő* 
A tudományokat kitüntetéssel sajátítá el. 1 

E minősítvényi táblázat szerint pontos, munkát ked- 
velő volt s gyors, világos felfogással birt. Szigorú, lelki- 
ismeretes ; egy szóval osztrák kaptafára ütött tisztnek vált 
be. És viszont, a szenvedélyek közül ép a legveszedelme- 
sebbet észlelték Görgey Arthurnál: a dicsvágyat ! 

Hideg, nyugodt s gunyoros tekintetéből csak egy 
meggyőződés rítt le: az önhittségé, az elbizakodásé. 

Arról a kerek kopasz fejű, szemüveges, rövidhajú, 
hegyesszakállú férfiúról, kinek ajkán csak elvétve láttunk 
mosolyt, senki sem gondolta volna, hogy a dicsvágy ördöge 
lakik bensőjében. 

1 Gelich Richárd : A függetlenségi harcz története. I. kötet, 
285. lap. 

Szótlan, hév és szívnélküli feljebbvaló volt, s a tűz- 
ben hidegvérű. Görgey Arthur a magyar tiszteknek egy 
egész nemzedékét képviselte. Azokét a tisztekét, kik osztrák 
szolgálatban, vagyon, befolyás és mágnási korona nélkül 
béke idején nem tudnak még csak őrnagygyá se lenni. 
Azt az osztályt, mely szélcsendben zaj és feltűnés nélkül 
tűnik el a nemzet tengerének csendes hullámzása között 

De nem csak a rang, vagyon és befolyás hiánya 
volt oka annak, hogy nem haladhattak, hanem az is, hogy 
magyarnak születtek. Hisz gróf Széchenyi István előlépte- 
tése is megakadt katonai pályáján, s ő nem birván az 
őrnagyi rangot elnyerni, e felett való elkeseredésében ezt 
irja naplójában : « Szerencsétlen ország, a hol a haza ben- 
szülött gyermekei, kik hazaszeretettől égnek, pénzzel kény- 
telenek előmenetelöket megvásárolni, ha nem akarják, hogy 
jött-ment idegenek elejökbe lépjenek*. 

Görgeynek csak alkalom kellett. Tetterejének szin- 
padra volt szüksége, hogy katonai tehetségét tündököltesse. 

És sajátságos! Görgey csalárd űton nőtt nagyra, s 
még sem szokták őt csalárd embernek nevezni. 

II. 



A mikor Görgey az osztrák hadseregből kilépett, 
Prágába ment. Ott a vegyészetet tanulmányozta. A sza- 
badságharcz kitörése már itthon találta. Mikor 1848. május 
végső napjainak egyikén Vasvári, Petőfi és Irányi a 
múzeum magaslatáról szónokolnak a néphez, Magyarország 
későbbi dietatora ott hallgatja testvéröcscse, István társa- 
ságában, ismeretlenül, senki által körűi nem rajongva, 
nem ünnepelve. S megvillan agyában a gondolat, hogy 
hisz az az egyik népszónok ott fenn a magaslaton, kit a 
tömeg éljenez, «a mi toporczi protestáns lelkészünk fia». 1 
Megvillan az is, ha a toporczi egyszerű lelkész fiát 
így ünneplik, miért ne lehetne ünnepelt, körűirajongott 
egyén ő is! 

Az alvidéken már javában folyt akkor a szerbek 
ellen a küzdelem. Igaz, hogy meddő volt. A tisztek zúgo- 
lódtak a parancsnok ellen s gyanúsították. Kökényessy 
Szaniszló őrnagyot, ki előbb kapitány volt Jászberényben 
a nádorhuszárok toborzó telepénél s mint őrnagy ment 
Verbászra, felküldtek a tisztek Pestre, hogy tegyen jelen- 
tést Kossuthnak a főparancsnok magatartásáról. 

1 Görgey István: 1 848— 1849-ből. I. kötet, 12. lap. 

— Kit tudna őrnagy úr. a ki képes ellenőrizni Bech- 
toldot? kérdé Kossuth Kökényessyt. 

— Tudok egy embert viszonzá Kökényessy, a ki 
valamikor főhadnagy volt s most vegyész Prágában. Ez 
Görgey Arthur. Ő legjobban megfelelne e feladatnak: az 
a kérdés, elvállalná-e? 

Görgey Arthur nevét tehát Kökényessy említette leg- 
először Kossuth előtt. S Görgey hajlandó volt belépni a 
honvédségbe. Először is a győri 5-ik honvéd-zászlóaljhoz 
lett kinevezve századosnak. 

Győrbe érve, rögtön kifogása volt feljebbvalói ellen. 
Rangidősb századosáról azt észlelte, hogy «csak szellemi- 
leg képtelen állomása betöltésére » ; a zászlóalj -parancsnok 
erkölcsileg is az. Utóbbiról úgy beszéltek Pesten, «mint 
általánosan ismert uzsorásról*. 1 

Később gyutacsgyárat rendezett be ; majd őrnagygyá 
neveztetvén ki, mint ilyen Szolnokra ment szervezni. Már 
itt csalódott honfitársaiban, nem találta eléggé nagynak 
polgártársai lelkesedését. 

Mint őrnagy segített Perczel Mór ezredesnek Roth 
és Philippovics horvátjait elfogni. Ez volt Görgey első 
katonai fellépése a szabadságharczban. 

De már itt is bebizonyítá, hogy feljebbvalót nem 
akar ismerni maga felett. Mint csapatparancsnok nem tett 
jelentést főparancsnokának, Perczel ezredesnek. Perczel 
már ezt árulásnak nevezte s azzal fenyegetőzött, hogy 
elfogatja s főbe löveti Görgeyt. 

— Hunczut gazember, a ki nekem azt mondja! 
viszonzá Görgey, s a jelen volt tisztek, Kökényessy, báró 

1 Görgey Arthur: Mein Lében und Wirken in Ungarn. 
I. kötet, 2. "lap. 

Meszéna s a többiek alig birták a két dohos ember között 
az összekoczczanást elsimítani. Ekkor monda neki Perczel 
Mór: « Előérzetem súgja, hogy ön szerepet fog játszani 
hazám történetében, de jegyezze meg, hogy szívtelen ember 
valódi nagy ember nem lehet soha.» 

Akkor szerencsére lecsillapodtak a felkavart hullá- 
mok, de a keserűség, a harag örökre ott lángolt, ott lap- 
pangott mind a két férfi szivében. 

. Sohasem bocsátottak meg többé egymásnak ! 



Ekkor az országban már minden lázas állapotban 
volt. Oly gyorsan, oly rohamosan követték az események 
egymást, hogy itt csak dióhéjban lehet róluk megem- 
lékezni. 

Ott van például a budai főparancsnok ellen meg- 
kísértett macskazene s annak véres kimenetele; a sasos 
czímerek s a feketesárga szinek ellen indított irtó had- 
járat. Ugyancsak ekkor tájban szánta rá magát Széchenyi 
István is arra, hogy elhagyja Budapestet s elinduljon vég- 
zetes útjára Döblingbe. A jó öreg, de határozatlan jellemű 
Mészáros Lázár is átveszi a hadügyi tárczát s elég jel- 
lemzően hadügyminiszteri szereplését békítésen kezdi ; 
kibékítvén a napisajtót a tisztikarral, ezeknek nem levén 
dolguk, egymás között czivakodtak. Perczel Mór a kép- 
viselőházban hevesen kikel az alvidéki hadviselés miatt; 
árulást emleget, mire egy ottani tiszt, Chotek kapitány 
párbajra hívja ki. Egyiköknek sem történik baja. A nádor, 
mint az ország főkapitánya, táborba száll s felszólítja a 
bánust értekezletre. A bánus komédiát játszik, mire a 
főherczeg faképnél hagyja az országot. 

Kossuth ezalatt bejárja Kőrös, Kecskemét, Czegléd, 
Abony és Szolnokot s népfölkelést hirdet, ezalatt egy Lip- 
csében tartózkodó hazafi, Hertelendy Miklós ajánlatot tesz 
neki, hogy ott Lipcsében, a magyar ügy érdekében német 
légiót fog toborzani. Egy Prágában lakó osztrák őrnagy 
szintén megsokalja az alvidéki viszás harczokat, s Kos- 
suthot észszerűbb katonai administratióra figyelmezteti, 
nem különben jelzi azt is, hogy «Nádossyban a magyar 
kormány nem bízhat meg*. 1 Ezalatt az állampénztár tel- 
jesen üresen áll, bár a nemzeti adakozások gyülekeznek 
a haza oltárán. Az országgyűlés végre megembereli magát, 
szembeszáll a koronával s Ferdinánd manifesztumát tör- 
vénytelennek jejenti ki. Jellasich, a teljhatalmú bánus nyo- 
mul előre, s a másik teljhatalmú biztost, Lamberg grófot 
a Duna hidján meglyncbeli a nép. 

Arra a hírre, hogy Jellasich a főváros felé közeleg, 
Makk József tűzmester is abbahagyja az ujonczok okta- 
tását az Újépületben, s kijelenti a «Márczius tizenötödiké >- 
ben, hogy képes megvédeni a fővárost tüzéreivel a hor- 
vátok ellen. Rejtélyes férfiú ez a Makk József tűzmester. 
Az ember még ha akarna sem tud reá haragudni. Mily 
rövid út a tüzmesterségtől az ezredességig ! Mily rövid idő 
telik el a közben, hogy Komárom Várában Meszlényi Jenő 
alezredes báró Majthényi tábornok fejéről az őrség jelen- 
létében leüti a díszcsákót s Makk ezredes ezt lábával 
tovább rúgja, miután tiszttársai megragadják kezében kard- 
ját. Abban a « hatalmas kézben*, melyet egy honleány. 
Szulyovszkyné rögtön, nyilvánosan megcsókol, mert «az a 
kéz ragadta ki az ármány torkából Komárom várát s 
tartá meg a nemzetnek*. Mily rövid idő telik el addig a 

1 Vörös Antal-féle kéziratgyűjtemény a Nemzeti Múzeumban. 

perczig, míg Makk ezredes Komárom börtönébe kerül, mint 
áruló ! 

És mily hosszú ideig bolyong azután szerte a három 
világrészben, attól az időtől kezdve, mikor korbácscsal 
kezében kényszeríté Komárom vára parancsnokát Klapka 
Györgyöt, 1 hogy összeesküvő társát, a várat feladni nem 
akaró Thaly Zsigmond ezredest bocsássa szabadon, bolyong 
Kiutahiától kezdve egész az amerikai lakatlan pusztákig, 
hogy azután beteg barátja ágya mellől a sárgaláz őt, az 
ápolót ragadja el. 2 

De térjünk vissza a lázban levő fővárosba! 

A legnagyobb izgalmak közepett, mint bomba csapott 
le Pesten az a hír, hogy egy ismeretlen honvéd őrnagy, 
« valami Görgey*, ki eddig Prágában «ehemicus» volt, a 
Csepel szigeten Zichy Ödön grófot statárium útján kivé- 
geztette. Legyen valaki bármennyire ellensége a halálbün- 
tetésnek, mégsem fogja tagadhatni, hogy háborúban jogosult 
a kivégzés. Jogosult, mert a viszonyok kivételesek, s az 
eljárás nem a rendes büntetőjog, hanem a «jus belli » 
alapján hozatik, mely elteszi útból a társadalomra veszé- 
lyes egyént, hogy megmentse a magát védelmező társa- 
dalmat. Ez esetben egyesek megsemmisítése a természet 
törvénye nevében történik, mert a közjó követeli az elret- 
tentő példa adását. Görgey utólag hosszasan mentegeti e 
tettét. Nézetünk szerint az itélet a «jus belli* alapján 
hozatván, jogos volt. 

Ez a kivégeztetés alapította meg Görgey későbbi hír- 



1 Id. Szinnyey József: Komárom 1846— 49-ben. Hazánk. 
1886. szeptemberi füzet, 534. lap. 

" a Róssaffy Mátyás : Hazánk. 1887. júniusi fűzet, 65. s követ- 
kező lapjai. 

nevét, mondhatni, ez szerezte meg neki pillanatnyi dicta- 
torságát. 

Ilyen rideg, erélyes katonai parancsnok kellett azok- 
nak, kik Mészároson már kezdetben észrevették, hogy nem 
eléggé ruganyos és mozgékony arra, hogy egy forradalmi 
hadsereg főparancsnoka lehessen. 

Ez azután az ember, a ki még egy grófot is fel mer 
akasztatni, gondolták azok, kiket nemes ifjú tűz, a forra- 
dalmi eszmék költői buzgalma lelkesített. Még akkor a 
későbbi ármánykodásoknak nyoma sem volt. A kétlakiak 
elhúzódtak odujokba, a nyulak külföldre, vagy legalább is 
Ausztriába menekültek. Itt biztonságban érezvén magukat, 
bátran nyilatkozhattak a haza és alkotmány ellen, mint 
tette gróf Pálfy Mór is, ki Schönbrunnból jelenté ki, hogy 
*nem ismer sem magyar alkotmányt, sem Magyarországot ». 

A hazafiatlan, gőgös ember! Utánozta a czigányt, 
ki köpenyeg alól mutat fügét. De bűnhődése nem maradt 
el; mert tiz és néhány évvel azután kapja meg e nyilat- 
kozatára a méltó feleletet a vértanú-miniszterelnök bátor 
lelkű leányától, ki nyilvános bálban fordít hátat az őt 
megszólító hatalmas helytartónak, így fejezvén ki meg- 
vetését Pálfy és azon társai ellen, kik a muszkát behívták. 

Szerencsére kevés ily magyar ember akadt abban 
az időben. A képviselők, kik helyt mertek állani s a kor- 
mány tagjai, mind egészen tiszták voltak és nemesek ön- 
zetlenségük és hazaszeretetük teljében. A nagyravágyás, 
féltékenykedés és irigykedés szelleme még nem szállotta' 
meg őket; magukért semmit sem kívántak, mindent a 
szabadságért, az alkotmányért tettek. A nepotismus csak 
később üté fel fejét. 

A mint Görgey gróf Zichy Ödön kivégeztetése után 
első alkalommal Pestre jött, rögtön fölkereste Kossuthot 

s jelenté neki, hogy magával bozta a Zichy Ödön-féle 
gyémántokat. 

Miként, miként nem, szóba jött a katonák politizá- 
lása, a vége az volt, hogy Görgey Kossuthhoz fordulva, kérdé : 

— Ön fél a mostani katonai parancsnokok politikai 
nézetétől? Véleményem szerint a katona általánosságban 
nem törődik a politikával. Azt teszi, a mit neki paran- 
csolnak, határozott rendeleteket kér s azt követeli, hogy 
feljebbvalója határozottan lépjen fel. Ez áll a tisztről ép 
úgy, mint a közkatonáról. 

És ugyanaz a férfiú, ki első politikai hitvallását ily 
módon adja tudtára feljebbvalójának, később maga kezére 
kezd politizálni, élére áll az engedetlen, politizáló, lázadó 
tiszteknek, sőt ő lesz azok éltető lelke. 

Jellemző Görgeynek ez a magatartása. Mikor a fen- 
tebbi nyilatkozatot tetté, még csak egyszerű törzstiszt, s 
már számító, alázatos, behízelgő és képmutató; ha nem 
ez lett volna, miért jelenté ki, «hogy a katonának, legyen 
az tiszt, vagy közember, nem szabad politizálni*. 

Kossuth egy pillanat alatt el lett ragadtatva általa, 
s bizalmának tani^jelét adandó, tudatta vele, hogy a hon- 
védelmi bizottmány nem bízik Mógában és környezetében, 
nem tartja őket elég jó hazafiaknak; egyúttal fölkérte 
Görgeyt, kémlelje ki Mógát, nem-e áruló? 

Mógára vonatkozólag Görgey Arthur ezt jegyzi meg : 
Megvallom, nem értettem egyet Mógával, de inkább hittem, 
hogy ostoba, mint hogy áruló. De nem tartottam az áru- 
lást sem lehetetlennek. 1 

Kossuth azon intézkedéséből, hogy Görgeyt Móga 

1 Görgey Arthur : Mein Lében und Wirken in Ungarn. 
I. kötet, 56. lap. 

mellé rendelte, világosan kitűnik, hogy a kormány már 
ekkor bizalmatlan volt a rendes katonasággal szemben, 
illetve nem bízott a vezényletben. S a naponként fokozódó 
gyanakodás az idegen tisztek eltávolítását követelte. De e 
tiszteket állásaiktól megfosztani nem lehetett. Hogy tehát 
a konkoly külön válhasson a tiszta búzától, annak a mód- 
ját is kitalálták az által, hogy megengedték a rendes had- 
seregbeli katonáknak a honvédzászlóaljakba leendő átlépést. 



A tiz hónapig tartó hadjárat tulajdonképen Schwe- 
chatnál vette kezdetét. Az osztrák hadsereg előtt a nem- 
zetőri csapatok nem álltak helyt. Már ekkor bebizonyult, 
hogy a nemzetőri csapatok nem valók egyébre, minthogy 
a rendes katonaságot is megzavarják. 

De nemcsak Schwechatnál volt ez így! Valljuk be 
az igazat, így volt ez az egész országban. Szabadság- 
harczunk szerencsétlen kimeneteléhez nagyban hozzájárult 
a nemzetőrség magatartása. 

A nemzetőröket előőrsi szolgálatra ép oly kevéssé 
lehetett alkalmazni, mint rendes ütközetben, avagy sánczok 
ostrománál, Ők határozottan kimondták, hogy nem akar- 
nak « kenyeres pajtásaiktól (a kik a kenyeret s eleséget 
hordták utánuk) megválni s nem állnak a külső sánczba. 
Küldjenek a tisztek oda rendes katonákat, mert «a nem- 
zetőr nem arra való, hogy bőrét a vásárra vigye*. 1 

így gondolkodott 1848-ban a nép, melyet a nemes- 
ség befogadott az alkotmány sánczaiba. Ebből magyaráz- 
ható meg azután, hogy a szabadságharcz végén a magyar 

1 Vetter Antal: Az 184*8 — 4-9-iki szerb támadás. Hazánk. 
1887. májusi füzet, 388-ik lap. 

Hentaller : Görgey mint politikus. & 

hadsereg összes létszáma alig ment 167,000 emberre. 
Midőn az első honvédzászlóaljakat alakították, az intelli- 
gentia, a nemesség sietett beállani, de a nép. az nem 
*igen akarta bőrét a vásárja vinni ».' 

Volt olyan eset, hogy a toborzás első napján csak 
három egyén állott be. l Másnap ugyan teljes lett a kivánt 
, létszám itt is, de jobbára intelligens fiatal emberek csap- 
tak fel. A nép és a tekintélyes polgárság zöme nem érezte 
át a helyzet komolyságát és fontosságát, s a részvétlen- 
ség a szabadság ügye iránt nagy volt. 2 A kormány pedig 
nem a sorozást rendelte el mindjárt kezdetben, a minek 
előbb-utóbb okvetlen be kellett következni, hanem az első 
honvéd-zászlóaljakat önkéntesekből alakította. Tisztelet azon 
vidékeknek, melyek kivételt képeztek. 

A törvény azon intentiója, mely a nemzetőrség fel- 
állítását czélozta, helyes lehetett, de a kivitelben magában 
nem voltak képesek egyebet produkálni, mint rendezetlen, 
szervezetlen, fegyelmezetlen népfölkelést. Néhol egyesek 
magukat kivételnek tartván, megtagadták a szolgálatot, 
mások pedig pénzen állítottak helyettest. 

A hol az emberanyag meg volt, ott más hiány mu- 
tatkozott : nem volt lőfegyver, vagy ha volt, a hány ember, 
annyi szerkezetű puska, úgy hogy a töltényegység nem 
levén meg, kiki maga készíté töltényeit. 

Gyakorlásról szó sem lehetett. Nem volt alkalmas 
tiszt, ki a nemzetőröket katonailag kiképezte volna. Leg- 
nagyobb baj volt az idő rövidsége. Azonfelül a hét éves 

1 Bucky László : Bem Erdélyben és a Bánátban. 9. lap. (A 
három jelentkező önkéntes Szatmáron a 12-ik zászlóaljnál : Marótby 
János, Luzsénszky Lajos és Rucky László voltak.) 

2 Görgey Arthur : Mein Lében und Wirken. I. kötet, 132. és 
195. lapok. 

és napóleoni háborúk nemzedéke már kihalt, részben 
elaggott. A nemzet közszelleme nem volt harczias, a kor 
gyermekei nem levén hozzászokva sem a fegyverforgatás- 
hoz, sem a hadi. fáradalmakhoz. Ez a főoka, hogy a nem- 
zetőrök hasznavehetetlen tömeggé silányodtak. « Nálunk 
katonáknál ez a szó « pecsovics* nem létezik, e helyett 
már «nemzetőr»-t használunk*, irja valaki a «Márczius 
tizenötödike » augusztus 5-iki számában. Ez nem csoda! 
Akkortájban történt lent a Bácskában, hogy a nemzet- 
őröket felszólították, ajánlkozzanak önkéntesekűl egy ostrom- 
rohamra, s 1105 szál vitéz nemzetőr közöl csak 81 vál- 
lalkozott önkéntesen, megjegyzendő, hogy ezek mind főtisztek 
voltak s nem a nép gyermekei. 

Meggyűlt a baja Görgeynek is Schwechat alatt a 
nemzetőrökkel. Élénken jellemzi egy levelének alábbi 
kivonata azok magatartását: «A borsodi zászlóalj szolgá- 
lati ideje folyó hó 20-án járt le s ma már ötöd napja, 
hogy haza kivánkoztak. Gsányi László királyi biztos úr 
megpróbálta őket szép szóval tovább maradásra birni, de 
biz ők másodszor is kijelentették, hogy egyáltalán nem 
maradnak; sőt azt is mondták, hogy minekutána eddig 
csak kisegítette az Úristen az ágyútüzből, ők nem lesznek 
bolondok a hátralevő öt nap kedvéért újra koczkára tenni 
kedves kis életökeU. 1 

Ezeknek a viszás állapotoknak a hatása kiterjedt 
későbbre is. 



Schwechat volt a magyar hadsereg első útvesztője. 
Bemenjen-e Ausztriába, felszabadítsa-e Bécset, vagy sem ? 

1 Görgey István : 1848— 49-ből I. kötet, 36. lap. 

2* 

Ezen tanakodtak, ezen töprenkedtek. Győzött a czopf! ez 
egyszer nem a bécsi, hanem a különleges honi. 

A szabadságharcz sorsát intéző férfiak ekkor a ma- 
gyart annyira jellemző, az egész világtörténetben párat- 
lanul álló loyalitás benyomása alatt állottak. A király 
rendeleteit törvénytelennek jelenték ki. mégis a császár- 
király iránti tiszteletből s ragaszkodásból haboznak meg- 
tenni a döntő, elhatározó lépést. Az opportunismus felül- 
kerekedett bennök, s nem merték átlépni a szomszéd 
határát. Azét a szomszédét, a ki leste, várta^ hívta ; s 
kinek ugyanaz volt az ellensége, a ki a magyarnak. 

Nem tudták megállapítani, hogy semleges terület-e 
Ausztria, vagy sem, s van-e joga a magyar hadseregnek 
oda bevonulni ? Pedig váltig előttük volt a példa : Ha 
semleges terület, akkor Jellasich horvátjainak sem lett 
volna szabad oda menni; de miután az osztrákok a hor- 
vátokkal nem bántak úgy el, mint a kik semleges terü- 
letet sértettek, tehát a magyaroknak sem volt okuk a 
semlegesség megsértésétől félni. 

A szabadságharcz élén álló férfiaknak azonban az 
uralkodóház iránti tisztelet és hódolat a főjellemvonásuk. Ezt 
nem bírták levetkezni még akkor sem, midőn a nemzeti 
szellem nem «csinálódott», hanem azt a közvélemény erő- 
szakolta ki. Ennek a tehetetlen «tedd ide, tedd oda » -poli- 
tikának az egészségtelen gyümölcse nagyon is hamar meg- 
termett, mert az egész mozgalom egyes emberektől lőn 
függővé téve, ép ezért sem kitartó gyökeret nem ver- 
hetett a nagy népzömben, sem eredményre nem vezet- 
hetett. 

A katonaság pedig hozzászokott, hogy egy ember 
nevére esküdjék; s mert istenné vált vezére, épúgy enge- 
delmeskedtek a legőrültebb, leghazafiatlanabb parancsok - 

riak, mint a mily készséggel követé vezérét a harez 
tüzébe. 

Az uralkodóház iránti ragaszkodás kivetkőztette a 
szabadságharezot eredeti jellegéből, mert a nemzet nem 
bírt annak teljes tudatával, hogy sorsát saját kezében tartja. 

Pedig -egy nép, melynek vezetői a múlt előítéleteivel 
nem képesek szakítani, sohasem érheti el czéljait. Ha a 
cselekvés órája elérkezett, akkor szakítani kell a para- 
graphusokkal, s nem szabad a múlt iránt tekintettel lenni 
s az esetleges szükségest veszedelmes újításnak bélyegezni. 



A polgári kormányzat, mely ekkor már kimutatta 
határozatlanságát s erélytelenségét, Móga helyére vezért 
keresett, ki a vert hadat rendbe szedje s magára vállalja 
a felelősségei a következményekért. A haditanácsban Görgey 
Arthur felállott s kijelentette, hogy felel mindenért s elvál- 
lalja a sereg vezényletét. 

Képzelhetni, mily örömmel fogadták; úgy termett 
nekik ez az ember, mint a világosság első sugara a sötét- 
ségben. Az ajánlat elfogadható. Kossuth Görgey föllépése 
alkalmával már egy új történeti jelenetet látott a távol 
jövőben, melyben a határozott és puritán erkölcsű hazafi 
játszsza majd a főszerepet, minőnek magát Görgey Arthur 
mutatta. 

Hisz Görgey volt az üstökös, ki a zűrzavarban fel- 
tűnt. Igen ! keresztül is csillogott azon a zavaroson ; ural- 
kodott katonáin ; majd egy pillanatra polgáron és katonán, 
azután letűnt újra, örökre. 

Görgey Arthurt nem kényszerítette senki, hogy át- 

vegye a magyar hadsereg vezényletét. Ő saját jóvoltából 
vállalkozott arra ; ő. ki nem volt tisztában azzal, katona-e 
inkább, vagy magyar. Az tudta abban a pillanatban, midőn 
a haditanácsban felállott, hogy magyar törekvései hen, eré- 
nyeiben, bűneiben. 

Kossuth rögtön elfogadja Görgey ajánlatai; mert 
erélyes, energikus, tevékeny, mozgékony és hazafiasán lel- 
kesedni tudó fiatal hadvezérre volt az ujoncz hadseregnek 
szüksége. S Görgeyben e kellékeket mind feltalálni vélté. 

Hogy vállalkozhatott volna különben Görgey a Ma- 
gyarország jogaiért küzdő sereg vezényletére, ha nem 
osztja azokat az érzelmeket, melyek e csapatokat áthatot- 
ták? Hisz ő magyar születésű volt, nem « külföldi ,con- 
dottieri*. 

A> De meg az a ténye, hogy Zichy Ödönt felakasztatá. 
"mintegy kezesség volt a magyar kormánynak arra nézve, 
hogy Görgey sorsát a függetlenségeért küzdő nemzetével 
egybekötötte. 

A mint a katonai parancsnokságot átvette, a 
kormány a tiszta jellemű és önzetlen Gsányi Lászlót, ki 
fiatal korában maga is katonatiszt volt, adta mellé polgári 
biztosul. Görgey elég szerény beismerni, hogy ekkor még 
absolute semmi fogalma sem Tolt a politikáról. 1 

Több mint valószínű tehát, hogy az a proclamatió, 
melyet Görgey és Csányi Pozsonyban közzétettek, melyben 
kijelentik, hogy Magyarország ellen ármány koholtatik s 
«ők a magyar nemzet képviselőiben ismerik fel azon ha- 
talmat, mely egyedül intézkedhet törvényesen az alkot- 
mányos Magyarország ügyei fölött*, nem a Görgey, hanem 
Csányi László eszméje és fogalmazványa volt. 

1 Görgey A. : Mein Lében und Wirken in Ungarn. I. k. 116. lap. 

Ez volt politikai programmja Görgeynek. mert ebben 
a kiáltványban a kormányra háruló felelősségből is « részt 
követel magának*. 

Ha azután levelezéseit és kiáltványait összehasonlít- 
juk, akkor tűnik ki igazán, hogy Görgeynek mily két, egy- 
mástól teljesen különböző politikai jelleme volt. 

Mint osztrák katona és prágai vegyész minden való- 
színűség szerint végtelen keveset foglalkozhatott hazája 
belügyeivel, jogairól, törvényeiről fogalma sem volt ; az új 
alkotmányos életet csak akkor ismerte meg, midőn Pestre 
jött. A népgyűlésekben hallott szónoklatok föllelkesítették 
s a szabadságharcz árja őt is elkapta s vitte magával. 
Nem lehet tehát kapkodásán valami nagyon csodálkoznunk. 

A midőn szolgálatát felajánlotta a magyar kormány- 
nak, nem volt tisztában azzal, mit cselekszik. Talán eszébe 
sem jutott, miért és ki ellen fog küzdeni. 

Hogy a szabadság ügyét már kezdetben nem fogta 
fel komolyan, az kitűnik egy barátjához intézett bizalmas 
leveléből, melyben magát, rögtön Móga helyére történt 
kineveztetése után: « Ifjabb Don Quichotte»-nak nevezi. 1 

A harczi zaj hallatára fölébredt régi katonai termé- 
szete s harczolnia kellett. Mindegy volt neki, mint a kö- 
zépkori condottieriknek, kik ma ennek adták el kardjukat, 
s ha szerződésük ideje lejárt, ép oly lelki nyugalommal 
verekedtek régi gazdájuk ellen, mint pár nappal előbb 
oldala mellett Ha Görgey azt észlelte volna, hogy nem a 
magyar hadsereg, de az osztrák csapatok szűkölködnek 
tisztekben, ép oly nyugodt lelkiismerettel ajánlhatta volna 
fel szolgálatát az osztráknak, mint tette a magyaroknak; 
mert bármint szeretné is azóta a világgal elhitetni, neki 

1 Görgey A. : Mein Lében und Wirken. I. kötet, 119. lap. 

akkor nézete, egyéni véleménye, meggyőződése, sőt kellő 
politikai tájékozottsága sem volt ; hogy a hazaszeretet nem 
lelkesítette, azt későbbi tettei bizonyítják. 

Abban az időben, midőn a Gsányi által fogalmazott 
kiáltványt közzé tette, Csányi befolyása alatt állván, a 
polgári jellem volt nála túlsúlyban. 

Görgey november 11-én így ir: « Kossuth elnök úr 
^parancsára* a magyar hadsereg egy részének parancs- 
nokságát átvettem, s szent kötelességem arról gondoskodni, 
hogy becsülete szűzen fentartassék.* 

Még mikor e levelet irja, a jó csíra, a magyar em- 
ber dolgozik bensejében. Ekkor még az az engedelmes 
katona, a ki vakon teljesíti « feljebbvalói rendeleteit* s nem 
okoskodik, nem politizál. A mit tett, ekkor még « Kossuth 
elnök úr parancsára > teszi, kiről elismeri, hogy « egyike 
a legnépszerűbb embereknek Magyarországon*, bár a föl- 
kelő sereget az osztrák tiszt szemüvegén nézi és birálja. 

Az « egyszerű magánembernek* azonban, mint Görgey 
egyik levelében magát nevezi, a szeme csakhamar felnyí- 
lik. Már beleéli magát a politikába, felveti a dictatura 
eszméjét s Kossuthot biztatja, hogy ragadja kezébe a dic- 
tatorságot. 

Ettől fogva azután egyre ingerültebb hangú leveleket 
ir Kossuthnak. 

Kossuth ez időben vakon bízott Görgeyben, kiről a 
képviselőház előtt oly nyilatkozatot tett, melynél nagyob- 
bat senki embertársáról nem tehet: « Becsületemmel állok 
jót, mondja Kossuth, hogy ha azt mondják neki: Uram. 
te többé nem leszesz főparancsnok, hanem közvitéz, a 
hazának ép oly hűen szolgálna*. 

Kossuth a szabadságharcz vezéreinek mindegyikéről, 
még talán az idegeneket sem véve ki, elmondhatta volna 

ezt, mindenkire inkább alkalmazhatta e szép mondást, s 
ő ép arról mondta el, kire ez a mondás a legkevésbbé 
volt alkalmazható, a kire nem illett reá. 

Ebből kitűnik, hogy Kossuth nemcsak hogy nem 
volt ellensége Görgeynek, hanem ellenkezőleg, a hol csak 
lehetett, tolta a szekerét. 

És ugyan miért is lett volna Kossuth Görgeynek 
ellensége? Ki volt Görgey s ki Kossuth? 

Kossuth az egész mozgalom éltető lelke, motorja : 
Görgey pedig csak egyszerű küllője, melyet maga Kossuth 
alkalmazott a kerékbe. Quietált osztrák főhadnagyból a 
magyar hadseregben ezredessé lépett elő ; majd Kossuth 
az ismeretlen ezredest tábornokká nevezte ki ; pedig Görgey 
ekkor még nem produkált semmit ; fejét nem övezte győ- 
zelmi babér, s holnap a seregtől elmozdítva vagy áthe- 
lyezve valamely várba, vagy más csapathoz, a seregnél 
nélkülözhető s tíz mással pótolható volt. 

Igaz, hogy rövid pár hét múlva már ez nem ment 
volna oly könnyen. De egy hónap alatt meg is változott 
ám Görgey Arthur nézete és magatartása oly mértékben. 
a mily mértékben tágult szellemi látköre a polgári viszo- 
nyok észlelése körűi. 

Kossuth Lajos Csányi Lászlóhoz deczember 7-én 
intézett levelet, melyben tudatja utóbbival, hogy a trón- 
változás folytán mily politika leend ezután követendő. Ez 
jó alkalom volt Görgeynek arra, hogy deczember 10-én 
a maga kezére kezdje csinálni a politikát, s kezdte azzal, 
hogy a feldunai hadsereg nevében kiáltványt adott ki. 

E kiáltványban Görgey tiltakozik Ferencz József 
császár trónralépte ellen, s ugyancsak a hadsereg nevé- 
ben kijelenti, hogy: ccMagyarország törvényes független- 
ségét és a magyar nemzet alkotmányos jogait az ország- 

gyűlés parancsaihoz és az általa megbízott kormány ren- 
deleteihez képest meg fogja védeni és óvni.» 

Mire való volt-e kiáltvány? Volt-e erre szükség? 
Mire egyébre, minthogy a tábornok neve ismertebb legyen 
az országban. A feltűnési viszketeg s népszerűséghajhászat 
késztette őt arra, hogy kiáltványát közzétegye. Igaz, hogy 
a mai sajtóviszonyok, telephon, távírda s több eféle esz- 
közök segélyével manapság Boulanger egész más fajta 
reklámot képes csinálni, de 1848 deczemberében, ha az 
akkori kort, viszonyokat és eszközöket összehasonlítjuk 
a maival, bátran egy színvonalra helyezhetjük a két tábor- 
nokot. Mert arra a kiáltványra katonai szempontból abso- 
lute nem volt szükség. Hisz az ideig nem fordult elő, hogy 
a csapatparancsnokok a maguk szakálára a csapatok nevé- 
ben politikai pronuntiamentókat tettek volna. Legkevésbbé 
volt joga Görgeynek ilyet tenni, miután ő az új társadalmi 
rendet, új politikai jogokat, sőt hazája alkotmányát is alig 
ismerte. És mégis a politikai bajok orvoslásán kezdte 
törni a fejét. 

A csápatparancsnok vagy alá van rendelve a kor- 
mánynak, s ez esetben nincsen semmi szükség Görgey 
kijelentésére, hogy *a kormány rendeleteihez képest fogja 
védeni s óvni a hazát*, mert tudja minden ember, hogy 
vagy engedelmeskedik a fölötte álló kormány rendeleteinek, 
vagy nem, s utóbbi esetben elpusztul a sereg éléről. 

De meglehet, és ez sokkal valószínűbb, hogy pro- 
clamátiója csak olyan előcsatározásféle volt, melylyel a 
tábornok ki akarta tapogatni a kormány gyengéit, illetve 
erélyét. 

És ha ez volt a czélja, akkor megtudta rögtön, há- 
nyat ütött az óra. Mert a magyar kormány ekkor követte 
el az első hibát Görgey vei szemben. 

E proclamatióból kiolvashatta volna azt, hogy Görgey 
olyan tábornok, ki nemcsak seregeket akar vezetni, de 
nem akar maga fölött parancsolót tűrni, s keze hova előbb 
bele fog nyúlni a politikába is. Ekkor kellett volna komo- 
lyan figyelmeztetni, hagyjon fel a politizálással, ismétlődés 
esetén azt neki megtiltani. Ha ekkor sem engedelmeskedik 
vala, akkor rögtönösen áthelyezni valamely más hadtest- 
hez, nehogy a feldunai hadserég körében bálványnyá nőjje 
ki magát. Még ekkor is minden zaj, feltűnés és ellensze- 
gülés .nélkül ment volna az áthelyezés. A feldunai hadsereg 
egyszerű napiparancsban tudomásul vette volna vezére 
változását, s Görgey ment volna minden szó nélkül, újabbi 
rendeltetési helyére. Az ily aprólékos dolgokra azonban 
akkor nem gondoltak. 

Görgey hadtestével deczember 16 — 17-ike közti éjjel 
indult el Pozsonyból Mosony felé. Érdekes deczember 17-éről 
kelt s Kossuthhoz intézett levele, mely várható lett volna 
az osztrákok érdekében intervenáló Paskievicstől, de nem 
a nemzet életérdekeiért harczoló honvédsereg fővezérétől. 
A Magyar-Óváron keltezett levélben a többek közt ez áll : 
*Itt mindenesetre bevárom az ellenséget, ha csak meg 
nem kerül Kapuvárnak. Nézetem szerint Győrnél lesz a 
döntő csata. Egyébiránt meggyőződésem, hogy Magyar- 
ország (zárjelben : lakosságának) legtöbb része meg nem 
érdemli, hogy csak egyetlen becsületes ember is fel- 
áldozza életét érette. Hanem azért ezen meggyőződés sem . 
engem, sem seregemet nem fogja elcsüggeszteni . . .»* 

- Deczember 19-én kelt levelét így kezdi: « Győrt kö- 
römszakadtig védelmezni fogom. De nekem az a nézetem, 
hogy Pestnek inkább van oka Simunichtól és Schlicktől 

1 Iá. Görgey Tstván. 1848— 49-ből. 1. kötet, 68. lap. 

tartani, mint azon hadseregtől, melylyel én állok itt 

szemközt maroknyi népemmel Győrnél leonidási 

harczot fogok vívni. > l 

Viszont egy másik levelében arról értesíti Kossuthot, 
hogy serege harczképtelen, de egyúttal azt kérdi a honvé- 
delmi bizottmány elnökétől, vívjon-e döntő csatát Győrnél ? 

Eltekintve a fentebbi levelében kifejezett azon ferde 
nézetétől, hogy « Pestnek inkább van oka tartani Schlick- 
től és Simunichtól*, mint azon hadseregtől, *mely vele 
szemben áll>. a hadjárat bebizonyítá, hogy Görgeynek 
elég jól iskolázott katonai esze volt. 

És mégis (iörgey, kit sokan nagyon szeretnek egy 
napon emlegetni első Napóleonnal, ez a Görgey kérdezi 
Kossuthtól, a prókátortól, «vívjon-e döntő csatát harcz- 
képtelen sereggel?* 

Hát mi akart ez lenni, ha nem a felelősség elhárí- 
tása ? Ha sikerűi a döntő ütközet, övé az érdem ; ő vá- 
lasztotta a harcz terét, ő vállalkozott döntő ütközetre 
harczképtelen sereggel, s a kormánynak csak jóváhagyását 
kérte ki. Ha nem sikerűi, minek egyezett bele a kormány, 
ő megkérdezte: ^ütközzék-e ? > de egyúttal tudatta azt is, 
hogy harczképtelen a sereg. 

Görgey később teljesen környezete befolyása alá 
került. És ezért nem lesz érdektelen ecsetelni, milyen volt 
a fővezér első környezete. Ezt pedig senki sem jellemzi 
oly élethűen, oly találóan, mint a fővezér testvéröcscse. 
István, a következőkben: «Én, tudván, mikép Győrött a 
versengés Pusztelnik és Bayer közt a vezérkari teendők 
körüli személyes érvényesülés fölényére nézve a mint 
megint együvé kerültek, újra elkezdődött : Pusztelnik 

1 Id. Görgey István : 1848— 49-ből. I. kötet, 76. lap. 

mostani közönyös tétlenségét arra-leselkedésnek tartottam, 
hogy ugyan melyiköket fogja bátyám most « segítségül 
hívni*, vagyis fog-e megint Bay érrel közvetlenül tanács- 
kozni? És mikor azt hallottam, hogy Bayer meg a túlsó 
kamarában neki vetkőzve lefeküdt és ágyban alszik, fiatali 
tüzemben akkor éjjel mind a két embert szivemből 'meg- 
utáltam. Nekik most, egymás közti vetélyüket és minden 
kicsinyes önzésüket, hiúságukat és kényelmet feledve, 
mentől nagyobb a veszély, annál nagyobb odaadással siet- 
niök kellett volna támogatni fölebbvalójukat annál inkább, 
mentül jobban hitték, hogy ez olyan igen rászorult. E he- 
lyett ők, úgy látszik nekem, azon bízván, hogy az általuk 
rosszalt határvédelemnek most csapatosan Arthur bátyám 
fejére szakadó végzetes következményeit ők előre meg- 
jósolták I — strájkolni akarnak.* 1 

Valóban a szerencse paripájára oly hirtelen felkapott 
parvenünek Washington jellemével kellett volna bírnia, 
hogy ha ily átkos, versengző és hazafiatlan környezetben, 
hol az édes. «én» van folyton előtérben a közügy, a köz- 
érdek hátrányára, ha ily környezetben nem ragadta volna 
el őt is a nagyravágyás ördöge. 

Görgey már akkor, midőn a fentebbihez hasonló 
leveleket irt a kormányhoz, politizált. Az ily keresztkérdé- 
sekkel semmi egyebet sem akart elérni, minthogy a «czi- 
vilisták* gyengéjét kitapogatva, megtudja, mennyit meré- 
szelhet azokkal szemben. Nem akart mást, mint kitudni, 
van-e czivil embereknek is eszük, vagy a hadi zaj, a harczi 
lárma már egészen összezavarta elméjük fonalát? Kossuth 
a fővezér azon kérdésére, « vívjon-e döntő csatát Győrnél?^ 
meglehetős diplomatice válaszolt, azt felelvén : «hogy 

1 Görgey István: 1848- 49-ből. í. kötet, 80. lap. 

helytelennek tartaná a hadsereg sorsát egy ütközetben 
koczkára tenni.* 

E válaszból Görgey megérthette azt is, hogy ő a 
vezér, ő ismeri seregét, az ellenfél erejét, egyszóval az 
összes fenforgó viszonyokat, ha tehát bizik magában és 
seregében, ám tessék, ütközzék meg, de az erkölcsi fele- 
lősséget ne igyekezzék másra hárítani. Esze ágában sem 
volt megütközni! csakhogy mint gyors és élénk felfogású 
ember, már ekkor előre és számítással dolgozott s min- 
dent előrelátásból tett, hogy azután a következményeket 
később levonhassa. 

Görgey belátván, hogy győri állása tarthatatlan, de- 
czember 27-én megkezdte visszavonulását a főváros felé, 
s visszavonulása közben értesült, hogy legelső ellenlábasát 
s halálos ellenségét, Perczel Mórt az osztrákok megverték 
Moórnál. Perczel azon hiszemben fogadott el csatát, hogy 
Görgey támogatni fogja. 

Nem tette! 

Sajátságos is ez a mi szabadságharczunk ! Ha ride- 
gen bonczoljuk az eseményeket, elhagyva a lelkesedésnek 
mesterségesen feltfizdelt sallangjait és czafrangjait ; ha 
belepillantunk az egyes szereplők lelkületébe, s nem a 
nyilvánosság emberét tekintjük, hanem a valódit, otthon 
pongyolában bizony-bizony furcsa eredményre jutunk. 

A hadsereg élén álló tábornokok azonosították sor- 
sukat a nemzetével. Szivükön feküdt annak jövője, s igy 
nem csoda, ha a sereg győzelmeit saját győzelmeiknek, 
vereségeit saját hátrányaiknak tekintették. 

E tekintetben is Görgey Arthur képez egyedül ki- 
vételt. 

Minden kornak, minden nemzetnek meg van a maga 
jellemzetes vétke, mely csaknem általánosan uralkodik az 
egész népességen. Egymást követő nemzedékek vétkeiket, 
hibáikat ruháikkal változtatják; s más-más nemzedéken 
más-más kinövést, ujabb hibát vagy vétket lehet észlelni. 
A magyar nem igy van. Az ő jellemzetes vétke, mely 
Schwechátnál habozó vá tette, tétlenségre kárhoztatá, illetve 
tetterejét megzsibbasztá, örökségképen száll egyik nemze- 
dékről^ a másikra. E hiba, e vétek nem egyéb, mint a 
«túlloyalitás». 

Görgey lelkületében, miközben seregével a fővárosba, 
s onnan Váczra vonult, ujabb változás állott be : Felül- 
kerekedett benne a loyalitás. 

Ez a rögtöni úr szine változása határozott befo- 
lyással volt a szabadságharcz sorsának eldőlésére. 1849 
január 3—4 közötti éjjel kezdte meg a feldunai hadsereg 
visszavonulását a Duna balpartjára. 

Pestről már a kormány, főleg pedig Kossuth elleni 
gyűlölettel lelkében távozott. Mily méltatlanul teszi Görgey 
Kossuthot minden egyes eseményért felelőssé, legvilágo- 
sabban kitűnik abból, hogy még a Windischgrátz her- 
czeghez menesztett békekövetség kiküldéseért is Kossuth 
ellen epekedik. Pedig e dologban legkevésbbé van igaza. 
Kossuth Lajos jelen sem volt azon az éjjeli ülésen, mely- 
ben határozatba ment, hogy békekövetség induljon Win- 
dischgrátz táborába megkisérleni a kiegyezést. Deák Ferencz 
kezdeményezte és intézte ezt az egész dolgot. Deák Ferencz 
előtt, és Csányi László jelenlétében említé fel az a hon- 
védtiszt, kit katonai kiséret kirendelése miatt küldtek 
Görgey táborába, hogy a táborban nagy a neheztelés. 
«hogy a hadsereg megkérdezése nélkül akar az ország- 
gyűlés alkudozni*. 

— «A hadsereg ne politizáljon!* monda erre Csányi 
főkormánybiztos. * 

De hát a hadsereg már ekkor politizált. Csányi 
László nem maradt Görgey seregénél, mint polgári biztos, 
s igy az egyetlen energikus ember, kit « Görgey tisztelt, 
mint fiú az atyját*, az a befolyásos ember, kinek szavaira 
hallgatott, sem volt többé oldala mellett, s ő ez időtől 

1 Gsengery Antal : Deák békekö vétsége Windischgrátznél. 
Budapesti Szemle 1878. novemberi füzet 387 -ik lap. 

kezdve a legkülönfélébb érzelmek és befolyások játéksze- 
révé vált. ( 

A mint seregével Váczra ért, rögtön egy kiáltványt 
bocsátott ki a vezénylete alatt levő feldunai hadsereghez. 
E kiáltvány teljesen politikai jellegű, s egy hadtestparancs- 
noktól, ki akkor még sem győzelmet nem vivott ki, sem 
vezéri lángelméjét nem volt alkalma tündököltetni, nem 
egyéb, mint saját személyének előtérbe tolása. 

Hisz Görgey kiáltványában oly dolgokat mond a had- 
seregnek, melyet az úgy is tud. Avagy talán csak nem 
akarja Görgey Arthur a világgal elhitetni, hogy csak egyet- 
lenegy tagja is volt annak a feldunai hadseregnek, a mely 
ne tudta volna, hogy a császári osztrák hadsereg ellen 
harczol, illetve az elől vonul vissza? s hogy nagyon is 
elérkezett az az idő, midőn Magyarország alkotmányos 
jogait fegyverrel, s nem proclamátiókkal lehet megoltal- 
mazni ? 

Bizony ezt mindenki tudta igen jól. Sőt többet is 
tudott. Tudta azt is, hogy 1848 előtt, az osztrák hadse- 
regbe sorozott magyar katona, a hadsereg valódi ember- 
anyaga nem volt más, mint annak az osztrák hadsereg- 
nek a páriája. Oly pária, kivel a tisztek nagyrésze béke- 
idején csak azért, hogy unalmát elűzze, baromi mó- 
don bánt. 

A közkatona a nép gyermeke. Benne a nép érzel- 
mei ébredtek fel, a mint az alkotmányos haza katonáját 
a honvédet meglátta. A két testvér, az osztrák hadsereg- 
ben szolgáló magyar katona és a honvéd felismerte egy- 
mást ; kicserélték nézeteiket, érzelmeiket, stb. érezték, hogy 
mindketten egy sokat szenvedett anyának, a hazának 
gyermekei. Ennek a baján óhajtottak ők segíteni. «A haza 
veszélyben forog!* jelszó alatt szöktek vissza Magyaror- 

Hentaller : Gürgty mint politikus. O 

szagra a külföldön állomásozó huszárok. A határon túl 
levő egyik huszárezredtől sem intéztek előbb kérdést Gör- 
gey tábornokhoz az iránt, «hogy mit szól majd hozzá, 
dicsőségesen uralkodó Ferdinánd alkotmányos királyunk, 
ha mi, külföldön állomásozó huszárok a veszélyben forgó 
háza védelmére hazaszökünk, a faképnél hagyván sárga- 
fekete béllésü tisztjeinket?* 

Az lehetetlen, hogy Görgey közkatonáinak érzelmeit, 
meggyőződését és rajongó szeretetüket a magyar haza 
iránt ne ismerte volna. És ő, ha magyar, hazafi, s valódi 
híve a szabadság ügyének, ha őszintén, szive mélyéből 
óhajtotta volna az ügy diadalra jutását, akkor figyelembe 
sem veszi, ha néhány osztrák érzelmű tiszt elhagyja sere- 
gét. Sőt örülnie kellett volna, hogy megtisztíthatja seregét 
az oly kaliberű tisztektől, a kik, mint később a következ- 
mény be is bizonyította, nem voltak egyébre alkalmasak, 
minthogy a sereget demoralizálják. Az oly kaliberű tiszt 
«uraktóK kiket csata alkalmával « szuronynyal kellett a 
temető árkából kilökdöstetni*. 1 

Azoktól a tisztektől, kik dőzsölni jobban tudtak, 
mint becsületesen szolgálni, s kiknek láttára vált köz- 
mondásossá: « Csatának kell valahol lenni, sok tisztet 
láthatni a városban!* 2 

Volt seregében felesszámú megbízható altiszt. Azok- 
ból lehetett volna jeles tiszteket képezni, s főleg olyanokat, 
kik jóérzelmű, hazafias katonák, s valódi hivei annak az 
ügynek, melyért küzdeni kellett. Áz nem lehet mentség, 
hogy nem volt nekik főtiszti qualificatiójok, hisz az osztrák 
katonai szabályok értelmében ő maga még csak őrnagyi 

1 Figyelmező'. 1849. 13-ik szám. 

* Méssdros Lázár: Emlékiratai I. kölet, 335. lap. 

qualificatióval sem bírt, nem hogy ezredesi, vagy épen 
tábornoki qualificatiója lett volna. De Görgeyben, — mint 
fennebb említem. — már akkor felülkerekedett második 
természete. Kezdett ellenségévé válni annak az ügynek, 
melyért harczolt, s viszont vonzódni azokhoz a « kame- 
rádokhoz », kik ellen küzdenie kellett volna. 

Hogy nádszálként ingadozott, s Buda felé vonulva 
nem tudta mi tevő legyen, kitűnik Bikkessyhez intézett 
leveleiből. Egyikben, — mely 1848. deczember 29-én Felső- 
Gállán kelt, — ezeket irja utóiratban: « Nagyon csodál- 
nám, ha még a nemzet bizodalmát bírnám; a nemzet 
legalább az enyémet már rég elvesztette, s csaknem azt 
hiszem, hogy hadseregem és enmagam részére nem ma- 
rad egyéb hátra, mint becsületes hálál a csatatéren 
Buda előtt*, 

A másik levél a következő napról decz. 30-áról van 
keltezve Bicskéről, s ebben az előbbivel homlokegyenest 
ellenkezőket irja az alábbiakban : « Nézetem szerint be kell 
várnom és visszavernem az ellenséget ; mentül beljebb az 
országban, annál nagyobb kilátással; de természetesen 
tekintettel arra, hogy ne közvetlen a főváros tövében 
történjék.* 1 

«Leonidási halál Győr alatt* ; kérdés Kossuthhoz. 
«vívj.on-e döntő ütközetet?*, « becsületes halál a csatatéren 
Buda előtt,* s végre az ellenség visszaverése, «de nem a 
főváros közvetlen tövében,* mindezek arra mutatnak, hogy 
Görgeynek absqlute nem volt semmiféle előre készített 
terve, hanem esetről esetre tette meg sakkhuzásait, s né- 
zete, véleménye, meggyőződése egyik napról a másikra a 
legalaposabban változott. 

1 Görgey István : 1848— 1849-ből I. köt. 86. lap. 

így magyarázható meg a váczi kiáltvány is! Ha 
önmagába zárkózott, rideg természetét vizsgáljuk, akkor 
ezen proclamatión legkevésbbé sem ütközhetünk meg. 
(jörgey Arthurt a multaknak sokkal erősebb köteléke fűzte 
az osztrák császári sereghez, mintsem ketté ne szakította 
volna azt a zsenge és uj fonalat, mely őt még csak né- 
hány hónap óta fűzte Magyarországhoz, a melynek utó- 
végre is fia volt. 

De e tényből eltekintve Görgeynek nem volt joga 
arra, hogy váczi kiáltványát kiadja. Mily jogon kritizálja 
ő, az alantas tábornok, a felette álló honvédelmi bizott- 
mány magatartását? 

Joga erre nem volt! ok, a sértett katonai ambitió, 
s a féltékenykedés azok ellen a polgári vezetők ellen (Deák 
Ferencz és Battyáni Lajos), kik a hadsereg tudta, bele- 
egyezése nélkül mentek Windischgrátzhez alkudozni. A 
Deák Ferencz-féle békekövetségre volt válasz a váczi pro- 
clamatió. 

A váczi kiáltvány közzétételére Görgey azáltal érez- 
hette magát feljogosítva, mert addigi proclamátióit szó nél- 
kül hallgatta el a honvédelmi bizottmány. Látta, hogy azok 
gyengék, s érezte, hogy ő az erős. * 

Jól tudta, hogy a meddig ő támadja, ő kritizálja, 
kárhoztatja a polgári kormányzat tetteit, addig ezek vele 
szemben meglapulnak, s nem fog a honvédelmi bizott- 
mányban férfi akadni, a ki elég bátor leend felállani, s 
kimondani, hogy az ily «Görgey-féle» katonai üzelmeknek 
véget kell vetni. Tudta, hogy ilyen ember nem akad, mert 
az ily felszólalásra az lett volna az első kérdés : Hogyan, 

1 Gelich Richárd : Magyarország függetlenségi harcza 
1848/49-ben. II. köt. 180-181. lap. 

miként vessünk ezeknek véget, s vegyük elejét a továb- 
biaknak ? És ekkor esetleg ép a felszólalónak kellett volna 
arra vállalkozni, hogy Görgey táborába menve, a tábor- 
nokot intimusai, tiszti kara és katonái körében elfogja. De 
senki sem akart ugy járni, a mint járt a Dumouriez elfo- 
gatására kiküldött négy konvent tag. 

A váczi kiáltvány szelleme olyan, melyet egy erélyes 
kormány sem tűrhet el tábornokától, legkevésbbé pedig 
egy önvédelmi harcz élén álló kormány, melynek az ese- 
mények sajátosságánál fogva már első feltétele az erély. 

Igaz, hogy Görgey védői azt tüntetik fel Kossuth 
első és legnagyobb bűnéül, hogy Görgey váczi kiáltványát 
nem tette magáévá, s nem hirdette ki Debreczenben. * 

Ebből a nevetséges vádból folyik a másik. Azért Ls 
Kossuth a bűnös, mert Ivánka Imrét Párendorfba küld- 
vén követségbe, ezt lefülelték Jelassich horvátjai. Ha 
Kossuth nem küldi Ivánkát Párendorfba, ezt nem fogják 
el a horvátok ; s ez a másik hadtest élére állva, magáévá 
tehette volna Görgey váczi kiáltványát. 

Görgey Istvánnak az csak föltevése, hogy Ivánka 
Imre « rögtön és bizonyosan magáévá tette volna a váczi 
proclamatiót,» melyet pedig ma már Ivánka Imre sem 
állíthat határozottan és biztosan. Nem! mert a ma, és a 
váczi proclamátió közzététele közt épen 40 év folyt le. 
Az akkori viszonyokat mai szemüvegen megítélni és elbí- 
rálni nem lehet, hanem vissza kell magunkat képzelni 
abba a lázas időkbe, vissza kell képzelni magát Ivánka 
Imrének is, ki akkor 40 évvel ifjabb volt, s a csontkép- 
ződés nála nem levén még megállapodva, nem hajlott a 
konservativ eszmék felé. De meg a mi fő! Ivánka Imre, 

1 Görgey István: 1848- 1849-ből. I. k. 138. lap. 

nagyon is kritikus pillanatokban bizonyítá be 10—12 
évvel később, hogy hive hazája függetlenségének. jGörgey 
István a fentebbieket irva, a nyolczvanas évek Ivánka 
Imréjére gondolhatott 

Tény azonban, hogy hibás volt a honvédelmi bizott- 
mány. Mert Görgey leveleiből és proclamátióiböl láthatta, 
hogy a tábornok politikailag kiskorú. Nincs megállapodott- 
sága. Eszmemenete kuszált, s. gondolkodása és meggyőző- 
dése változó. 

Mert deczemberi kiáltványában a honvédelmi bi- 
zottmányt vallja feljebbvalójának, januárban már megint 
Ferdinánd királyra esküszik, mert ekkor tényleg Ferdinánd 
király már nem uralkodik. Húsz nappal előbb azt irja 
Kossuthnak, hogy harczképtelen, s most szemrehányást 
tesz a kormánynak azért,- mert megakadályozta, hogy csa- 
tázzon. Már ekkorra el akarja feledtetni mindenkivel, hogy 
Kossuthnak nem a csatázás, de «egy esetlegesen végzetessé 
válható döntő ütközet* ellen volt kifogása. Ha Görgey nek 
kedve lett volna csatázni, ott volt reá az alkalom, hogy 
Perczeit támogassa Móornál. 

A polgári kormányzatnak mindezt be kellett volna 
látnia, s belátva intézkedni, hogy az ily kipkedő-kapkodó t 
politizáló katona a sereg éléről rögtön eltávolíttassék. s 
gyámság alá helyeztessék az esetben, ha máshol biznak 
reá vezényletet. 

Görgey a váczi proclamátió kiadásakor törvénytelen 
alapra állott, melyre később újra reá lépett, midőn Sze- 
mere minisztériumában tárczát vállalt. Ő törvénytelen ala- 
pon áll, s a törvénytelenséggel* akarja tisztjeit a törvény 
tiszteletére szorítani. Mi akar ez lenni ? semmi egyéb, mint 
egy korlátlan úr elővigyázata. 

A honvédelmi bizottmány azonban egyszerűen el- 

nyelte a tábornok keserű labdacsait. Pedig ennek semmi 
köze sem volt ahhoz, hogy a magyar kormány elhagyta 
a fővárost. Á kormány nem hadsereg; az nem harczol- 
hat, « hanem ép ellenkezőleg az a hivatása, hogy a har- 
czolók szükségleteit teremtse elő.» 

De hát Görgey Vácznál olyan volt, mintha megitta- 
sodott volna a szerencsétől mely őt a gyors előléptetés 
által érte. Vagy talán oly előrelátó volt, hogy az a hir- 
hedt váczi kiáltvány, számítva a későbbi eshetőségekre, 
nem akart volna egyéb lenni, mint az osztrákok száján 
végig húzott mézes madzag, az ő részére pedig egy jó 
előre elkészített villámhárító. 

Hiszen, ha a kormány magatartásával nem értett 
egyet Görgey, miért nem köszönt le, s vonult vissza ve- 
gyészeti laboratóriumába ? Erre joga volt ! S nem is aka- 
dályozta volna senki. Vagy talán már ekkor érezte magá- 
ban, hogy az egyedüli, a hivatott, a nélkülözhetlen, s az 
ő közreműködése és hozzájárulása nélkül a dolgok majd 
nem találnak oly « világosan* lefolyni, a hogy végződtek ? 

Görgey Arthurnak 1851-ben megjelent munkájából, 
a «Mein Lében und Wirken in Ungarn* czimű emlék- 
iratokból határozottan ki lehet olvasni, hogy már ekkor 
tájban komolyan foglalkozott tl tábornok a fegyverletétel 
eszméjével, «mert már ekkor belátta, hogy a túlnyomó 
ellennel szemben a küzdelem meddő*. 1 

De ezenkívül, ép a váczi proclamátió következtében 
kezdte meg Windischgrátz herczeg Görgeyvel az alkudo- 
zásokat, szólította fel, hogy tegye le a fegyvert, s térjen 
vissza a loyalis útra. Már ekkor meg lett neki ígérve, 
hogy teljes bűnbocsánatot nyer s megélhetéséről gondos- 
kodni fognak Magyarország határain túl. 2 

Hogy miként vélekedett az osztrák fővezér Görgey- 
ről, kitűnik alábbi rendeletéből, melyet a felsőmagyaror- 
szági parancsnokló tábornokokhoz adott ki: « Miután a 
felkelők vezérét Görgeyt, a lázadók elcsábították és elra- 
gadták, jelenleg azonban az úgynevezett honvédelmi bi- 
zottmánynyal egészen szakított és kész legkegyelmesebb 



1 Görgey Arthur : Mein Lében und Wirken in Ungarn. I. köt. 
195. lap. 

* Görgey A. : Mein Lében und Wirken in Ungarn. I. köt. 
185. lap. 

urunk, császárunk és királyunk ő Felsége jogaiért küz- 
deni, igy csak eltévelyedettnek látszik, ezért ön tábor- 
nok ur ezen parancshoz alkalmazkodva, akár hol talál- 
kozzék is Görgeyvel, szólítsa fel békés utoni meghódolásra, 
ez esetben kijelentvén neki, miszerint teljes bocsánatot 
nyervén, Magyarországon kivul bárhol szabad tartóz- 
kodási helyet választhat Kelt Pesten, 1849. február 5-én 
Alájegyzé Windischgrátz^ 1 

Csodálatos biz az, hogy Windischgrátz számba vette 
Görgeyt, az a Windischgrátz, a ki előtt az ember csak a 
bárónál kezdődött. 2 

Az is sajátságos, hogy a többi tábornokot ily aján- 
lattal nem sértették meg soha. Igaz, hogy nem is inter- 
náltak közülök egyet sem államköltségen a fegyverletétel 
után, hanem rövid utón végeztek velük. 

A riagy nemzeti dráma ez apró jelenetecskéi, igy 
egymás mellé állítva igen-igen sokat levonnak abból a pu- 
ritán, önzetlen jelzőből, melyet Görgeyre oly nagyon sze- 
retnek reáakasztani még azok is, a kik a volt dictátornak 
nem feltétlen bámulói. 

Mert az bizonyos, hogy annak az egyszerű honvéd- 
nek, a haza hű fiának, kit a tábornok vezényelt, nem az 
volt az érdeke, a mi a tábornoké, s a környezetében levő 
főtiszteké. A honvédet a hazaszeretet, a becsület lelkesíté. 
A honvédnek a legkisebb érdeke sem volt arra, hogy en- 
gedetlen, lázadó legyen a polgári kormányzattal szemben. 
Hisz jt szabadságharcz élén álló polgári kormányzat, s 
nem vezénylő tábornoka, tette őt magát, apáit és testvé- 
reit emberekké ; szabadokká : jobbágyból polgárrá. A pol- 

1 Asbóth Lajos : Emlékiratai I. kötet 24. és 170-ik lapjai. 

2 Mészáros Lázár: Emlékiratai I. köt. 318. lap. 

gári kormányzat s nem vezénylő tábornoka működésének 
eredménye volt az alkotmány, melyet most fegyverrel 
kellett védeni. 

Azok a katonák, kik előbb az osztrák hadseregben 
szolgáltak, szinte a szabadságért és alkotmányért harczol- 
tak. Tudták már akkor, midőn a sárgafekete zsinórt le- 
tépték egyenruhájukról, hogy régi kötelességüket ujjal cse- 
rélték fel; hogy most nem a « császárt* szolgálják, nem 
a « császárért* verekesznek, hanem a hazáért. 

Azok az aggályok tehát, melyek Görgeynek váczi 
proclamátiójában ki vannak fejtve, sem a honvédek, sem 
a vén, az osztrák hadseregben régebb idő óta szolgáló 
magyar katonák lelkiismeretét nem háborgatták, 

És itt újra kénytelenek vagyunk ismételni, hogy a 
magyar kormány, jobban mondva a polgári kormányzat 
is követett el hibákat. Legnagyobb bűne gyengeségében, 
tehetetlenségében rejlett. Ha a honvédelmi bizottmány 
a váczi proclamátió megjelenése után oly gyorsan és 
alaposan számolt volna le Görgey Arthurral, a mily rövi- 
déül bánt el Görgey Zichy Ödönnel, akkor egyik tábor- 
noknak sem jutott volna eszébe később saját felelősségére 
politizálni. 

Azonkívül a kormány erélyes fellépése és eljárása 
megszerezte volna részére a szükséges tiszteletet és tekin- 
télyt is, a mi pedig forradalmi időkben nagyon szüksé- 
ges. Csakhogy forradalmi időkben forradalmi vérmérsék- 
letű férfiakra van szükség. 

Forradalmi időkben a sziv szavára hallgatni nem 
szabad ! 

Bécsben ezalatt szinte nagy dolgok történtek. Az 
irányadó körök már régen elhatározták, hogy V-ik Fer- 
dinánd császár-királyt lemondatják trónjáról. 

Ferdinándnak volt is erről sejtelme, csakhogy a tá- 
madás nem arról az oldalról jött, melyről gondolta. Egy 
alkalommal, István főherczeghez fordult, s kezeit kérőleg 
összetéve gyermekded együgyűséggel kérte, hogy most már 
helytartója levén, « maradjon helytartója, s ne vegye el 
trónusát*. («T pitt di' ! nim mir meinen Thron nit !>) « Meg- 
indító látvány volt,» jegyzé meg Kossuth Lajos, ki mint 
szemtanú, emlékszik meg ez eseményről. 1 

Ugyancsak ő jegyzi fel azt is, hogy egy más alka- 
lommal nagy csoportosulás és zaj volt a császár ablakai 
alatt, s midőn Ferencz-Károly főherczeg a császár lak- 
osztályába rohan, látja, hogy a « szegény császár* egy 
nagy veres-fekete zászlót lobogtat ki az ablakon, s torka 
szakadtából kiáltja le a népnek: «Es lébe die Constitu- 
tion!» a nép meg ordítja fel: «Es lébe der KaiserN Ez 
volt a nagy zaj oka. 

Az ily dolgok nagyon is alkalmatlanok voltak az 
irányadó köröknek, nem lehet tehát csodálkozni, hogy a 
trónváltozás minél előbb beállott. 

Windischgrátz herczeg Görgey váczi proclamátióját 
olvasva, azt irta Bécsbe, hogy a hadjárat Magyarországon 
már be van fejezve, s hogy «most már az utolsó gyenge 
vonaglások kendődnek, melyek a végkimulást megelőzik*. 

Ugyancsak hasonló jelentéseket küldött Erdélyből 
Urbán ezredes is, kit ott rendesen csak « komisz Urbán »- 
nak szoktak nevezni. A szájhősködés jellemzi minden 
jelentését: Az ellenség gyáva vezérei Teleky Sándor és 

1 Kossuth Lajos: Irataim az emigratióból. II. köt 265. lap. 

Katona ezredesek, irja -egy hivatalos jelentésében, Deésről 
szoknyás testőreik kíséretében megszöktek. 1 Levele végén 
azonban keserves könnyeket sírdogál, és szomorúan pa- 
naszolja, hogy nem kevesebb, mint 38 darab oláh elv- 
társát szedetett le a fákról, kiket a magyarok aggattak 
oda, Urbán szerint ártatlanul, tényleg azonban vérlázító 
kegyetlenkedéseik méltó jutalmául. Persze, hogy Urbán ép 
ugy befejezte már Erdélyben a háborút, mint Windisch- 
grátz Magyarországon. 

Pedig hát Windischgrátz meggyőződésén legkevésbbé 
sincs okunk csodálkozni. Nem csak ő, de sokan hazánk- 
fiai közül is osztották e nézetet; s e véleményük tekin- 
tetében az előzményekre támaszkodtak. 2 

Igen természetes, hogy Bécsben a legnagyobb öröm- 
mel hitelt adtak Windischgrátz azon jelentésének, miként 
beállott a szabadságharcz agóniája. Hisz a főparancsnok 
tudósításában nem volt okuk kételkedni, s e tudósításból 
világosan kiolvasták, hogy a «győzhetlen hadsereg* vezére. 
kinek nem kellett nagy urat játszani, «mert ugy is az volt». 3 
már ketté törte Magyarország kardját, s hogy hazánk egy 
a hódító lábai előtt megjuhászodott ország, a hol a legyő- 
zött nép fölött már ítéletet lehet tartani. 

A Pesten megjelenő osztrák-párti lapok hangja ege- 
szén megegyezett Windischgrátz tudósításaival. Ezek is 
meg voltak arról győződve, hogy vége van a fegyveres 
ellentállásnak. 

Mutatványul közöljük az alábbiakat a Figyelmező 

1 Wiener Zeitung 1849. január 5-iki szám. 

* Kazinczy Gábor : Szerepem a forradalomban. Hazánk 
1884. februári füzet 94. lap. 

8 Gelich Richárd : Magyarország függetlenségi harcza 
1848 -49-ben. III. kötet 121-122. lapok. 

januári simáiból : « Január l-e új aerát hozott hazánk 
fővárosára, irja a Figyelmező. E nap tűnt el Kossuth kor- 
mánya a főváros kebeléből, a dráma be lőn fejezve; a 
függöny legördült, s mi kilépünk az illusiók világából az 
életbe. > 

«A mint Windischgrátz bevonult Budapestre, sokan 
siettek neki hódolni. Köztük Pázmándy Dénes is, a kép- 
viselőház volt elnöke és Szentkirályi Móricz jászkun kapi- 
tány. E kitűnő talentumi embert az osztrákok mindig saj- 
nálták, a miért áldozatul esett a rossz társaságnak, melynek 
hatalmába került.* Szegény Pázmándy! Szegény Szentki- 
rályi! Ez a boldogtalan szerkesztő osztrák-őrjöngésében 
azzal gyalázza meg őket, hogy védelmükre kél és dicséri. 
Kegyetlen az ily hívatlan barátság és jóakarat ! 

« Görgey kifáradt csapataival Ó-Zólyom és Beszter- 
czére vonta meg magát. Hogy ennyire tudott szaladni (! ?) 
oka csak az 

Kissé alább: Görgey csapatai ugy pusztí- 
tanak, mint a sáskák, és a királyi (sic!) seregeknek a 
pártütők legyőzésén kívül még az a feladatok is van, 
hogy a szaladok után elterjedő pusztítást, a mennyire 
lehet, jóvá tegyék. Nagy-Oroszit felégette (már t. i. Gör- 
gey), Körmöczöt kirabolta. A székely rabló csordák (!) 
gyalázatos és kegyetlen tettei is napfényre kerültek. Hét- 
faluban az oláhok közt kegyetlenkednek s irtó háborút 
folytatnak az ártatlan oláhok ellen. » 

«Windischgrátznek több tábornoka van, dicsekszik a 
Figyelmező más száma, mint a magyaroknak kapitánya: 
és mily kitűnő generálok!* 

Hogy a « generálok* milyen kitűnők voltak, az ki- 
tűnt hova hamarább ; hogy azonban Windischgrátz tisztjei 
milyen fajta urak voltak, a felett a Figyelmező maga 

siránkozik, midőn elpanaszolja, hogy a fiakkeresek vo- 
nakodnak a tiszt urakat hordozni. Sőt akadt köztük oly 
megátalkodott makacs is, a ki, midőn a győzhetlen ár- 
mádia egyik törzstisztje be akart kocsijába ülni, minden 
tartozó tisztelete s loyalitása mellett, hirtelen elhajtott s 
a faképnél hagyta az álmélkodó császári tisztet. És a 
becsületes fiakkeresek e vonakodásának legkevésbbé sem 
hazafiságok volt az oka, hanem a vitéz urak kocsikázás 
után, fizetés helyett rendszerint Kossuthot emlegették, s 
erre állították ki szóbeli utalványukat. 1 

A fővárosban levő hangulatot, az osztrákok bevo- 
nulása után legjobban jellemzi' a következő epizód: «E 
napokban, a magyar színház egy páholyában, irja a 
Figyelmező január 7-diki számában, egy zordon kinézésű, 
köpenybe mélyen beburkolt magyar katonatiszt jelent meg. 
a páholyból kikönyökölvén, kihivó tekintetet vet minden- 
felé. A közönség figyelme mindjárt reá fordult. A császári 
katonatisztek közötj; pedig élénk mozgás és kardcsörtetés 
támadt. Erre a kísérteties egyén magát azonnal vissza- 
húzta, a páholy ajtaján kilépett, s helyette egy komoly 
öreg úr jelent meg a páholyban. A kísérteties katona ész- 
revétlen eltűnt; másnap a város tele volt a hírrel, hogy 
a magyar színházban «az ördög járt». 

Ki lehetett e « kísérteties katona », e « zordon kiné- 
zésű magyar tiszt >, ki kihivó tekintetet vetett mindenfelé ? 
annak nyomára nem bírtunk jönni. Legvalószínűbb, hogy 
a vitéz osztrák tisztek képzeletében termett meg. 

Lehet azonban, hogy gróf Andrássy Gyula, a későbbi 
külügyminiszter volt, mert közvetlen az előtt, hogy az 
osztrákok megindultak Pestről, a Jiatvani szolgabíró esküdt- 

1 Figyelmező: 1849. jan. 8. 

jét. Kürthy Antalt éjnek idején felverték azért, mert a kor- 
donon egy lovas keresztül ugratott. S ugyancsak pár 
perez múlva Andrássy Gyula robogott elő, s bemutatta 
maigát Kürthynek, mondván, hivatalosan maradt hátra mint 
a kormány megbízottja, hogy az osztrák sereg mozdula- 
tairól hírt adjon a magyaroknak. Kürthy személyesen is- 
mervén a grófot, rövid szóváltás után, melyben a gróf 
tudatta, az osztrákok közeledését Hatvan felé, tovább en- 
gedé lovagolni a magyar kormány hírnökét, gróf Andrássy 
Gyulát, kinek az volt a tulajdonképeni feladata, hogy min- 
denütt huszonnégy órával előzze meg az osztrák hadsereget. 
Lett légyen azonban akár ő, akár egy másik me- 
rész, életével játszó honvédtiszt, vagy átöltözött statista. 
ki tréfát űzött a győzhetlen hadsereg tisztikarával, annyi 
tény, hogy ekkor már határtalan volt a bizalom az osztrá- 
kok diadala fölött, s a magyar ügy bukása iránt. Január 
14 én már a derék, becsületes vörös vári svábok is meg- 
emberelték magukat, s lelkészük. Wenisch Ferencz plé- 
bános elnöklete alatt elhatározták, hogy 'beleegyeznek* 
Ferencz- József császár trónra léptébe, s « elismerik* Fer- 
dinánd császár-király leköszönését. * A bécsi hivatalos lap 
rendkívül megörül a bizalom 'e magas nyilvánulásának. 
nekünk azonban önkéntelenül jut eszünkbe az adoma, midőn 
a sváb paraszt ravasznak akarván feltűnni, igy szólta el 
magát: «Dum sam'e schon. a*ber Pfifig sam'er a!» 

1 Wiener Zeitung: 1849. január 23-ik száma. 

Azonban úgy Windischgrátz herczeg, mint a vörös- 
vári svábok nagy tévedésben ringatták magokat. 

Tulajdonképen csak most kezdett hazánkra ömleni 
az apocalypsis üvegének tartalma: a háború, a gyilkos- 
ságok, vad oláh kegyetlenségek, gyújtogatások, orosz in- 
vasió ; majd kivégzések, bujdoklás és kivándorlás, s a két- 
ségbeesés hosszantartó korszaka. 

Kossuth Lajos, a honvédelmi bizottmány elnöke e 
napokban csodaszerű tevékenységet fejtett ki. Éjjel-nappal 
dolgozott, s csak karosszékében ülve aludt éjjelenként két 
vagy három órát. Oly munkaerő, mint a Kossuthé volt, 
még eddig nem létezett, állítják azok, a kik e nehéz na- 
pokban közvetlen közelében voltak. 1 Ő lett mindeunek a 
lelke,' s teremtette elő a szükségeseket semmiből. Legna- 
gyobb baj volt a lőfegyver hiánya. Igaz, hogy Kossuth 
óvatosságból már 1848. augusztusában összeköttetésbe 
lépett a londoni Wimmer Th. A. czéggel, a magyar had- 
sereg részére szükséges katonai felszerelvények, neveze- 
tesen fegyver és lőszerek szállítása iránt, 2 fegyvert azon- 



1 Gelich Richárd : Magyarország függetlenségi harcza. 

2 Vörös Antal-féle kéziratgyűjtemény a nemzeti múzeumban. 

ban behozni nem lehetett. Csak arra voltunk utalva ekkor 
már, a mi benn volt az országban, s a mit magunk ere- 
jéből képesek voltunk előállítani. 

Görgey Arthur tehát jogtalanul persiflálja Kossuthot 
s a honvédelmi bizottmányt, hogy szöktek. Nem szöktek 
azok, hanem teremteni siettek, semmiből. Mert Debreczen- 
ben ujonczokat állítottak s onnan látták el a seregeket 
minden szükséges felszerelésekkel. 

Azon sem lehet csodálkozni, hogy Kossuth és a kor- 
mány többi tagja, előrelátásból egy oly tapasztalt vezér 
után néztek, kinek neve garantia arra nézve, hogy jó 
lélekkél reá lehet bizni. az összes magyar hadak főpa- 
rancsnokságát. Azt egyikük sem tudhatta, hogy Görgey 
mint Minerva hajdan Jupiter fejéből, úgy, teljes hadvezéri 
talentummal megterhelve fog kiugrani Kökényessy Szaniszló 
őrnagy szájából. A magyar kormány Teleky László grófot, 
párisi megbízottját kérte fel, nézzen egy megbízható főve- 
zér után. 

Teleky László Dembinskit vélte a főparancsnoki 
tisztre legalkalmasabbnak. Tehát nem Kossuth, hanem 
Teleky László, ez a tiszta jellemű hazafi volt az, ki mint 
Görgey később állítá « nyakunkra hozta Dembinskit >, ille- 
tőleg a «haza ügyének Dembinski fővezérsége által vissza- 
vonhatlan kárt okozott*. 

Azt senki sem tagadhatja, hogy Teleky Lászlót a 
legjobb indulat vezette akkor, midőn választása ép Dem- 
binskire esett. 

Mészáros Lázár, a hadügyminiszter, kinek szava ez 
ügyben legilletékesebb, igy adja elő ez ügyet: «A haza 
derék és tisztes honfiakat az újonnan alkotott vezérek 
között talált ugyan, de nem lelt valami nagy tett által a 
csatatéren magát kitüntetett, az ütközet összegét áttekintő . 

Hentaller : Görgey mini politikus. * 

s annak részeit a legfontosabb perczben az egészhez alkal- 
mazni tudó hadvezért. Ezt Dembinskiben vélte feltalálni, 
Dembinskyben, ki I. Napóleon alatt, kisebb állásban ugyan, 
de a legnagyszerűbb háborúban magának a becsületrendjét 
kiérdemlé ; ki az 1830-diki lengyel függetlenségi harczban 
hónából Oroszországba nagy portyázó hadjáratot vezényelt, 
hol diversiójával az ellenség figyelmét magára vonta, s 
ezzel annak Lengyelországhoz közeledését gátolta; ki se- 
regét három ellenséges hadosztály között sértetlenül vissza- 
vezette Varsóba, aztán a háborúban dicső részt vett, s 
becsületes és igazságszerető jelleméért, valamint a hábo- 
rúban tanúsított vezéri ügyességeért fővezérnek is kinevez- 
tetett, persze post festa, mikor már késő volt s midőn . a 
személyes -dicsvágy, egyenetlenség, irigység, önhaszon miatt 
egymás üldözése, s az önmegtagadási és hódolási szándék 
elharapózott ; kit hadi és politikai- iratai a világ előtt isme- 
retessé tettek, s kit szilárd jellemeért s igazságszereteteért 
Lengyelhon tisztelt, s a két világrész szabadságáért küzdő 
népei ügyöknek megszerezni igyekeztek. Ezekért, mint már 
elébb mondám, a kormány ügyünk védelmére meghivta, s 
mivel abban testestül-lelkestül részt venni akarni nyilat- 
kozott, azért a hadügyminiszter őt fővezérré jelölé ki, 
s ezt ki is adá parancsolatban. 1 

Dembinski bejött Magyarországra, felkereste Kos- 
suthot, s értekezett vele. Kossuth ez alkalommal keserűen 
panaszkodott Dembinskinek, hogy « Görgey a kormány- 
nak felmondta az engedelmességet >. 

Ez alkalommal azonban oka és joga is volt Kos- 
suthnak a keserű kifakadásra! Görgey, ugyanis január 
10-én napiparancsot intézett csapataihoz, melyben ujabban 

1 Méssdros Lázár: Emékiratai II. kötet bÁ— 55. lap. 

szemrehányást tesz a kormánynak, mintha ez nem akarta 
volna, hogy Pozsonytól Budáig csatát fogadjon el. 

Véleménye a váczi proclamátió kiadásától kezdve a 
napiparancs közzétételéig ujabb metamorphosison ment 
keresztül. 

Most már i\jra kész a nemzet jogaiért és szabadsá- 
gáért életre-halálra küzdeni. E parancsban szó sincs tör- 
vényes királyról vagy annak rendeleteiről. 

Igaz, hogy nem Görgey egyetlen tábornok, ki össze- 
ütközésbe jött a kormánynyal. A hirtelen természetű Per- 
czel Mór, kiről szabadságharczunk egyik legképzettebb s 
legönzetlenebb katonája azt mondja : «hadi tettei valóban 
szépek, fényesek és dicséretesek, s rövid pályafutását 
dicsőén és becsülettel fejezé be» ; s hogy Perczel az a 
hazafiúi és katonai jellem, ki a diadalmas honvédfegyvert 
nem engedte volna kicsikarni kezéből, s azt feltétlenül 
orosz kegyelemre nem tette volna le; s ha valaki, bi- 
zonynyal ő menthette volna meg a hazát*, 1 ez a Perczel 
Mór is összeveszett a magyar kormánynyal. De Perczel 
tudta mint hazafi, mint magyar, s tudta mint katona is 
kötelességét. Hogy tudta, mit kell tenni, oly hadtestpa- 
rancsnoknak, kinek nézetei nem férnek össze a kormány 
rendeleteivel vagy működésével; az kitűnik Dembinskihez 
intézett leveléből, melyben ezeket irja: « Személyes okok 
nem engedik, hogy a magyar kormánynak engedelmes- 
kedjem .... Én tehát leteszem a parancsnokságot, s vissza- 
vonulok a szolgálattól*. Görgey ép ellenkezőleg sohasem 
volt a kormány intézkedéseivel megelégedve, folyton duz- 
zogott s engedetlenkedett, és végig szolgált! 

Görgey Váczról felfelé húzódott a bányavárosokba. 

1 Bdtori Schulcz Bódog: Emlékiratai, 124 lap. 

4* 

Oda vonzotta szive, a hol született; azok előtt akarta 
magát, mint a sors kegyelmét, a hadsereg elkényeztetett 
bálványát bemutatni, kik ismerték, mint kis gyermeket, s 
tudták róla. hogy szigorú atyjától, mily spártailag egy- 
szerű nevelést kapott 1 

Az újonnan született tábornok, Görgey, hogy jól 
képviselhesse hivatalát, a kormány egyetértésével nagy 
házat és asztalt tartott, s ennek példájára kevés kivétellel 
később majd mindannyi hadtest vezére szintén igy tett. 
Fiatal ember levén Görgey, a mily mérvben hazáját sze- 
retni, és a benne helyezett bizalomnak megfelelni látszott, 
ép ugy szerette a vigságot, nagy kört (azonban ő maga 
abban szerényül lépett föl), és ezen hajlamát sehol sem 
felejté; mert midőn Pozsonytól Pest-Budához kénytelenít- 
tetett közeledni, s innét uj expeditióra távozni, a bálok 
nem maradtak el, valamint a bányavárosokban, Kassán és 
Gyöngyösön sem. Mily jó konyhát tartott, kitűnik abból 
is, hogy a bányavárosok tájékán hétezer forint árú fűszert 
vásárolt össze, melyek árjegyzékét Debreczenbe küldte 
kifizetés végett. Igaz. hogy «nem a debreczeni urak reggeli 
megszokott kényelméről gondoskodott > ezáltal, mint Görgey 
István a könnyen hivőkkel elhitetni szeretné, hanem tiszt- 
jeinek volt arra szüksége, mert «még az őt pártoló 

honvédelmi bizottmányi elnöknek is feltűnt Görgey és se- 
rege vigság keresése és nagy szörpölési tehetsége », jegyzi 
meg elég malicziosusan az öreg Mészáros Lázár. 2 

Kossuth futárja Selmeczen érte utói Görgey Arthurt. 
A honvédelmi bizottmány elnöke levélben szólítá fel a 

1 Levitschnigg : Kossuth und seine Bannerschaft. I. kötet, 
63. lap. 

2 Mészáros Lázár : Emlékiratai. I. köt. 338. lap. 

tábornokot, változtassa meg váczi kiáltványában elfoglalt 
hazafiatlan álláspontját. 

Görgey nemcsak hogy nem tette ezt, de még csak 
nem is válaszolt Kossuth levelére. 

Ezután a merész és előrelátó vezér, kit hires vissza- 
vonulásáért érdemrenddel díszítettek fel, a mint arra került 
a dolog, hogy Klapkával fogják közre Schlick tábornokot, 
rögtön elvesztette katonai erélyét Nem merte az osztrá- 
kokat megtámadni, hanem két napot pihent hadtestével 
Eperjesen. Ez a két nap ép elegendő volt Schlicknek arra, 
hogy kibújhasson a csapdából, melybe őt Görgey egyik, 
Klapka a másik oldalon szoríthatták volna. 

Ekkor tájban az osztrákoknak újra akadt egy hatal- 
mas támogatójuk. Bizonyos Farkas Lajos intézett a Wiener 
Zeitungban alsó-magyarországi, főleg pedig debreczeni 
honfitársaihoz és rokonaihoz egy felhívást. Ebben értesíti 
őket, «hogy ha az osztrák monarchia nem állana, helyre 
kellene állítani*, s felhívja, térjenek magukba. Azután 
Farkas Lajos uram eltűnik újra a sok hasonnevű « rokon » 
között, s a történelem folyik tovább, a nélkül, hogy róla 
újra tudomást venne. 

A bécsi lapok azonban nagy diadalmi hirt közöltek. 
AZanini ezred zenekara ugyanis, melyet Görgey vissza- 
vonulásában magával vitt, átszökik az osztrákokhoz. Persze 
azzal nem dicsekedtek, hogy a muzsikusok a karnagytól 
kezdve a nagydobosig mind csehek és németek voltak. 

De annál mérgesebbek a párkányi parasztokra azért 
az ildomtalan eljárásért, hogy rálőttek Koller főszolga- 
bíróra, és esküdtjét Biró Károlyt, fogva hurczolták Komá- 
romba, mert ezek a császári proclamátiókat közzétették. 
Sőt ezek a fenekestől megromlott emberek, kiken a vörös- 
vári sváb atyafiak jó példája nem fogott, vérszemet kapva ; 

még egyebet is merészeltek. Tanácskozván, kijelentik, hogy 
a megyei hatóságot, *mely a némettel pactált, nem fogják 
elismerni soha», s önfejüleg Palkovics főjegyzőt nevezték 
ki megyei elnökké. 

Egy füst alatt mindjárt elverik a port Bem apón is, 
ki egy brassói levél szerint « mindenütt csak nyomort és 
szerencsétlenséget hoz, s ha azt valamely városra ráárasz- 
totta, rögtön elszökik*. 1 

Pedig még ekkor Bécs sem volt teljesen nyugodt. 
A nyárspolgárok vére még forrongott. Igaz, Tiogy a sza- 
bómesterek hivatalosan tiltakoztak az ellen, mintha a 
Latour meggyilkolásában részes Jurkovics Tamás valóban 
szabómester lett volna, s lelkük megkönnyebbült, a mikor 
kijelenthették, hogy csak szabólegény volt. De valami 
mozgalomnak mégis kellett a császár-városban lenni, mert 
Welden térparancsnok egy kiáltványban* száz arany jutal- 
mat igér annak, ki előkeríti azt a semmirekellőt, ki a 
Glacison a Ferencz- és Schottenthor közt egy röppentyűt 
bocsátott föl. 

1 Wiener Zeitung 32. sz. 

Míg Welden térparancsnok álmát a jó bécsiek röp- 
pentyű -eregetéssel háborgatták, azalatt Görgey február 10-én 
egyesült Klapkával. Görgeyben ekkor a sértett ambitió a 
legmagasabb fokra volt csigázva, mert a fővezérré kine- 
vezett Dembinski már ekkor beleavatkozott a hadmüvele- 
tekbe. A midőn Görgey hivatalosan értesült Dembinskinek 
fővezérré történt kinevezéséről, elsápadt, ajkai remegtek a 
dühtől, s maga köré gyűjtvén táborkarának bizalmas em- 
bereit, jobbjában tartva a hivatalos iratot, így kiáltott fel: 
« Gazember! Még ha Magyarországba kerülne is, meg- 
buktatnám ezt az embert. > 

A tábornok e szavai akkor nem igen szivárogtak 
ki a közönség közé. Kossuthnak ugyan bejelentette ezt a 
seregnél volt polgári biztos titkára, a ki ugyanakkor Stul- 
lerrel, Kossuth titkárával is közölte Görgey e szavait. 
Kossuth nem adott hitelt e hírnek; a következmények 
azonban igazolták, hogy mennyire beváltotta szavát a 
haragjában határt nem ismerő kevély ember. Mert Görgey 
sértett hiúsága nagyon hamar megérteié á maga szomorú 
gyümölösét. 

Dembinski, mint az összes magyar seregek kinevezett 
főparancsnoka, február 15-én ért Putnokra. E kinevezést 
Görgey egy Kassán, február 14-én kelt napiparancsban 

adta hadtestének értésére, s abban a lehető legélesebb 
hangon kel ki a magyar kormány ellen. Már ez még Deb- 
reczennek is sok volt; erre már a kormány sem huny- 
hatott szemet. A hadügyminisztérium Görgeyt napiparancsa 
miatt rendre utasította. 

Ez csak olaj volt a tűzre ! Á tisztikar áthatva Görgey 
környezetének befolyása által, elhatározta, hogy csak Görgey 
parancsnoksága alatt akar szolgálni. Sőt Görgey még azt 
az állítást is koczkáztatja, hogy « Kmetty hadteste még az 
esetben is biztosította őt feltétlen támogatásáról, ha az a 
körülmény állana be, hogy Görgey szükségesnek látná 
őket Debreczen (illetve a nemzetgyűlés és kormány) ellen 
vezetni.* 1 

Szerencsére, mikor Görgey nek «Mein Lében und 
Wirken* czímü munkája megjelent, még élt a legilletéke- 
sebb egyén, ki ebben a dologban nyilatkozhatott. Ez maga 
Kmetty György volt. Ő Görgey Arthur fentebbi valótlan 
állítását a következőkben utasítja vissza: «Az ügy engem 
személyileg érdekel, ép ezért egyszerűen kijelentem: «Én 
őt sohasem biztosítottam ily föltétlen engedelmességről a 
nemzetgyűlés és kormány ellen, és Görgey szemtelenül 
hazudik, ha ily dolgokat bocsát világgá.* 

Az említett agitatiókról Görgey biztos tudomással 
birt, mert ő azt egy bizalmas törzstisztje, régi testőrbaj- 
társa, Zuber őrnagy által tervszerüleg készíttette és hajtatta 
keresztül. 2 

Kmetty ezen állítása határozottan ellenkezik azon 
későbbi állítással, mintha Görgey Arthur nem tudott volna 

1 Görgey Arthur : Mein Lében und Wirken. I. kötet, 207. lap 
és Görgey István 1848- 49-ből. I. kötet, 228—229. lap. 

2 Georg Kmetty : Arthur Görgey's Lében und Wirken in 
Ungarn. London. 1853. 8—9. lap. 

Zuber Antal debreczeni küldetéséről. Görgey István szerint 
a tiszti nyilatkozat, melyet Zuber Antalnak Debreczenbe 
kellett volna vinnie, e két történelmi jelszóban foglalható 
össze: « Vitám et sanguinem!> (Görgeyért) és «In hoc 
signo vinces!» (Görgeyben). 1 

Ez a tiszti nyilatkozat azonban sohasem ért Debre- 
czenbe. S ha a Görgeyek tetszelegnek is maguknak azzal, 
hogy Arthur testvérük eljátszotta trencséni Csák Máté 
modern hadjáratát Mátyusföldön, a « Vitám et sanguinem* 
s az «In hoc signo* megfeneklett Böszörményben. Hogy 
megfeneklett, annak egyesegyedül Zuber Antal őrnagy 
magaviselete volt oka. Mert hogy Zuber őrnagy egy bö- 
szörményi polgártól tizennégy sebet kapott saját kardjá- 
val, miután azt előbb hasba lőtte, annak titka semmi 
esetre sem a «böszörményiség»-ben rejlik, mint Görgey 
István szeretné elhitetni, 2 Mert a «bősz vérű hajdú >, Kövér 
György nem ok nélkül, hanem igen is jogosan vagdalta 
össze a vendégszeretetével visszaélő s a vendégjogot meg- 
sértő Zuber őrnagyot. Ez, valamint az is, hogy Zuber 
őrnagy nem valami jámbor módon és «bárányszeliden» 
viselte magát Kövér György házánál, Görgey István köny- 
vének megjelenése óta föl lett derítve. 8 

Ezt a katonai lázadást különben a kormány egy- 
szerűen magának tulajdoníthatta. Már ekkor tudhatták, 
mi lakik Görgeyben. Észlelhették egész magatartásából, 
hogy nem a lelkesedés, nem az ügy iránti szeretet birta 
őt a vezénylet átvételére, hanem egyszerű számítás. Lát- 
hatták, hogy katonai hírnevét arra használja fel, hogy 



1 Görgey István: 1848 - 49-ből. I. kötet, 230. lap. 

51 Ugyanott. 237. lap. 

8 Hegyessy Márton : Hazánk. 1887. januári füzet. 77—78. lap. 

tisztikarát elidegenítse a kormánytól. S mindezt tudva, 
észlelve, látva, még sem helyezte a kormány Görgeyt más 
hadtesthez át akkor, midőn Dembinski vette át a hadsereg 
fővezényletét. 

«A katonának más kötelessége nincs, mint a kiadott 
parancsolatok pontos teljesítése a nélkül, hogy szabad 
legyen a felett ítélnie, vájjon hasznos, vagy káros-e a fő- 
vezér intézkedése^ 

A magyar hadseregnél, fájdalom, nemcsak engedet- 
lenség fordult elő, de némelykor lázadások is történtek; 
jelesül a vezérek voltak azok, kik a kormány ellen izgat- 
tak, annak parancsait nem teljesítették, és magok fejük 
után léptek fel. Mind ennélfogva nincs mit csodálkozni a 
felett, ha önvédelmi harczunk elvégre is szerencsétlen ki- 
menetelű volt. Ha a mindig Görgey által szított engedet- 
lenség és fellázadás Kossuth és a magyar kormány pa- 
rancsai ellen nincs a hadseregnél, akkor hazánk, daczára 
az ellenünk szövetkezett két nagyhatalom túlnyomó erejé- 
nek, mégis kivívta volna önállóságát és függetlenségét. 1 

A polgári kormányzat gyenge volt Görgeyvel és 
tisztikarával szemben. Talán Bem altábornagy volt az 
egyetlen parancsnok az egész szabadságharcz alatt, ki nem 
lett áthelyezve más hadtesthez. A többi tábornokokat 
dobálták össze-vissza, nemcsak egy, de több ízben, a hogy 
a szolgálat érdeke megkívánta, s még sem fordult elő 
sehol az a komédia, hogy a tisztek makacsul ragaszkod- 
tak volna parancsnokaikhoz, más parancsnok vezénylete 
alatt vonakodván szolgálni. Vagy talán Damjanichot 
Aulichot, Klapkát, Guyont, Nagy Sándort, Perczeit s a 
többieket nem szerették alantas tisztjeik? ő hozzájuk nem 

1 Krivdcsy József: Görgey és Klapka. 3—4. lap. 

ragaszkodtak úgy, mint Görgeyhez? Ezt az állítást bajo- 
san merné megkoczkáztatni még maga Görgey is, daczára 
annak, hogy ő hozzá tisztjei oly nagyon ragaszkodtak, 
hogy ezen kiáltással: « Minket nem választhatnak el!» 
Görgeyt tisztikara « Tokaj utczáin zeneszó mellett ujjongva 
hordozták meg.> 

Asbóth Lajos szerint ekkor Tokajban jelen volt 
Görgeynek neje is és a felett panaszkodott ebéd felett a 
jelen volt tiszteknek, hogy férjét meg akarják buktatni. 
Egyik hadosztályt a másik után vonják el Görgeytől, míg 
végre « férjem csapatok nélkül fog maradni*. 1 

Csakhogy a többi tábornok harczolt, csatázott a hol 
lehetett, s nem iparkodott magát bálványnyá felfujatni 
közvetlen- környezete által egyik sem. A bálványozott 
vezér mindig veszedelmes, hívják azt Bonaparténak vagy 
Görgeynek. 

Görgey örült a tisztek tüntetésének, de volt benne 
annyi diplomatia, hogy nyilvánosan utasítá őket, miszerint : 
'Engedelmeskedjenek a kormánynak, a mint ő is teszi, 
bár 6 maga ismeri legjobban a kormány hibáit.* 

A tábornok e nyilatkozata ölte meg a hadsereg haza- 
fias szellemét. Ez időtől kezdve megindulnak s rendszeressé 
válnak az ujjhúzások a gyenge kormány és Görgey között. 

Mert míg nyíltan elrendeli, hogy a tisztek engedel- 
meskedjenek a kormány parancsainak, az alatt négy szem 
között félre hivja a tiszteket s megkérdi az illetőtől : « Váj- 
jon ő is Dembinski emberei közé tartozik-e ?»* Az emberi 
természet gyöngeségében gyökeredzik, hogy csak elvétve 
kapta alantas tisztjeitől azt a választ, a mit a szókimondó 

1 Asbóth Lajos Emlékiratai. I. kötet, 32—33. lap. 

2 Bátóri Schulz Bódog Emlékiratai. 47— 48. kp. 

Bátori Schulz adott neki : « Mindaddig embere vagyok, míg 
előre megy. Én nem ismerek sem rokon-, sem ellen- 
szenvet ». 

A kassai napiparancs hangjára vonatkozólag legjobb 
felvilágosítást ad különben Görgey István, midőn egész 
naiv ártatlansággal elmeséli, hogy : « Tisztjeink az okvetlen 
szükségesnek vallott fővezéri polczra magyar embert, és 
pedig saját, eddig is önállóan működött vezérüket, a még 
Pozsonyban kinevezett Görgey Arthurt óhajtották^ 1 Ezzel 
azután nyíltan be is vallja, hogy minden baj, fenekedés. 
egyenetlenség, intrigua s kormány elleni lázadás és áská- 
lódásnak csak egy szerény oka volt: a Görgey Arthur 
sértett hiúsága. 

Mily példát adott a tábornok tisztjeinek ? Hogy tisz- 
telhesse a tiszt a kormányt,, ha tábornoka ad példát az 
engedetlenségre, tábornoka húzza félre s négy szem közt, 
kereszttűzbe fogván, feljebbvalói tekintélyével hat reá s 
tábornoka megy elől a rossz példával az engedetlenségben 
s tiszteletlenségben? 

A mikor még Görgeynek nem volt tudomása arról 
hogy az ő hadteste is Dembinski parancsnoksága alá fog 
helyeztetni, találkozott vele Klapka György ezredes Kassán, 
s néhány el-elejtett szavából kivette, hogy a kormány azon 
elhatározása, a magyar főhadsereg élére idegent állítani, 
legmagasabb fokú rosszalásával találkozott. Ekkor Klapka 
szemébe mondta Görgeynek, hogy váczi proclamátiója 
inpolitikus volt, s azzal sok ellenséget szerzett magának. 
«A viszálykodásnak első csíráját már láttam sarjadzani. 
s már akkor féltem, hogy a magyar tábornokok s a len- 
gyel főparancsnok között előbb-utóbb súrlódások fognak 

1 Görgey István : 1848— 49-ből. I. kötet, 226. lap. 

bekövetkezni, ha a bizalmatlanság helyébe összetartás s 
egyetértés nem lép.* 1 

S Klapka méltán gyakorolhatja e kritikát, mert ő 
bebizonyítá, hogy szereti hazáját, s a haza érdekeinek 
alárendeli saját ügyeit, midőn Dembinski kinevezésekor ezt 
irja Kossuthnak: « Én részemről örömmel szolgálok minden 
körülmény között és minden rangban úgy, a mint azt a 
haza üdve megkívánja, ott, a hol a haza üdvéről van 
szó, személyes tekinteteknek félre kell vonúlniok ; velem 
szemben legalább kérem egyet se venni tekintetbe.* 2 

Görgey azonban nem így gondolkozott akkor, mi- 
dőn a kormány főparancsnokot nevez ki, hadtestparancs- 
nok létére e kinevezést « látszólagos megaláztatásnak* 
nevezi. 

Pedig Dembinski, rögtön kineveztetése után, egész 
udvariasan levélben, kérdé meg Görgeyt, számíthat-e bizal- 
mára? Miért nem irta meg neki egész nyíltan, férfiasan, 
hogy magán kivűl senkiben sem bízik, hogy maga fölött 
senkit sem akar megtűrni? 

Mert azóta beismerte maga, hogy Dembinskire azért 
haragudott, mert ez az ő sikeres, önálló hadműködését 
megakasztotta. Ez fájt neki. Ezt nem birta megbocsátani. 

Haragját Demár János név alatt a « Budapesti 
Szemle > -ben ismeri be, midőn Dembinskinek Danzer Adolf 
által kiadott emlékiratait bírálva, a következőket mondja: 
« Semmi sem könnyebb, mint bármely jól fegyelmezett 

1 Klapka György : Emlékeimből. 92-93. lap. (Klapka György 
tábornoknak egy 1888. október 26-án kelt levele van kezeim között) 
melyben a többek közt ezeket mondja : «A mit Emlékirataimban 
följegyeztem, az az igazság és tiszta lelkiismeretem kifolyása*. 
Adatait tehát Görgey Istvánnal szemben valóknak kell elfogadnom. 

* Klapka György : Emlékeimből. 87. lap. 

hadtestben meglazítani annak alkatrészeiben az együvé 
tartozás érzékét. Minden fegyelem daczára ott lappang 
még a legutolsó közvitézben is a függetlenségi vágy; az 
önálló szereplés iránti előszeretet. Az esetleg önálló mű- 
ködésben aratott legparányibb kitüntetés e lappangó vágyat 
csakhamar szenvedéllyé fokozza. És az egyszer megízlelt 
önállóságról ismét lemondani vajmi nehéz.* 1 

Vesse össze bárki Görgeynek ezt a nyilatkozatát 
Klapka fentebbi soraival, meglátja a két nyilatkozat közt 
levő különbséget. Birálja el kiki, lehetett-e győzni a füg- 
getlenség ügyének, a mikor élén oly férfiú állott, ki készebb 
volt ambitiójának mindent alárendelve, lázadást is elő- 
idézni, mint a kormány által kinevezett fővezérnek enge- 
delmeskedni, mert «hisz akkor a már egyszer megízlelt 
önállóságról* ^kellett volna lemondania, pedig ez x « vajmi 
nehéz !» 

Igaz, hogy a napiparancs megjelenésekor ezt még 
nyiltan nem vallotta be. Akkor Görgey jobbnak látta a 
világ előtt az önzetlen, a puritán erkölcsű tábornok sze- 
repét játszani, s csak titkon áhítozni a legfőbb katonai 
hatalom után. A hadügyminiszter a napiparancs miatt 
hivatalosan megdorgálta. Ő maga elismeri, hogy a dorgá- 
lást megérdemelte, nem ugyan a napiparancs hangja miatt, 
hanem mert nem értesíté a hadügyminisztert a parancs 
megjelenésének körülményeiről. 2 

Görgeynek ekkor kellett volna lemondania a főpa- 
rancsnokságról, itt kellett volna bevégeznie katonai pályáját, 
ha szerette volna hazáját, ha szerette volna becsületét 



1 Demdr János : Dembinski emlékiratairól. Budapesti Szemle. 
1875. júliusi füzet 377. lap. 

2 Görgey Arthur : Mein Lében und Wirken, I. kötet, 210. lap. 

Nem csoda tehát, ha Görgeynek kisebb gondja is 
nagyobb volt annál, mint hogy Dembinski parancsait tel- 
jesítse. Dembinski az engedetlenség miatt panaszt emelt 
Kossuthnál, mire utóbbi egy február 23-án kelt levelében 
azt irja Dembinskinek, hogy «az engedetlenséget ne tűrje, 
s állítson mindenkit haditörvényszék elé, ki engedetlen- 
kedik. Az engedetlenség lázadás, arra pedig halál van 
kimondva*. 1 ... 

Már okkor késő volt a haditörvényszék emlegetése. 
De meg Dembinski Kossuth felhatalmazásával csak any- 
nyira mehetett, mint mikor egy gúzsba kötött embert el- 
kezdenek biztatni: Tessék, fusson el az úr! 

Dembinski ismeretlen, külföldi. A magyar tisztek 
féltékenyen s gyanakodóan tekintettek reá. Es Görgey 
nagyon is jól ki tudta alparancsnokainak e magatartását 
aknázni. 

Hisz még Klapka is azzal érve) Dembinski, a külföldi 
vezér ellen, hogy hiányos intézkedéseinek oka az volt, 
mert az ország helyrajzi viszonyait nem ismerte. Ugyan- 
ekkor Klapkának nem jut eszébe, hogy Bem altábornagy 



1 Demdr János : Budapesti Szemle. 1887. májusi füzet 
22—23. lapjai. 

sem volt soha Erdélyben s nem tett ott előleges helyrajzi 
tanulmányokat, és mégis milyen ügyesen működött az 
előtte ismeretlen harcztéren. 

Nem! nem! Dembinskit meg kellett buktatni, hogy 
helyet csináljon Görgeynek. 

A kápolnai csatában Dembinski vitte a főyezényletet. 
ki a csata elvesztéseért Görgeyt okolja. Ez azonban nem 
reánk tartozik. Csata előtt Görgey demoralizálni igyekezett 
a főparancsnokot. «Ne számítson ön a magyar csapatok 
vitézségére és kitartására .... nem lehet azt várni, hogy 
a legénység nyilt mezőn kitartsa a szuronytámadást vagy 
ágyútüzet.» Ilyen kellemes dolgokkal beszélte tele csata 
előtt főparancsnoka fejét. 

És viszont ezzel szemben ő maga bevallja, hogy: 
«a magyar harczost az úristen is támadásra teremtette, 
nem védelemre. « Ember emlékezet óta ezt vállá minden 
hadvezér, kit sorsának különös kedvezése a magyar hadak 
élére állított.* 1 

Elismerjük, hogy az ujoncz honvédek íhem voltak 
katonailag úgy kiképezve, mint a régi osztr&k katonák. 
De hisz alig volt idejök a legszükségesebb mozdulatokkal 
megismerkedni. Legnagyobb részük még a fegyvertöltést 
és kezelést is csak most tanulta meg, azonban mégis 
fölényben voltak az osztrák katona fölött, mert a képzett- 
séget pótolta a harczias szellem s a hazája szabadságáért 
való lelkesedés. 

A magyar csapatok Kápolnánál jól harczoltak. 2 Igaz, 
hogy erről Görgeynek a csata első napján fogalma sem 



1 Bemar János : Budapesti Szemle. 1887. májusi füzet 
22—23. lapjai. 

2 Asbőth Lajos Emlékiratai. I. kötet 87. lap. 

lehetett, mert ő a? nap Dembinskivel s kedvenczével 
Bayerrel, ki egyúttal hadászati encyclopediája is volt, 
Egerben egész kényelmesen ebédelgetett. Mire a triumvi- 
rátus Kápolnára ért, a csata már vége felé járt. • 

A kápolnai csata második napja ismét nem találta 
helyén Görgeyt. A bal szárnyra volt rendelve, hogy ott 
vezényeljen. É helyett azonban ő, oly léleknyugalommal, 
mintha semmi felelősség nem terhelné, a középhadhoz 
lovagolt, valószínűleg megtudakolni Dembinskitől, hogy érzi 
magát a tegnapi ebéd után ? Csakis Dembinski erélyes és 
egyenes parancsára lovagolt Verpelétre s vette át a pa- 
rancsnokságot. Hogy szándékosan akarta-e Görgey Dem- 
binski harczrendjét megzavarni, ez csak gyanítható. Ezért 
számoljon lelkiismeretével. Azt azonban minden katona 
tudja, hogy ha egy tiszt a bal szárny vezényletével van 
megbízva, annak hadteste élén a helye, s nincs joga a 
középhadnál csatangolni. 

A kápolnai ütközet után azt a rendeletet kapta Görgey 
Dembinskitől, hogy foglaljon állást Poroszlónál, s fogadjon 
ott el ütközetet. Nem tette! Határozottan megtagadta az 
engedelmességet, s levélben tudatta Dembinskivel, hogy 
tettét kész haditörvényszék előttigazolni, és hogy önhatalmú 
tényeért magára vállalja a felelősséget. 

Görgey e tettével teljesen felbontotta a fegyelmet a 
hadseregben. 

A bécsi kormány zsarnokoskodó uralmához már 
évszázadok óta hozzászokott a nemzet, de egy mindenben 
kotnyeles úr túlkapásait békével eltűrni, s ez által őt ki- 
váltságos helyzetbejuttatni, ehhez csakugyan a türelemnek 
oly nagy mértékére volt szükség, a minővel a magyar 
kormány rendelkezett. 

Igaz, hogy Dembinski nem volt megnyerő jelenség. 

Hentaller : Görgey mint politikus. O 

Fellépése tapintatlan, modora leczkéztető, lenéző volt. Ti- 
zennyolcz évig nem szolgált ténylegesen, s ha szelleme 
nem is veszté el teljesen ruganyosáágát, teste fáradt volt. 
Miután első megjelenése a hadseregnél nem volt oly sze- 
rencsés, mint Bemé, ő nem birt harczi babérokat szerezni, 
az alvezérek Kápolnától Tisza-Füredre érve, fellázadtak 
ellene. Szivesen beismerjük mi is, hogy Dembinski szerep- 
lése szabadságharczunkban szerencsétlen volt. A midőn a 
fővezérséget elvállalta, nem számolt a helyzettel, viszo- 
nyokkal s a nemzet emberanyagának vérmérsékletével. 

Magyarországon nem aratott harczi babérokat ; kap- 
kodott ide s tova; elveszte fejét a legkisebb váratlan ese- 
ménynyel szemben, nem csoda tehát, hogy ő az egyetlen 
hadvezér szabadságharczunkban, ki a legcsekélyebb sikert sem 
volt képes felmutatni, míg viszont nevével szoros össze- 
függésben van a legnagyobb s legcsúfosabb csata elvesztése, 
a temesvárié. Temesvárnál összesen ötvennyolczezer ember 
felett rendelkezett, s vele szemben csak huszonötezer osztrák 
állott. Dembinskinek volt 112 ágyúja, ellenfeleinek 108, 
tehát a lipcsei népcsata óta ez volt a legnagyobb ágyú- 
csata. Igaz, hogy nem folyt oly elkeseredetten, mert a 
magyarok halottakban csak ötvenhét embert vesztettek. 

Görgey főleg azért kárhoztatja Dembinskit, hogy ez 
Fábius cuntatorkodott, pedig a « magyar katonát az úristen 
is támadásra teremte*. Ha elfogadjuk, hogy Dembinski az 
első, ki a magyar hadsereggel egyre csak védelmi állásba 
menekülve kerülé a harczot, akkor ép Görgey a második, 
ki ügyes hátrálásaival saját hadvezéri rövidlátása ellen 
adja ki a bizonyítványt. Be is látta ő ezt, csakhogy körüí- 
belől huszonnyolcz esztendővel Világos után. 1 

1 Bemar János : Dembinski emlékiratairól. Budapesti Szemle 
1877. május, 38. lap. 

De ne vágjunk elé az eseményeknek, hanem nézzük, 
mi történt Tisza-Füreden a kápolnai csata után. 

Képzelhetni, mennyire örült Görgey, midőn Tisza- 
Füredre érkezve, Klapkától meghallotta, hogy három had- 
osztályparancsnok nincs megelégedve Dembinskivel, s ren- 
deleteinek csak az esetben hajlandók engedelmeskedni, ha 
azokat Görgey vagy Klapka ellenjegyzi. 

Mi sem természetesebb, mint az, hogy Görgey had- 
osztályparancsnokai szintén csatlakoztak ehhez az újabbi 
katonai lázadáshoz. 

Gyűlést hívtak egybe, melyen valamennyi törzstiszt 
résztvett, s bizalmatlanságot szavaztak Dembinskinek. A 
határozatot Görgey egy záradékával látták el, melyben a 
kormányt felszólítják, mozdítsa el Dembinskit, s a főpa- 
rancsnokságot ruházza valamelyik hadtestparancsnokra. 

És ugyan ki lehetett volna ez a hadtestparancsnok, 
ha nem a rangban legidősebb? 

S ki V«olt a rangban legidősebb hadtestparancsnok? 
Senki más, mint a puritán jellemű, hatalom és kitüntetés 
után oly kevéssé vágyó, szerény Görgey Arthur, ki ugyan 
kész volt « tetteit haditörvényszék előtt igazolni*, de volt 
annyi esze, hogy jó eleve ártalmatlanná tette azt, ki őt a 
haditörvényszék előtt mulasztásaiért s engedetlenségeért 
legilletékesebben vádolhatta volna. 

De Görgey még ezzel sem érte be! Ő maga jelenté 
Dembinskinek a tisztikar fegyelemellenes határozatát: « Al- 
tábornagy úr! ön elveszte a csapatok bizalmát s ezért 
nem tarthatja meg tovább a főparancsnokságot.* 

Dembinski nem hajlott meg a tisztek határozata 
előtt ; Szemere Bertalan tehát, a kormány által reá ruhá- 
zott hatalomnál fogva megfosztá Dembinskit a főparancs- 

5* 

nokságtól s azt ideiglenesen Görgey Arthurra, mint rang 
szerint legidősebb hadtestparancsnokra ruházta. 

A polgári biztos e tette által nemcsak szentesítette 
a tisztikar lázadását, hanem azonkivűl meg is jutalmazta, 
előléptette az engedetlen, kötelességmulasztó tisztet, kit 
előléptetés helyett, a fővezér ellen elkövetett apróbb csiny- 
jei miatt kötelessége lett volna elfogatni, esetleg főbelövetni. 

Szerencsétlenséget hozhat egy nemzetre mindenki, ki 
élén állva, ügyeit vezeti, de megalázva a nemzet csak 
saját beleegyezésével, jóváhagyásával lehet 

Itt már észlelhető, hogy egyesek, mint Szemere Ber- 
talan is, a teljhatalmú kormánybiztos, annyira beleélték 
magukat abba, hogy szükségük van valakire, ki fölöttük 
áll, parancsol nekik, legyen az Görgey, vagy más, ennél 
is hatalmasabb ; hogy alázatosságukból teljesen kivetkőzni 
képtelenek voltak. A parancsolásra nem termettek. 

Pedig azok nélkül a magasabb értelemben képzelt 
nemesebb érzelmek nélkül, melyek az embert valódi em- 
berré teszik, a szó szoros értelmében vett nemzeti függet- 
lenség soha és sehol sem vívható ki. Szemerének e maga- 
tartását nincs okunk csodálni. Őt vérmérséklete nem hajtotta 
azok közé, kik a nagy átalakulások előidézői voltak. Ő 
konservativ természetű volt, s « egész az első alkotmányos 
minisztérium megalakításáig nem tett egyebet, mint azt. 
hogy a kanczellária tagjaival levelezgetett, s bécsi körök- 
kel bizalmasan érintkezett >. Szemerét csak a véletlen so- 
dorta a szabadságharcz tényleges mozgalmainak hullámai 
közé. Az a véletlen, hogy Batthyányi Lajos megkínálta a 
belügyminiszterséggel. 1 

Nincs okunk tehát csodálkozni, ha ott Tisza-Füreden 

1 Kossuth Lajos : Irataim az emigratióból. II. kötet, 270—271. 

ez alkalommal játszódott le szabadságharczunk egyik leg- 
brutálisabb ' jelenete. Görgey alteregója és úgy katonai, 
mint politikai ügyekben sugalmazó tanácsadója, Bayer 
József ezredes, ki valóban rothadt terméke volt a még 
rothadtabb osztrák katonai generatiónak, ez a Bayer ez- 
redes Dembinskivel szemben azt az insultust követte el. 
hogy őröket állított a degradált főparancsnok ajtaja elé. 
Ezt Bayer Görgey tudta nélkül nem merte volna tenni. 

Hej! nagyon igaza volt Damjanichnak, midőn azt 
monda az augusztus első napjaiban az Aradon nála járt 
Hunfalvy Pálnak: «Görgeynek egy hibája van, hogy nem 
tudja a sértéseket oly könnyű szerrel eltűrni, mint én.* 1 

Itt Tisza-Füreden ismét neki megy a politikának, s 
fölveti azt a kérdést, nem-e jó lenne Ausztriával kiegyezni. 
Az egyezkedést oly módon akarta keresztül vinni, hogy a 
had- és pénzügy engedtessék újra át a bécsi ministe- 
riumnak. Sajátságos és meglehetős furcsa világot vet 
Görgey Afthur lelkületére ez a körülmény. Ő mint katona, 
mint tábornok, ki magát senkinek sem akarja alárendelni, 
s ez okból (?) törekszik arra, hogy hadteste függetlenül 
működhessék, ő akarja magát az osztrák kormány alá 
rendelni! Eltekintve a később oly gyakran s nagy garral 
emlegetett osztrák gyűlölettől, ez is elég jellemző. 

De bár a rókát és oroszlánt egy személyben akarta 
egyesíteni, ez a szerepe nem sikerült. S hogy nem sike- 
rült, oka volt, hogy ép a mily nagy mértékben volt meg 
benne az előbbi tulajdonsága, oly kevéssé birt utóbbinak 
vakmerő elszántságával. 

1 Hunfalvy Pál Naplója. 

Görgey iránt a képviselők egy része már deczember 
utolsó napjai óta bizalmatlan volt. Szárnyalt, repkedett a 
hir egyről is, másról is. Az köztudomású volt, hogy a 
kormány parancsainak nem engedelmeskedik. De már de- 
czember 27-én el volt terjedve képviselői körökben a hir, 
mintha Windischgrátzczel alkudozni akart volna. Suttogtak 
arról is. hogy Perczel moóri veszteségének az volt a fő- 
oka, mert Görgey nem ment segítségére. 

Végre márczius elején csordultig telt a pohár. A 
képviselőház márczius 2-iki ülésén Görgeynek egy földije. 
Irányi Dániel képviselő emelt szót s ecsetelte a hadsereg 
körében fenforgó viszás állapotokat és azok orvoslását, 
még pedig mielőbbi orvoslását sürgeté. Figyelmezteti a 
házat, hogy a franczia convent biztosa hadserege közepén 
fogta el Custine tábornokot, s a sereg, bár tisztelte vezé- 
rét, megnyugodott a kormány akaratában. Végül követelte, 
hogy a ki nem engedelmeskedik, állíttassék Ítélőszék elé. 

Irányi felszólalására volt a felelet az, hogy Szemere 
Bertalan Görgeyt nevezte ki ideiglenes főparancsnoknak. 

Három héttel ezután, márczius 24-én este hat kép- 
viselő kereste fel a honvédelmi bizottmány elnökét, Kossuth 
Lajost lakásán, s e hat képviselő egy három pontból álló 

javaslatot terjesztett elébe. A javaslat első pontja így szólt: 
«Görgey állíttassák volt tényei, engedetlenségei miatt hadi- 
törvényszék elébe, s ha ez el nem marasztalná, az eset- 
ben se alkalmaztassák semmire sem> 

Kossuthnak tehát meg volt adva az út és mód, hogy 
Görgeyt eltávolítsa a hadseregtől. S ha Kossuth csakugyan 
Themistocles, a kinek őt feltüntetni szeretik, s bántotta 
volna őt Görgey-Miltiades dicsősége, akkor két kézzel kap 
a kínálkozó alkalmon s leszállítja Görgeyt arról a magas 
lóról, melyre Schwechatnál felültette, s fedezvén hátát a 
javaslattevő hat képviselővel, még az ódiumot is elhárít- 
hatta volna magáról. 

Kossuth azonbah azt felelte a nála járt képviselők- 
nek, hogy tudja ugyan, miszerint Görgey neki, Kossuthnak 
ellensége, de mert hazaszeretetéről meg van győződve, «a 
képviselők kivánatát Görgeyre vonatkozólag nem fogad- 
hatja el*. 1 

Kossuthnak ez a nyilatkozata, melyet ő márczius 24-én 
tett, tehát két héttel később, mint Görgey ama bizonyos 
levelét Damjanichhoz megirta, bizonyítja, hogy « Kossuth 
nem színészkedett, nem színészkedhetett Tisza-Füreden 
Görgey vei szemben >. 2 

Madarász József, ki e dologról megemlékezik, soha- 
sem volt jóbarátja Kossuthnak. Legkevésbbé 1849-ben, 
midőn szerinte egyedül csak László bátyja volt a forra- 
dalom élére alkalmas ; nem hihető tehát, hogy fölemlítené 
Kossuth e nyilatkozatát, ha az meg nem történt volna. 
De két ízben is említi, s megrójja Kossuthot, hogy e ter- 
vet elejté. 

1 Mada/ráss József: Emlékeim. 224 lap. 

8 Görgey István : 1848— 1849-ből. 10. s köv. lapjai. 

De Kossuth érzelmeire következtetni lehet Klapkához 
intézett leveléből is, melyben tudatja, hogy « Görgey tábor- 
nok urat egy kedvező véletlen épen most Debreczenbe 
vezérlé, s alkalmam levén vele személyesen szólani, csak 
annyit mondhatok, olyannak találtam őt, a minőnek min- 
dig hittem: magasztos érzelmű, tiszta hazafinak.* 

E levélből azt következteti Klapka, hogy Kossuth és 
Görgey közt a kiengesztelődés tökéletes, bár Görgey egy 
leveléből némi keserűséget lehet kiérezni Vetternek főve- 
zérré történt kineveztetése miatt. 1 

Ez a « kedvező véletlen > márczius 10-ike körül ve- 
zérlé Görgeyt Debreczenbe ; s ő tüntetőleg, nagy csizmák- 
ban s egyszerű katonaruhájában jelent meg Kossuthnál, 
hol a «jelenvoltak bizonyos elfogultsággal tekintettek reá, 
ki úgy látszik szándékosan vonult hátra*. Ez alkalommal 
az érdemrendeket osztották ki a tábornokok közt. Az öreg 
Mészáros Perczelnek az ^ érdemjeléhez szükséges oklevelet 
e szavakkal nyújtá át: «A zöld asztali ellenfelemnek, 
harczi barátomnak*, mire szívélyesen szorították meg egy- 
más kezét. 

A helyett tehát, hogy Görgeyvel szemben a kormány 
erélyesen lépett volna fel, közte s Kossuth között meg- 
maradt továbbra is a látszólagos jó viszony. 

Nézzük azonban, mielőtt tovább mennénk, mint folyt 
le a tiszafüredi lázadás végjelenete. 

A mikor Kossuth a tiszafüredi eseményekről Debre- 
czenben értesült, maga mellé vette Vettert és Mészárost 
és rögtön a táborba indult. Szemere megtudva jöttét, elő- 
adá a történteket s a többek közt azt is monda, hogy 
Görgey veszedelmes ember. 

1 Klapka György: Emlékeimből. 118. lap. 

— Nemcsak veszedelmes, de áruló is, a kit hadi- 
törvényszék elé kell állítani, viszonzá Kossuth. 

— Még nem az, mond Szemere, de azzá lehet ; ma 
még csak veszedelmes ember, kiben mély bosszúérzet s 
nagyravágyó dicsszomj lakik. Mindenesetre büntetést érde- 
mel, Dembinski pedig elégtételt. 

Figyelemreméltó itt az, hogy Kossuth, kinek minden 
alkalommal szeretik ellenfelei szemére vetni, hogy nem 
birt katonai bátorsággal, elmegy harmadmagával a lázongó 
táborba. Hibáztatják ezenkívül Kossuthot, a miért Görgeyt 
itt Tisza-Füreden agyon nem lövette. Álljon itt magának 
Kossuth Lajosnak, a tiszafüredi eseményeket megvilágító 
s 1884. évi szeptember 7-én kelt leveléből a következő 

részlet: « a mi azon nézetét illeti, hogy én Görgeyt 

már Tisza-Füreden agyon nem lövettem, ez természetesen 
annyit teszeri, hogy haditörvényszék elé tellett volna őt 
állítanom, tehát seregét tőié elvennem, erre csak az a 
megjegyzésem van, hogy tájékoztam magam seregének 
szelleme felől s (Guyon hadosztályát kivéve, mely ügyes 
számítással távolba, a hidfő őrzésére volt kirendelve); 
jelenlétemben egytől egyig kihallgattattam a hadügyminister 
által, s azon meggyőződésre jutottam, hogy ha én Görgey- 
nek kardját elvétetem, harczra került volna a dolog saját 
seregeink különböző csapatai között, a legkevesebb, a mi 
történik, az volt volna, hogy Görgey seregének három- 
negyedrésze szétbomlik. Kevesen voltunk, ellenségünk sok, 
s a sok ellenséggel szemben állottunk. Olyannak itéli-e 
az akkori helyzetet, hogy én nem követek el bűnt a haza 
ellen, ha katonai lázadást provokálok ? Ez bizonyos halála 
volt volna a hazának. Azt tennem nem volt szabad. Én 
Görgeyt akkor csak a nagyravágyás gyarlóságában szen- 
vedőnek gondoltam ; abban kerestem bűnös áskálódásainak 

indokát, s azon nézetben voltara, hogy azok csak ellenem 
s nem a haza ellen vannak intézve, azt hittem, hogy ha 
nagyravágyása kielégíttetik, helyt áll magáért a haza mel- 
lett; megmondtam neki, hogy ha nagyravágyást érez, 
monc|ja meg nekem, én kielégítem, magam csinálok neki 
pártot : s a párt, melyet én csinálok, nagy lesz — a nem- 
zet lesz. Az őszinteségnek minden látszatával szabadkozott. 

A hiba nem ott volt, hanem hogy én nem voltam 
katona, nem állhattam a sereg élére, mert ha teszem, az 
osztrákos reminiscentiákkal saturált főtisztek nagy része 
demissionált volna.* 

Mészáros Lázár erre vonatkozólag a következőket 
aclja elő mint szemtanú: * Tehát a kormányfő a saját, a 
hadügyminiszter szintén saját modora szerint elkezdé a 
kérdezősködést és fürkészést, minek eredménye az utóbbi- 
nál oda ütött ki, hogy a kormányfő, aztán Dembinski, 
Vetter, Görgey, Aulich tábornokok s Szemere kormány- 
biztos s még mások jelenlétében egyenesen kimondá, mikép 
a tábornokok eljárását, különösen a Görgeyét rosszalni 
kényszerűi, sőt azt igazságtalannak, törvénytelennek, ká- 
rosnak és hibásnak nyilatkoztatja. 

Itt volt először szerencséje a hadügyminiszternek 
Görgeyt, mint tábornokot beszélni hallani, mert mint alá- 
rendelt kapitányt már ismerte hivatalnokai közt. 

A hadügyminiszter rosszalására Görgey szólalt fel. 
eljárását német nyelven védelmezve. E sorok irója meg- 
vallja, hogy midőn « előre készített » beszédét ^hevenyészni* 
hallá, bámult ügyességén, s csaknem bókolt a szépen folyó 
beszédnek, a szabatos logikának, az elejét végével szaka- 
datlan gondolat-lánczolattal összefűzött előadásnak,- mely- 
nek elmondása azonban sem tiszteletet, sem szeretetet, 
hanem bizonyos morális visszatetszést, lelki merevséget 

idéze elő. Mintha született ügyész lett volna, ki azokon, 
mik őt terhelik, ügyesen keresztül ugorva, azt, mi mellette 
harczolt, nagy bőséggel kiemeli, oly arczvönásokkal, me- 
lyekben a rosznak és jónak keveréke mutatkozott. Midőn 
mindezt a kedvetlen hatással összehasonlítani, de össze- 
egyeztetni nem birám, végre be kellé vallanom, hogy fiatal 
egyéniségben ily rabulistikus agyafúrtsággal találkozni való- 
ságos tünemény, s- hogy Görgey, mivel azok előtt, kik 
dicsvágyát akadályozták, a tényeket oly tanult hidegvérü- 
séggel tudá előadni s összezavarni, s azokat természetes-e 
vagy mesterséges hazugsággal «prodomo sua» felhasználni, 
azért első rangú értelemnek tarthatik, de félelmes emberré 
nőheti ki magát. >* 

Ez volt tehát az oka, hogy a fővezér elleni lázadás 
miatt nem lett büntetve, sőt még csak komolyan kérdőre 
sem vonva senki. 

Legtöbb nyíltságot tanúsított ez ügyben abban az 
időben a jó öreg Mészáros Lázár, ő egész naiv őszinte- 
séggel bevallotta Dembinski előtt, hogy bizony szerették 
volna ők Görgeyt «egy kissé kérdőre vonni*, de hát a 
kormány a katonasággal szemben oly gyenge, hogy igaz- 
ság szerint nem cselekedhetik. 

Görgey nem is mulasztja el, hogy ki ne gúnyolja 
Mészárost, megjegyezvén: «Az én büntetésem, a miért 
Dembinskivel szemben engedetlen voltam, egy hosszan tartó 
humoros előadásra szorítkozott, melyet Mészáros Vetter 
jelenlétében tartott.* 2 

Becsületére vált Dembinskinek, hogy oly megaláztatás 



1 Mészáros Lázár Emlékiratai. II. kötet, 82—83. lapjai. 
8 Görgey Arthur : Mein Lében und Wirken in Ungarn. I. k 
276. lap. 

után is, oly önfeláldozással szolgálta a magyar ügyet. Igaz, 
hogy jobb lett volna, ha nem szolgálja. Jellemző a vén 
lengyel észlelő tehetségére, bár ő már otthon is hozzá 
lehetett szokva, hogy honfitársai egymás közt folyton czi- 
vódtak, mily éleslátással jósolta meg Görgey gyűlölködé- 
sének következményeit. 

A midőn ugyanis Damjanich a szolnoki csata után 
összeveszett Vécseyvel, utóbbi levélben kérte fel Dém- 
binskit, venné át a parancsnokságot. Dembinski ez alka- 
lomból a következőket irta Kossuthnak: « Látom, hogy 
Magyarország ügye tönkre megy, nem a külellenség, hanem 
belviszályok által, és mint az esetekben szokott, nem be- 
csülettel. » 1 

Görgey lélekállapotában, miután becsvágya ki ' volt 
elégítve, s ő az összes magyar csapatok főparancsnokává 
kineveztetett, ismét örvendetes változás állott be. Damja- 
nichhoz május 10-én levelet intéz, melyben Kossuthról 
így nyilatkozik: « Egyedül Kossuth hisz a forradalomban, a 
hadseregben s önmagában. Egy antique, tiszta jellem, kár 
hogy nem katona. » 

Ez a meggyőződése, ez a nézete azonban csak pil- 
lanatnyi. Mert még ugyanaz nap, a midőn Vetternek fő- 
parancsnokká történt kineveztetéséről értesül, azt irja 
Klapkának, hogy tervüket helyesli, «de Vetternek kineve- 
zése által minden lépésünk meg van egyelőre bénítva*. 

Görgey hiúsága mélyen meg volt sértve az által, 
hogy a debreczeni kormány Vetter Antal altábornagyot 
nevezte ki véglegesen főparancsnoknak. De józan észszel 
csakugyan nem hagyhatta helyben Szemere elhamarkodott 
intézkedését. Azonban mint már több ízben, úgy most is 

1 Dembinski levele Kossuthhoz. 

csak fél munkát végzett. Meghagyta a csapatoknál azt az 
embert, kinek minden tettéből kirítt, hogy a legfőbb katonai 
hatalomra vágyik, s ki már az előbbi főparancsnok kine- 
vezése által is sértve érezte magát. 

És itt ismét nagy hibát követett el a magyar kormány. 
Dembinskiről látta, hogy nem rokonszenvez vele a sereg, 
s helyére az ép oly rideg, becsületes, de nem rokonszenves 
főtisztet, Vettert nevezi ki. Ha ekkor a magyar kormány 
Dembinski tervét elfogadja, s Damjanich Jánost nevezi 
a magyar hadsereg fővezéréül, sok dolog másként tör- 
ténik. Damjanich volt az egyedüli, kit a hadsereg ép úgy 
szeretett, mint Görgeyt. Damjanich ellen Görgey nem mert 
volna áskálódni. És Damjanichot a vén lengyel azért 
ajánlá fővezérnek, mert benne a hir és közvélemény nyo- 
mán rohanó, romboló hőst vélt találni. Mészáros Lázár 
mellét verve, bünbánólag ismeri be, hogy bár pártolta 
volna Damjanich kinevezését, de hát ő a Vetter tudomá- 
nyát a Damjaniché fölé helyezte. «Bár pártolta: volna! mi 
sok történik máskép, vagy egyáltalán nem történik.* 1 

Kossuthnak is csak későn, nagyon későn jutott eszébe 
az, hogy Görgeyt Dan\janichcsal kell helyettesíteni, akkor, 
midőn a hős tábornok törött lábbal parancsnokolt Arad 
várában, több ízben kérdezte őt levélileg a kormányzó, 
mikorra gyógyul meg, mikor lesz képes már a sereg élére 
állani, s a fő vezényletet elfogadni. 2 

Most Vetter kineveztetése folytán másodszor forgat- 
ták meg Görgey szivében a kést, s mégis azt vélték, hogy 
minden csendesen fog folyni a maga útján. Nem jól ismer- 
ték azok Görgeyt, kik azt hitték róla, hogy Vetter kine- 



1 Mészáros Lázár Emlékiratai. II. kötet, 93 -94 lap 

8 Vörös Antal-féle kéziratgyűjtemény a Nemzeti Múzeumban. 

veztetésébe majd belenyugszik, s Vettert nem lesz képes 
ép oly könnyedén, oly rövid úton eltávolítani a sereg élé- 
ről, a mily hamarosan túladott Dembinskin. 

Vetter nem volt külföldi. Ő ellene ezt a taktikát nem 
alkalmazhatta. Ép ezért a gyanúsítás nyilát lőtte ki. 

Kossuth két leveléből értesülünk arról, hogy Görgey 
gyanúsította Vettert, s simulálta, mintha nem biznék benne. 
Kossuth kéri Görgeyt, ne gyanúsítsa Vettert, «a ki inkább 
darabokra vagdaltatja magát, semhogy gyalázatosságot 
kövessen el. Másik levelében arra kéri Görgeyt, ne legyen 
felette ingerlékeny, s miután hazaszeretetre inti, így foly- 
tatja: «Azt mondja, hogy seregének szemei megnyíltak, 
és nincs bizalma Vetterben, sem Mészárosban, sem az 
országgyűlésben Vetterre nézve csak egyet mond- 
hatok önnek, semmi áron sem fog becstelen tettet elkö- 
vetni, erről biztosítom!* 

Hogy Vetter bukását Görgey készíté elő, az kivilág- 
lik nemcsak Asbóth Lajos tanúskodásából, 1 hanem Görgey- 
nek egy márczius 22-én kelt, s Szemeréhez intézett leveléből 
is, mely így szól: « Én e végett Kossuth elnök úrnak irtam, 
hogy tartsa szemmel Vettert! Némely apróbb körülmény- 
ből azt vettem észre, hogy Vetter nem bízik bennem. A 
ki azonban bennem nem bízik, abban én még kevésbbé 
bizom. És ha nem csalódom, azaz, ha Vetter kétszínű 
ember, akkor, ha senki sem merészelné azt tenni, én fogom 
öt ártalmatlanná tenni .... az a szerencsétlen békepárt ! 
Semmi békét, de nyaktilót ! nyaktilót ! Azt mondják, hogy 
az ellenség közeledik Gödöllő felől harminca ágyú erősí- 
téssel. Mennél többet küldenek ellenem, annál jobb, akkor 
legalább az a kétszínű Vetter elmegy.* 

1 Asb<>th Lajos Emlékiratai. I. kötet 32—34. lapja. 

És a «kétszinü Vetter* csakugyan «elment», s egész 
életén át bebizonyította, hogy egyeneslelkű, szabadság- 
szerető férfiú, s igaz híve hazájának, kinek szíve, esze 
egyaránt helyén volt. Bátorság, erély, hidegvér és köte- 
lességérzet aziránt, mit helyesnek vélt, egyenlő mértékben 
volt Vetterben feltalálható. Ezt a későbbi években bebizo- 
nyítá úgy is, mint katona, úgy is, mint diplomatiai ágens. 

Tehát Görgeynek van joga gyanúsítani, árulónak 
tartani Mógát ép úgy, mint Vetter Antalt. Hogy mi alapon, 
azt maga sem tuctfa. De gyanúsít, mert neki, kinek szivé- 
ben a hitszegés már ekkor nagyra nőtt, bármi eszköz jó 
volt, csakhogy czéjját elérhesse. Nem gondolt arra, hogy 
a veszélyek közepette, melyben a haza volt, a legvesze- 
delmesebb ellenség épen az, ki a fegyelmet meglazítva, a 
felette álló kormánynak nem engedelmeskedik, a ki eskü- 
vel erősített hitét megveti, a ki úgy is, mint katona, úgy 
is, mint magyar, feledi kötelességét. Görgeynek úgy is, mint 
magyarnak, úgy is, mint katonának ragaszkodni kellett 
volna a kormány által kinevezett fővezérhez; vagy leg- 
alább is azt mindenben támogatni. Ha ezt teszi, akkor 
n>;m szegte volna meg esküjét mint katona, nem vált 
volna hitszegővé mint vezér, s nem került volna a haza- 
árulók ama szégyenpadjára, melyről oly sóvárogva sze- 
retne lejönni már négy évtized óta, de melyhez Prome- 
heusként ép saját tettei lánczolják s tartják lekötve örökre. 

Görgey azt is rósz néven vette Vettertől, hogy nem 
ette maga mellé táborkari főnöknek, kedvenczét, Bayer 
alezredest, a kitől, midőn egyrészt meg akart szabadulni, 
másrészt biztos emberől alkalmazta volna Vetter mellé, s 
Móbbi által saját terveit vitette volna keresztül. Kere- 
• sendről márczius 22-éről keltezett levelében azt irja, hogy 
Bayert nagyon is használhatta volna Vetter, mert ez ép 

oly kevéssé képes egy összhangzó haditervet kidolgozni, 
mint maga Görgey.- « Meggyőződtem arról is, írja levelé- 
ben, hogy ha vannak emberek, kik meg tudják menteni 
árva hazánkat, akkor Bayer alezredes közülök a legelsőb- 
bek egyike. Vetter fővezér örülni látszott rajta. Miért nem 
vette magához? Megmondom röviden: mert Bayer éles 
eszétől fél.* 1 

Görgey kevés emberről mond könyvében jó véle- 
ményt, Bayert ez alkalommal szerfölött kiemeli. Szük- 
ségesnek tartom néhány szóval ismertetni azt a férfiút, ki 
még Görgeyben is birt bizonyos tekintetben tiszteletet 
gerjeszteni maga iránt. Bayer budai születésű s régebben 
osztrák tiszt volt. A hadseregből azonban a negyvenes 
évek közepén ki kellett lépnie, még pedig «ohne Character*. 
Mint katona valódi lángész volt. Szabadságharczunkban 
alig van ember, kinek érdemei oly kevéssé lennének mél- 
tányolva, mint Bayer Józsefé. Ennek oka részint az, hogy 
folyton Görgey oldala mellett volt, annak katonai kama- 
rilláját igazgatta, főleg pedig saját egyéni hiányaiban ke- 
resendő: gyáva volt és részeges. 

Ismétlem újra, mint katonai tehetség ritkítja páqát 
A hadviselésben mestere volt Görgeynek, nemcsak mert 
Schwechattól kezdve folyton oldala mellett állott, s támo- 
gatta lángeszével, hanem azért is, mert ő már tényleg 
részt vett előbb egy hadjáratban a svájczi Sonderbund 
ellen. Sokan azt állítják, hogy Görgey Bayer nélkül nem 
lett volna képes fővezéri hivatalának megfelelni. Ez lehet 
is, nem is. Annyi tény, hogy Bayer Görgeynek jó és rósz 
szelleme volt, s attól a percztől kezdve, midőn Görgey és 
Bayer között a személyes torzsalkodások megkezdődtek. 

1 Görgey A. levele Kossuthhoz Kerecsenéiről, 1849. maic'. 22. 

Görgeynek katonai csillaga is lehanyatlott, s egyetlen üt- N 

közetet sem kísérlett meg többé. Sajátságos véletlen játéka 
a sorsnak, valahányszor a legnagyobb veszély van, ha a 
katonákat a csaták valódi tűzhelyéhez kell ragadni, akkor 
találkozunk Görgeyvel, ki ingadozó katonáit a veszélylyel 
szemközt több izben felbátorítá, s hideg bátorsága által 
állítá helyre a megzavart rendet. 

És ennek a hősiességig bátor embernek, kinek leg- 
nagyobb s talán egyetlen érdeme személyes vitézségében 
összpontosul, ennek a hős katonának nélkulözhetlen má- 
sodik «én»-je, elválhatlan tanácsadója ép a magyar had- 
sereg leggyávább embere. 

Már fentebb is említem, hogy Báyer gyáva ember 
volt Ez történeti tény. A csatazaj sehogy sem volt ínyére 
azt tartván: «mást ha lelőnek, pótolható, ő nem». 

Görgey és Bayer közt, Görgey István állítása szerint. 
benső barátság sohasem fejlődött ki. Görgey bár tudta, 
hogy Bayer a leghatározottabb republikánus érzületű, azért 
nagyrabecsülte benne, hogy a hadjárat alatt «a maga 
exotikus republikánus érzületét skartba tette*, 1 s bizalmas 
viszonyban volt vele egész a júliusi visszavonulásig, a 
mikor Bayer ázzál az indokolással vált meg Nagy-Létán 
Görgeytől, hogy nem akar alatta szolgálni, mert hajlandó 
alkudozni a muszkákkal. Elindult Erdélybe, hogy ott Bem- 
nek ajánlja fel szolgálatát. Nagy- Váradon a korcsmákban 
és nyilt helyeken a legéktelenebb szitkozódásokban tört 
ki Görgey ellen, kigyót-békát kiáltott rá. Azután fölkereste 
Bónis Sámuel kormánybiztost, térdre borúit előtte; nem 
volt oly piszok, a mit Görgeyre nem halmozott volna, s 
térden csúszva könyörgött Bónisnak, ajánlja valamely had- 

1 Görgey István : 1848— 49-ből. II. kötet 68—69. lap. 

Rentaller : Görgey mint politikus. 6 

testhez, mint táborkari főnököt. Bónis ajánlatával elindult 
Bemhez. De Bem serege már szét volt verve, Bayer tehát 
Aradra sietett,' hol tőle mint legnagyobb tekintélytől, 
kérdé utoljára Görgey, mit tevő legyen mint teljhatalmú 
diktátor? 

Görgey István maga mondja, hogy Arthur bátyja és 
Bayer sohasem lettek barátok, mert Arthur Bayert gyá- 
vának tartotta. És mégis Görgey Arthur, ki háragtartó 
volt. s a legkisebb sértést, figyelmetlenséget sem tudta 
megbocsátani, ez a Görgey Arthur augusztus 11-én még 
tanácsot kér Aradon Bayertől, hogy van-e még meqekvés, 
vagy le kell-e tenni a fegyvert? Bayertől, ki nyilvánosan 
megsérté őt, s hirdeté, hogy ha más Brutus nem akad, ő 
lesz Görgey Brutusa ! 1 Bayertől, kit notórius gyávának 
ismert ! Ha oly szomorú nem volna, igazán nevetésre indí- 
taná az embert, hogy mily ügyesen hárított el a diktátor 
magáról minden egyenes felelősséget. Előbb a nyomorult 
Bayer! Azután a mesterségesen praeparált haditanács 
határozata, melynek tagjait ép úgy dróton ránczigálta 
Görgey, mint szokta a bábjátékos a Paprika Jancsit, mások 
mulattatására és saját hasznára. 

De visszatérve Vetter megbuktatásához, azt egyene- 
sen Damjanich erőszakos föllépése idézte elő. 2 

Alig hogy megérkezett Vetter Török-Szent-Miklósra, 
azonnal éles szóváltásra került közte s Damjanich közt a 
dolog. Vetter ugyanis a harmadik hadtest tisztjeit magá- 
hoz rendelte, hogy beszédet tartson hozzájok. Damjanich 
e beszéddel nem volt megelégedve; s azokból bizonyos 
kicsinylő, becsmérlő kifejezéseket vélt kiérezni. E miatt 

1 Görgey István : 1848-49-ből. III. kötet 321. s köv. lapjai. 
* Asbőth Lajos, Emlékiratai. I. kötet 11. lap. 

haragra lobbant az új főparancsnok ellen, s « kikérte, hogy 
hadtestének tisztjeihez jövőben vagy hazafiasabb, vagy 
egyáltalán semmiféle beszédet se intézzen a főparancsnok. » l 

Vetter ennek következtében annyira felindult, hogy 
epelázba esett, s hat hétig élet-halál között lebegett Deb- 
reczenben. Ha ismerjük azt a bizalmas és benső viszonyt, 
mely ebben az időben Görgey és Damjanich között fenn- 
állott, azonnal belátjuk, hogy szegény Damjanich csak a 
tőr volt, melyet használtak, a kar mely döfött, a háttér- 
ben álló Görgeyé. 

Görgey Arthur tehát, hosszas ármánykodás, czivódás. 
fenyegetődzés, engedetlenkedés, katonai lázadások szitása, 
és bajtársai felbujtogatása által kivívta, hogy a két főpa- 
rancsnok lehetetlenné vált a hadseregnél, s ő elérte rég 
óhajtott czélját. 

Klapka és Damjanich sürgetéseire Kossuth kénytelen 
volt Görgeyt nevezni ki főparancsnoknak. 

Szerencsétlen sürgetés ! szerencsétlen kinevezés ! 

1 Klapka György : Emlékeimből. 1 19. lap. 

Görgey Arthur április l-jén neveztetett ki főparancs- 
noknak. Mi volt a terve, mi volt a czélja ennek az ügyes, 
ravasz embernek akkor, midőn az összes seregek főpa- 
rancsnokságára törekedett? 

Ki tudná azt megmondani, mily tervei voltak? hol 
állapodott volna meg kielégíthetlen nagyravágyása ? volt-e 
egyáltalán terve? s ha igen, Monk szerepét óhajtotta-e 
újra eljátszani, vagy Bonapartéét? Az bizonyos, hogy 
Washington élete ismeretlen volt előtte, vagy ha birt tudo- 
mással róla. nem választá mintaképül. 

Mert Görgey összműködése, viselete, tettei és maga- 
tartása még ma is különféle kombinatiókra engednek kö- 
vetkeztetni. A szabadságharcz vezérférfiai, ugy a katonák, 
mint a polgáriak, mind tudták, mi a czéljok ; tudták, mit 
akarnak, mire törekszenek, miért harczolnak. 

Ő az egyetlen, a ki felküzdi magát a legmagasabb 
katonai polczra a nélkül, hogy tisztában volna azzal, mi 
lesz a végezel, mit kell tennie. Mig a többi katonai pa- 
rancsnok egyenes vonalban haladt a nemzeti függetlenség 
felé, vagy félreállt az útból, mint Gáspár tábornok, addig 
ő folyton kritizált, szidalmazta a kormányt, engedetlenke- 
dett, s nőit mint egy újkori katonai stylita. A kort, a kor 
szellemét különben semmi sem jellemzi jobban, mint hogy 

a tábornokok közül is csak az egyszerű, becsületes kecs- 
keméti varga fia, Gáspár András uram volt az, ki nem 
birt elég nemes érzéssel/ hogy « kedves kis életét > felál- 
dozza a hazáért. A többiek, nevük, vagyonuk, múltjuk, 
családi összeköttetésük daczára, ezt mind készek voltak 
eldobni maguktól. 

Kossuth s néhány társának lángesze, odaadása, haza- 
szeretete és fenköltsége elfeledtetik gyengeségeik egy részét. 
Nem tagadhatjuk meg főleg Kossuth Lajostól, hogy ugy 
akkor, mint egész politikai pályája alatt, a szónak legri- 
degebb értelmében önzetlen ember, hogy magánjelleme 
feddhetlen, hogy hazáját őszintén szereti, s politikai és 
erkölcsi elveihez önzetlenül ragaszkodik. 

Görgey Arthurnak legfőbb ereje eddig abban rejlett, 
hogy működését lélektani szempontból nem vette senki 
bírálat alá; s hogy katonai intézkedéseit igen, de kato- 
náinak szellemét nem vizsgálta senki azok közül, kik a 
nagy tragoedia főhősét bírálatok tárgyává tették ; s e szel- 
lemet vizsgálva nem hasonlították össze Görgey tisztika- 
rának magatartásával, s a dictator katonai intézkedéseivel. 

Mint minden magával eltelt osztrák katonatiszt, ugy 
Görgey is, a katona befolyását, hatalmát túlságos sokra 
becsülte. Pedig ép a szabadságharcz igazolta be legjobban, 
hogy a katona urak, még mikor szabadságharczosoknak 
kellene is lenniök, még akkor sem képesek a polgárok 
segítségét nélkülözni, azokét a polgárokét, kiket oly nagyon 
lenéznek, Görgey s katonai környezete politizálni akart 
folyton, pedig semmit sem értettek a politikai ügyekhez. 
Görgey beavatkozása a politikai ügyekbe olyan volt, mintha 
az idegen orvos, a beteg rendes kezelő orvosát eltávolí- 
taná s erőszakos operatiót hajtana végre a szenvedőn. 

Igaz, hogy az operatió alatt elvérzik a beteg, de az ide- 
gen, a patiens bajával nem ismerős orvosnak mégis igaza 
lett, ő akaratát keresztül erőszakolta. Egyes katonai ve- 
zetők befolyása rettenetes baj volt. Ez emészté, ez forgá- 
csolá szét a nemzet erejét Ha a politikusok a legjobbat 
akarták is, ez a katonai vezetők széthúzása, fejessége 
miatt nem sikerülhetett. 

A váczi proclamátióban , melynek hangja olyan, 
hiintha a győzelem babéraival koszorúzott vezér, a Galliát 
meghódított Caesar adta volna ki, bizonyos negélyezéssel 
vallja be Görgey, hogy hibát követett el visszavonulása 
által. Görgeynek e mondását, ép ugy, mint sok egyebet, 
nem lehet komolyan venni, s valónak elfogadni. Ezzel ő, 
ki akkor még nem ismerte, de nem is ismerhette a had- 
viselés gyakorlati titkait és fogásait, azokat akarta félre 
vezetni, kikkel szándéka volt elhitetni, hogy neki határo- 
zott, kész tervei vannak. 

Fentebb kimutattuk kapkodását és határozatlanságát, 
miből kitűnik, hogy sem a támadásra, sem a védelemre 
nem volt kész terve. Ha vezéri áttekintése van, nem visz 
magával hires visszavonulása alkalmával a bányavárosok 
közé oly feleslegesen nagyszámú lovasságot, s a kétezret 
megközelítő társzekeret, a mi semmi esetre sem vált 
előnyére. 1 

Görgeynek nagy _ szerencséje volt, hogy a sors vé- 
letlen játéka tehetséges vezérkari tisztekkel (Pusztelnik és 
Bayer) és bátor önállóan gondolkodó alvezérekkel áldotta 
meg, mint Klapka, Damjanich, Aulich, Nagy Sándor. 
Kmetty, kik nem csak stratégiai tanácscsal támogatták, 
de a terveket ki is dolgozták, s ha ő jelen nem volt, a 

1 Mészáros Lázár : Emlékiratai. 

mi igen gyakran megesett, az ütközeteket is önállóan in- 
tézték, s azok sorsát legtöbb esetben eldöntötték. 

De a szabadságharcz végeredményére nem is az volt 
a legnagyobb baj, hogy (íörgey Arthur nem birt katonai 
lángészszel, mint Bem altábornagy, ki képes volt minden 
egyes katonai mozdulatát egy másik^ az előbbinél nagyobb, 
jelentőségteljesebb mozdulatra felhasználni, és a nyert elő- 
nyöket kihasználni, s ép azért sohasem tért újra vissza 
régi hadászati medrébe. 

És e mellett még arra is maradt ideje, hogy kato- 
náinak testi üdülést szerezzen, azoknak legalább egy részét 
megfürdesse. « Május 20-án a mehádiai fürdőben találtuk 
Bem tábornokot, ^ Jki birkoszoruztá hadjárata után vitéz 
honvédéit és huszárjait naponként zászlóaljak és századok 
szerint felváltva küldi fürödni őt Mehádiából Er- 
délybe történt visszatérésekor ugy az úri rend, mint köz- 
nép, németek és magyarok egyaránt és mindenütt, mint 
a szabadság megváltóját üdvözölték. * » 

De maga (Görgey Arthur is elismeri, hogy Bem ge- 
nialis katona volt, pedig Görgey nem egykönnyen veszte- 
geti a bókokat senkire sem. Bemről a volt dictator azt 
mondja, hogy daczára vakmerőségének a hadműveleti tér- 
sajátságait nemcsak genialisan felismerte, de azokat alka- 
lomszerűen, ügyesen ki is aknázta, s az ellenséget éber. 
elszánt s minden kicsinyeskedéstől ment magatartása áltál 
a magyar ügyet szép eredménynyel szolgálta; « történel- 
münket oly ragyogó hadi tettekkel gazdagította, hogy em- 
lékének örökre biztosítva marad a nemzet hálája ».~ 

1 Id. Gyalokay Lajos : Segesvár és Petőfi. Hazánk 1887. 
áprilisi füzet, 247—248. 

2 Bemar János : Dembinski emlékiratairól. Budapesti szemle. 
1875. márczius-áprilisi füzet 225. lap. 

Petőfi Sándor, az ő rajongásában legtovább megy. 
Ő Bemet a « világ első, legnagyobb emberének> tartotta. 1 

Nem az volt tehát a baj, hogy Görgey nem volt 
geniális katona, hanem az, hogy Görgey táborában nem 
volt meg a polgári szellem. 

Csakis egyben volt Görgey és táborkara nagyon 
ügyes. És ebben az ügyességben túltettek bármely polgá- 
ron. Dicsőségük, tetteik, harczi vitézségük kürtölésében, a 
háryjánoskodásban. Ha az alvidéki csatákat és ütköze- 
teket Görgey vivja, mily nagyszerű arányokat nyei^k 
volna azok proclamátióiban ! Vagy mily ékes szavakkal 
hirdette volna bérezés Erdély, egyik szélétől a másikig, 
hogy (íörgey ma itt nyert csatát, holnap amott! Hja! 
tudta azt Görgey politikus, polgári esze igen jói, hogy a 
dicsőséget a polgártársak előtt kissé segíteni kell, mert a 
szerénység szép dolog, de nem fizeti ki magát. 

A polgár és katona közötti különbséget a volt osztrák 
főhadnagy, a hol csak tehette, a legélesebben hangsúlyozta. 
Tisztjei előtt a legbecsmérlőbben nyilatkozott a «debreczeni 
junta »-ról. És a környezetében levő tisztek állandóan és 
kezdet óta ellenségei a kormánynak, s legalázatosabban 
alárendelik magokat (íörgey szeszélyeinek. A honvéd tiszti- 
karnak főleg világosi magatartására illik rá, hogy birka- 
szerepet játszott a dictator mellett, s ennek minden aka- 
ratába, vágyába, óhajtásába beleegyeztek, a nélkül, hogy 
fontolgatnák, jó-e vagy^ rossz, a mit tesznek. Ezen saját- 
szerű jelenség okait kutatva odajutottam, hogy Görgey és 
táborkara már belefáradt a hadakozásba. A babérokat 
megelégelték. Pihenés után vágytak. Maga Görgey Arthur 
olyan volt mint az obsitos katona, ki ha hosszú katonás- 

1 Egressy Gábor: Napló 5. lap. 

kodása után hazakerült községébe, daczolt minden pol- 
gári hatósággal. Teljes megvetéssel viseltetett minden iránt, 
a mi nem katona ; el nem ismert semmi felsőséget, csak 
a katonait; neki. mint a « császár em bérének » nem « pa- 
rancsolt a biró* : nem ismert a társadalomban csak két 
osztályt, a katonát, mint jogosult urat, a ki pedig nem 
volt katona, az előtte paraszt számba ment. 

Az osztrák katonai kinövések, ide*tve a tisztikar 
<vigság keresését és nagy szörpölési tehetségét » is, 1 ép 
Görgey hadtestében voltak a legkirivóbbak. A tisztek 
meggyőződése, magatartása a legélesebb ellentétben állt a 
közhonvédek hazafias magatartásával szemben. 

Amazoknak Görgey volt a bálványuk, ezek szemei 
előtt a haza lebegett. 

A többi hadtestek, mint a Bemé és Perczelé, ha 
vereséget szenvedtek is. mégsem ingadoztak, sőt i£J*kez- 
tek a rajtuk ejtett szégyent kiköszörülni. Görgey, még 
mielőtt egy jelentékeny ütközetet nyert volna, már nem akar 
maga fölött korínányt ismerni, gáncsol mindent, kapczás- 
kodik, mig végre kisül, hogy miért ? mert fővezér akar leffii. m 

Mintha csak öltönyt cserélne, oly tetszelegve változ- 
tatja elveit, meggyőződését. Egyik szélsőségből a másikba 
csap át, véleményét pillanatról-pillanatra szeszélye saífint 
idomítja. Csupán előretörő vágya marad meg, s ép ezért 
kárhoztat, kicsinyel, gúnyol mindent és mindenkit, csak- 
hogy mások hírnevét, dicsőségét kisebbítve, saját fejét 
koszorúzhassa meg. 

Tisztjei, kik eddig a vezérnek cs#k nagy « visszavo- 
nulási tehetségét* bámulhatták, a hogy bámuljuk ma is 
Jellasich hires Flankenbewegungját, tisztjei még eddig nem 

1 Mészáros Lázár : Emlékiratai. I. kötet 338. lap. 

voltak képesek megbírálni, mit képes vezérük a harcz- 
téren produkálni mint tacticus és hadvezér, s e tiszt urak 
mégsem akarnak más alatt szolgálni. Mintha bizony a 
tiszt -uraknak jobban Ínyükre lett volna a genialis vissza- 
vonulás mint egy-egy döntő ütközet, a melynél nem egye- 
dül a lábára van szüksége az embernek. 

És igen-igen jellemző arra a fegyelmet nem ismerő 
praetorianus gárdára, hogy a mint nem győz, daczára 
annak, hogy ő a fősereg, a magyar csapatok disze-vi- 
rága, rögtön beáll nála a természetes vagy mesterséges 
eszközökkel előkészített demoralisatió. 

A többi tábornok sem magában, sem abban az ügy- 
ben nem kételkedett, melyért harczolt : Görgey már Vácz- 
nál kezdi a konkolyt hinteni az által, hogy a kormányban 
nem biziL 

é .-f$em seregei saját szerencsétlenségeikből születtek 
újjá, s nem egy névhez kötik győzelmüket ; pedig ők mél- 
tán mondhatták volna, hogy Bem nevében van megtes- 
tesülve szerencséjük. Az erdélyi seregben nem intriguálnak. 
ríShi politizálnak, hanem csak kötelességüket teljesítik, har- 
czolnak; s még megverve is győzhetlennek hiszik magu- 
kat, mert « élükön áll Bem apó!» * 

*- h Görgey hadtestének tisztjei nem akarnak harczolni 
sem Dembinsky, sem Vetter, sem Bem alatt. Mit nekik a 
haza alkotmánya! törvényei! jogai! minek harczoljanak 
ők, ha Görgey Arthur nem marad meg fővezérnek? 

Bem erdélyi hadteste megmutatta, hogy a magyar 
csapatok mire képesek. Nemcsak bátorság, de önfeláldozás 
önzetlenség, s a hazafias szellem is áthatotta őket. 

Bem hadserege birt mindazokkal az elkerülhetetlen 

1 Eyressy Gábor : Napló 5. lap. 

kellékekkel, melyek egy önvédelmi harcz sikeres folytatá- 
sára szükségesek. Ott katona és polgár közt nem volt 
különbség, hanem teljesen benső egység létezett a katonai 
főparancsnokság és polgári kormányzat között; «a mos- 
tani időben gyalázat nélkül csak Bem oldala mellett lehet 
az ember »* irja elkeseredésében a költő, ki tollát karddal 
cserélte fel. 

Ez a jó egyetértés, ez az egység az a megoldott 
gordiusi csomó, a mi nélkül függetlenségi harczát egy 
nemzet sem vivta még ti, s nem is fogja. 

Görgey politikája megölte a honvédséget. A politi- 
záló hadvezér, míhelyest a polgári kormányzat ügyeibe 
avatkozott, tehetetlennek bizonyult, és a vezetése alatt 
levő sereg, a fősereg, melynek fátuma volt, hogy heteken 
keresztül nem tett egyebet a galiba csináláson kivül, mint 
hátrált, hátrált, s ismét hátrált az ellen elől ; mindaddig, 
mig el nem jutott az aradi Golgotha kálváriájának útvesz- 
tőjéhez, Világoshoz. 

Ekkor azután felnyílt mindenkinek a szeme! Ekkor 
mindenki fölfedezni vélte Kolumbus tojását, s alig volt 
egy, ki ne tele torokkal átkozódott volna az áruló vezér ellen. 

Pedig akkor már a szabadságharcz rég befejezett 
tényekkel állott szemben. Itt csak a hibák, hiányok, mu- 
lasztások, s visszavonások következményei tárultak a nem- 
zet elé a magok ridegségében. 

Kitűnt ugyanis, hogy alattomos gyanúsításokkal, ocsár- 
lással s kritizálással nem lehet ütközetet nyerni, nem lehet 
megvédelmezni még csak egy talpalatnyi földet sem. 

Mert már az áprilisi hadjárat vége felé terjengett a 

1 Petőfi Sándor levele Kossuth Lajoshoz. Debreczen 1849. 
anuár 13-áról. Magyar Sálon, 1887. márcziusi füzet. 

hir, hogy Görgey seregével Debreczenbe megy, szétkergeti 
az országgyűlést, megbünteti ápril 14-ének embereit. És 
tényleg terveztek is ily fajta államcsinyt. Stein ezredes, 
a táborkar akkori főnöke volt a tervnek megnyerve, hogy 
elfogja Kossuthot s egy huszár század kíséretében a török 
határra szállítsa, de a békepárt embereinek az utolsó 
perczben lábukba szállt a bátorságuk, s elálltak tervök- 
től. 1 E tervről azonban Görgeynek még nem lehetett tudo- 
mása, mert ő csak később, midőn Stein ezredes Debre- 
czenből Bem mellé Erdélybe lett helyezve, jött összeköt- 
tetésbe a debreczeni békepárt embereivel. 

Az az eszme azonban, hogy a függetlenség féífiai 
ellen vezessék a haza gyermekeit, csak oly alkohol-lázas 
agyvelőben születhetett meg, a minő Bayeré volt. Ugyan- 
csak Bayer volt az, ki Görgey részére kidolgozta azokat 
az összekuszált haditerveket is, melyekkel a győztes hon- 
védsereget teljesen tönkre lehetett tenni. Görgey serege 
Vácztól kezdve vonult vissza folyton, éhesen, rongyosan, 
fáradtan, kétségbe esve a haza sorsa, kecsegtetve saját 
helyzete iránt, s kerülve az ellenséggel minden összeüt- 
közést. A teljesen elcsüggesztett, -katonailag megrontott, s 
leszerelt sereget, melynek főtisztjei az orosz seregbe való 
átlépés reménye által elcsábíttattak, 2 könnyű volt, mint 
megriasztott juh nyájat Világos alá hajtani. 

És most itt az ideje, hogy felvessem azt a kérdést 
mit árthatott Görgeynek a magyar szabadságharcz ? Mit 
április 14-e, hogy oly ellenséges állást foglalt el utólag a 
függetlenségi nyilatkozattal szemben? 

1 Klapka György: Emlékeim, 161. lap. 

2 Görgey István : 1848— 184«J-bó'l. III. kötet, 193. (Rüdiger 
hadnagy két föltétele.) 

\ 

\ 
\ 

Ha a szabadságharcz ki nem tör, Görgey megma- 
radt nyugodtan vegyésznek, s folytatja prágai laborató- 
riumában a vegykisérleteket ; vagy gazdálkodik öreg nagy- 
nénje birtokán, ha ugyan képes őt meggyőzni a « kor- 
szerű gazdálkodás czélszerüségéről>. l A szabadságharcz 
felemeli őt; az ismeretlen vegyészt, az elégedetlen gazda- 
tisztet fővezérré, kétszer huszonnégy órára dictátorrá teszi, 
s honfitársai oty dicskoszorút fűznek homloka körűi, a 
minőt egynek sem a nagy napok hősei közül. 

Mindezért hálából Görgeyben csak egy érzés fogam- 
zott meg. A polgári kormányzat ellen való éktelen s indo- 
kolatlan gyűlölet. 

Az ismeretlen vegyészben, a sorsával elégedetlen gaz- 
datisztben a mint fővezérré lett, felülkerekedik az osztrák 
katonatiszt, s kezdi meggyülölni a népet, megvetni a pol- 
gárt, mert az ő katonai büszkeségét megsértették A nem- 
zet jövőjét feláldozta azért, mert Dembinskit és Vettert 
elébe merték tenni. 2 

E vállalatában tisztikara teljes szívből támogatta, 
élén az oly csúf véget ért Bayer ezredessel, Görgey e 
kegyenczéveJ, a ki midőn főnökével később összeveszett, 
lerobban ítélte meg a dictátort, ezt mondván róla : «Gör- 
geyben van Napoleon-féle, de van Moór Károly-féle is.» 
Nem csoda tehát, ha rövideden bekövetkezett az időpont, 
midőn Görgey és tisztjei megvetéssel néztek le mindenkit, 
a ki nem tartozott a hadsereghez. A vegyészből lett főve- 
zér csak környezetét látja; a mi táborkarán kivül esett. 
az már ő előtte nem jött számításba. 



1 Görgey István : 1848— 1849-ből. I. kötet 6. lap. 

2 Demdr János : Dembinski emlékiratairól. Budapesti Szemle 
1875. júliusi füzet 377. lap. 

A gyermekkorban belecsepegtetett soldateska szel- 
lem befolyásolta teljesen azt az embert, ki sértett hiúságiról 
lépett ki az osztrák hadsereg kötelékéből. Ez a szellem 
olyan, mint némely betegség. 

Meggyógyul ugyan az ember porhüvelye, évekig 
semmi nyoma a bajnak, jöjjön meg azonban újra az oko- 
zat, a betegség ismét fellép -fellép rohamosabban, nagyobb 
mérvben, mint első izben. Ilyen az osztrák katonai szel- 
lem is, mely gyűlöli a függetlenséget. A függetlenség s az 
uj eszmék elleni gyűlölet játszotta a legnagyobb szerepet 
Görgey tetteiben. 

Mert hisz az áprilisi győzelmek után rögtön hire 
terjed, hogy minden el van veszve. A csúfosan megvert 
ellenség hátrál, s a győztes vezér és serege ekkor esik 
kétségbe. 

Tetteért meg lett büntetve nagyon, de nagyon. Mert az 
az ember, a ki soha életében sem tudott szeretni, csak gyű- 
lölni; nem hinni, csak kételkedni; nem engedelmeskedni, 
csak zsarnokoskodni, a ki szigorú volt, kérlelhetlen és 
cynicus, az a legszerencsétlenebbnek érezhette magát min- 
den életben maradt honvédtiszt között, mert évtizedeken 
keresztül, mint a bolygó zsidó ujabb kiadása időközönként 
a nyilvánosság elé lép, hol maga, hol testvére, rokona, 
avagy barátja, s együttesen avagy külön-külön ártól akarják 
meggyőzni a világot, hogy nem árulta el a szabadság 
ügyét. A közvélemény azonban konokul ragaszkodik né- 
zetéhez. Ezt hát meg nem győzheti. Annyit azonban elér. 
hogy a keblére nehezedő nyomás egy pillanatra enyhül. 
s ő szabadabban lélegzik. 

A magyar kormány hibáját, azaz gyengeségét Gör- 
gey vei szemben sokkal könnyebben meg lehet érteni, mint 
a tábornok magatartását Kossuth szemei előtt folyton azok 
a veszélyek lebegtek, melyek egy netaláni katonai láza- 
dásból származnának abban az esetben, ha Görgeyt erő- 
szakkal kellene eltávolítani a seregtől. E veszélyekre gon- 
dolva, folyton engedett s alárendelt mindent a fővezér 
akaratának. 

Hisz a kormány és Görgey közti viszonyt legjob- 
ban jellemzi, miként dorgálta meg a hadügyminiszter Gör- 
geyt Tisza-Füreden. 

A jó öreg «akademicus katona* Mészáros Lázár 
sokkal inkább beletalálta magát az uj állapotokba, sem 
hogy komolyan eszébe jutott volna mások kedvteléseit 
megzavarni, s e miatt magának ellenségeket vagy kelle- 
metlenséget csinálni. 

Mészáros Lázár szeretett mindenkivel jó lábon állani- 
Vidám öreg ember volt, ki még a parlamentben is tré- 
fával üti el a legéletbevágóbb dolgokat. Neki minden szo- 
rult helyzetre van egy röpke, humoros, vagy satyricus 
mondása ; s a Jegnagyobb bajok és kellemetlenségek közt 
is. lehurrogatva a képviselőházban, «schluckkolva Schlick> 

által, ép ugy felszínen marad, a mily vigan lebeg a kö- 
nenynyel jól megtöltött gömböcske a légben. 

Midőn Tisza-Füreden Görgeyt hivatalosan meg kel- 
lett feddnie, azzal kezdte beszédét,; « egy-két pohár borral 
többet ivott, hogy az igazat könnyebb legyen megmon- 
dania*. 

Az ily fcedélyeskedés feljebb valója részéről ugyan- 
csak furcsán érinthette azt az embert, a ki igen fiatal 
katona korában, az urnák 1845-ik esztendejében azért 
lépett ki a katonai szolgálatból, mert ezredese nem akarta 
elismerni, hogy főhadnagyának több esze lehet, mint neki. 
Azt az embert, a ki szenvelegte a talpig katonát, a ki 
mintegy lelketlen gép oly szenvedélytelenül haladt előre a 
maga utján. Görgeyben, tagadhatlan volt előrelátás, bár 
politikailag teljesen vak. Kitűzött czóllal nem birt, csak 
azaz ösztön vezette, hogy a legfőbb hatalmat, a dictátu- 
rát el kell érnie, ha csak pillanatra is. 

Mondják, hogy Kossuth népszerűsége bántotta, hogy 
Kossuth útjában állott. Ép ebben rejlik vaksága. Hisz ha 
Kossuth Lajos ott nem áll, a hol állott, akkor minden a 
régiben maradt volna: nincs szabadsajtó, nincs felelős 
minisztérium, nincs alkotmány, nincs honvédség s nincs 
szabadságharcz. Hisz Kossuth szivének melegétől hevült 
fel pártja ; az ő eszméi tüzelték a nemzetet, az ő szel- 
leme volt világító fáklyája a nagy tömegnek. 

Az ő működése ugy hatott, mint a villám, mely 
lecsap s rögtön gyújt. 

Ezt elismerik politikai ellenfelei is. Pázmándy Dénes, 
kit foglyul vittek Debreczenbe, azt mondja: « Jelenleg a 
forradalom győzött, és a nemzet függetlenségét azon egyet- 
len embernek köszönheti, ki nem csüggedve a vészek per- 

czeiben, minden békítő politikát halomra döntött. » l Lehe- 
tetlen tehát eltagadni, hogy az egész szabadságharcz egy 
emberben, egy névben, a Kossuth nevében volt személye- 
sítve. Beismeri ezt egy másik, Kossuthnak Pázmándynál 
sokkal élesebb politikai ellenfele, a ki mindent elkövetett, 
hogy Kossuthnak enyhén szólva politikai szalmaszálakat 
helyezzen útjába, következő szavaival : « Az egész szabad- 
ságharcz egy ember müvének mondható.* 2 

Kossuth élő képviselője volt a 19-ik század eszméi- 
nek, azoknak az eszméknek, melyek a népeket mozgásba 
hozták és hullámait háborgásban tartották; azoknak az 
eszméknek, melyek az új kor jelszavául voltak elfogadva. 
S ezeknek Kossuthnál méltóbb képviselőt keresve sem 
lehetett volna találni. A fül nem hallott kellemesebb han- 
got, mint Kossuth hangja a szószéken. E nagy terjedelmű, 
tiszta, csengő hang, az izgató politika, a forradalmi irány 
e gyönyörű syrénhangja. S e szép hanghoz teljes iskola, 
ha szabad e kifejezést az énekestől a szónokra alkalmaz- 
nunk. • Kossuth valóban mesterileg tudott bánni hangjával, 
mely egészen hatalmában volt. Meg volt e hangnak kel- 
leme, csengése, áthatósága és nagy terjedelme. S rendki- 
vűl folyékony volt előadása rphamosság nélkül; minden 
szava a legtisztábban érthető, az utolsó szótagig. 

Meg volt áldva, jegyzé meg róla egy bírálója, egy 
nagy spredicátor tehetségével. 

És daczára annak, hogy ő volt az egész nemzeti 
mozgalom élesztője, mégis, midőn a nemzet életébe vágó 

1 Tóth Lőrincz: A két Pázmándy. Hazánk, 1884. márcziusi 
füzet 184. lap. 

2 Kazinczy Gábor : Szerepem a forradalomban. Hazánk 1884. 
febr. füzet 83. lap. 

Hentaller : Görgey mint politikus. * 

legkimagaslóbb tényt keresztül óhajtotta vinni, nem tette 
ezt önkényüleg, vagy kizárólag a polgári kormányzat és 
parlament megkérdezése után, hanem kikérte e részben a 
katonai parancsnokok nézetét is, a mire pedig szükség 
sem volt, «mert a katona általánosságban nem törődik a 
politikával, aat teszi, a mit neki parancsolnak*. J 

S ha már eljutottunk e tárgyhoz, foglalkozzunk egy 
kissé azzal a függetlenségi nyilatkozattal, mely azóta, mióta 
a debreczeni református templomban egy április 14-ének 
reggelén ki lett hirdetve, oly sok embernek okozott fej- 
fájást, s mely miatt azóta oly sok jelenvolt « néma hazafi* 
igyekezett saját szerecsenségét fehérre mosni. 

A királyi lemondás ténye világosan bizonyítja, hogy 
az esetleges kiegyezést Magyarországgal teljesen figyelmen 
kivül hagyták a bécsi irányadó körök; s egyébről többé 
szó sem lehetett, mint Magyarország leigázásáról. A bécsi 
irányadó körök határozott szándéka ez volt. 

A márczius 4-iki octroyált alkotmány legalább ezt 
igazolja. Erre az arczulcsapásra nem lehetett mással, mint 
a függetlenségi nyilatkozattal felelni. S ha ki lett mondva, 
hát miért is volt ez a függetlenségi nyilatkozat oly nagy 
politikai hiba ? Nem-e bizonyult be azóta, hogy a magyar 
nemzetnél minden tekintetben gyengébb, kisebb, fejletle- 
nebb és czivilizálatlanabb nemzetek, mint az oláh, szert*, 
bolgár, szinte képesek voltak nemzeti függetlenségüket 
kivívni, pedig hát ezeknek sem állott valami titkos ördögi 
hatalom rendelkezésükre, egyszerűen csak felhasználták a 
kínálkozó alkalmas pillanatot, egy szívvel-lélekkel akarták, 
és nemzeti függetlenségük ki lett mondva. 

1 Görgey Arthur ; Mein Lében und Wirken in Ungarn. I. 
köt. 54 s köv. lapjai. 

Vannak hullámzások, melyeket felülről jövő vihar 
támaszt. Ilyen hullámzás volt április tizennegyedike, melyet 
a márczius 4-iki udvari légkörből eredő roham támasz- 
tott A közvélemény távol attól, hogy le akart volna csen- 
desedni és békülni, mindegyre forrt, s mozgott Bées ellen. 
Az, a mit oly régóta vártak, megjött. Uj és uj hirek a 
győzelemről bűvösen hangzottak keresztül minden szivén. 
A hangulatot jellemzi, hogy a Rákóczy-csapat zászlószen- 
telése alkalmával a nagyváradi plébános « Szent-István* 
nevében verte be az első szöget, már a harmadik szöget, 
a lelkes és oly szomorú véget ért Vasváry Pál «a ma- 
gyar köztársaság nevében* * ütötte be. Ily rohamosan ha- 
ladt akkor minden. A győzelmi hirek, s ily lelkes han- 
gulat behatása alatt kiáltották ki Debreczenben a függet- 
lenséget. 

«Igy állván a dolgok, hiába való volt a békepártnak 
rövidlátásu törekvése Debreczenben, mely ha erélyesebben 
szervezkedik, képes lehetett volna akadályokat gördíteni a 
honvédelem elébe azáltal, hogy a bizalmat megrendíti, s 
az egyetértést megzavarja a nélkül, hogy eljárásának sikerét 
remélhette volna ; mert a támadó sereg és fél nem ismert 
más megoldást, mint a teljes, feltétel nélküli megadást. 
Ezen ellentét nem volt kiegyenlíthető, de a doctrinair böl- 
csek Debreczenben nem fogták föl soha, sőt a mint tapasz- 
taljuk, azóta sem józanodtak ki nyárspolgári mámorukból » 2 

Igaz, hogy a debreczeni zárt ülésben többen, köztük 
Nyáry Pál is, felszólaltak a függetlenségi nyilatkozat ki- 



1 Leövey Klára: A Rákóczy-csapat zászlószentelése. Hazánk 
1887. novemberi füzet, 246. 1. 

2 Pulssky Ferencz : A forradalom. Hazánk 1884. januári 
füzet, 8-ik lap. 

7* 

kiáltásának elhalasztása mellett, de a nagy templomban 
tartott ülésen nem akadt egy sem a békepárti urak közül, 
ki szót mert volna emelni a javaslat ellen. Félelemből, kö- 
zönyből, vagy más indokból hallgattak-e ezek az urak ? az 
nem lehet bírálat tárgya, de mert hallgattak, a felelősséget 
a megtörtént dologért azután már nem lehet többé sem az 
egy Kossuth Lajosra, sem egyedül arra a pártra hárítani, 
mely annak kimondását indítványozta, hanem a történelem 
előtti felelősség az egész képviselőházat terheli. 

Ha a békepárti képviselők féltek Debreczenben véle- 
ményüknek kifejezést adni, utaztak volna onnan e|, s kö- 
szöntek volna le tömegesen a képviselőségről, s leköszö- 
nésüket indokolták volna, azzal, hogy félelmükben nem 
mertek meggyőződésüknek nyíltan, férfiasan kifejezést adni 
ott, a hol helyén lett volna, de utólag, nehogy később 
, részességgel legyenek vádolva, mégis tiltakoznak az ellen. 

De csendesen, hallgatva szavazni, vagy épen a nyi- 
latkozatot proclamálni saját emberi szájával, mint Almássy 
Pál, s annak kimondása után vakondok módra megkez- 
deni az épület talapzatának rongálását, ez nemcsak hogy 
nem férfias, de egyúttal hazafiatlan, hogy ne mondjuk tisz- 
tességtelen eljárás volt. N 

Kossuth Lajos április 7-én ment Gödöllőre, . hogy a 
tábornokokat megkérdezze, mi a nézetük a függetlenségi 
nyilatkozatra vonatkozólag. Görgey e dologról annyit említ, 
hogy Kossuth vele négy szem közt beszélgetvén, szóba 
hozta a függetlenségi nyilatkozat kikiáltásának szükségét. 1 
Később ugyan felemlíti, hogy midőn ő Léván az ápril 
1.4-iki függetlenségi nyilatkozat kihirdetéséről értesült, már 



1 Görgey Arthur : Mein Lében und Wirken in Ungarn. II. 
kötet, 9-10. lap. 

akkor ismét kénytelen volt bevégzett tények előtt megha- 
jolni, mert csakis ezáltal volt képes megakadályozni, hogy 
a hadsereg rögtön fel ne oszoljék. * 

Hogy ez az ügy nem egészen ugy áll, a mint Görgey 
feltünteti, arról legeklatansabb tanúságot tesz Klapka György. 
Klapka határozottan állítja, hogy Görgey vele sohasem 
közölte, mily nagy nézeteltérés van közte és Kossuth között 
az ország függetlennek nyilvánítását illetőleg. Pedig abban 
az időben a két tábornok nagyon is bizalmas viszonyban 
állott egymással. 

Sőt Klapka tovább megy. Határozottan állítja, hogy 
midőn Kossuth kikérte a tábornokok nézetét, Görgey ekkor 
hallgatott, s egyetlen szó ellenészrevételt sem tett. 

«Én magam is erősen meg vagyok győződve arról, 
irja Klapka, hogy a függetlenségi nyilatkozat nélkül is 
minden esetre megtörtént volna az orosz beavatkozás, a 
mint már az korábban Erdélyben meg volt, a honnan 
Bem egy orosz hadosztályt még mdrczius havában 
kiűzött; ha azonban sorainkban az egyetértés zavartalan 
maradt volna, akkor ellentállásunk is más alakot nyer, 
s küzdelmünknek vége egészen más lesz vala. 2 

Hogy az orosz Interventió oka nem a függetlenségi 
nyilatkozat kikiáltása vojt, arról tanúskodik április 14-ének 
egyik legnagyobb ellenzője, ki a függetlenségi nyilatkozat 
közzététele után rögtön leköszönt hadügyminiszteri tiszt- 
jéről. 1848. április végén, midőn Veronában habozott a miatt. 
hogy elfoglalja-e állását, mint hadügyminiszter, ezt irja a 
többek közt Kossuthnak : «Az államadósság egy részének 
átnem vállalása bennünket törvényen kivül tehetvén, ve- 

1 Görgey István . 184?— 1849-ből. II. kötet 192. s köv. lapjai. 
3 Klapka György : Emlékeimből. 130. lap. 

szélyünket okozhatja, és még az orosz inváziót is maga 
után vonhatja. * Tehát a hyperloyalitás korszakában 1848. 
áprilban merül fel már Mészáros agyában az orosz invá- 
zió eszméje. Tény tehát, hogy az április 14-iki függetlenségi 
nyilatkozat proclamálása nélkül is beavatkoztak volna az 
oroszok ; a mint tényleg már 1849. márcziusában beavat- 
koztak Erdélyben. 

Ott a gödöllői tábornoki értekezleten Görgey fel lett 
szólítva, hogy adja elő nézeteit, mondja el véleményét. De 
hallgatott. Máskor, ha nem kérdezték is, beszélt. Procla- 
mátiókat bocsátott ki, midőn azokra legkisebb szükség 
sem volt. Legridegebben kritizálta a kormányt, gyanúsí- 
totta Vettert ok nélkül és alaptalanul ; guillotin után kiabál, 
ő, ki magát kevéssel ezután a békepárt karjaiba dobja, 
csak Gödöllőn hallgat, midőn későbbi állítása szerint sar- 
kalatos hibát követtek el, s ő már kénytelen volt a « be- 
végzett tények előtt meghajolni*. 

Utólag azt akarja elhitetni a világgal, hogy ő nem 
volt tisztában azzal, miként Magyarország küzdelmének 
czélja eldobni régi formuláit, miután azokat feleslegeseknek, 
kopottaknak találta! 

Nem volt-e ő a magyar hadsereg szellemével tisz- 
tában ? Hisz a hadsereg szelleme emelkedett, hazafias volt. 
A hadsereg birt azzal a politikai lelkesedéssel, mely a fran- 
czia köztársaság katonáit vezette a múlt század végén, a 
nagy forradalom harczaiban. Hazafiúi buzgóság, dicsvágy 
és önfeláldozás lelkesítették a sereget. 

Görgey tudta mindezt. De határozatlan volt. Nem 
mert nyilatkozni, nehogy már ekkor ellentétbe helyezze 
magát a nemzet közvéleményével, s esetleg koczkdra 

1 Mészáros Lázár : Emlékiratai. I. köt. 3. 1. 

tegye népszerűségét. Később kárhoztatta a függetlenségi 
nyilatkozatot. Szidta a kormányt, a képviselőket. Késő 
volt. Ép oly kevéssé volt joga a függetlenségi nyilatkozat 
kikiáltásáért másra hárítani a felelősséget, mint nem volt 
a békepárt néma tagjainak. A ki hallgat, beleegyez. 
hallgatott, beleegyezett, s azonfólül a hadügyi tárczát 
elvállalta Szemere minisztériumában.. Harczolt a mellett, 
mi ellen több izben határozottan tiltakozott, s az okmá- 
nyokat, mint a Szemere minisztériumának tagja, aláirta. 

Ha Görgey április 14-ével nem akarta a közösséget 
elvállalni, két út állt előtte. Vagy Monk szerepére kellett 
volna vállalkoznia, vagy leköszönni a fővezérségről. 

Az elsőre nem birta eléggé a sereg bizalmát; nem 
bizott magában, nem volt elég energiája; a másodikat 
pedig saját gyengeségének érzetében nem merte meg- 
koczkáztatni, nehogy kitűnjék, hogy nagyon is nélkü- 
lözhető. 

A szolnoki csata után Windischgrátz herczeg már 
egészen más hangú leveleket ir Bécsbe, mint a minőket 
előbb küldözött. Legsürgetőbben kéri, küldjenek katonát, 
mert a mi van, az kevés. * 

Kevés is volt, rosszul is volt vezetve, de különben 
is a magyar csapatok már ekkor megálltak a tüzet. 

Az áprilisi győztes hadjárat terveit Klapka dolgozta 
ki. Görgey, Klapka Györgynek terveit, tanácsait és intéz- 
kedéseit mindig legnagyobb örömmel fogadta el. Mint 
fővezér igen sok önállóságot engedett alparancsnokainak : 
s ép ezért legtöbb esetben az alvezérek döntötték efa 
csaták sorsát. 

így, mialatt Guyon, kit Görgey « bátor, de tudatlan 
tisztnek* 2 nevez, Branyiszkót bevette; ő lőcsén bálozott. 
A kápolnai csata első napján Egerben a gastronómiát 
tanulmányozta Dembinskivel és Bayerrel. 

Második nap a helyett, hogy a balszárnyat vezérelte 
volna, a « furcsa véletlen* a középhadhoz vezette, s ő 
mégis tiltakozik az ellen, mintha Dembinski harczrendjét 
megzavarta volna. 

1 Ramming : Der Winter-Feldzug in Ungarn. 353. lap. 

* Görgey Arthur : Mein Lében und Wirken. I. köt. 118. lap. 

Az isaszeghi csata alatt a kókai dombon hasrafekve 
hallgatódzik, vájjon ágyúznak-e már? midőn órákon ke- 
resztül folyik az ütközet. 

A nagysarlói ütközet lefolyását távcsövön figyeli a 
több órányira fekvő lévai várból. 

Igaz, hogy három ez ütközetek közül meg van 
nyerve ; a negyedik elvesztéseért közvetlenül nem reá há- 
rul a felelősség, hanem Dembinskire. A fővezér jelenléte,' 
vagy távolmaradása a három ütközet sorsára nézve sem 
nem osztott, sem nem sokszorozott, de hallgatással nem 
lehet mellőznünk e tényt, mert az talán mégis kiható lett 
volna a győzelmek kizsákmányolására, ha a főparancsnok 
a helyszínén van, s ott figyelemmel kisérve a csata me- 
netét, a győztes ütközetet felhasználja, s diadalittas hon- 
védéivel üldözi a futó ellenséget. 

Az általam fentebb említett ütközetekben Görgey oly 
tábornoknak mutatta magát, minőt 1854-ben számosat 
lehetett látni az osztrák hadseregben. 1 

Az, hogy ő a csatatéren nem volt jelen, az ő sze- 
mélyes bátorságából nem von le semmit, mert hisz akkor 
Nagy Frigyesnek is bűnül lehetne felróni, hogy a moll- 
viczi ütközet alkalmával lova több mértföldnyire vágta- 
tott el vele a csatatértől. A mollviczi ütközetet, daczára 
annak, hojgy Nagy Frigyest oda vitte a lova, a hova akarta, 
Schwerin tábornagy mégis megnyerte ép ugy, a mint be- 
vette Guyon Branyiszkót, eldöntötte az isaszeghi csata 
sorsát Aulich éleslátása, s a mint learatták a nagysarlói 
babérokat Klapka és Damjanich. 2 



1 Kossuth Lajos : Irataim az emigratióból. TI. kötet 55. lap. 

2 Asbőth Lajos: Emlékiratai I. kötet, 195—196.1. 

Görgey idegei talán ekkor még nem voltak kellőleg 
megedzve a harczi zajhoz ! Alvezérei vezényeltek, katonái 
harczoltak s győztek. Ez elég ! 

De már az a legelemibb szabálya a hadászatnak, 
hogy döntő ütközet napján' a fővezér a csatatéren jelen 
legyen. Mert hogy szerezhet magának fogalmat a fővezér 
a sereg összmtíködéséről, ha a csatatértől távol vonja meg 
magát ? így történhetett azután az isaszeghi csatában, hogy 
Gáspár tábornok Görgeytől nem kapván parancsot, nem 
avatkozott a dologba. 

S miként indokolja Görgey ezen hadvezéri tudatlan- 
ságát vagy mulasztását hadászati szempontból ? Azt állítja, 
hogy ki akarta próbálni alvezéreit, mennyire bizhat meg 
bennük, s mit bizhat reájuk? 

Az egész rövid hadjárat alatt tehát, a helyett, hogy 
maga vitte volna a főparancsnoki teendőket, idejét azzal 
vesztegette el, mi módon kell tábornokokat nevelni ? Pró- 
bálgatta alparancsnokait, s e próbálgatást annyira vitte, 
hogy a júniusi komáromi csaták egyikében, a helyett, hogy 
a fővezéri teendőket látta volna el, a 67-ik zászlóalj 
élére állott, s a honvédeket személyesen vezette szurony- 
rohamra. 

A mint a csata véget ért, Damjanich az ő rideg, 
durva modorában rá támadt Görgeyre, hogy ^fővezérnek 
nem az a hivatása, hogy zászlóaljakat vezessen tűzbe, 
hanem hogy vezényeljen^ 1 Itt kezdődik a későbbi harag 
a két tábornok között. 

Szép, szép, ha valakiben megvan a személyes vitéz- 
ség. S ez a jellemvonás határozó is lehet néha-néha az 
ütközetek sorsára. De a személyes vitézség nem fő- 

1 Fornssek Sándor volt huszárom agy adataiból. 

előnye és érdeme egy fővezérnek. Hisz a hadsereg mindeíi 
egyes tisztjének, altisztjének s közkatonájának kell birni 
bizonyos mértékével a személyes vitézségnek, mert ha oly 
ideg-beteg valamennyi, a minő volt Bayer ezredes, ki a 
csatatéren sohasem voltjelen, s ha ágyúszót hallott, rög- 
tön « németet jelentett* ; akkor furcsán nézne ki egy ütkö- 
zet vagy csata. De a fővezér feladata a hadműködések 
intézése. Ezzel Görgey vagy igen keveset, vagy épen sem- 
mit sem gondolt. Ezt táborkari főnökére, Bayer ezredesre 
bizta, a ki szintén csak messziről, oly távolságból intézte 
az ütközetet, a honnan annak részleteit nem láthatta, sőt 
néha az ágyúzást sem hallhatá, mert mint fennebb emlí- 
tem, az ágy úszótól idiosynkrasist kapott. 

Egy ilyen csatát, melyben sem a fővezér, sem a 
táborkari főnök nem volt jelen, igy ir le Kossuth mint 
szemtanú: 

«A bicskei csata után Szent-Márton-Kátán (Batta 
szolgabíró házánál) töltöttem Görgeyvel együtt egy éjsza- 
kát. Ott volt a főhadiszállás az isaszeghi ütközet előtti 
éjjel. Hajnalban a sereg előrement ; én kocsin levén, kísé- 
retemmel elégnek gondoltam jóval későbben indulni utána. 
Mentem egészen Kókáig a nélkül, hogy akár seregünknek, 
akár ellenségnek csak neszét is hallanám. Kókánál egy 
homokdomb van; annak a tetején, egy embert látok a 
földön feküdni, s közelében egypár egyenruhás egyént 
ülni. Felmentem a dombra, hogy onnan szétnézzek, ha 
nem láthatom-e seregünket ? Azt nem láttam, hanem lát- 
tam azt, hogy a földön fekvő ember — Görgey, a fő- 
vezér. 

— Hát ön itt mit csinál? kérdezem. 

— Várom az első ágyúlövést. 

— Hát hol van a sereg? 

— Arra van valahol, feleié az isaszegh-gödöllői erdő* 
dombok felé mutatva. 

Az ütközet, mint később megtudtam, már órákig 
folyt, s a fővezér a kókai dombon fekve várta az első 

ágyúlövést! Ott ültünk együtt vagy félóráig, « lesve 

az első ágyúlövést >, végre megunva a hiába lesést, Görgey 
ellovagolt, én pedig kocsimhoz mentem s tovább hajtatva, 
egy faluhoz értem, (neve nem jut eszembe), ott látok 
azután egy üteg ágyút huszárfedezettel felállítva, s oldalt 
két zászlóalj gyalogságot oszlopban, lábhoz eresztett fegy- 
verrel. « Mi történik itt? kérdezem. Itt van a főhadiszállás. 
— Bayer ezredes ! Vele maradtam két-három órán át. 
jöttek a nyargonczok a jelentésekkel a csatatérről, mentek 
a rendelkezések, de ágyúlövést nem hallottam^ 1 

A fővezér nem arra való, hogy a döntő perczben 
előlépjen s személyes bátorságával döntse el az ütközet 
sorsát. A fővezérnek át kell pillantania az egész csata 
terét, megvizsgálni legcsekélyebb bokrot s a legsemmit- 
mondóbb halmot. Hisz sokszor egy bokor támaszpontja 
lehet egy ezrednek, egy zászlóaljnak : egy alkalmas helyen 
levő ösvény, egy mély út, átvágás vagy erdő megakadá- 
lyozhatja az előremenetelt vagy hátrálást. 

Mindezzel Görgey nem törődött. 

A többi seregparancsnokok, mint Perczel és Bem nem 
távoztak csata vagy ütközet napján a csatatértől és a 
seregtől. Bem maga irányozta néha ágyúit, Perczel Mór pedig 
személyesen tette meg rendelkezéseit. Más tábornok, a 
kinek intézkedéseitől nem függött a sereg sorsa, élére áll- 
hatott egy-egy zászlóaljnak, mint tette Damjanich fiatal 



Kossuth Lajos. Irataim az emigratióból. II. köt. 280—281. 1 

honvédéivel Szolnoknál, mutatván az osztrák generálisok- 
nak olyan katonai bravourt, a minőt ők legharczedzettebb 
katonáikkal sem kisérlettek meg soha, midőn szuronysze- 
gezve rohanta meg honvédéivel az ágyúkat. Ő maga, ele- 
ven, tüzes szemeivel tekintett végig honvédéin, darabos, 
nagy, tagba szakadt alakja kimagaslott, a mint élükön állt, 
s a mint megindult rohamra, mellére érő koromsötét sza- 
kállával játszadozott a szellő. Úgy ment előre, mint a 
hadisten. 

Ezekről a honvédekről irja Kossuth: « Damjanich 
serege bátor, mint az oroszlán, lelkesült, mint az erény, 
határozott, mint az erély, s hü a hazához, mint a kard- 
vas a markolatához.* 1 . 

Damjanich a legsajátságosabb jelensége volt szabad- 
ságharczunknak. Atyja horvát határőrvidéki tiszt, semmi 
áron sem akarta, hogy fia katona, legyen. Hivatalnoknak 
óhajtotta nevelni. A makacs, akaratos gyerek tizenhét éves 
korában megszökött az apai háztól, s beállt egy épen 
Olaszországba vonuló ezredbe. Hirtelen felnyúlt, sovány, 
szűkmellü, vézna fiú volt. Akkori szokás szerint egyik az 
öreg bakák közül lett az ujoncz «apja». S az öreg baka 
nem csak apja, de jó édesanyja és dajkája is volt Dam- 
janichnak. A mint útközben állomásra érkeztek, az öreg 
rögtön lefektette a « gyereket-, faggyúval kenegette a mene- 
tezésben feltört lábait ; ápolta, ruháit tisztogatta, egyszóval 
ugy bánt vele, mintha saját édes fia lett volna. Csakis 
ily ápolás mellett birta ki kezdetben a gyenge fiú a fárasztó 
katonaéletet, s erősödött meg az olasz éghajlat alatt. Ő 
közemberből küzdte fel magát kapitányságig. Ez a ma- 
gyarázata, hogy horvát születésű létére oly rendíthetlen 

1 Kossuth L. levele nejéhez. Török-Szt.-Miklós 1849. márcz. 14. 

hive volt a magyar ügynek. A közvitézek közt nem lett 
kedélye megmételyezve, s a mit ott magába szítt, azt ké- 
sőbb, tisztkorában már nem sikerült a kamerádoknak 
ellensúlyozni. Damjanich nem kadétiskolábaíi ; okos pro- 
fessorok keze alatt, hanem magyar bakák között ember- 
kedett fel; azok között szitta be a haza iránti szeretetet 
s a haza szabadsága s függetlensége iránti lelkesedést. 
Azok a szolgálatok, miket ő a hazának tett, jfeledhetlenek. 
megbecsülhetlenek, s örökbecsüek. j 

Damjanichnak külsőre nézve épen ellentijte volt Guyon 
Richárd, az oroszlánszívű hős, kit Görgey oly nagyon sze- 
ret tudatlan tisztnek festeni. 

Guyon magatartását a nagysarlói csatában, hol mint 
önkénytes vett részt, egy szemtanú igy irja le: «Egy 
karcsú, deli lovag nyargalódzik a zászlóaljak közt szép 
angol paripán, polgári öltözetben, zsidós sapkával fején, s 
lovagvesszővel kezében. Mindig ott, hol leghevesebb volt 
a csata, hol legsűrűbben bömbölt a halál, tört magyar 
szavakkal buzdítva s bátorítva honvédeinket : «Elerée. 
elerée! bátrán! bátrán! elerée magyar! szurony szegezz! 
Ha gyün lovas, massen formier! elerée !> És ez az egy- 
szerű lovag, a lovagvesszővel kezében, Guyon volt, a csaták 
lelke. Ő volt, ki mindenütt való jelenlétével, hideg s ret- 
tenhetlen bátorságával bátorságot öntött a félénkbe, uj 
életet a már csüggedőkbe, s gyors segélyt varázsolt oda. 
hol gyenge volt az erő>. x 

Ezek az apró-cseprőnek tetsző események azok, me- 
lyek szabadságharczunk történetét a maga valóságában 



1 Szalkay Gergely : A Vl-ik honvédzászlóalj története. Hazánk 
1887. októberi füzet 199. lap. 

tárják elénk, s melyek úgy összeillenek a nagy esemé- 
nyekkel, a iiint az apró darabkák képezik a nagy mozaik 
egységét. Ez^k az apró-cseprőnek látszó események tesz- 
nek legélénkebb tanúságot arról, hogy Görgey nem volt 
az a lángeli^éjü katona, ki jelleme s tehetségeinél fogva 
valamennyi tábornok közül egyedül lett volna képes a 
haza függetlenségének kivivására. 

De Gölgey sokkal jobb katona volt, semhogy ne 
tudta volna, tni is tulájdonkép a fővezér kötelessége csata 
napján; s atmulasztásokat vagy hibákat, melyeket elkö- 
vetett, ő szeretné «az Őt mindenkor oly kellemesen kise- 
gítő véletlen* rovására felírni. De lehetnek e mulasztások 
és hibák szándékosak is. Mert Görgey Arthurt rendesen 
nagyravágyása ragadta. 

Midőn tábornok lett, feltámadt benne a nagyravágyás. 
Elhitette magával, hogy ő a Messiás, az egyedüli meg- 
váltó, a ki a nemzet ügyét diadalra juttathatja. «A ma- 
gyar állam arra volt kárhoztatva, hogy alkotmánya végleg, 
mindenkorra megsemmisíttessék.* «A sors engem szemelt 
ki, hogy a nemzet utolsó vezéreinek egyike legyek, — 
irja magáról. 

Ő, a sors által kiszemelt vezér nem akart maga fölött 
senkit sem ismerni ; és ebből kezdődött azután az a szo- 
morú emlékű versenygés közte és a kormány közt, mely 
a nemzeti ügy leverésével végződött. Már ekkor mindenbe 
be akart avatkozni. Elméjének folytonos nyugtalansága, 
tervezgetés, a kákán is csomókeresés, dictátori hajlama, 
katonai neveltetése,' mind e tényezők közreműködtek arra, 
hogy a győztes ütközeteket szándékosan ne zsákmányolja 
ugy ki, a mint, ha csakugyan lángeszű vezér, tehette 
volna. 

Ilyenkor az osztrák politikusok befolyása nyűgözte 

le lelkét, s biztos politikai irányjelzője nem levén, hitelt 
adott azoknak az őrült diplomatáknak, kik vészes vaksá- 
gukban félre dobtak mindent; nyelvészetet, földrajzt, eth- 
nológiát és történelmi, multat, s ezek ellenére akarták 
egybeolvasztani hazánkat Ausztriával. 

Agyréní volt ez ! s bebizonyult, hogy ha ideig-óráig 
a papíron keresztül vihetik is, de ez az egyesülés, tartós 
nem lehet! 

Már a magyar minisztérium kinevezésekor csak a 
legnagyobb ellenszenvvel, csupán a kényszernek engedve 
egyeztek bele a hécsi hivatalos körök a pénz- és hadügy 
önállóvá tételébe. Ellenszenvük akkora volt, hogy miként 
ma már okmányokkal beigazolható, rögtön a beleegyezés- 
kor elhatározták, hogy a legelső kínálkozó alkalmat meg- 
ragadják arra, hogy az alkotmányos magyar minisztérium 
részére biztosított jogokat megnyirbálják, esetleg azokat 
egészen újra visszaszedegetik. Erre el voltak szánva még 
az esetben is, ha fegyverhez kell nyulniok. 

Jelasichot, ezt a nők kegyétől épen nem idegenkedő, 
könnyüvérü, nyakig adós katonatisztet tették meg horvát 
bánnak, s ez császárilag szabadalmazott rablóbandáját 
vezette a magyar nemzet ellen. 

Erdélyben a vad oláhokat bujtogatták fel, kik hó- 
napokon keresztül raboltak, gyújtogattak, s a magyarok 
vérében fürödtek. Ez a félrevezetett ostoba, tudatlan nép 
épen semmi fogalommal sem birt a fejlődésben levő ese- 
ményekről, ezenkívül rabszolga szellemük párosulva állati 
vadságukkal, könnyűvé tette szájas tribunjaiknak, hogy 
tetszésük szerint használják fel őket gonosz czéljaikra. 
így történt azután, hogy oly undorító és vad kegyetlen- 
ségeket követtek el, hogy az ember alig meri leirni. Az 

oláhok abban a tudatban, « tetszik a császárnak*, nem 
kíméltek senkit. A gyermekeket anyjuk emlőjéről ragad- 
ták el, hogy az anyák a legundokabb erkölcstelenség áldo- 
zataivá legyenek. Nem csoda, ha a nőnek oly sorsa volt, 
ha kezükbe került, hogy boldognak mondhatta magát az, 
ki csak halálok halálával halt meg. * 

1 Jakab Elek: Szabadságbarczunk története. 573— 577-ik 
lapjai. 

Görgey április 29-én ujabb kiáltványt intéz a hadse- 
reghez, melyben többek közt ezeket mondja : « Nektek 
jutott a szerencse, hogy éltetek feláldozásával biztosítsátok 
Magyarország ősi önállóságát nemzetiségét, szabadságát, 
tartós fennállását. Ez a ti legszebb, legszentebb hivatástok. > 

E kiáltvány által Görgey nyíltan szentesítette az 
április 14-iki függetlenségi nyilatkozatot, mert « Magyar- 
ország ősi önállósága > alatt nem lehet a Habsburgok ural- 
kodását érteni, legyen az alkotmányos vagy nem. 

Ekkor került Görgeyben a magyar utoljára a katona 
fölé. De ez sem sokáig tartott. 

Mert közvetlen ezután a katonai baklövések egész 
sorozata veszi kezdetét párosulva a fegyelemellenes enge- 
detlenségek nagy számával. 

A katonai baklövések sorát Buda ostroma nyitja 
meg. « Tüzes kiáltvány álarcza alatt, ezzel a kiáltással' 
« Előre bajtársak ! Előre !> vezeti Buda felé vissza a sere- 
get. Ez a sajtóhiba ölte meg Magyarországot*. 1 

Ha Görgey csakugyan az a katonai lángész, a ki azt 
hivén magáról parancsolásra született, s ezért nem akart. 

1 Georg Kmetty : Arthur Görgey's Lében und Wirken in 
Ungarn. 24. lap. 

nem tűrt meg maga fölött senkit ; a kinek sikerült a főve- 
zénylettől eltávolítani a « tehetetlen* Dembinskit s a « gya- 
nús* Vettert, akkor igen jól tudhatta, hogy a futó eHenség 
üldözését egy váracs ostromlása miatt félbe hagyni nem 
szabad. 

Ő egyrészt azzal menti magát, hogy nem volt lőszere 
s Debreczenből nem küldtek ; azonban feledni látszik, hogy 
Kossuth kormányzó még kellő időben levél által tudatja 
vele, 1 hogy a salétromkészlet fogytán van, s hogy állítson 
rögtönösen Komáromban puskaporgyárat. Ugyancsak e 
levélben tudatja Kossuth Görgeyvel azt is, hogy Sopron- 
és Mosonymegyék mely helyein készítenek salétromot, s 
egyúttal utasítja, szerezze be a kijelölt helyekről a szük-~ 
séges anyagot. 

Lehet, hogy lőszere csakugyan fogytán volt; de 
lett neki mód nyújtva, hogy készíttessen. Görgeynek azon- 
ban nem kellett, még ha lett volna is. Mert hisz akkor, 
a midőn kisült, hogy az a « váracs*, nem is váracs. ha- 
nem komolyabb valami, semhogy három nap alatt « ha- 
lomra lehetne lövetni*, akkor cernirozó hadtestet kellett 
volna ott hagynia, a derék sereggel pedig fontosabb köte- 
lességet teljesítenie. 

. Annyi őszinteség legalább van benne, hogy maga 
bevallja, miként politikai okokból hagyott fel az osztrá- 
kok további üldözésével. Mert ha Buda ostroma helyett 
üldözi a futó osztrák sereget, s a háborút sikerül neki 
Ausztriába átvinni, akkor az osztrák sereg kénytelen lett 
volna hazánkból kitakarodni. 

Igaz, hogy május 21-én bevették Buda várát, még 
pedig nem a lőrésen, melyet a tüzérség lőtt, hanem laj- 

1 Vörös Antal-féle kéziratgyűjtemény a Nemzeti Múzeumban. 

8* 

torjákon : ez mutatja, hogy Buda vára bevételét lehetett 
volna lajtorják által rögtön eszközölni azonnal Gör- 
geynek odaérkezése után, ehhez nem volt szükség 21 
napra: «de hát a svábhegyi villák igen kényeimesés 
mulatságos időtöltésül szolgáltak Görgeynek és törzskará- 
nak, jól esett tehát a dolce far niente*. 1 

A hadsereg hangulatát legjobban jellemzi Kmetty az 
alábbiakban: Mivel indokolja Görgey azt, hogy Budavár 
ellen vezeti csapatait? Április 14-ével. «Az egész 7-ik 
hadtest, irja, ép úgy mint Damjanich és Klapka hadteste 
is kellemetlenül volt hangolva az új törvény (a független- 
ségi nyilatkozat) miatt ; attól kellett tartanom, hogy a had- 
sereg közeláll a feloszláshoz*. 

«Ez valótlan! A 7-ik hadtest zöme nem, mert az 
én hadosztályom, mely ennek harmadrészét képezte, hatá- 
rozott hive volt a kormánynak és Kossuth kormányzónak 
úgy annyira, hogy a kormány parancsára kész lett volna 
akár Görgeyt is felakasztatni vagy főbe lövetni. 

Damjanich nem, mert ez a komáromi összeveszések 
óta Görgey leghatározottabb ellenségei közé tartozott, ezt 
beismeri maga Görgey H-ik kötete 384-ik lapján. De ép a 
komáromi összeveszések idézték fel a konflictust Görgey 
és a kormány között. Damjanich tehát, miíit ismeretes 
szilárd jellem a kormány részén állott, melyet bizonyára 
megvédelmezett volna Görgey áskálódásai ellen. Klapka 
nem, mert nézetei ismeretesek. 

Marad tehát a 7-ik hadtest két nem politizáló had- 
osztálya és a főhadiszállás. A két hadosztály iskolázott 
csapatokból állott; ezek nem sokat törődtek Görgey áská- 
lódásaival s csak a parancsnak engedelmeskedtek. 

1 Krivdcsy József: Görgey és Klapka. 18. lap. 

Az ódium tehát a határozatért a lévai főhadiszállá- 
son jelen volt s Görgey közvetlen környezetét képező tisz- 
tekre szállítható le. 

És ezek a Léván véletlenül jelen volt tisztek talán 
a hadsereg közegei voltak? 

Nem, ezek annak az asztalnak közegei voltak, mely- 
nél a főparancsnok az ő demoralizáló módszere szerint e 
tiszteknek helyet és szót engedett. l A derék tisztek nem 
voltak a főhadiszálláson, hanem rendeltetési helyeiken a 
csapatoknál, s készülődtek a nagy-sallói csatára. 2 

Miután az általánosan elterjedt balhit, s főleg a íiör- 
geyek által ügyesen, furfangosan és fondorul terjesztett 
amaz állítást igen sokan elhiszik, hogy Budavár bevételét 
Kossuth parancsolta, mert nejének az volt az ambitiója. 
hogy a királyi palotában lakhasson, szükségesnek tartjuk 
ennek megczáfolására közölni Klapka megjegyzéseit, mely- 
ből láthatni, hogy a bűnösök mily ügyesen óhajtanának 
néha bűneiktől megszabadulni, azokat másokra hárítni. 

«Buda birtoka reánk nézve főfontosságú volt 

A haditanácsban, a hol ez a kérdés tárgyaltatott, ezt a 
kérdést én képviseltem s ezért gyakran azzal vádoltak, 
hogy Buda oly végzetszerű ostromának első szerzője én 
voltam. Azonban az tévedés, mert az én nézetem sohasem 
ment addig, hogy hosszadalmas ostromlásba bocsátkozza- 
nak, hanem igen is azt javasoltam, hogy gyorsan és me- 
részen kell a meglepetést kisérleni, s ha ez nem sikerülne, 
a felsődunai hadmüveleteket újból meg kell kezdeni. 

Ilyen «coup de main»-hez azonban nem volt szük- 



1 Asbőth Lajos : Emlékiratai. I. kötet 32—33. lapjai. 
9 Georg Kmetty: Arthur Görgey's Lében und Wirken in 
Ungarn. 26—27. lap. 

séges három hadtesttel és a lovasság legnagyobb részével 
Buda alá vonulni, midőn különösen az utolsót sokkal 
hasznosabban lehetett volna alkalmazni a Rábánál, a med- 
dig t. i. a hátrahagyott 7-ik hadtest az ellenség közelébe 
nyomult. 

Kossuthot is vádolták, hogy Buda bevételét sürge- 
tőleg követelte; tudtommal őt a hozott határozatról 
csak akkor értesítették, mikor már a végrehajtásba 
bele is kezdtek, s ő többé mitsem változtathatott azon*. 

Ha valakiben van annyi merészség, hogy hazugul 
ad elő oly dolgokat, melyek tanúk jelenlétében történtek, 
az nem igényelhet maga részére hitelt akkor sem, midőn 
titkosabban történt eseményeket ad elő. Ennyit Görgey 
Arthur történeti hitelességét illetőleg. Megjegyzem itt főleg, 
hogy haditanácsban határozzák el Budavár bevételét: 
Kossuthot erről csak utólag értesítik, de azért nem átalják 
világgá bocsátani hazug vadukat, hogy Kossuth paran- 
csolta, mert «neje a királyi palotában óhajtott lakni.* 

Elmondja ezután Klapka, hogy Debreczenbe menvén, 
a hadügyi tárczát átvenni, két napot időzött Pesten, s táv- 
cső segélyével szemügyre vette a budai vár pesti oldalá- 
nak megerősítésére tett intézkedéseket a legapróbb rész- 
letekig, s belátta, hogy egyszerű megmászással azt bevenni 
nem lehet, a szabályszerű ostrom szükségképen akkora 
időveszteséget vonna maga után, hogy azt később a fő- 
harcztéren keservesen fognók megbánni. 

«Ezen nézetemnek adtam kifejezést egy levelemben, 
melyet még Pestről való elindulásom előtt egyik segédem 
által sietve kézbesíttettem Görgeynek, úgy, hogy ő azt még 
Buda elé való megérkezése előtt meg kellett hogy kapja. > 

Görgey Klapka e levelére azt válaszolta, hogy az 
ostrom feladását illetőleg nem osztja Klapka nézetét, há- 

nem « eltökélt szándéka az ostrom munkálatokat a lehető 

legnagyobb erélylyel megkezdeni » « semmit el nem 

mulasztottam, végzi sorait Klapka, hogy Görgeyt lemon- 
dásra birjam szándékáról, a melynek következményei en- 
gem már akkor szomorú sejtelmekkel töltöttek el*. 1 

Az a mentség, a mit Görgey felhoz, hogy Komárom 
várparancsnoka Guyon megtagadta az ostromágyúkat, 
igazán nevetséges. Nem olyan természetű és vérmérsék- 
letű embernek ismeri a világ Görgey Arthurt, hogy ne lett 
volna benne elegendő erély arra nézve, hogy Guyont en- 
gedelmességre birja kényszeríteni. 

Nem az volt itt a baj ! Már ekkor kedvetlenül ment 
minden. Görgeynél a politikai úrszine változását onnan 
lehet számítani, a midőn seregével Komáromba ért. Ez 
időtől kezdve teljesen Görgey Arthurra hárul a felelősség 
úgy politikai, mint katonai szempontból a későbbi követ- 
kezményekért. 

Nagy Sándor József már május közepén figyelmez- 
tette Kossuthot, hogy Görgey magatartása neki nem tet- 
szik, s jó volna valakit a fővezér tetteinek ellenőrzése 
végett mellé rendelni. 2 

Kossuth Klapkát bizta meg ezzel. És Klapka tényleg 
be is ismeri, és constatálja, hogy mindenek fölött a ve- 
zérek nagyravágyása volt az, a mi a magyar kormány és 
hadsereg működésének erejét minden tekintetben megzsib- 
basztotta. A vezérek sok esetben a hadügyminisztérium 
leghatározottabb parancsainak sem engedelmeskedtek. Főleg 



1 Klapka György : Emlékeimből. 142. s köv. lapjai. 

2 Nagy Sándor Józsefnek Vukovics Sebőhoz intézett levele 
1849. május 11-én. 

« Görgey a Felső-Dunán nemcsak a kormánytól de még 
Kossuthtól is teljesen függetlenül vitte a parancsot.* 1 

Pedig ekkor lett volna legnagyobb szükség egyetér- 
tésre, mert az egyesült orosz-osztrák haderő 307,000 em- 
berével szemben a magyaroknak csak 167,000 harczosuk 
volt. Erélyre lett volna szükség a hadügy vezetésénél, hogy 
ki tudják aknázni a nemzet összes segélyforrásait. 

Klapka azt indítványozta a minisztériumban, hogy 
minden 18 és 36 életév közötti férfi szólíttassék fegyver 
alá, hogy ezek soraiból részint a régi zászlóaljak kiegé- 
szíttessenek, részint új zászlóaljak állíttassanak föl, s tar- 
talékcsapatok szerveztessenek. Ha ez az intézkedés eré- 
lyesen keresztül lett volna vive, akkor a magyar csapatok 
létszáma pár hét alatt megkétszereződik. Klapkának ezt 
az indítványát azonban a minisztertanács nem fogadta el. 2 

1 Klapka Gy. Emlékeimből. 151. lap. 
9 Klapka Gy. Emlékeimből. 157. lap. 

Görgey azt állítja, hogy Klapka szólította föl a 
fővezért a debreczeni békepárt nevében, hogy igyekezzék 
Kossuthtal visszavonatni a függetlenségi nyilatkozatot. 

Klapka ezzel szemben azt mondja, hogy ő, midőn 
Kossuth megbízásából megjelent Buda előtt Görgey tábo- 
rában, kérdőre vonta Nagy Sándort, a miért ez Görgeyről, 
ennek becsületességét és hűségét kétségbe vonó tudósítá- 
sokat küldött Debreczenbe. De ő maga is szomorúan ta- 
pasztalta, hogy Görgey főhadiszállásán «a Kossuth ellen 
gyűlölet következetesen tápláltatik*. 

Egyúttal Klapka leghatározottabban visszautasítja 
Kemény Zsigmond azon állítását, mintha ő a Kossutli 
elleni összeesküvésben részes lett volna. « Kossuthhoz való 
viszonyom abban az időben, midőn a hadügyminisztériu- 
mot vezettem, folyton legőszintébb és legnyíltabb volt, s 
legtávolabbról sem juthatott eszembe ellene oly terveket 
kovácsolni, a milyenekkel Kemény gyanúsít* l 

És ez oly tény, melyet ma már nem lehet tagadni. 
Görgey táborkaránál versenyt élczeltek a debreczeni «phra- 

1 Klapka György: Emlékeimből. 161. lap. 

senmacherek»-re; a « szoknya uralom alatt nyögő revo- 
lutióra*. Kossuthot «dzsuvernör»-nek, «Printz Lajtsi»-nak: 
anyját «Regentin-Mutternek». a főápolóné Meszlényi Zsu- 
zsannát «Landes-Amrnel>-nek, ki honvéd nem volt j«czivi- 
list»-nek, «philister» : nek gúnyolták. A ki Görgey seregé- 
ben szolgált, gyűlölte Dembinskit, s viszont. 

Görgey Arthur és védői a leghatározottabban tagad- 
ják azt, mintha Görgey és katonai környezete Kossuth és 
a kormány ellen áskálódott volna. Erre a gyáva hazug- 
ságra ép szüksége volt ( Jörgey Arthurnak. hogy gyalázata 
be legyen tetőzve. 

Debreczenben ellenben mindenki azokról a vesztesé- 
gekről panaszkodott, melyeket Buda ostroma miatt szen- 
ved a nemzet. Általános volt a hit, hogy árulás játszik 
közbe. Perczel Mór Görgeynek haditörvényszék elé 
leendő állítását követelte. 

Buda bevétele után Görgey a szabadságharczban azt 
a szomorú szerepet játszotta, a mit ő előtte már elját- 
szott a francziáknál Dumouriez, a politizáló hadvezér. 

Mert a mikor Buda visszavétele után a debreczeni 
parlament küldöttsége a tábornagyi rangot felajánlotta a 
fővezérnek, akkor első ízben nyilt alkalma a debreczeni 
békepárt egyik fejével, Kazinczy Gáborral értekezni, s a 
jövőre nézve terveiket megbeszélni. 

A Kossuthot támogató párt és az Ausztriával egyez- 
kedni akaró, úgynevezett békepárt között a viszony ekkor 
már lehető legellenségesebb volt. Fordultak elő a képvi-* 
selőházban oly összekoczczanások, hogy Bónis Samut a 
mellette ülő László Imre és Kállay Ödön alig bírták visz- 
szatartóztatni, nehogy közte és a békepárti Bartal György 
között tettlegességre kerüljön a dolog. « Agyonvágom ezt 

az egyenetlenkedés szitót, mint egy kutyát! kiálta dühtől 
tajtékozva a fekete vérű koronaőr*. 1 

Nemsokára ezután a békepárt forma szerint mégala- 
kult egy, a Kazinczy Gábor lakásán tartott értekezleten; 
«mély titokban és óvakodva még de, a párt jel- 
szava kimondatott, ellenkező állása Kossuth ellenében con- 
statirozva lőn». / 

Kazinczy Gábor lakása ez időtől fogva nyitva állott 
minden Kossuth-elleries egyénnek, s ha ilyenek a béke- 
párti képviselők* támogatását kérték ki, tárt karokkal fo- 
gadtattak. 

«Igy keletkezett az eszme, irja Kazinczy Gábor, érint- 
kezésbe jönni a hadsereg tekintélyesebb férfiaival*. Almássy 
Pál megbízatott Klapkával, Kazinczy Görgeyvel találkozni. 
Kazinczy Görgey tábornok által rokonérzelmű előzékeny- 
séggel fogadtatott, s azon ígérettel, hogy a szükséges körül- 
tekintés végett rögtön Debreczenbe jövend. 2 

Már ekkor a békepártnak lapja is volt. Jókai ré- 
szére, ki ép oly szomorú, mint hazafiatlan szerepet ját- 
szott már ekkor is, mint a Bécscsel alkuvó párt hírlap- 
írója. Jókai részére « minden áron* kellett lapot szervezniök, 
nehogy, mint ők állították, Kossuthéknak meg legyen az 
az örömük, hogy « kitúrtak minden szelidebb tendentiákat 
a zsurnalistikábóU. 8 Jókai lett tehát az Esti lapok szer- 
kesztője. 

Jókai hirlapirói működéséről azt jegyzi meg Gyulai Pál : 



1 Madarász József: Emlékeim. 211. lap. 

2 Kazinczy Gábor : Szerepem a forradalomban. Hazánk 
1884. februári füzet 104. lap. 

8 Kovács Lajos : Az 1848-iki pártok és az Esti lapok. Hazánk 
1884. márcz. füzet 199. lap. 

Hogy ez a rövid hírlapírói pályája életének mintegy naiv 
korszaka volt, mert sokkal többet értek humoros apróságai 
mint politikai vezérczikkei. 1 

A ki az akkori radicalis zsurnalistika hangja miatt 
is Kossuthra akar hárítani minden felelősséget, annak em- 
lékébe idézem Deák Ferencz szavait a napi sajtóról: «A 
lapokat gyorsan kell szerkeszteni és irni, és én nem tar- 
tanám jónak, hogy egy lap minden czikkeért bárminő is 
legyen e lap, pártunk viselje a felelősséget. > Kossuthra 
sem lehet tehát a lapok hangjáért a felelősséget hárítani. 

A radicalis hirlapirók legméltóbb képviselője Pálffy 
Albert volt. Forradalmi vérmérsékletű s szellemű férfiú: 
kinek a tanácsait nagyon sok esetben kár volt figyelembe 
nem. venni. Egész ellentéte Jókai Mórnak, ki most negyven 
év múlva szeretné már elhitetni a világgal, hogy a már- 
czius 15-ki mozgalomtól kezdve az ő keze mindenbe bele- 
játszott, s mégis ép mint Görgey tiszti karát pár havi 
fogság után szabadon eresztették, úgy Jókai is békében 
maradhatott, a mint néhány hónap múlva előkerült «ön- 
kénytes bujdoklásából*. Pálffy Albertre sokkal jobban fájt 
a németek foga. Négy évig volt kénytelen, nem mint «ön- 
kénytes», bujdokolni. Az ok igen egyszerű. Nem a Bécscsel 
pakklizó párt szolgálatában szerzett magának hazafiúi 
érdemeket. Igaz, hogy tetteivel nem dicsekszik azóta, nem 
tódít, s nem állít oly valótlanságokat, melyeket annyiszor 
ismétel, hogy ma már maga is valónak tartja, hanem 
engedi ezt tenni a békepárt hírlapírójának: Jókai Mórnak, 
kitől ma már ezt rossz néven sem veheti senki. 

A midőn Görgey Kazinczy Gáborral találkozott, s 

1 Gyulai Pál : Jókai mint hirlapiró. Bpesti szemle. 1875. 
szept— okt. füzet, 205—209. lap. 

értekezett, elhatározták, hogy a tábornok Debreczenbe 
megy, s átveszi tényleg a hadügyminiszteri tárczát. 

Görgeynek volt szervező tehetsége. Ismerte a hon- 
védség hiányait, s ha nem tudnók a titkos okokat, melyek 
miatt ő egyedül akarta ellátni a két legmagasabb katonai 
állást, a hadügyminiszterséget és főparancsnokságot, akkor 
azt kellene róla feltennünk, hogy nagyon is túlbecsülte 
erejét. 

De neki a hadügyi tárczára szüksége volt, hogy 
annak ürügye alatt megjelenhessen Debreczenben. A mint 
Debreczenbe ért, rögtön elment a békepárt értekezletére, 
s ott jelenvolt képviselőtársai előtt, — időközben Borsod- 
megye dédesi kerülete megválasztotta képviselőnek is, — ki- 
fejtette nézeteit arról, miként véli ő a hazát megment- 
hetni, s Kossuthot a kormánytól eltávolítani. 

« Bátyám, írja Görgey István, pedig iparkodott a kö- 
rülmények szerint mindkét hivatalnak telhetőleg megfe- 
lelni. Ehhez mindkét helyre meghízható helyettes és gyakori 
személyes utazgatás kellett, mely utóbbi Budapest és Tata, 
Komárom, Győr s a Vág közt többnyire éjjel történt. 
Debreczenbe bátyám nem jött többé vissza. Ott Szabó 
Imre honvédezredes által helyettesítteté magát, a kit had- 
ügyi államtitkárrá neveztetett ki Kossuth által. Tatában, a 
mint mondtam, Bayer ezredes helyettesíté őt, a hosszú 
harczvonal minden külön szakasz pontján pedig a katonai 
rend szerint mindig a jelenlevő rangidősb vezénylő. 

S igy telt el az a két hét, mely Budavár bevételétől a 
június 8. és 9-én az osztrákok ellen újra megkezdett 
támadó hadmiveletek megindulásáig közbe esik. 

A mit bátyám ez időből Debreczenben töltött el, 
abból a legkevesebb, egy nap, igazabban néhány óra, ment 
rá a békepárttal való értekezletre. 

És ezen egyetlen találkozása a politikai óhajtásaikra 
nézve ő benne, Klapkában, a hadseregben reménykedő 
békepárti képviselők gyülekezeténél, elegendő volt arra: 

hogy az urak (úgy látom én) fonákul fogják föl, gyö- 
keresen félreértsék Görgey Arthur egyéniségét, jellemét, és 
jennélfogva szavait. Kossuth oly régóta s úgy látszik oly 
mélyen verte beléjök, hogy Görgey egy, a katonai dictá- 
torságra törekvő, erőszakos és önző kalandor, egy való- 
ságos Napóleon Bonaparte (nem géniére, kérem ! de nagy- 
ravágyásra.) .... 

És elegendő volt arra, ez egyetlen találkozás, hogy 
Görgey Arthur is megint egyszer kiábránduljon*. 1 

Miután e tárgyban leghitelesebbnek fogadja talán el 
Görgey Arthur is azokat az adatokat, melyeket az exdic- 
tátor Klagenfurtban összeirt, kénytelen vagyok a béke- 
párttal tartott értekezletre vonatkozólag kissé hosszasabban 
az alábbiakat közleni: 

'Néhányan a jelenlevők közül e közlés alkalmával 
oly szavakat ejtettek, mikből nekem azt kellé hinnem, 
hogy a békepártnak nem lenne ellenére, ha időközben a 
hadseregtől indulna ki ama törvénynek (a függetlenségi 
nyilatkozat) eltörlése. 

Katonai ellen-államcsinynyal semmisíteni meg az 
április 14-ei államcsínyt, ezen gondolatot én oly időpont- 
ban hánytam-vetettem volt elmémben, midőn minden kö- 
rülmény annak sikert ígérni látszott. Ez akkor volt köz- 
vetlenül Komárom fölszabadítása után és a fősereg zömének 
Buda ellen indulása előtti napokban ; az osztrák hadsereg 
ekkor teljes visszavonulóbán volt, és tagadhatlan >annak 
valószínűsége, hogy ha nekünk sikerül hamar legyőzni a 

1 Göryey István: 1848 -1849-ből. II. kötet 396—397. 



127 



budai várőrséget, akkor a háromszínű zászlónak a fekete- 
sárga feletti diadalát kiterjesztjük a Lajtháig. 

Ugyanekkor én. mint a főhadsereg fővezére már oly 
tekintélyivel bírtam, hogy az áprilisi hadjárat sikerülésé- 
nek, tekintélyének súlya elég nagynak tetszett bármely az 
országban divó, az enyémmel ellenkező politikai nézet 
mérlegserpenyője .ellensúlyozására. Egy, föltéve szintoly 
szerencsés, a magyar nyugoti határig előre hatoló májusi 
hadjárat után bízvást lehetőnek látszott, az egész április 
14-kei pártot ezen egyszerű kiáltvány által: «A független- 
ségi nyilatkozat érvénytelen! Éljen a 48-iki alkotmány!* 
hajléktalanná tenni, föltéve, hogy a főhadsereg az én ré- 
szemen áll. Hogy részemre állott volna-e a főhadsereg vagy 
sem, ezt eldönteni kinek-kinek itélet,ére bizom. A mondott 
kedvező conjuncturák esetére el valék szánva saját ve- 
szélyemre merészelni az április 14-kei határozat ellen 
a megsemmisítő csapást*. 

Ezért, mihelyt a jelenvolt békepárti urak 

egynémelyikétől beszélgetésünk közben futólag ejtett meg- 
jegyzésekből, a mint mondám azt véltem kivenni, miként 
a békepárt ajz új államtörvénynek egy katonai ellenforra- 
dalom által való félretételének eszméjét helyesli, legott szük- 
ségesnek láttam az urak előtt az egész vállalatot minden 
ekkoriban valószínű következményeivel együtt szóba hozni 
tartózkodás nélkül. 

De alig kezdek hozzá, máris ilyenforma élénk fel- 
kiáltásokkal szakították félbe szavaimat: «Nem kell kato- 
nai forradalom! nem kell karduralom!* Ez vala nemleges 
eredménye a békepárti férfiakkal való találkozásomnak. 
Valamely tevőlegesre (egy ellenindítványra) azután hiába 
vártam! 

Teli reményekkel léptem volt a gyülekezetbe : kiábrán- 
dulva jöttem el onnan » 



«A parlamentben a békepártot új erők beválasztása 
által erősíteni kellett. E végből a hadseregben szolgáló 
azon parlamenti képzettséggel biró honvjédtiszteket, kiknek 
politikai érzülete felől bizonyos valék, felszólíttatám, 
iparkodjanak a megüresűlt képviselői helyekre magukat 
megválasztatni. A parlamenten kivül azon kellett lennem, 
hogy április 14-ikének pártját legfontosabb támaszaitól 
megfoszszam. Ezek: a főhadseregtől elkülönítve harczoló 
hazai hadtestek parancsnokai, Bem, Perczel Móricz és 
Dembinski valának, azonkívül Komárom várparancsnoka 
gróf Guyon. Őket, az általuk birt vezényektöl él kell 
vala távolítani, s helyeiket olyan férfiakra bizni, a kik 
részéről annak idején nem kellett attól tartani, hogy a 
függetlenségi nyilatkozat föntartása mellett fognának 
nyilatkozni. Ez utóbbi feladatnak csak mint valóságos 
hadügyminiszter remélhetek megfelelni. Ezen meggyőző- 
dés birt rá végtére is, hogy egy oly törvényre való meg- 
eskettetésem iránti erkölcsi undoromat is legyőzzem, mely 
törvénynek megbuktatását Magyarország igazságos ügyé- 
nek megmentésére a legkedvezőbb esetben is részemről 
mellőzhetlennek tartam*. 

Görgey könyvében hosszasan irja le, mennyi nehéz- 
ségekbe került, mig el tudta távolítani a hadsereg éléről 
azokat a férfiakat, kik az április 14-iki nyilatkozat, hivei 
voltak. S hogy mily alattomos játékot játszott, kitűnik 
alábbi soraiból, melyek mély pillantást engednek vetni a dic- 
tátor lelkébe: «Igy lön, hogy hadügyminiszteri hivatalos- 
kodásom ideje alatt a békepárt előtt is titkolám, a mit az 

ő politikai ellenei ellen terveztem. S igy lőn. hogy egy- 
felől valószínűleg Kossuth is azt hitte, hogy megnyert 
engem a maga április 14-ikének, másfelől Szemere is 
azt, hogy megnyert a maga respublicájának». 

Majd alább: 

« Ámbár feltett szándékom volt az április t4-ki or- 
szágos határozat iránti ellenséges indulatomat nem híresz- 
telni nyilvánosan, mielőtt megint összeül az országgyűlés. 
mégis megesett rajtam, hogy a mély felháborodás, melyet 
ezen honvesztő határozat keresztülhajtásának útja-módja 
elbeszélésére magamban éreztem, akaratom ellen időnek 
előtte kitört. Ugyanis: 

Kevéssel az osztrák főhadsereg elleni támadó had- 
járat kezdete előtt, azon sokféle akadályhoz, mely azt ugy 
is már oly soká késleltette, még egy ujabb is járult: a 
legnélkülözhetlenebb pénzdotatiónak napról-napra érezhető 
apadása. (Kossuth szétszedette Debreczenben a pénzsajtót) 
bevonult Budapestre — itt a pénzsajtót elébb megint össze- 
szerkeszteni kellett; s a közidőben nem dolgozott az. 

Erre aztán szakadt a türelmem. Egy hivatalos irat- 
ban, a hol egyfelől a hadsereg pénzkelléke, másfelől a 
szűken érkező fedezet közti aránytalanság kellő világításba 
volt helyezve, " a függetlenségi nyilatkozatot egy megérdem- 
lett, nem épen megtisztelő jelzővel illettem >^ 

Görgey eme soraira szükségünk van, mert ez később 
igen igen sokat megmagyaráz, a mi különben érthetet- 
len lenne. 

E sorokat figyelemmel olvasva, nem csodálkozunk 
többé azon, miért volt szüksége Görgeynek a két legma- 

1 Görgey Artbur : Mein Lében und Wirken in Ungarn. II. 
köt. 108. 115. ? 128. és Köv. lapjai. 

Hentaller : Görgey mint politikus. " 

gasabb katonai hatalomra? Ebből folyik, hogy a maga elé 
tűzött feladatok egyik részét mint hadügyminiszter, a má- 
sikat mint főparancsnok oldhatta meg. 

De kiolvashatjuk a fővezér e soraiból azt is, hogy a 
debreczeni békepártban mennyire csalatkozott. Látta róluk, 
hogy korlátolt látkörü, elfogult, kis szellemi körű nyárs- 
polgárok, kik a nagy eseményeket is csak saját szegényes 
szellemi mérlegükkel latolgatják, s kik magokat a legjobb 
hazafiaknak s legokosabb embereknek tartják. Ezzel szem- 
ben őt épen ugy ítélik meg, mint a Kossuthot támogató 
párt, e nézetüket egy kiáltásban fejezvén ki: nem kell 
karduralom ! Ezzel a mondással azután kifejezik azt is : 
« Nagyravágyó vagy! gonosz vagy! hatalomra törekszel !» 
Görgey belátta, hogy ő és a békepárt nem illenek össze. 
Igaza volt! Mert Görgey Arthurnak nem az volt a becs- 
vágya, hogy egy alattomban vakond módra működő, gyáva 
párttöredék terveit és czéljait segítse diadalra. Arra Gör- 
gey még kevésbbé volt alkalmas, hogy az egymással ellen- 
tétben álló pártokat kiengesztelje. Ö mindezt nem akarta! 
Görgey az összes pártokat meg akarta alázni, meg akarta 
semmisíteni : Görgey Arthur korlátlan dictátorságra vágyott. 

A mint hatalma, tekintélye, köre, befolyása nőtt, oly 
mértékben emelkedett lelkében a nagyravágyás. Innen ma- 
gyarázható meg, hogy ő Kossuth eltávolítására megraga- 
dott minden eszközt. S ez mutatja leginkább, hogy azok 
közé az elv és lelkiismeret nélkül való katonák közé tar- 
tozott, kik elég jók arra, hogy megbuktassanak minden 
rendszert, de mitsem érnek akkor, ha ujat kell alkotni. 

Nem kellenek neki sem a létező pártok, sem a létező 
intézmény. Gyökeres változást akar, de nincs tisztában 
azzal, mi lenne tulajdonkép jó. 

De a fentebbi sorokban elismeri Görgey Arthur azt 

is maga magáról, hogy azon szándékkal fogadta el Kossuth- 
tól a hadügyminiszterséget a függetlenségi nyilatkozat alap- 
ján, s azon czélzattal fogadott ahhoz mint miniszter hű- 
séget, hogy módja legyen az ellen intriguálni, s azt 
megbuktatni. Igazáíi csodálatos volna, ha akadna Görgey 
Arthur e beismerő nyilatkozata után még valaki, legyen 
az Görgey személye iránt bármennyire is elfogult, ki egy 
ilyen elvetemedetten magát hazugnak, csalónak, esküsze- 
gőnek valló egyén saját személyét mentegető nyilatkoza- 
tainak hitelt adna, a midőn emlékiratainak minden sorából 
annyira kirí a csalárd hypocrita és gálád intrigáns, hogy 
azt olvasva az ember lelke elundorodik. 

A Mein Lében und Wirken czimti könyvben hossza- 
san irja le e dolgokat. Ő tudja legjobban, miért irta le 
ily hosszasan életének e legszégyenteljesebb részét. 



9* 

Az a körülmény, hogy a fővezér a hadseregtől távol 
volt, s mint hadügyminiszter politizálgatással tölte ' ide- 
jét, hamarosan igen szomorúan boszulta meg magát. A 
Windischgrátz herczeg helyébe kinevezett főparancsnok 
Haynau akkor még nem volt olyan jóakarója Görgey 
Arthurnak, hogy bevárja, mig hadügyminiszteri utazgatásai 
közben magánügyeit elvégzi, s ráér újra a fővezéri teen- 
dők intézésére. Haynau nagy önbizalommal birt, mert már 
1848 tavaszán kijelenté: « Adjon csak ő felsége nekem 
néhány ezredet, majd.ránczba szedem én a magyarokat!* 

A Rába-vonal határozottan a miatt veszett el, hogy 
Görgey nem volt állandóan a felső-dunai seregnél, hanem 
utazgatott. S mint más esetben is, ugy itt sem magában 
kereste Görgey a hibát. Nem akarta sehogysem belátni, 
hogy két oly különböző, s más helyhez kötött teendőt egy 
ember nem képes ellátni. Nem! most újra megkezdte a 
kormány ellen támadásait. 

Mert kiváló tehetségei s rideg, katonai neveltetése 
mellett sem birt a legcsekélyebb önuralommal sem. Ha 
valami bántotta, haragjának s boszankodásának zsilipjeit 
rögtön szabadon ereszté, s keserű kifakadásainak egész 
özönével árasztá el azokat, kiket saját hibái indokainak 
tartott. 

Görgey június 28-án levélben tudatja a kormány- 
nyal, mely Buda visszafoglalása óta újra a fővárosba köl- 
tözött, hogy a fővárost 48 óráig sem képes biztosítani. A 
kormány meneküljön Nagy- Váradra. « A mi őt illeti, vele 
a kormány ne törődjék, küldjön neki pénzt, s hagyja saját 
sorsára.* 

Ezzel azután felmondta a magyar kormánynak egy- 
szer s mindenkorra az engedelmességet, s már ekkor egé- 
szen a maga kezére csinálta a politikát. 

Ekkor a csapatok még olyan konditióban voltak, 
hogy egy hazáját szerető, népszerű és erélyes vezér sokat 
lett volna képes velük keresztülvinni. Görgey azonban 
annyira meg tudta bűvölni tisztjeit a sok lakmározás által, 
hogy őt szinte bálványozták, s mindenben majmolták, a 
hadsereg pedig kénytelen volt engedelmeskedni. Már hosz- 
szabb idő óta nagyban kártyáztak a tisztek Görgey főhadi- 
szállásán. A puritán fővezér több izben virradt meg mak- 
kaó kártyával kezében, mint hadi térképei fölé borulva. 
«Igy tehát már mindenki belátta, hogy ügyünk veszve van.» 1 

És ekkor történt olyas valami, a mivel Görgey sze- 
retne maga részére hímet varrni. 

« Görgey fentebb említett levelét már elküldte a kor- 
mánynak,' a midőn Ácson azt jelentették neki, hogy most 
érkezett meg Budapestről két polgári hivatalnok azzal a 
kormánytól kiadott kemény rendelettel, hogy Ács hely- 
ségét, mihelyt a magyar csapatok belőle kivonulnának, föl 
kell gyújtani s tűzzel elpusztítani, nehogy az utánnyomuló 
ellenség abban élelmet, takarmányt és hajlékot találjon! 

Hasonló okból, hasonló sors volt valamennyi helysé- 



Asbőth Lajos : Emlékiratai. I. köt. 168. lap. 

geknek szánva, melyekből hadseregünk kénytelen lesz az 
ellenség elől odább vonulni. 

Elképzelhetni, hogy Görgey Arthur ezen megbocsát- 
hatlan vandalismust hatalomszavával megakadályozk. 
Hisz elég, ha akkor és ott pusztul a védtelen lakossás 
vagyona, hajléka (péld. Komárom város. Pest az ellenség 
tüzétől), hol az elkerülhetetlen ! De elképzelhetni azt is. 
hogy Görgey a két uri polgártárssal nem a legnyájasabban 
bánt el, sem nem a leghizelgőbb szavakkal dicsérte el 
őket és azt is. a ki küldte*. 

De hogy ily gyújtogató rendelet egyáltalán keletkez- 
hetett, az Görgey Arthurt nemcsak lelke mélyében hábo- 
rította fel, indignálta, hanem egyszersmind mély gondola- 
tokba is ejtette. 

És komoly meggondolásának eredménye azon meg- 
győződés lett, hogy ily utakon ő többé Kossuthtal karöltve 
nem járhat, mert itt már a nép mandatáriusainak szemé- 
lyes képzelt érdeke a nép valódi vitális érdekétől széj- 
jelválik. 

Ekkor, ily ingerült kedélyben irta Görgey Arthur 
(Győr elvesztése óta) második levelét a kormányzóhoz, a 
mely levélben június 30-áról, elmondván az esetet és 
önnön nézetét felőle, kimondja azt, hogy nem a kormány 
érdekeit, hanem a népéit mozdítani elő, volt az ő küzdel- 
mének eddig is czélja, s. ha ő azt tudná, hogy ezen czélt 
elérheti vele : ő lenne az első kész, letenni a fegyvert. 1 

Ugyané tárgyról irva, Görgey Arthur tábornok a 
« Budapesti Szemlédben a többek közt ezeket is mondja: 
« Görgey a két hivatalos gyujtogatót elkergette, . . . s előre 

1 Görgey István. 1848— 18 i9- bői. II. kötet 667— 668. lap. 

megmondta, sőt írásban adta, hogy ő a fegyvert lerakni 
ugyanazon nép érdekében kész, melynek hajlékait Kossuth 
Lajos minden ok nélkül rendre felgyújtatta volna, ha 
Görgey közbe nem lép*. 1 

Nem akarjuk itt azt fejtegetni mennyire jogosult az 
a védelmi rendszabály «gy megtámadott nemzetnél, mely- 
lyel az oroszok a franczia invasiót semmivé tették, egy- 
szerűen a rideg tényekre reflektálunk. Tény, hogy a kor- 
mány adott ki olyan rendeletet, hogy a nép iparkodjék 
eltakarítani mindent, minek az orosz hasznát vehetné, a 
mit pedig el nem takaríthat, inkább pusztítson el maga. 
mintsem hogy az ellenség kezére kerüljön. 

De hát ezt a rendeletet nemcsak a kormányzó Kos- 
suth Lajos irta alá, hanem aláirta ugy Görgey a hadügy- 
miniszter, mint a kormány többi tagja is. Már pedig a 
hadügyminiszter ekkor még ugyanaz a Görgey Arthur volt. 
a kinek lelke mint tábornoknak oly mélyen « felháborodott 
a miatt* a rendelet miatt, a mit Görgey Arthur, mint had- 
ügyminiszter aláirt. 

így jár az az ember, a ki hadügyér és fővezér akar 
lenni egy személyben. De nézzük a helység félgyujtási 
mesét. Hiteles államokmány van birtokomban, melyet azon- 
ban ma még nem lehet nyilvánosságra hozni, a mely leg- 
határozottabban beigazolja, «hogy a helység félgyujtási 
história nem egyéb, mint otromba koholmány, mely a vé- 
gett termett meg Görgey agyában, hogy elmondhassa, mint 
akarta Kossuth Lajos felgyújtatni a nép hajlékait, de Gör- 
gey megmentette; s ő tüntesse fel magát az igazi nép- 



1 Görgey Arthur : Kossuth és Görgey. Budapesti Szemle. 
1881. máreziusi füzet, 5533. lap. 

barátnak azzal a Kossuthtal szemben, kit a nép szabadi- 
tójának vall*. 

Ezt az esetet Görgey Arthur szándékosan összezavarva, 
s rútul elferdítve adja elő. Ugy véljük azonban, hogy a 
mesterségesen készített homályból kivehetünk némi való- 
ságot, melyet bár elrejteni törekszik, de egy odavetett sza- 
vában elejt: «kész letenni a fegyvert*. 

Mert gondolhatta, tényleg azonban ép oly valótlan 
és hamis az az állítás is, hogy Görgey már Komáromból 
írásban tudatta Kossuthtal, hogy a fegyvert a «nép érdeké- 
ben* kész lerakni. 

Görgeynek június végén egyenesen az volt a szán- 
déka, hogy függetleníti magát a kormánytól, s a maga 
kezére működik tovább. Ezért keresett okot és módot arra, 
hogy összeveszhessen a kormányzóval. 

Egy kissé azonban elszámította magát. 

Július 2-án volt a komáromi csata, melyben úgy sze- 
mélyes bátorságát, mint kitűnő csapatvezéri tulajdonait 
egyenlő mértékben fejté ki, ő vezényelvén a jobb szár- 
nyon. A honvédeknek, kik nyolcz hónapon keresztül har- 
czoltak alatta, feltűnt, hogy vezérük mily előnyös válto- 
záson ment át az ütközet napján. Július 2-a előtt Görgey 
nyáron egyszerű honvédatillát viselt, télen pedig vidrabőr 
bekecset. A július 2-diki komáromi csatában már szakított 
az előítéletekkel s a puritanismussal, és aranynyal zsinórozott 
skarlát vörös atillában jelent meg, fején nagy strucztollas 
kalpaggal. Mi volt az oka ennek a metamorphosisnak? 

A fővezért vagy a jövendőbeli dictátort illette-e az 
arany paszomántos ruha? vagy pedig csakugyan el volt 
szánva már ekkor letenni a fegyvert, s ily fényes öltö- 
zetben akarta magát bemutatni az osztrák császár előtt, ki 
akkor egészen a közvetlen közelben, Nagy-Igmándon tartózko- 

dott ? Szerencsétlenségére itt nem szólította fel senki, hogy 
tegye le a fegyvert. 

A július 2-iki csatában a pered-zsigárdi ütközetek- 
ben a különben is megtizedelt Dom-Miguel zászlóaljat a 
leggyilkosabb tűzbe vezényli Monostor ellen. A mint a 
segédtiszt kiadja a parancsot, a sorból egy elkeseredett 
hang felel vissza: « Mindig csak a Dom-Miguel !» 

Görgey e feleletről értesül a segédtiszt által, s meg- 
állítva a menetben levő zászlóaljat, kérdé, ki felelt vissza ? 
Senki sem szól. 

— Kérdem ki volt ? kiált Görgey, ha volt bátorsága 
felszólalni, legyen bátorsága magát meg is nevezni. Egy 
fiatal hadnagy lépett ki a sorból: Én! 

A ~~fő vezér kardott rántott, s a zászlóalj szeme lát- 
tára végig vágta a fiatal hadnagy fejét, ezután: «Induljt!» 
vezényelt, s a zászlóalj némán rohant az ellenségnek. 1 

A helyett, hogy az osztrákok felszólították volna 
fegyverletételre, a július 2-iki .csatában egy kardvágást 
kapott fejére. Ma is rejtély, ki vágta meg. Az ellenség 
nem, s igy legvalószínűbb, Kmetty azon állítása, hogy egy 
huszárja, kivel a fentihez hasonló brutális módon bánt el, 
vagdalta meg boszúból. A mint a huszárok elrobogtak 
mellette, Görgey fejéhez kapott: 'Megvagyok sebesítve !» 
kiáltá. Környezete kihúzta hüvelyből kardját, minden kard 
tiszta volt. A környezet tehát nem vágta meg. De meg- 
szabdalhatta valamelyik a környezetében levő trombitások 
közül is, ki azután elvágtatott a huszár rohammal ; roham 
után egész bátran visszatérhetett véres kardjával. 

Hogy mindenféle kombinatiókra adott okot ez a se- 
besülés, az kitűnik Görgey István könyvéből ; a ki felem- 

1 Görrjey István: 1848^ 1849-ből. II. kötet 7. lap. 

líti, hogy a július 2-iki csata után levelet kapott Bayertől. 
melyben ez elrendeli, hogy adja át rögtön zászlóalját, s 
jelentkezzék a főhadiszálláson. Itt, Bayer a következő sza- 
vakkal fogadá Görgey Istvánt: « Beparancsoltalak, mert 
most többen kell hogy legyünk a tábornok körül ». S utána 
nagy felindulásban gyanúját fejezte ki négy szem közt 
előttem, hogy Perczel Mór tábornok bérelt fel egy huszárt 
a magunk seregéből, és «ez vágta meg bátyámat.* 1 

Görgey megsebesülése következtében Klapka György 
vette át a fővezényletet. 

Kossuth már július 1-én tudatta Klapkával, hogy 
Görgey megszegte adott szavát, s nem maradhat meg 
főparancsnoknak, egyúttal felkérte, hogy az esetre, ha 
Görgey nem találna engedelmeskedni, támogassa ellené- 
ben Mészáros Lázárt, az újonnan kinevezett főparancs- 
nokot. 

Ugyancsak Kossuth július 2-án egy rendeletet bocsát 
ki, melyben utasítja Mészáros Lázárt, hogy a kormány 
rendeleteinek ellenszegülőket, avagy azokat, kik a hadse- 
regben egyenetlenkedéseket támasztanak, haladék nélkül 
állítsa haditörvényszék elé, s lövesse főbe, tekintet nélkül 
a személyre, még ha az illető «maga Görgey volna is». 

A mi ezután következik, az már mind előjátéka 
Világosnak. A mint a tisztikar megtudta, hogy Görgey főpa- 
rancsnoki állásától el van mozdítva, ismétlődik a Dem- 
binski-féle eset. A hir iszonyú izgatottságot szült. Ezt a 
veszélyes hangulatot tüzelték nemcsak Görgey párthívei, 
kikhez számíthatni a magasabb rangú tiszteket majdnem 
kivétel nélkül, hanem a kormánynak a táborban lappangó 
ellenségei is, kiknek élén Bayer ezredes állott. «Ó és a 

1 Görgey István : 1848— 1849-ből. 47. lap. 

főparancsnok vezérkara lőn ettől fogva góczpontja a Kos- 
suth és párthívei ellen folytatott egész bujtogató üzel- 
meknek*. 1 

A tisztikar összejön, s elhatározza, kérjék fel a kor- 
mányt helyezze vissza Görgeyt. Görgey látva, hogy háta 
fedezve van, vérszemet kap, s kijelenti: « Kossuthtal menni 
erkölcsi lehetetlenség.* Ezután összehívja a haditanácsot, 
s igyekszik rábírni a tiszteket, hogy folytassák a háborút 
a Dunántúl. Ez ellen a terv ellen Klapka a legélesebben 
kel ki, s igy e tervet elejtik. 

Ez a komédiázás napokig tart, mintha csak valaki 
szántszándékkal meg akarta volna akadályozni a ma- 
gyar sereg indulását dél félé, s egyesülését a déli had- 
sereggel. 

Hogy miként Ítélte meg Görgey magatartását az az 
ember, kire Görgey szeret mint «atyai barátjá>-ra hivat- 
kozni, hogy miként vélekedett róla szabadságha rezünk 
egyik legtisztább, legkimagaslóbb alakja Csányi László, arról 
felvilágosít minket Klapka, kit Budapesten július 5-én 
Csányi félreszólított, s könyező szemekkel s remegő han- 
gon monda neki, hogy a hazát a bukás szélén látja. 
Csakis úgy menthető az meg, ha Görgey nemcsak eszére, 
de szivére is hallgat, s kiszabadítja magát egy ember 
szellemi hatalma alól, a ki őt gonosz daemonként lebilin- 
cseli s őt hazája érdekeitől, s valódi barátaitól és párt- 
hiveitöl mindinkább eltávolítani igyekszik 

Csányi ugyanekkor néhány sort is irt Görgeynek, 
melyben hangsúlyozza előtte hazája iránti kötelességét s 
kérve kéri őt, hogy semmiféle ellenséges sugdosás és ár- 
mánykodás által ne engedje magát elszakíttatni attól a 

1 Klapka György: Emlékeimből. J79. lap. 

szövetségtől, melynek minden erejét egyesítenie kell, ha 
azt nem akarjuk, hogy a haza tönkre menjen s örvénybe 
dőljön. 1 

Végre Kossuth július 6-án levélben hivta fel Klap- 
kát, hasson oda a haza megmentése érdekében, «hogy a 
feldunai hadseregnél a katonai korteskedések véget ér- 
jenek*. 

Klapka megjegyzi, hogy Görgey makacssága folytán 
világos lett előtte Görgey szándéka, működését minden 
áron elkülöníteni a többi hadtest működésétől, s kivonni 
a kormány befolyása alól. 2 

Klapka tehát Kossuth világos rendelete folytán kiadta 
a parancsot az indulásra. No erre azután valódi operettéi 
jelenet következett. 

Görgey, látva, hogy Klapka nélküle intézkedik, mit 
tehetett egyebet, mint újra a sértettet kezdte játszani és 
kijelenté, most első izben, hogy ily viszonyok kőzött 
többé nem szolgál, 

Klapkának az a nézete, hogy ha ekkor Kossuth meg- 
jelenik a seregnél, akkor minden megváltozott volna, mert 
«bár Görgeyt kedvelték a seregnél, de az ő kedveltsége 
korántsem mérkőzhetett azzal a tekintélylyel, melynek 
Kossuth mindenütt örvendett*. Kossuth azonban nem je- 
lent meg a seregnél, s a felső-dunai hadsereg kizárólag 
Görgeynek a harczolásba már rég beleunt vezérkarának 
szeszélyétől függött. 3 

És Klapkának nagyon is igaza van! Ő maga nem 
volt elegendő arra, hogy ellentálljon a Görgey-párti tisz- 



1 Klapka György : Emlékeimből, 187. lap. 

2 U. o. Emlékeimből, 190—191. lap. 

3 U. o. Emlékeimből, 193. és 213. lapjai. 

tek akaratának, annál kevésbbé birta azok vészes és ve- 
szélyes befolyását ellensúlyozni. 

Görgey érzékenykedése megtette hatását. Személyes 
barátai, élükön Bayer ezredessel, azzal a gonosz dae- 
monnal, kire a tisztalelkü Csányi czéloz, megrohanták 
Klapkát, s rávették, békítse ki Görgeyt, a haragvó, duz- 
zogó Achillest. 

Klapka engedett! 

A tisztikar nagy lelkesedésében bizalmat szavazott 
Görgeynek, ki felhasználván a kelepczéjébe belement tisz- 
tek hangulatát, nyíltan kijelenté, hogy ellentétben áll Kos- 
suthtal és a kormánynyal. Szerinte a kormánynak az a 
parancsa, hogy hadtestével délre vonuljon, nem egyéb 
mint « gyalázatos futás*. Beszédét ezekkel a patheticus 
szavakkal végzé: «Ő már leszámolt az élettel >. 

Azt látjuk, hogy az élettel sem akkor le nem szá- 
molt, sem azután és azóta nem meri leszámolni, hanem azt 
igen is kivívta, hogy ezalatt a kicsinyeskedő veszekedések 
alatt a felső-dunai hadtest elvesztegetett kilencz napot. 
Olyan kilencz napot, melynek mindegyikeért egy-egy akasz- 
tófát ^állítottak később jutalmul Aradon. Olyan kilencz 
napot, a melyet többé nem lehetett pótolni. 

Görgey tisztikarának fentebb ecsetelt eljárása nem 
lehet bírálat tárgya. Még Görgey egyik legmelegebb védel- 
mezője is beismeri, hogy az az « eljárás szorosan katonai 
szempontból nem volt correct>. ! 

Nemcsak hogy correct nem volt, de nyilt lázadás 
volt a kormány ellen, a mi különben csak természetes 
folyománya a Dembinski elleni lázadásnak, melyért senki 
sem lett büntetve. 

1 Asserman Ferencz : Görgey, 64. lap. 

Ekkor a szakítás véglegessé vált. Azt többé orvo- 
solni nem lehetett. Kossuth és Görgey váltottak ugyan 
még ezután is néhány levelet, de kimérten, hideg illem- 
mel, mert hivatalosan még kellett érintkezniük, de szivük 
telve volt epével. 

És ezer szerencse, hogy oly sűrűen leveleztek a nagy 
tragoedia vezérférfiai. Szerencse, mert azokból a levélvál- 
tásokból alkothatunk magunknak véleményt a szerep- 
lőkről teljes tárgyilagosságban. Megismerjük egyeseknek 
gyorsan papírra vetett gondolatait, melyeket esetleg rövid 
idő múlva, a midőn már késő volt, megbánt; az előre 
készített, alattomos cselszövényeket, melyek azután a nem- 
zet bukását hamarosan, mintegy dátum szerint vonták 
maguk után. 

Görgey július 11-én még egy áttörési kísérletet tett. 
melynél eléggé jellemzően, ép az ujoncz Károlyi huszá- 
rokat állította első sorba, azután megkezdé egy hónapig 
tartó levonulását a délvidékre. 

Július 12-én, Thaly Lajos, a Komárom megyei gesz- 
tesi járás főszolgabírója, fiával, Kálmánnal Pestről haza- 
utazván, a császári katonák által elfogatott. A foglyokat 
Nugent altábornagy elé vitték Csépre, ennek főhadi- 
szállására. 

Thaly előmutatván útlevelét, Nugent előtt igazolta 
magát. 

— Hogy vannak a magyar kormány tagjai? pakol- 
nak-e már? nagyon meg vannak-e ijedve? kérdé az öreg 
osztrák generális Thaly Lajost. 

— Nincsenek azok altábornagy úr, viszonzá a főszol- 
gabíró, sőt ellenkezőleg jókedvűek, s bíznak, hogy ép oly 
gyorsan visszatérnek Szegedről is Pestre, a mint vissza- 
tértek Debreczenből. 

Nugent mereven ránézett Thalyra, elmosolyogta ma- 
gát, hozzá lépett, megveregette vállát, s monda: . 

— Ne higyje főszolgabíró ur ! A magyar kormány so- 
hasem térhet többé vissza a fővárosba. A háborúnak vége 
van. Görgey már a mienk ! 1 

És sajátságos véletlen játéka a sorsnak, hogy báró 
Gordon, ki Latour után osztrák hadügyminiszter volt, s 
kiről némelyek tudni vélik, hogy Görgey Arthurral sógor- 
sági viszonyban állott, szintén mint biztosat állítá már 
július első napjaiban, hogy augusztus közepén a hadjárat- 
nak vége lesz. 2 

Hja ! Hogy is mondja Hamlet ? 

«Töhb dolgok vannak földön és égen 
Horatió, mintsem bölcselmetek 
Álmodni képes » 



1 A jelen volt Thaly Kálmán s Micsky Lajos mull évben 
elhalt országgyűlési képviselő szóbeli közlései alapján. Utóbbi Thaly 
Lajos mellett ekkor esküdt volt, s Thaly Lajostól több ízben hallotta. 

* Wilhelmme Baronin von Beck: Memoiren einer Dame. II. 
kötet 169. lap. 

Görgey a levonulás egy részét a Starhemberg István 
gróf kis födeles könnyű kocsiján tette meg. A gróf igen 
gyakran maga hajtotta a lovakat, s minden lehetőt elkö- 
vetett, hogy a sebesült fővezér minél kényelmesebben tegye 
meg az utat. 

A gróf remek módon tudott hajtani. 1 Daczára ennek 
azonban már Vadkertnél oly rosszul volt Görgey, hogy 
alig birták Losonczra beszállítani. Itt az orvosok kijelen- 
tették, hogy a beteget nem lehet élete veszélyeztetése nél- 
kül toyább szállítani. 

És ekkor egy közönséges, egyszerű honvédszázados- 
nak, igaz, hogy Görgey Istvánnak hivták az illetőt, az az 
eszméje támadt, hogy ő az orvosok rendelete daczára 
tovább szállíttatja a fővezért, ha kell halva, s halálát a 
sereg előtt is eltitkolja, csak azért, mert Görgey Arthur 
után Nagy Sándor József a legidősebb tábornok, s utóbbi 
nem tartozik a katonai klikkhez, nem tagja a kamarillá- 
nak, erre tehát a fővezényletet bizni nem szabad, mert 
ekkor a kormány rendelete, az egyesülés a déli hadse- 
reggel még esetleg kellő időben végre is lenne hajtva. 
Vigyük tehát magunkkal a beteg fővezért, s ha meghal 

1 Görgey István 1848 - 1849-ből. III. köt. 148. lap. 

majmoljuk a Szigetvár előtti jelenetet Szolimánnal. Ha 
élve « Csák-Mátét > játszott bátyánk, halva elég méltó 
Szolimán lesz. 

« Ismertem a helyzetet. A belsőt. Bátyám után rang- 
ban legidősebb tábornok : Nagy Sándor, őt, a mint Kossuth 
már július végén tüzetesen ki is jelölte a Komáromból 
levonuló hadtestek főparancsnokának. Mihelyt Görgey 
Arthur elmarad a hadseregtől: ő reá száll a fővezény. 

«Igy láttam én a belső s a külső helyzetet Loson- 
czon, régen fejtegettük ezt magunk közt. S ezért Orzo- 
vensky bizalmas közlésére én hirtelen elhatározással kilép- 
vén szerény hatáskörömből, kijelentem neki, hogy tervébe 
és intézkedéseibe én, mint testvér bele nem egyezem, s 
meg vagyok győződve, hogy Ármin bátyám, kinek velem 
együtt ily végső esetben a legilletékesebb szavunk van 
hozzá, szintén nem fog beleegyezni a közlött tervbe. Sze- 
rintem még ha kezünk között meghal is testvérünk : akkor 
sem szabad, hogy ezt a hadsereg megtudja, hanem élő 
gyanánt magunkkal kell vinni odább, a holttestet is mind- 
addig, mig a hegyek közül a tiszai sikra ki nem érünk; 
mert itt most csak Görgey Arthur neve biztosítja a had- 
sereg együttmaradását ; ha- elterjedt a táborban a hire, hogy 
ő nincs többé velünk ; mindentől lehet tartani annyival is 
inkább, mert ha Nagy Sándorra száll a fővezény, lehe- 
tetlen, hogy a legelső viszás, vagy kétes intézkedés alkal- 
mával összezörrenésre, a tábornokok közti szakadásra ne 
kerüljön a dolog, s az első megtámadtatáskor, mely min- 
ket egyszerre két felől ér, feloszlásra. 1 

Hogy a katonai kamarilla tényleg létezett Görgey 

1 Görgey István 1848— 1849-ből. III. köt. 179—180. lap. 

Hen tallér : Görgey mint politikus. 10 

táborában, azt semmisem igazolja oly fényesen, mint a fen- 
tebbi sorok. 

Hát hol van az megengedve, hogy egy alantas szá- 
zados képesnek érezze magát ily módon bírálgatni tábor- 
noka tehetségeit, s azt elitélve magához ragadni az összes 
hadsereg fölötti intézkedési jogot? Mi ez, ha nem önké- 
nyes intézkedés; visszaélés azzal a névvel, melyet viselt! 

Valljuk be az igazat, a főok az volt, hogy Görgey 
Arthur halála esetén Görgey Ármin kezében maradjon a 
főparancsnokság. 

Azért kellett még esetleg egyideig a fővezér holttestét 
is magukkal hurczolni, csakhogy Nagy Sándorra ne száll- 
jon a főparancsnokság. 

Azért vette ki már jó eleve az előre látó « Ármin 
bátyám* Bayer kezéből a táborkari főnökség vezetését: 
igaz, hogy némelyek állítása szerint utóbbi már ekkor 
annyira meg volt ijedve, hogy « csupa félelemből minden 
este leitta magát*. 1 És a szörpölgetéssel Bayer azután 
sem hagyott fel. Nagy-Létán végre Görgey Arthur, megso- 
kalta a dolgot, s Bayert Szemere és Batthyáni Kázmér jelen- 
létében kérdőre vonta, mire Bayer a központi főnökségről 
leköszönt, s távozását azzal indokolta, hogy : Görgey Arthur 
• semmit sem fogna vonakodni külön is alkudozni az orosz- 
szal, ha ezek neki kedvező feltételeket ajánlanának. 

Ezzel ott hagyta Görgeyt, s elindult Erdélybe, hogy 
Bemnek, az oroszok ezen engesztelhetetlen ellenségének 
ajánlja fel szolgálatát. De Nagy- Váradon megfeneklett, egy 
csapszékben. Mi szívesen ott hagynánk, s nem foglalkoz- 
nánk többé vele, de Görgey Arthur nem hagyhatja, neki 
még egyszer szüksége leend reá Aradon. 

1 Görgey István 1848- 1849-ből. III. köt. 221. lap. 

Némelyek szerint ugyan Görgey Arthur állapota itt 
Losonczon nem volt oly kétségbeejtő, mint a minőnek 
öcscse festi. Annyira nem, hogy ő maga tette meg az in- 
tézkedéseket. A többek között Beniczky Lajos ment be 
hozzá, s véleményét kérdé, nem-e jó lenne, ha ő és Hor- 
váth János guerilláikkal idefenn maradnának, s portyáz- 
nának tovább is. 

— Maradhattok, viszonzá Görgey, de akkor velünk 
nem egyesültök többé. 1 

De mi nem akarjuk kétségbe vonni, Görgey István 
fentebbi adatainak hiteles voltát ; s elhiszszük. hogy a tá- 
bornokot csakugyan félhalva vitték tovább. 

A midőn azonban harminczhat óra múlva két orosz 
parlamentár érkezett hozzá Rima-Szombatba, akkor már 
eszénél van teljesen. 

Az orosz hadi követek egyike Katlarow huszár ka- 
pitány, a másik Rüdiger hadnagy* Megbízó levelük ugyan 
nincs, de azért fegyverletételre szólítják fel a magyar ha- 
dak fővezérét. Sőt, daczára hogy Írásbeli meghatalmazásuk 
nincs, a fiatalabb, a hadnagy, a fegyverlerakás esetére a kö- 
vetkező két föltételt ajánlja a magyar hadak fővezérének : 

«1. A legénység szabadon mehet haza, s ment 
minden további katonaszolgálati kötelezettség alól. 

2. A tábornokok - és tisztek részére ugyanez : és 
azonkívül szabad legyen nekik ugyanazon rangban, me- 
lyet a magyar hadseregben viselnek, az orosz császári 
hadseregbe lépni által » . 2 

Hogy csakugyan fegyverszünetet akartak-e kötni az 
oroszok vagy sem, azt nem kutatjuk. Hogy túljárt-e az 

1 Fornssek Sándor adatai után. 

2 Görgey Arthur : Mein Lében und Wirken, II. kötet 283. s 
köv. lapok. 

10* 

eszökön Görgey Arthur? azt sajnosán tapasztaltuk, hogy 
nem. De itt az a fő, hogy ezekkel az orosz békefeltéte- 
lekkel -végkép demoralizálva lön a sereg. Mindenkinek, 
értem a tiszteket, el lett véve^ a szive. Valamennyi tiszt 
majdnem rohamosan haladt előre rövid kilencz hónap alatt. 

Klapka irataiból tudjuk, hogy ezek a Görgey kör- 
nyezetében levő hirtelen emelkedett tisztek már bele vol- 
tak fáradva a háborúskodásba. Mily uj eszmevilág tárult 
egyszerre fel előttük, midőn két orosz tiszt ázzál kecsegteti 
őket, hogy ugyanoly rangban átléphetnek az orosz seregbe. 

Azt, hogy az orosz kapitány és hadnagy «csak 
hasból beszélték*, 1 a tisztikar nem bánta. Nem bánta, mert 
tudta, hogy értekeztek a vezérrel, s együtt mulattak a 
környezettel; s a tábornok legkevésbbé sem igyekezett 
megczáfolni a terjengeni kezdő híreket. Neki szüksége volt 
reá, hogy tiszti karát, környezetét, barátait, a többi táborno- 
kokat azon tévhitben ringassa, hogy « jövőjük biztosítva van». 

Az ily ígéretek fejében nagyon sok oly dolgot elnéz- 
tek, a mi ellen a nélkül nagyon is erélyesen szólaltak 
volna fel, keltek volna ki. E pontok a harczot különben 
is megunt kisebb-nagyobb rangú tiszteket annyira meg- 
hódíták, hogy nyilvánosan beszélték, miszerint kár volna 
azok ellen valamit ellenvetni, sőt hogy azonnal él kel- 
lene azokat fogadni*. 2 

Ebből a műhelyből került tehát ki ez a későbbi 
röpke hir, hogy a magyar sereg tisztjei átléphetnek az 
orosz seregbe. 

Görgey ezután minden nagyobb kalamitás nélkül, 
szépen, lassan vonult lefelé. Az nagyon kevéssé tartozik 

1 Mészáros Lázár: Emlékiratai. II. köt 407. 1. 

2 Görgey István : 1848 -1849-ből. III. köt. 315. 1. 

reánk, hogy « pompával á la Dembinski vonult-e be a 
falvakba és városokba*, vagy pedig Starhemberg István 
vászonernyős igéaytelen kis szekerén, csaknem észrevét- 
lenül siklott el a kíváncsian rálesők közt azért környe- 
zetének volt rá gondja, hogy híresztelje : Ez az a Görgey. 
a ki Zichy grófot felakasztatta. Ettől fél minden gróf meg 
báró! Nézzétek, most is gróf Starhemberg viteti a kocsi- 
ján; vagy pláne: Most is maga Starhemberg gróf hajtja 
a lovakat. 

És Görgey István fel is használja a legelső és egyet- 
len kínálkozó alkalmat, a midőn Görgeyt látni vágyó kí- 
váncsiság arra készteti a szabolcsi birtokosokat, hogy 
magyaros szokás szerint üdvözöljék a fővezért. Felhasz- 
nálja arra, hogy nyíltan bevallja, miként: « reánk, kato- 
nákra ez a váratlan megjelenés önkénytelenül azt a be- 
nyomást tette, hogy éle Kossuth ellen van intézve*. 

Ha valaki igy egyszerűen átolvassa, még elhiheti, 
hogy Görgey Istvánnak igaza van. Pedig dehogy van igaza! 
Ezt a « nagyszámú tisztelgő uri társaságot* nem lehet egyéb- 
nek tekinteni, mint a mi majd minden nagyobb városban 
napirenden volt azokban az izgalomteljes napokban. Az 
átvonuló sereg parancsnokánál tisztelegtek a város elő- 
kelői, lett légyen az a parancsnok Görgey vagy Haynau. 
Hogy az egész levonulás alatt csak Nagy-Kállóban tiszte- 
legtek nála, az csak ellene, illetve népszerűsége ellen 
bizonyít. 

Igaz, hogy az ily kitüntetésekre absolute nem lehet 
semmit sem adni, mert a kik ma rendezték a kitüntető 
fogadást a magyar csapatok parancsnoka mellett, holnap- 
után ép oly lelkesen fogadták az osztrák hadakat, s tán- 
czolták körül a derék generálist. Hogy ez tény, a mellett 
bizonyít a Wiener Zeitung is, mely elkeseredetten piszkolja 

le Kassa város tanácsát, mert ez pár heti időközben bi- 
zalmat szavazott a magyar kormánynak, s egyúttal Kassa 
város díszpolgárának választotta Welden tábornokot. « Utá- 
latos ez emberek loyalitása, irja, még ha maga a török 
szultán jönne, azt is legnagyobb hódolattal fogadnák.* 

Itt Nagy-Kállóban értesült arról Görgey, hogy a sze- 
gedi lőporgyár felrobbant. Az erről szóló tudósítást e sza- 
vakkal nyujtá át Bay érnek: «két hét alatt vége a komé- 
diának!* * 

Hát vallja be bárki őszintén, hogy egy tisztességes, 
valamely ügyért, főleg hazája szabadsága, fennállása, léteért 
tiszta szivből harczoló, komoly férfiú beszélhet-e igy? 

Mert akkor már nem az volt a kérdés, hogy a Gör- 
gey Arthur által oly gyakran emlegetett 1848-iki alkot- 
mány legyen-e érvényes, vagy az április 14-iki független- 
ségi nyilatkozat maradjon érvényben? Nem az volt a fő. 
Görgey Arthur álljon-e a nemzet élén vagy Kossuth Lajos 
hanem az, hogy Magyarország megmaradjon Magyaror- 
szágnak, vagy beolvasztassék Ausztriában végleg, minden- 
korra, mint egy fegyverrel meghódított tartomány. 

S ez a kérdés, a magyar hadak fővezéré előtt csak 
ebben az egy gyökszóban tömörül: *komédia!» Hiszen 
még az osztrák hadak fővezére is azt irta Bécsbe, hogy 
« befejezi a háborút*. Ő, az ellenfél sem komédiáról be- 
szélt, az ily szellemes ötletek, ily hazafias érzületről ta- 
núskodó röpke-szavak csak a magyar fővezérnek, a dicta- 
tornak állottak jól. Igen ! mert neki minden szabad volt, 
neki minden meg volt engedve ; az ő jelleméhez, hazafisá- 
gához a gyanúnak még csak árnya sem férhetett. 

Görgeyről azt állítja Mészáros Lázár, hogy a legel- 
sők egyikének kellett lennie, a ki az oroszok interventióját 
megtudta, mivel Ausztriával való levelezései sohasem 
szűntek meg. Szerinte már Görgeynek májusban tudnia 
kellett az interventióról. De megengedi, hogy még májusban 
nem tudott, hanem már június elején okvetlenül értesülve 
kellett arról lennie. És mégis Görgey, azt a kis sereget, 
mely Eperjes táján a határt védte, onnan elparancsolta, 
Mészáros Lázár volt hadügyminiszter szerint azért, hogy 
az ut nyílt legyen az oroszok előtt. 

Szinte, mint furcsaságot említi fel az öreg tábornok 
azt is, hogy az oroszok Pétervártól kezdve minden szo- 
rost felvigyázat alatt tartottak, mégis Görgeynek folyton 
hagytak rést, mélyen ez a Tiszán átkelést találhatott. 

Minden nagyobb baj nélkül, igaz, hogy demoralizálva, 
leverve, s a tisztek orosz, szavakat tanulva, jutottak el 
Vámos-Pércsig. 

Az oldalszárny, Nagy Sándor alatt Debreczennél 
állott. Nem akarjuk vitatni, helyes volt-e vagy sem kato- 
nai szempontból Debreczennél megütközni. Görgey a legha- 
tározottabban elitéli, rosszalja azt, hogy Nagy Sándor ott 
ütközetet fogadott el. 

Nem akarunk itt a felett vitatkozni, hogy ha 
Görgey Nagy Sándor segélyére siet s az erdőn keresz- 
tül hátban támadja meg az oroszokat, a kik mivel 
sem törődve campagneszerűleg egész kényelmesen vol- 
tak elhelyezkedve, hogy ekkor mi történt, illetve tör- 
ténhetett volna az orosz csapatokkal, itt csak azon egy 
körülményre kötelességünk figyelmünket irányítni, hogy 
* állítólag » Nagy Sándor József tábornok, az I-ső hadtest 
parancsnoka irott parancsban kapott rendeletet, hogy ha 
Debreczenben ellenséget talál, ez esetben vonuljon előle 

oldalt, balra, a Nyírségnek és folytonos, ügyes utóvédi 
harczok közben csatlakozzék ide vissza a zömünkhöz, ellen- 
ben, ha szerencsésen bejut Debreczenbe, -mielőtt az orosz 
elfoglalta volna ; akkor foglaljon hadállást háttal a város- 
nak, arczczal a Hortobágynak (mert arról vezet be az 
ut Tisza-Füredről), itt várja be az ellenséget és akkor is 
folytonosan érintkezést tartván vele, ügyes utóvédi har- 
czok között (a mi mindig magától értetődik) itt várja be 
az ellenséget, hátráljon Derecskén át Berettyó-Újfalura, 
hol a Berettyó mögött megállapodjék s az időközben Kis- 
Marjánál szintén átkelendő hadzömünkkel ismét egyesüljön. 

Hogy döntő csatába ereszkedjék : egyik esetre sem 
volt megparancsolva. Arra nem volt semmi ok. Sőt ezt 
kizárta a helyzet, egész levonulásunknak Komárom óta 
általánosan tudvalevő czélja: az alsó hadsereggel való 
egyesülés és azzal egyesülten a Maros körül vívandó 
csatadöntés. 

De nemcsak megparancsolva nem volt az oldalvéd 
vezénylőjének, hogy Debreczennél partialis komoly csa- 
tába ereszkedjék, hanem minden szokás ellen egyenesen 
tiltva volt ez a kiadott dispositióban. (Minden szokás elle- 
nére, mondom, mert a katonai parancsokban, különös 
eseteket kivéve, az elrendelt positivum mellé még külö- 
nösen az ellenkezőnek a tilalmát is oda irni nem szokás.) l 

így adja ezt elő szép, fülbemászó «hegedüszóban». 
idősb Görgey István. Csak az a baj, hogy még élnek a 
tanúk, kik bizonyítani képesek, hogy igenis, meg volt 
parancsolva Nagy Sándornak, hogy Debreczennél csa- 
tát fogadjon el. 

Pongrácz István nyugalmazott tábornok, ki Nagy 

1 Görgey István : 1848— 49-ből. III. kötet, 276—277. lap. 

Sándor táborkari főnöke volt, a debreczeni csatát s annak 
előzményeit következőleg adja elő. 1 

Az első hadtest Nagy Sándor parancsnoksága alatt 
1849 július 30-án Nyíregyházára érkezett. 31-én menetét 
folytatva Uj-Fehértót érte el. hol seregünk a fáradalmas 
visszavonulás után élelmezésben, s igen szívélyes fogadta- 
tásban részesült. 

De annál szomorúbb hirek érkeztek Korponay János 
ezredestől, a ki az oroszok átkelését a Tiszán szemügy- 
gyei tartotta és Debreczennél immár ő élőbbről is tudó- 
sított minket az orosz sereg mozdulatairól, mert egy futár 
által jelenti az ellenség átkelését a Tiszán; de még azt 
kelletett tudnunk, hogy vájjon zöme-e az az orosz se- 
regnek? Szerencsétlen tábornokom már néhány nap óta 
gyöngélkedő és búskomor állapotban levén, a sereg to- 
vábbi menetét és ügyeit nekem kellett intéznem. 

Augusztus 1-én Hadházra értünk, már útközben 
Korponay futárja által oly határozottsággal tudósít az oro- 
szoknak a Tiszán átkeléséről és Újváros felé nyomulásá- 
ról, hogy azt tényeknek kelletett tartanunk ; ennek folytán 
felszólítottam Nagy Sándort, egyezzék bele, hogy Had- 
házról, a mint seregünk kipihen, induljunk rögtön to- 
vább, nehogy az ellenség hátravonuiási vonalunkat elfog- 
lalhassa. 

Tudósítottam Korponayt, hogy még az éjjel indu- 
lunk, lehetőleg tartsa magát; tudósítottam a főtábornokot 
(Görgey), hogy kénytelenek vagyunk, bár igen fáradt a 
seregünk, még mai napon éjjel Debreczen alá vonulni, és 
hogy Hadházon a választ nem kaphatom. 



1 Pongrács Istváíí : Nagy Sándor József tábornok és a 
debreczeni csata előzményei. Hon. 1867. 157-ik szám. 

Egy betyárt, ki szolgálatát felajánlá, már előbb kül- 
döttem azon utasítással, hogy lehetőleg hatoljon keresztül 
a muszka előőrsökön, s hozzon hírt nekem Újváros elöl- 
járóitól. A betyár életveszély közt hiven és pontosan tel- 
jesíté a feladatot, nem különben az említett város elöljá- 
róinak némelyike, a kik talán még életben lesznek. 

Korponay kémjei igaz híreket hoztak; a zömé az 
oroszoknak Újvárosban volt. 

Mindezeket előre kellett sorolnom az ügy /felderítése 
végett. 

Az első hadsereg Hadházról, mint már említem, még 
azon éjjel Debreczenbe érkezett ; ezen igen hosszú, fárad- 
ságos menet daczára is Újváros felé táborba szállt, hol 
Korponay csapatait is találtuk ; és hogy minden kétes vé- 
lemény megszűnjön, az ezen éjjel kiküldött Nedeczky Ist- 
ván huszártiszt, véres kardjával tett jelentést nálam, hogy 
az oroszok előőrseit megtámadva csatározott velük; igy 
többé kétséget nem szenvedhetett, hogy az előőrseink ve- 
lük szemközt állottak. Megjött augusztus 2-a .... 

Ha most az oroszok nem támadnak, és a seregünk 
élelmezheti magát, tovább húzódhatunk kemény csata nél- 
kül ; csak egynehány órát kértünk a sorstól, hogy kipi- 
henhessen a sereg. A podgyász, a betegek és minden feles- 
leg Derecske felé küldetett; de a reggeli órákban egy 
parancs érkezik, mely a helyzetet egészen megváltoztatja ; 
ime itt következik eredetiben, német nyelven : 

An das Lte Armee-Corps. 
Das I-te Armee-Corps hat sich von Debreczen 
gegen Újváros á cheval der Strasse aufzustellen ; und 
zeigt sich der Feind, so ist er anzugreifen und zu 
schlagen. Görgey m. p. 

Rögtön elhivattuk a főtiszteket és haditanácsot tar- 
tottunk, mely igen rövid ideig tartott; a mennyire emlé- 
kezem, ebben részt vettek a tábornokomon 5 táborkari 
főnökön kivűl még Mdriássy János, az öreg Bobich, és 
Mesterházy osztályparancsnokok, Korponay János eddig 
külön vezénylő parancsnok, valamint Antos János tábor- 
kari tiszt, báró Lipthay Béla és gróf Szapáry Géza a 
tábornok segédjei. Az ellenség állását ismerve, az előbbi 
rendeletekre utalva, és hogy jelen helyzetünkben még egy 
győzelmes csatázás sem felel meg azon czélnak, mely után 
törekedtünk, említett rendelet megtartását veszélyesnek 
% tartottam, és a haditanácsban ellene szavaztam ; sőt mai 
napig is megfoghatatlan előttem, hogy lehetett a főhadi- 
szállásnak ily modorú parancsot kiadni ? 

Nagy Sándor és a többi főtisztek a komáromi vi- 
szályok óta el valának keseredve, nem hitték, hogy már 
az idő vesztés végett az alsó seregekkel egyesülhetünk 
vagy hogy tekintve az európai viszonyokat, képesek lehet- 
nénk magunkat sokáig fentartani. 

A mindig tüzes és harczvágyó Máriássy, az öreg 
bátor Bohich, és ezen rendelet által még jobban feltüzelt 
tábornokom a parancs szigorú megtartása mellett szóltak ; 
a finom művekségű Mesterházy ingadozott; Korponay 
mellettem szólt ; a többi jelenlevő tisztek nézeteit már 
nem tudom. 

Nagy Sándor többször említé, hogy az ily parancs 
el nem fogadása után még bátorságát is kétségbe vonhat- 
nák; végre indítványoztam, hogy engedjék nekem lovas- 
sággal és könnyű ütegekkel hátramaradni, mialatt sere- 
günk, lehetőleg csata nélkül visszavonulhat; de az ily 
rendeletek nem találtak, a megjött rendelet után visz- 

hangra; a koczka eldőlt, a csatát elfogadni, ha az ellen 
támad, elhatároztatott. Most kérdem tehát, hogy képzelhető, 
hogy a főtábornoknak (Görgey Arthur) ezen rendeletről 
nem lett volna tudomása? 

Hogyan képzelhető, hogy említett rendeletet Görgey 
Ármin merte volna a főtábornok tudta nélkül nekünk 
küldeni ? 

Miért nem vonta Görgey őket felelősségre? 

Sőt midőn Nagy-Váradon átvonultunkban, szemé- 
lyesen tettem jelentést néhai Béhmer püspök jelenlétében, 
miért nem nyilatkozott ugy a fővezér, hogy rendelek 
ellen fogadtuk el a csatát. 

Nagy Sándor és a főtisztek, szoros katonai szem- 
pontból véve a tényt, csak kötelességet véltek teljesíteni. 

Pongrácz István e nyilatkozatára Görgey Ármin szó- 
lalt meg, s kijelenté, hogy ő nem adhatta ki e parancsot, 
mert csak a debreczeni csata után bízatott meg a had- 
műveleti iroda igazgatásával. 1 

Ugyancsak azt állítja Görgey István is, hogy a 
« debreczeni csata napján és még utána is^ egy ideig 
Bayer ezredes volt a központi táborkari főnöke Arthur 
bátyám mellett (tehát nem Görgey Ármin). 2 

Ez szó szerint igaz, valóságban azonban nem. Hogy 
nem igaz, arról meggyőz bennünket maga Görgey István, 
ki a debreczeni csata előtti, főleg pedig a losonczi esemé- 
nyekről emlékezvén meg, igy ir : «Én röviden közlém vele 
(Árminnal) Arthur bátyám álláspontját, Orzóvenszky ter- 
vét, az én tiltakozásomat. Ő (Ármin) ez utóbbit, indokaim- 
mal együtt minden részben helyeselte. Azután hozzá látott 



1 Görgey Ármin : Hon. 1867. 205. szám. 

2 Görgey István : 1848— 1849-ből Hí. 811. 

a ^vezérkar dolgához (o, Ármin), melynek gyeplőjét ő 
(Ármin) öcscse intentióiba teljesen be lévén avatva, 
Bayer szellemi távollétében azonnal kezébe ragadta. 

S ezt nem tudta neki aztán Bayer soha. többé meg- 
bocsátani. 1 

De, hogy Görgey Ármin be volt avatva teljesen a 
hadműveleti iroda teendőibe, arról tanúskodnak még az 
alábbi szavak is: « Miután Arthur bátyám július 19-én 
délután Rima-Szombatba érkezvén, itten szakadatlan nyu- 
galom után testi szenvedéseit annyira enyhülni érzé, hogy 
a 3 nap óta tudtán kivűl történtekről tudomást vehessen : 
bekivánta az illető jelentéseket és ekkor a vezérkar intéz- 
kedéseit czélszerűeknek találta. Ez intézkedéseket Losóncz 
óta Ármin bátyám vezette. Most ez éjjel is ő volt kéz- 
nél, nem Bayer — mikor rögtön kelleti Bayer beteg- 
nek volt jelentve, duzzogott és (ezt, sajnos ! elhallgatni nem 
lehet) borba fojtogatta neheztelését és reménytelenségét . . '. 

így történt, hogy a központi vezérkari 

teendők vezetése Rima- Szombaton -túl is Görgey Ármin 
kezén maradt Sajó-Szent- Péterig, hol azokat megint a 
szolgálatra jelentkezett Bayer vette át és Görgey Ármin 
ő hozzá ismét azon alárendeltségi viszonyba lépett, mely- 
ben Komárom elhagyásáig Albrecht alezredes állt volt 
irányában. 2 

Az idézett sorok világosan megczáfolják Görgey Ár- 
min azon állítását, mintha neki a hadműveleti iroda igaz- 
gatásához a debreczeni csatáig semmi köze sem lett volna. 

Láttuk, hogy « Bayer szellemi távollétében* teljesen 
önhatalmúlag vezeti a vezérkar ügyeit. Ha Bayer már 

1 Görgey István: 1848 -1849-ből. III. köt. 182-183. 1. 

2 U. o. 1848— 1849-ből. III. köt. 191-192. lap. 

Losonczon duzzogott, félt, s félelmében leitta magát, nem 
lehetett-e részeg, a debreczeni csata előtti nap, illetve a 
csata napján is? 

Igen valószínű, hogy ekkor Bayer szellemileg 
újra távol volt; s « Bayer szellemi távollétében* újra 
Görgey Annin ragadta kezeibe a vezérkari teendők 
gyeplőjét, s ez alkalommal adta ki a Pongrácz István 
tábornok által közlött rendeletet, melynek valóságát két- 
ségbe vonták a Görgeyek. 

Hogy azonban a rendelet csakugyan létezett; s azt 
utólag nem lehet *elnyilatkozni». arról tanúskodnak Má- 
riássy János nyugalmazott tábornok szavai, ki a debre- 
czeni csatáról a következőket irja: 1 

«. . . . A felállítás bevégződvén, Nagy Sándor akkor 
a jobb szárnynál levén, engemet magához kivatott tudat- 
ván velem, egy ép akkor Görgey fővezértől érkezett. 
rövid, laconicus satyraként hangzó parancsolatot: «Hogy 
az első hadtest Debreczennél állást véve, az ellenséget 
bárhol mutatkozik, visszaverje*. 

E rendkívüli parancs engem is megdöbbentett, s va- 
lóban csak Görgey személye iránt érzett jó hajlamaim s 
rokoni viszonyaim hozzá, különösen pedig azon feltevés, 
hogy a fővezér Nagy Sándor tábornoknál jobban lehet 
értesülve az ellen közeledte felől, indíthattak s indítottak 
arra, hogy én daczára Pongrácz István s több jelenlevő 
törzstiszt azon nézetének, hogy e parancs félretétessék. 
határozottan a mellett voltam, hogy e parancsnak en- 
gedelmeskedjünk. E nézeten voltak Bobich és Mester- 
házy is. 



1 Máriássy János : Debreczeni csata 1849. aug. 2-án. Hon 
1867. 267—268. 

Tagadhatlan, hogy hibák történtek azon napon mind 
Nagy Sándor tábornok, mind mások részéről is : hiba volt 
a csatahelynek megválasztása, hiba volt a csatát, mikor 
még lehetett volna, félbe nem szakítani ; igen nagy hiba 
volt az erdőkre oly kevés gondot fordítani. De ha hiba 
történt az I. hadtest részéről, minek nevezzem azt, mit 
Görgey, ki a csatát megrendelte, azáltal elkövetett? De 
•Görgey a Mein Lében und Wirken czímű munkájában e 
végzetteljes parancsról hallgat, sőt ott, valamint a Gazdát- 
lan levelekben azon vakmerő ellentétes állítással áll elő. 
miszerint ő (csak az ég tudja hol és mikor) Nagy Sán- 
dornak erősen megtiltotta az ellenséggel való komoly 
összeütközést. 

Nem akarom Görgeyt, kit a sors eléggé megvert, 
részemről is sújtani és megtámadni, de az igazságot, még 
ha ez nem mint ez esetnél, egy elvérzett bajtárs megtá- 
madott becsületének megmentésére szükséges volna, ki kell 
mondanom, s azért, valamint egy részt ünnepélyesen azt 
mondom, hogy Görgeynek ezen nevezetes rendeletét 
Debreczennél saját szemeimmel láttam és olvastam, úgy 
másrészt meg nem foghatom, minek tiltotta volna ő meg 
Nagy Sándornak, kit ő igazságtalanul és lelkiismeretlenül 
majdnem gyávának tart és hirdet, a csata elfogadását. 

így iparkodnak Görgeyék az ódiumot magukról el 
és másra áthárítani. Szerencse, hogy világos, mert ha 
nincs is meg a rendelet, de Pongrácz István és Máriássy 
János ezredeseken kivül még élnek Antos János őrnagy. 
Szapáry Géza gróf és Lipthay Béla báró is, Nagy Sándor 
volt segédtisztjei, kik ép ugy saját szemeikkel látták a ren- 
deletet, mint Pongrácz és Máriássv. 

Görgey üzenete után, hogy a kormány meneküljön 
a fővárosból a hova tud, nem volt többé kormány. 

A pesti lakosság magatartása olyan volt mint a 
szalmattíz. Közönyös volt a magyar kormány intézkedései 
iránt. Kihágások nem történtek, tüntetések nem voltak, s 
még a clubbok is alább hagytak nagyhangú szónoklataik- 
kal, s proclamátióikkal. A köznép azonban a nyilvános 
tereken s piaczokon elkeseredetten szitkozódott ; leginkább 
az aprópénz hiánya és a magyar bankók kétes értéke 
adott okot az elkeseredésre. 

A Szegedre futott. kormány alig volt képes ott or- 
szággyűlést tartani. Az általános zavarban és fejvesztett- 
ségben egyedül Görgey Arthur nőit, nagyobbodott a fősereg 
közepén, miközben a többi süppedt bele abba a mocsárba, 
melyet ő készített. 

Nem csoda tehát, ha némelyek ő reá és a főseregre 
függesztek szemeiket. « Mindnyájunk meggyőződése, irja 
Hunfalvy Pál 1849 július 9-én naplójában, hogy egyedül 
Görgey képes megmenteni a hazát, ha még megmenthető. > 

Görgey nem is várta azt be, hogy más hozza javas- 
latba a dictátura eszméjét. Ő maga veti azt fel. Hogyne 
vetné ! Hisz már Pozsonyban tudja, érzi, meggyőződése az. 

hogy a végzet őt szemelte ki hazája sorsában döntő befo- 
lyást gyakorolhatni. 

S ezt a meggyőződést környezete a legnagyobb mér- 
tékben táplálta, növelte a hiú emberben. Legnagyobb baja 
környezete volt, melynek ő ép ugy befolyása alatt állott, 
mint az neki. Belátással biró férfiú volt ugyan körében. 
Volt határozott s férfiasan szilárd is. De jobbára oly egyé- 
nek vették körül, kik fölött feltétlenül uralkodott, s kiket 
már látása is fanatizált. E « katonákra* nézve teljesen 
mindegy volt, Görgey mit tesz, mit cselekszik, mikor, 
mily utón módon vet véget a « komédiának*. Ezek bol- 
dogabbak voltak, ha nyájasan beszélt velük, mint tudtak 
volna örülni annak, ha megmenti a hazát. Ezt nem is várta 
tőle környezete. A ki naponként érintkezett vele, az ész- 
lelhette, hogy nézete ingadozó, véleménye rövid időkö- 
zönként változik; hogy határozott terve, végczélja nem- 
qsak nincs, de nem is lehet. 

Tisztjeinek, környezetének hajlamát ki tudta nyerni 
még azáltal is, hogy a körében levő személyeket czifrázta 
fel katonai kitüntetésekkel, s csak azután az érdemeseket. 1 

Kevésbfcé pazarolta az érdemrendet Bem, legkevésbbé 
pedig Perczel és Dembinski; kik a jutalmat igazságosan 
oszták ki. 

Nem csoda tehát, ha a rendjel becsét veszté, s annak 
maga Görgey adta az első pofoncsapást, ki Buda bevétele 
után sem csillagott, sem altábornagyi rangot el nem foga- 
dott, bár Bem azt megtiszteltetésül vette. Ez a visszautasítás 
nem akart egyéb lenni, mint a kormány megalázása, lenézése. 

Mert Görgey legboldogabbnak rendszerint olyankor 



1 Mészáros Lázár: Emlékiratai. II. köt. 196—197. lap. 

Hentaller : Görgey mint politikus. 11 

érezte magát, ha a kormánynak egy-egy szellemi tüskét 
szúrhatott orrába. Mióta ugyanis fővezérré lett, olyan volt, 
mint a húsz éves ifjú, kinek az iskolás gyermekek saját 
kortársaihoz képest kicsinyeknek tűnnek fel, mert felülről 
lefelé tekint reájuk. Ő is felülről lefelé nézett mindenkire; 
ép ezért szellemi szemei előtt mindenki törpének tűnt fel, 
egyedül ő volt a liliputiak közül kimagasló óriás. 

Ilyen volt a helyzet, midőn az oroszok tényleg segé- 
lyére jöttek Ausztriának. 

Az interventiót illetőleg maguk az orosz katonai irók 
is eltérő nézetben vannak. 

Nevoscsin Feodor Petrovics « Hadjárati emlékek > 
czímtí munkájában azt irja, hogy Miklós czár a fegyve- 
res beavatkozás eszméjét már 1848 novemberében indít- 
ványba hozta Bécsben, de gróf Stadion azt akkor még kissé 
korainak találta. Még akkor a bécsi körök teljesen meg 
voltak győződve, hogy Windischgrátz herczeg leveri Ma- 
gyarországot. 

Ezzel szemben Frolow, az orosz táborkar főnöke, ki, 
mint Rüdiger küldötte Világoson Görgeynél megjelent, 
ezzel a kettőjök között létrejött titkos egyezményt az 
oroszok részéről Görgeyvel szemben szóbelileg garan- 
tirozta, azt állítja, hogy Miklós czár csak az esetben akart 
tényleg beavatkozni, ha a forradalom lángja Galicziában 
is kigyullad. Frolow bűnbánólag ismeri be, hogy orosz 
részről végtelen nagy hiba volt az Ausztria javára történt 
beavatkozás, mert ennek következtében az oroszok a ma- 
gyar nép rokonszenvét örök időkre eljátszották. 

Szerinte az orosz közvélemény ellenezte a beavat- 
kozást, mert belátta, «hogy az a bakószerep », melyet 
Ausztria az orosznak szánt, épen nem volt alkalmas a 
katonai önérzet emelésére. 

És az osztrák szövetséges azóta az oroszok segít- 
ségét azzal hálálja meg, hogy az egész interventió ódiumát 
a segélyre jött oroszra iparkodik hárítani, s ezt teszi egye- 
dül felelőssé a szabadságharcz leveréseért. Pedig a fele- 
lősség az interventióért három rész közt oszlik meg: az 
oroszokat behivó magyar főurak, az osztrák, kinek a 
segély kellett, s az interveniáló oroszok közt. Hogy a há- 
rom közül egyénileg valaki * kit tart legbünösebbnek, az 
izlés és vérmérséklet dolga. 

Az oroszok, midőn Magyarországba bevonultak, egyik 
bámulatból a másikba estek. A német lapok hirei után 
azt következtették, hogy hazánkban Samyl cserkeszeinek 
bővített kiadásával találkoznak; s nagyon meg voltak 
lepve, midőn fellábbadt magyar katonákkal találkoztak, 
s azok viselete « teljesen kifogástalan > volt, legfeljebb 
azon sajnálkoztak, hogy «az uj ellenséggel többé nem har- 
czolhatnak*. 

Ha a magyar hadak fővezérének elegendő éles látása, 
egy kis jóakarata, s komoly szándéka van a magyar ügy 
érdekében végleheletéig küzdeni, akkor nem vonul szán- 
dékosan és elkésve az oroszok és osztrákok által felállí- 
tott egérfogóba, hanem arra törekszik, hogy a hadjáratot 
elhúzza az őszi esőzések, illetve a tél beálltáig, mert az 
akkori viszonyok között legfontosabb dolog volt időt 
nyerni. 

Ha a hadjáratot Görgey elhuzza-halasztja, akkor so- 
kat, talán mindent meg lehetett volna nyerni. 

S arra nézve, hogy elhuzza-halaszsza a hadjáratot, 
meg volt neki adva minden ut, mód és alkalom. Maga 
Paskievics herczeg ugyanis szinte egyike volt azoknak az 
orosz előkelő főuraknak, kik leghatározottabban ellenezték 
a beavatkozást, s csakis a czár egyenes parancsának en- 

11* 

gedett akkor, midőn előrenyomult. Paskievics helyzetére 
nyomasztólag hatott az is. hogy ki volt kötve, miként 
bizonyos záros határidő alatt köteles leverni a magyar 
szabadságharczot. Paskievics tehát kedvetlenül indulván 
a háborúba, csak lassan mozdult előre, bár a táborában 
levő magyar kémek által igen jól tudta, hogy előtte sehol 
sincs oly erő, mely menetezését gátolni képes volna. Ő 
benyomult hazánkba, de kezdetben csak a külszinnek tett 
eleget, s komolyan nem működött. 

Hadjárat után a varsói herczeg beismerte, hogy még 
a legvérengzőbb háborúban sem vesztett az orosz oly rö- 
vid idő alatt annyi embert, és ha véletlenül a hadmi- 
veletek még tovább tartanak, az elért czél semmiféle 
arányban nem lett volna az áldozatok nagyságával. 1 

Görgey nem volt, de nem is lehetett beavatva a kül- 
földi udvarok titkaiba, e szerint arról sem birt tudomás- 
sal, hogy Napóleon Lajos ekkor már előkészítette deczem- 
ber 2-át, s ép a jövendő császárság érdekében neki is 
érdekében volt elnyomni az európai forradalmakat s sza- 
badságküzdelmeket, mert csak ugy biztosíthatta maga ré; 
szere a souverain hatalmat. 

A forradalmi eszméknek tehát, akarva nem akarva 
meg kellett hajolni a győzelmes reactió előtt. 

De ezekről a külpolitikai viszonyokról, ismétlem. 
Görgey nem birhatott tudomással. S neki csak az előtte 
fekvő helyzetet volt joga latolni. Már pedig azt beláthatta 
volna, hogy az időnyerés által' időközben előtérbe fognak 
lépni azok a hátrányok, melyek oly esetekben rendszerint 
elkerülhetetlenek, ha szövetséges hadtestek működnek 
együtt. Mert hisz a fővezér, ki ép oly gyakran érintkezett 

1 Nevoscsin Feodor Petrovics : Hadjárati emlékek. 

a muszkákkal, mint tisztjei, észlelhette, hogy az orosz 
tisztek mily kicsinylőleg, mily gyalázólag beszélnek és bán- 
nak az osztrák tisztekkel. 

Egy előrfelátó vezér ezt az előny rovatába irta volna 
fel. Ebből kifolyólag beláthatta volna azt is, hogy az egyik 
szövetséges fél irigykedik a másik szövetséges fél dicső- 
ségére. Ha időt sikerűi neki nyernie, azalatt a nyert idő 
alatt talán az európai politikai constellátióban is állhatott 
volna be kedvező változás, vagy a szövetségesek egymás 
között meghasonlottak volna. 

A mint ily összeveszés tényleg történt is Kassán 
pár napra a fegyverletétel után BebutofT herczeg és egy 
német tábornok között; utóbbi megtagadván az oroszok 
részére az élelem kiszolgáltatását, és kiparancsolta a kor- 
házból az oroszok betegeit, azzal az indokkal, hogy az 
osztrákok ott politikai foglyokat akarnak elhelyezni. 

Az oroszok betegeiket szekerekre rakták, s kiszállá- 
solt társaik holttetemeit az útszéli árkokban ásták el. 
Akkor felháborodásában monda BebutofT herczeg osztrák 
tisztnek: «A sebesült oroszoknak, kik a hínárból kihúz- 
tak, nem akartok fekhelyet adni ; majd máskor tudni fog- 
juk, mihez tartsuk magunkat*. 

De fordult elő több ily eset is. Ott van például, 
midőn gróf Adlerberg ezredes összeveszett Budán egy 
osztrák őrnagygyal, s ez az elégtételt megtagadván, Gor- 
schakoff herczeg a vezérkar főnöke arra utasította Adler- 
berg grófot, hogy szerezzen magának az őrnagygyal szem- 
ben «brevi manu» elégtételt. A vitéz őrnagy úr azonban 
jobbnak látta fürdőre utazni. 

De azonfelül nem lett volna szabad Görgeynek szá- 
mításon kivül hagyni azt sem, hogy az orosz segélycsa- 
patok, más, zordabb éghajlat gyermekei levén, az évnek 

az a forró szaka, mely a magyar hadakra nézve kedvező 
volt, az oroszoknak nem lesz alkalmatos. Ezenkívül egy 
nagy, pusztító ellenség csiráját: a cholerát is magokkal 
hozták. 

Az orosz sereg mindannyiszor, ha hazája határait 
elhagyja, magával viszi e ragályos kór magvát. Oka ennek 
főleg a rossz eledelhen keresendő. Nyáron, idegen klima 
alatt zöldséget, uborkát, tököt, dinnyét hajastól összevissza 
eszik, melyek azután természetükben beteges változást 
idéznek elő. 

*A typhus iszonyúan pusztította soraikat, mintha 
csak isten keze reánk nehezedett volna, és a ki kato- 
náinknak a babonaság különféle nemeire való . hajlandó- 
ságát ismeri, bizonyára igazat fog nékem adni, hogy ama 
26,000 ember közt, kik a kórházakban a magyar ha- 
tár átlépése után elhaltak, minden harmadik ember a 
honvágy áldozata volt.* 1 

Ezek mind kedvező tünetek voltak a magyarokra 
nézve. 

De hát a végzet ellen nem lehetett küzdeni. Az 
egyenetlenkedés a vezetők között a legmagasabb fokra 
hágott. Az egység, erély, engedelmesség, mely pedig éltető 
lelke a szabadság küzdelmeknek, nem volt meg közöttük. 
Görgey már ekkor megszűnt katonai lángész lenni. Kato- 
nái nem bíztak benne ; az árulás vádja lappangó tűzként 
terjedt a hadseregben, s intézkedéseit bírálgatták, levele- 
zéseit alparancsnokai elfogdosták, s beszolgáltatták a kor- 
mánynak. 

Hogy mily lélektani rejtély volt ez a férfiú, azt a 
következő szavak legjobban jellemzik: «mert Görgey tit- 

1 Nevoscsin Feodor Petrovics : Hadjárati emlékek. 

kolódzó, rejtélyes jellemével, páratlan színlelésével, előre 
jól megfontolt hidegvérüségével, s ha kellett, logikai sza- 
bású hazugsággal a figyelmezőket tévútra birta vezetni ». J 

A kormány július 29-én vasárnap miniszteri tanácsot 
tartott, melyen részt vettek Perczel Mór, Aulich, Kiss Ernő. 
Guyon és Dembinski tábornokok is. Hunfalvy Pál e gyű- 
lésről a következőket irja naplójában: 

■« Perczel rendkívül izgatott volt; szitkozódott, amint 
csak bírt. Kijelenté, hogy azért jött Szegedre, hogy meg- 
ragadja a hatalmat, mert ő érzi magáról, hogy a dictá- 
torságra termett. Dühösködött Damjanichra, a miért az 
öcscsét be merte csukatni. De a bajnak véget ígért vetni. 
Kossuthot, a vezéreket és a minisztereket egyenként vagy 
együtt agyonlöveti, a haszontalan képviselőházat, mely 
Görgey fővezérségéről mert szólani, szétkergeti. Szeretné 
látni, ki veszi ki az ő kezéből a fővezérséget, mert őt a 
nép és a tábor imádja. E kifakadást Kossuth hallván, 
szivarját szívta. De Kiss Ernő felele Perczelnek: hogy ne 
hánykolódjék, mert ő ugy gúzsba kötteti, hogy moczczani 
sem fog. Ő is megfordult a táborban s a nép közt. s min- 
denütt panaszt hallott Perczel ellen. Ilyen formán folyt 
le az utolsó értekezlet.* 

Csakis « ilyen formán*, mert Hunfalvy Pál hallomás 
után irja e részleteket naplójában s tévedett. Ezenkívül tollát 
a Perczel Mór elleni gyűlölködés vezette, levén ő egyik 
buzgó tagja a békepárti Görgey-ligának. 

A jelenvoltak egyikének állítása szerint ez az utolsó 
értekezlet következőleg folyt le: 

A mint az értekezlet megnyílt, Kossuth előadta a 

1 Mészáros Lázár: Emlékiratai. II. köt. 255. lap. 

válságos helyzetet, s kérdé, mi tevők legyenek? A tábor- 
nokok s a fővezér: Dembinski hallgattak. 

Rövid várakozás után Perczel Mór emelt szót, s ki- 
jelenté, hogy nem lefelé kell a hadmüveietet irányítani, 
mert Temesvárnál ép ugy kelepczébe megy a magyar 
sereg, mind Aradnál. Neki határozott terve van. 

JJizzák reá a fővezényletet. Ö ugyanis legjobbnak 
találja még az nap este összeszedni az egész sereget, egy 
kis csapatot Szeged, illetve Szöreghnél hátra hagyni, s a 
-fősereggel, melyhez Kossuth és a képviselők is csatlakoz- 
nának, Makóra menni ; ott megverni Schlicket, s igy a 
körülövező gyürün áttörve, felvonulni Komáromnak. 

A terv helyes, észszerű, s a viszonyokat tekintve, a 
lehető legjobb volt. Schlick serege alig állott 6—8 ezer 
emberből, azzal tehát könnyen lehetett volna végezni. 
Dembinski ellenezte Perczel e tervét, s az értekezlet több- 
sége csatlakozván Dembinski nézetéhez, Perczel ajánlata 
elvettetett. 

Ekkor élesedett el a vita. Perczel « gyávaságot », < tu- 
datlanságot* emlegetett, mire Kiss Ernő, ki eddig egy szót 
sem szólt, megjegyzé: « Kikérjük az ily hangot, mi is cs^k 
tábornokok vagyunk!* 

— De milyen tábornokok ! kiáltá dühös gúnykaczaj- 
jal Perczel. 

Perczel e szavait Kiss Ernő s a jelenlevők hallga- 
tagon tették zsebre, Guyon azonban kardot rántott s 
Perczelre akart rohanni, de a többiek visszatartották, s 
Kossuth közbelépvén, a kedélyek lecsillapodtak, s az érte- 
kezlet Perczel indítványát nem fogadta el, neki sereget 
nem adtak, hanem Dembinski vezette a sereget, Temes- 
várhoz. 

^Kétségtelen, hogy ha a magyar kormány, melynek 

élén Kossuth állt, a fővezér megválasztásában kellő óva- 
tossággal jár el, akkor Magyarország sohasem adott volna 
okot arra, hogy a világnak oly katastrophákat mutathas- 
son fel, a minő a temesvári és világosi volt.» « Ausztria 
nézetem szerint, irja Vétter Antal, Magyarországot soha- 
sem győzte volna le; s csakis 200,000 orosz segélyével 
lett volna erős küzdelem után becsülettel leverhető.* 

A magyar kormánynak azonban nemcsak nem volt 
meg a bátorsága arra nézve, hogy a tehetetlen vagy ellen- 
szegülő parancsnokokat letegye, vagy haditörvényszék elé 
állítsa, hanem azonkivűl azt az égbekiáltó esztelenséget 
vagy nem menthető gyengeséget is elkövette, hogy az oly 
tábornokokat újra és isíhételten a legmagasabb parancs- 
noksággal bizta meg, a kik tehetetlenségükről a haza hátrá- 
nyára már élénk bizonyságot tettek. 

Ily vezetők mellett az események nem is végződ- 
hettek másként, mint a hogy tényleg véget értek.* 1 



Mint nagy válságok előestéjén szokott lenni, min- 
denkinek keblére malomkő nehezedett. Senkisem volt a 
jelennel megelégedve ; s mindenki nyugtalankodott a miatt, 
mit hoz á jövő? Azt azonban még a legfeketébb pessi- 
mista sem merte reméleni, hogy oly gyors és tragicus 
véget érjen ez a kétséges állapot. 

A feldunai hadsereg, a fősereg, ekkor már nem volt 
eléggé fogékony ; s nem tudta a nemest a rossztól meg- 
különböztetni. 



1 Vetter Antal kéziratban levő emlékirataiból. Aigner Lajos 
úr szívességéből. 

Egy hónapig vonult vele vezére Komáromtól kezdve 
Aradig, a nélkül, hogy döntő ütközetre került volna a sor. 

Görgey már a váczi csata után több izben tett kí- 
sérletet arra nézve, hogy Rüdigerrel vagy Tscheodajeffel 
alkudozásba léphessen. Miután azonban erre vonatkozó 
levelei csak pacificálásról, nem pedig feltétlen megadásról 
szóltak, visszautasíttattak. Sem az egyik, sem a másik 
vezérrel folytatott levelezésének valódi részleteit nem ismer- 
jük. Görgey összes irományait lefoglalták az oroszok s 
később átszolgáltatták az osztrákoknak. 1 Téves tehát az 
az általánosan elterjedt hit, hogy e történetünkre oly fon- 
tos iratokat az oroszok magukkal vitték volna Szent- 
Pétervárra. A bécsi levéltárakban őrzik ezeket, és őrizik 
oly óvatosan, mintha a kétfejű sasnak kotlós tojásai len- 
nének. 

Rüdiger gróf hadosztálya, mely a világosi fegyver- 
letételnél szerepelt sok és értékes zsákmány birtokába 
jutott, mivel mindjárt a kapituláczió utáni napokban őrjá- 
ratai százával akadtak gazdátlan megrakott szekerekre, 
melyeknek tulajdonosai valószínűleg gyalog szöktek mel- 
lékutakon a .határ felé. 

Irományokkal telt ládák, térképek, irodai felszere- 
lések, könyvek, a német fővezér kívánatára a német csa- 
patoknak szolgáltattak ki, mig egyéb tárgyak a legénység 
közt osztattak föl. Maga Rüdiger gróf tábornok nagyon 
szép fegyvergyűjteményt hozott magával, leginkább neve- 
zetesebb magyar vezérektől emlékül kapott "kardokat és 
nyeregpisztolyokat. A magyar fővezér Görgey (Az orosz 
írás szerint Jergey) kardját, melyet annak idején a var- 



Wiener Zeitung 1849. 201. sz. 

sói herczegnek átküldött, a Kreml fegyvertárában mu- 
tatják. Egyszerű, alig élesre fent kard. 1 

A folytonosan vonuló, helyesebben mondva, futó 
honvédsereg testben, lélekben ki volt fárasztva. A sugdo- 
sások, bugdosások, parlamentirozások, levélváltások és az 
orosz szolgálatba lépések ígérete a leghazafiasabb tisztet 
is megmételyezte. 

Hogy nem pusztán szóbeszéd ily ígéretek tétele, s 
hogy a táborkari főnökség az ily hirek szélnek bocsátá- 
sában nem volt fukar, azt legjobban bizonyítja áz ép oly 
szerencsétlen, mint hiszékeny Kazinczy Lajos esete, kit 
midőn figyelmeztettek, hogy ne menjen önként Aradra a 
farkasverembe, elbizakodott gunynyal viszonzá: « Engem 
az ily koholt mesék és rágalmak el nem ijesztenek; én 
nem félek semmitől; az én rangom biztosítva van.» 2 

De bizonyítják Horváth Mihály és Lónyay Menyhért 
is, kik előbbinek kocsiján Aradról Lúgos felé menekültek. 
Egy hídnál, hol a kocsik megtorlódtak, felismeri őket Kiss 
Ernő s kérdé, hova mennek? 

— Megyünk a táborba. 

— Az istenért ne ! nyitva az ut Orsova felé. mene- 
küljetek. 

— Miért, viszonzá Lónyay, hisz itt vagytok ti! 

— Velünk katonákkal egész másként áll a dolog, 
viszonzá Kiss Ernő, mi kapitulálni megyünk, s mi tisztek 
teljesen biztosak vagyunk, de veletek polgárokkal egész 
másként áll a dolog. Ki tudja, mivel kecsegtette Görgey 



1 Nevoscsin Feodor Petrovics : Hadjárati emlékek. 
9 Iá. Gyalókay Lajos : Segesvár és Petőfi. Hazánk 1887. 
áprilisi füzet, 247—248. 

azokat, kik az aradi haditanács végzését tudatva, vele 
< szótlanul ölelkeztek » . * 

Maga Görgey emlékirataiban felháborodva említi, 
hogy Világoson, közvetlen a fegyverletétel ténye előtt, töb- 
ben kérték öt a honvédtisztek közül, léptesse őket egy 
rangban előbbre, hogy « magasabb rangban léphessenek át 
az orosz seregbe ». Görgey megütközve figyelmeztette eze- 
ket a tiszteket, hogy mily'viszás dolog akkor akarni át- 
lépni az orosz seregbe, midőn az orosz interventió követ- 
keztében veszett el a haza ügye. 2 Annyi tény, hogy az 
orosz hadseregbelépés eszméje csalétekül volt a honvéd- 
tisztek közé dobva, és semmiesetre sem valami alantas 
tiszt volt az eredeti kutforrás, ha mindjárt nem fogadjuk 
is el szószerint Asbóth Lajos tábornok azon állítását, hogy 
Görgey segédtisztje egy ivet tett ki az irodába, hogy mind- 
azok odaírják neveiket, kik a honvédségből át akarnak 
lépni az orosz hadseregbe. 

(lelich Richárd volt táborkari őrnagy szintén megem- 
líti nagy munkájában, hogy az orosz szolgálatba lépéssel 
őt is biztatták. 3 * | 

Ezt a hirt mesterségesen terjesztették kétségkívül, 
mert Hunfalvy Pál már augusztus 2-án hall oly híreket 
szárnyalni, hogy Görgey levelet intézett Paskievicshez, mely 
szerint a sereg leteszi a fegyvert, a tisztek megtartják 
kardjaikat, s ezejitúl « orosz-magyar* sereg lesz, melyben 
a magyar sereg emberei szolgálhatnak. 

Ez lehet mesebeszéd, de az tény, hogy Görgey Arthur 



1 lel. Görgey István: 1848— 1849-ből, III. köt. 573. lap. 

2 Görgey A. : Mein Lében und Wirken. II. kötet, 4-20. lap. 

3 Gelich Richárd : Magyarország függetlenségi harcza. 111. 
kötet 862. lap. 

Yécsey tábornoknak levelet irt, melyben rangját s jöven- 
dőbeli állását biztosította. 1 

Görgey tehát tábornoktársait azzal biztatta, hogy 
okét a muszkák mostani rangjokban átveszik. 

— Beszéltem Görgeyvel, monda gróf Vécsey tábor- 
nok Bajusz Józsefnek. Nagyváradon, Paskievics megígérte 
neki, hogy átvesz mindannyiunkat az orosz seregbe. 

Ezt nekem gróf Vécsey tábornok személyesen 
mondta, jegyzi meg az, ki nekem ez adatokat szolgáltatta. » 2 

Bármit ir is könyvében, ezeket a tényeket sem elta- 
gadni, sem megczáfolni nem lehet. 

Ezekből látható, hogy a honvédsereg dicső szerepe 
már el volt játszva, be volt fejezve. Elfeledte múltját: Az 
annyi vérrel szerzett diadalok, az annyi küzdelemmel ki- 
vívott politikai jogok iránt teljesen közönyössé vált. Fekete- 
sárga zászló alá való nép volt már az, mely ha sikert 
vívott ki, lelkesedett a rajongásig, ha kifáradt, kimerült, 
elvesztette erkölcsi bátorságát s elcsüggedt. Erre a népre, 
az ily katonákra, kik közt nem találkozott csak egy is; 
tiszt vagy közhonvéd, ki fegyverre merte volna szólítani 
bajtársait akkor, midőn a fegyvert velük le akarták tétetni, 
az ily katonákra csakugyan nem számíthatott többé a haza. 

Ez a nép már csak arra való volt, hogy nemsokára 
a fegyverletétel után Bachnak segítsen a kataszteri mun- 
kálatoknál, s ott «mint az első kataszteri munkálatok végre- 
hajtói, tömegesen szerepeljenek*. 3 

Ily nyomorulttá, ily hitvány nyá tette Görgey és kör- 
nyezeté az isaszeghi és nagy-sarlói hősöket! 

1 Mészáros Lázár : Emlékiratai, II. köt. 368. lap. 
a Bajusz József volt honvédtiszt kezeim közt levő adatai 
alapján. 

Wirkner Lajos : Élmények. 

Görgey, midőn megkezdte délre a levonulást, már 
tisztában volt terveivel. Ekkor már megfogamzott benne a 
gondolat, hogy leteszi a fegyvert. 

És július 19-én tényleg tudatta is Rtidiger orosz 
tábornokkal, hogy becsületes feltételek mellett, hajlandó 
békére nyújtani kezét, ha egyedül hadai megmentése és 
s^ját személye forogna szóban. Tudatja továbbá azt is. 
hogy kötelességének tartja az ideiglenes magyar kormány 
és herczeg Paskievics orosz tábornagy közt kötendő titkos 
alkudozásokra az utat egyengetni. E levelet Görgey a tábo- 
rában levő politikai biztos, Bónis Sámuel tudta nélkül 
küldte Rüdigernek. 

Görgey tehát a nélkül a hadászati baklövés nélkül 
is, melyet Dembinski azáltal követett el, hogy Arad helyett 
Temesvárhoz vonult ; sőt még akkor is, ha Dembinski nem 
mozdul ki a szöreghi elsánczolt táborból, a mi pedig, te- 
kintve Dembinski harczmodorát, leghelyesebb lett volna, 
Görgey még utóbbi esetekben is letette volna a fegyvert. 

Mert Görgey már ekkor nem bízott magában. Nem 
szerepében, s nem remélte, hogy a szerencse újra moso- 
lyogni fog a magyar fegyverekre. Nem birt azzal a lelki 
erővel, hogy letéve a fővezérséget, félre vonult volna, s 
nem volt meg benne a kellő erély arra sem, hogy még 
egy kétségbeesett, döntő ütközetet kísérlett volna meg. Ezt 
igen könnyen meglehet érteni: Nem volt híve az ügynek! 

Ha Magyarország függetlenségének valódi hive, akkor 
nem dobja félre egyszerűen azokat a jogokat, melyekért 
a magyar hadsereg a nemes küzdelmet vivta. Mit gondolt 
akkor, midőn seregével letétette a fegyvert? , 

Hogy hadserege gyenge, demoralizált, nincs kellőleg 
ruházva, élelmezve, s nem képes megküzdeni az egyesült 
orosz-osztrák hadakkal. 

Arra nem gondolt, osztrák katonai neveltetése mel- 
lett nem is gondolhatott, hogy egy népet, mely felül szám- 
lál tiz millión, egy népet, mely hadászatilag oly kedvező 
fekvésű országban lakik, a minő hazánk ; egy népet, mely- 
nek segélyforrásai nemcsak az emberanyagot, de más 
szükséges segédeszközöket tekintve akkor nem csak hogy 
kimerítve nem, de kihasználva, kiaknázva sem voltak, egy 
ily népet, ha jogaiért, szabadságáért fegyvert ragad, nem 
egykönnyen lehet legyőzni. 

És főleg nem tartotta szem előtt azt a régi, mond- 
hatni a harczászat őskorából, már Polybius által is emlí- 
tett örök igazságot, hogy az ütközetekbetí nem a sokaság 
és a nyers erőé, hanem a gyakorlottságé, szakismereté és 
a lelkesedésé szokott lenni- a győzelem. 

Ha Görgey csakugyan az a katonai genie, kinek őt 
feltüntetni akarják, akkor kétszeresen bűnös, mert tudnia 
kellett, hogy a győzelem nem csupán a nagy erőé, hanem 
az éberségé, tevékenységé. 

Görgey gyáván meghunyászkodott az egyesült orosz- 
osztrák előtt Pedig hacsak kissé ismeri hazája történetét, 
s visszapillant a múltba, abból megérthette volna, hogy a 
mely perczben az orosz előtt leteszi a fegyvert, abban a 
pillanatban az osztrák békó már rajta van a nemzet 
nyakán. 

S más mindenki, őt kivéve, tudta mi vár azokra, 
kik magukat megadják, azt bizonyítják Deák Ferencz kö- 
vetkező szavai: «A békekövetségből vissza térve Pestre, 
Debreczenbe akartam menni, a hol az országgyűlés volt, 
hogy szóval is értesítsem küldőimet. Windischgrátz her- 
czeg azonban csak az alatt a feltétel alatt volt hajlandó 
erre az engedélyt és útlevelet megadni, ha becsületszavamra 
fogadom, hogy föltétlen megadásra birom rá Kossuthot és 

az országgyűlést. Volt eszem, végzé Deák szavait, hogy 
senkit se beszéljek rá, hogy magát fölakasztassa.* 1 

A lánczcsörgés hallható, az akasztófák faragása már 
észlelhető volt Világos sikjain. De mit bánta ezt Görgey! 

Környezetét, táborkarát még inkább lehet menteni. 
mint őt. Az oldala mellett levők érezték túlsúlyát hatal- 
mas, erőszakoskodó, ellenmondást nem tűrő akaratának: 
mely biztos volt becsvágyának diadalában. S becsvágya 
ki is lett elégítve. 

Mert Aradhoz érve, sikerült a kormányt arra kény- 
szerítenie, hogy lemondjon, s a legfőbb hatalmat reá ru- 
házza át. 2 Pedig annak, hogy a katonai és polgári legfőbb 
hatalom az ő kezébe lett letéve, a nemzetre nézve a 
legeslegkisebb haszna sem volt. 

Azokat az előnyöket, melyeket ő mint dictator kiví- 
vott a nemzet részére, ép ugy kivívhatta, kieszközölhette 
volna bármelyik közhonvéd, ki .társai megbízásából jobb- 
jában fehér zsebkendőt lobogtatva átmegy az. orosz vagy 
osztrák táborba, s ott bajtársai nevében kijelenti, hogy a 
honvédsereg nem harczol tovább, hanem «kényre-kegyre» 
s «a czár nagylelkűségébe helyezett bizalomra > megadja 
magát. 

Sem a nemzetre^ sem tábornoktársaira, az alpa- 
rancsnokokra, sem seregére nézve nem biztosított előnyö- 
ket. Síit ért el tehát azáltal, hogy kétszer , huszonnégy 
órára magához ragadta a polgári és katonai Jegfőbb ha- 
talmat? 

Elérte azt, hogy mint teljhatalmú dictator egyezked- 



1 Csengery Antal : Deák békekövetsége Windischgrátznél. 

2 Horváth Mihály : A függetlenségi harcz 1848/49-ben. Genf. 
III. kötet 474 lap. 

vén, élete, az az élet, melylyel Görgey már Komáromnál 
-leszámolt*, jutalmul lett neki oda dobva a feltétlen fegy- 
verletételért. 

Lehet, hogy élesen bírálunk, de oka az, mert kény- 
telenek vagyunk szigorúan megítélni a szabadságharcz 
élén álló vezéregyéneket, kik nyomorult létfentartási ösz- 
tön, s kicsinyes személyeskedések miatt az örvény torkába 
sodorták a legszentebb ügyet. De hogy nem bírálunk túl- 
ságos erősen, kitűnik a rideg tényekből levont legegysze- 
rűbb következtetéseken kívül még onnan is, hogy a nem- 
zet közvéleménye, a nagy tömeg sokszor igen helyes 
ösztöne a tábornokok nagy csoportjából nem úgy talá- 
lomra kapta ki az áruló nevét, s dobta oda az utókor- 
nak, a mily meggondolatlanul választotta ki Dante a római 
történelemből Brutust, kit azután Júdás mellé helyezve 
morzsoltat össze Luciferrel a « Pokol* fenekén. 

Egy -kis hiba, a fékezhetlen természet túlkapása, ön- 
kéntelen s talán szándékellenes elcsuszamlás, melyen 
azután később rohamosan csúszott tovább; gyöngeség a 
politikai helyzet felismerésére, végre a körülmények okozta 
ballépés, s Görgey eddig is már negyven évig tartó tetsz- 
halálnak, és soha nem szűnő könyörtelen szenvedésnek a 
martalékává vált. Nagyon, de nagyon ráillenek azok a 
szavak, melyekkel Garlyle jellemzi az osztrákokhoz átszö- 
kött Dumouriez tábornokot .... «s azután ismét más, észre 
nem vett harmincz év, a «Memoires» irásé, angol nyug- 
díjé* . . . , 1 

Pedig akkor, midőn Görgey terveit keresztülhajtotta, 
a Felső-Dunánál a helyzet jobban állt, mint bármikor. 
Klapka augusztus 3-án Komáromból nagy kirohanást in- 

1 Carlyle Tamás : A franczia forradalom. III. köt. 225. lap. 

Hentaller : Görgey mint politikus. 1^ 

tézett, s az ellenséget visszaszorította egész Pozsonyig. Az 
osztrákok egész operatió vonala át lett törve. 

« Kossuthhoz és Görgey hez futárokat küldtem, irja 
Klapka, Ígérvén nekik, hogy négy hét alatt a komáromi 
helyőrségen kivül még 30,000 embert sikra állítandók. 
miről nekem a Duna jobbpart derék népének lelkesültsége 
kezeskedik. Közöltem velük azt a hivatalos tudósítást, 
melyet Berg orosz vezérőrnagy a ezárnak irt, a melyből 
látható volt, hogy Haynau és az oroszok az ősz közeled- 
tétöl féltek, hogy addig a háborút minden áron be akar- 
nák végezni, és ha ez nem sikerülne nekik, akkor a köz- 
lekedés rossz és az élelmezés rendkívül nehéz volta által 
kényszeríttetnének a háború befejezését jövő tavaszra 
elhalasztani; kifejeztem nekik azt a nézetemet, hogy 
Magyarországot és a mi szent ügyünket még meg lehetne 
menteni, ha tudnák a harczot mennél tovább húzni. 
halasztani.* 1 

1 Klapka György : Emlékeimből. 214—215. lap. 

A mint Görgey, seregével Aradhoz ért, rögtön egész 
követelőleg lépett fel, s kijelenté, hogy ha a kormány lekö- 
szön és reá ruházza a legfőbb polgári és katonai hatal- 
mat, akkor az orosz alkudozni fog vele. 

A kormány akkor egy meghatalmazási okmányt állí- 
tott ki, melyben teljhatalmat adott Görgeynek az alku- 
dozásra. 

Görgey ezzel nem érte be. Felkereste Csányi Lászlót, 
kinél Vukovics épen jelen volt, s kijelenté, hogy olyan 
alakban, a mint kapta, nem fogadja el a meghatalmazást, 
mert az oroszok, a meddig azt hiszik, hogy ideiglenes 
kormány áll a háta megett, nem bocsátkoznak vele alku- 
dozásba. «Ha a kormányzó és a minisztérium leköszönése 
formaszerűen ki nem mondatik, és közhírré nem tétetik: 
akkor én semmibe sem bocsátkozom bele >, végzé szavait. 1 

No ha ez nem erőszak, akkor semmi sem az. És a 
kormány, a kés a nyakán levén, kénytelen volt Görgey 
követelését teljesíteni. 

A Kossuth Lajos és Görgey Arthur közötti 1849 
augusztus 10-én este az aradi várban történt legutolsó 

1 Vukovics Sabbas és Horváth Mibály által 1850. márcziu- 
sában Parisban kiadott nyilatkozat. 

12* 

találkozást a volt dictátor és öcscse a következő elferdí- 
tett színben tüntetik fel. Görgey István, miután a találko- 
záson csak «két ember volt jelen*, 1 nagyon természetes, 
hogy testvére előadása alapján adja elő a találkozás rész- 
leteit. Legyen ezután nekem szabad, a mennyire ma a 
discretió megengedi, a indsik jelen volt adatai alapján 
rectificálni ezt az 1852-ben termett hazugságot. 

Görgey előadása ez: 

Kossuth mindenekelőtt azt kívánta tudni, hogyan 
venném én, ha a kormány Bem altábornagyot bízná meg 
a főparancsnoksággal? 

Erre kijelentem Kossuth előtt, hogy a jelen pilla- 
natban én egy nem magyarnak főparancsnokká kineve- 
zését olybá tekinteném, mint ennen elmozdításomat az 
eddig vezetésem alatt álló (feldunai) hadsereg parancs- 
nokságától, és hogy ezen állomásról tüstént le fognék kö- 
szönni, minthogy nekem ahhoz, hogy még tovább részt 
vegyek a háborúban, biztosíték kell arra nézve, hogy a 
háború nem fog még azután is folytattatni, mikor még 
csak erkölcsi vívmányokra sem leend többé kilátás, hogy 
nem fog folytattatni merőben személyes, nem többé nem- 
zeti érdekek kedveért. 

Most azután Kossuth azt kívánta tőlem hallani, mi 
tevő fognék lenni az esetben, ha a hozzá érkezett tudó- 
sítások, miszerint Dembinski hadserege Temesvárnál győ- 
zött, valóknak bizonyulnak, az általam vezényelt seregnek 
amazzal való egyesülése sikerülne és mind a két hadse- 
reg fölötti parancsnokság reám ruháztatnék? 

— Akkor, felelém én, egyedül az osztrákokat táma- 
dom meg minden erőm feszítésével. 

1 Görgey István : 1848-1849. III. köt. 490. 

— De ha az osztrákok győztek Temesvárnál? kérdé 
utoljára Kossuth. 

— Akkor én leteszem a fegyvert volt feleletem. 
— . És én főbe lövöm magamat! szólt Ko.-snth. 

Én komolyan vevém a dolgot s kezdem őt e két- 
ségbeesett gondolatról lebeszélni Elmondám neki. hogy ő 
még külföldön is hasznára lehet nemzetének. Komolyan 
biztattam, hogy öngyilkosság helyett inkább menekül- 
jön. Sőt életének megmentését egyenesen hazafias köte- 
lesség színében iparkodtam előtte feltüntetni. 

E szerint e két férfin augusztus 10-én késő este. az 
aradi várban Kossuth Lajos lakásán a legközelebbi teen- 
dőkről utolszor értekezvén, abban állapodtak meg. hogy 
ha Temesvárnál az osztrák győzött: akkor Görgey 
Arthur leteszi a fegyvert és Kossuth Lajos menekül. 
Éjfélhez közel járt az idő. midőn elváltak. 1 

Így adja elő az « egyik jelen volt*. 

Az én kezeim között levő adatok ezt az állítást 
egyszerűen hazugságnak bélyegezik. Valótlanságnak 
mondják azt az állítást, hogy a két férfiú abban állapo- 
dott volna meg. hogy ha * Temesvárnál az osztrák győ- 
zött, akkor Görgey leteszi a fegyvert*. 

Azon az értekezésen szó sem volt temesvári csatá- 
ról. *A két értekező férfiú nem contemplálta azt az ese- 
tet, hogy Temesvárnál a két hadsereg egyesülése előtt 
csata fog vívatni; tehát a nem supponált csata elvesz- 
tésének esetére nem is volt alkalom reflectálni.* 



1 Görgey Arthur: Mein Lében u. Wirken. II. kötet 380—381. 
lap. Görgey István : 1848- 1849-ből. III. kötet, 490-494. és 538. 
lap. Görgey Arthur. Még egyszer Kossuth és Görgey. Budapesti 
Szemle. 1881. májusi füzet 183—184. lap. 

A « másik jelenvolt* egyáltalán hazugságnak bélye- 
gez minden szót, a mi azt akarná elhitetni, hogy Görgey 
akár perczekkel, akár hetekkel a tény előtt csak sejtette is 
volna Kossuth Lajossal fegy verletételi szándékát. . Kossuth 
kénytelen volt szemet hunyni annak az átkos embernek intri- 
guái előtt, mert nem tartotta tanácsosnak valami katonai 
«ribillió» lehetőségét provocálni, de ha ő csak sejtetni is 
engedi, miben töri a fejét, az a tekintet elvesztette volna 
értékét, mert a kapitulácziónál nagyobb baj már nem 
következhetett volna be. 

Nagy vakmerőség Görgey állítása ; de ő az állítá- 
sokban mindig vakmerő volt. Kossuthról azonban oly ok- 
talanságot csak mégsem tehet fel senki, hogy meg ne 
kísérletté volna Görgey rettenetes tettének elejét venni, 
még ha sikerre kevés volt volna is a kilátás. Pedig nem 
volt volna kevés. A hadseregnek bánatosan elkeseredett 
viselkedése a fegyver letételnél arra enged következtetni, 
hogyha Kossuth Lajos oda áll a sorok elé s azt mondja: 
«Ime! itt a bizonyíték kezemnél, hogy vezéretek, kit én 
állítottam az életekre, hogy megvédje a haza független- 
ségét, melynek hűséget esküdött, le akarja veletek a fegy- 
vert tétetni, s a hazát védtelenül kiszolgáltatni elnyomójának, 
hát én, kit a nemzet bizalma hazánk élére állított, mint 
kormányzó tudtotokra adom, hogy én ezt a fegyverletételi 
szándékot honárulásnak tekintem, Görgey tábornokot ve- 
zéri állásából ideiglenesen elmozdítom, haditörvényszék 
elébe állítom, hogy magát vagy tisztázza, vagy érdemlett 
büntetését elvegye, helyére pedig ezt s ezt a tábornokot ne- 
vezem ki vezéretekül!)) Ez a rendelkezés, ha most negy- 
ven év múlva higgadtan s szenvedély nélkül megfontoljuk, 
kénytelenek vagyunk belátni, hogy n^m talált volna ellen- 
kezésre a seregnél. 



Digitized by VjOOQIC 



183 



De hát miért nem tette ezt Kossuth Lajos? Azért, 
mert legparányibb sejtelemmel sfem birt (Görgey szándékáról. 

Épen ide reducálható Görgey azon állítása fs, hogy 
« midőn elment az aradi várba, élete Kossuth kezében volt, 
s hogy Kossuth csak azért hagyta őt szabadon távozni a 
várból, mert a fegyverletételbe beleegyezett*. 

Ez a mese inkább ostobaság, mint hazugság. Tény, 
hogy ott az aradi várban (íörgey élete Kossuth kezében 
volt, és ha szabadon hagyta távozni, ezt azért tette, mert 
előbbinek irtózatos szándékáról a legtávolabbról sem volt 
sejtelme. Arról meg volt győződve, hogy neki személyes 
ellensége, de azt még sem tette fel róla, hogy árulást kö- 
vethessen el a haza ellen. S mert ezt nem tette fel róla, 
a személye elleni fondorlatokat fel sem vette. 

Görgey nemcsak Klapkához 1849. augusztus 16-áról 
Nagyváradról intézett levelében, de emlékiratainak minden 
sorában maga mutatja ki magáról, hogy mindig csak sze- 
mélyek elleni áskálódásokon törte fejét. Ennek az embernek 
tehát nincs joga magáról azt állítani, hogy ő a nép érdekeit 
tartotta szem előtt, nem a kormányét. Görgeynek voltak 
személyes érdekei, melyek nem voltak a a nép érdekei*, 
de Kossuth Lajosról akarni azt elhitetni, hogy az ő agyában 
vagy szivében valaha más érdek villant meg a nép érde- 
kén kivül, ez még Görgeytől is váratlan — vakmerőség. 

Igen! enyhén szólva, váratlan — vakmerőség! Mert 
«sem Kossuth, sem az akkor kormányon levő férfiak azon 
tudattal, hogy Görgey a fegyvert leteszi, a dictátorságot 
reá nem ruházták volngi ; sőt ha ezt csak távolról is sej- 
tették volna, más embert állítanak a sereg élére: Görgey 
pedig az aradi vár falai között porladna most.)) 1 

1 Csutak Kálmán ezredes kéziratban levő naplójegyzeteiből. 

És ép ezért visszatérve a «két jelenvolt> közötti 
utolsó találkozásra, ott az 'aradi várban, azt hisszük, több 
okunk van hitelt adni ez utolsó találkozást illetőleg Kos- 
suth azon állításának, hogy Görgey hazugul adta elő a 
találkozás részleteit, mint azon ember szavainak, «ki maga 
bevallja maga -:ól, hogy azon szándékkal fogadta el Kossuth 
Lajos kezéből a hadügyminiszterséget a függetlenségi nyi- 
latkozat alapján (melyhez mint miniszter esküvel foga- 
dott hűséget) hogy módja legyen az ellen intriguálni, s 
azt megbuktatni*. 

De hogy Görgey ezen állítása hazugság, az kitűnik 
abból is, hogy a Gazdátlan levelekben ezeket irja: «Késő 
esteli órákban volt. 1849. évi augusztus 10-én, hogy a 
kormányzónak, Arad várában, utolsó találkozásunk alkal- 
mával kinyilatkoztattam, hogy le fogom tenni a fegyvert. 
ha igaznak bizonyul be ezen szállongó hir, mely már a 
nap folyamában el vala terjedve, miszerint t. i. Dem- 
binski Temesvárnál vereséget szenvedett. 1 

Láttuk fentebb, hogy a Görgeyek három idézett for- 
rása szerint Kossuth említé fel a temesvári csata elvesz- 
tésének lehetőségét. Görgey e negyedik forrásában már 
maga hozza fel, hogy «ha a szállongó hir, mely napköz- 
ben el vala terjedve, hogy Dembinski Temesvárnál vere- 
séget szenvedett, igaznak bizonyul*. 

Nem csoda, ha Görgey szándékosan összezavarja az 
eseményeket, s a tényeket elferdítve beszéli el. Gonstatálni 
óhajtottuk ezt a hiteltérdemlőség szempontjából. Kinek 
egyik előadása nem való, annak másiké sem érdemel hitelt. 



Görgey A. : Gazdátlan levelek, 46. lap. 

Görgey Arthur. mihelyest a kormány reá ruházta a 
legfőbb polgári és katonai hatalmat rögtön magához ké- 
rette volt táborkari főnökét, Bayert, ki Erdélybe nem me- 
hetvén, szintén Aradra jött s ezzel értekezett a teendők 
felől. Bayer kijelenté Görgeynek, hogy a fenforgó körül- 
mények között nem lát menekülést. Jellemző ez az érte- 
kezés Görgeyre. Ő az ódiumot a fegyverletételért el akarja 
magáról hárítani, mástól kér tanácsot, ki a felelősséget 
vállairól leveszi, s e más nem egyéb, mint a hadsereg 
notóriusán leggyávább és legrészegesebb tisztje, a ki már 
az oroszoknak említésekor is elsápad. 

Aug. 11-én kér tanácsot Bayertől, hogy ütközzék-e. 
van-e lehetőség; és Görgey István beismeri, hogy Bayer 
már a levonulás alatt, július közepén belátta a lehetet- 
lenségét annak, hogy az orosz invázión győzedelmesked- 
jünk, s desperatiónak adta magát. * 

Itt tűnt ki, hogy a katonai erély, mely miatt Görgeyt 
bámulói oly méltatlanul dicsérik, csak olyan volt nála, mint 
az opiumittas malayok erélye, kik téboly odottan késsel ke- 
zükben rohannak végig az utczákon, s vakon döfnek maguk 
körül. Ha az ópium hatása elmúlik, összeesnek s tehetetlenül, 
mozdulatlanul maradnak, s még a gondolkodásra is képtelenek. 

Még mielőtt a haditanács összeült volna, az öreg 
Csányi László igyekezett rábírni Görgeyt a harcz folyta- 
tására. Csányi,.ki fiatal korában maga is katona volt, ifjúi 
hévvel vitatta, hogy még nincs minden veszve, még lehet 
ujabb harczi sikereket aratni. Görgey azonban makacs és 
hajthatlan maradt, Csányi sem birta őt rávenni a harcz 
folytatására. 2 



1 Görgey István : 1848— 49-ből. 111. kötet, 223. lap. 

2 Görgey István: 1848— 49-ből. III. kötet, 555-556. lap. 

Csányit lerázván nyakáról, levelet irt Rüdiger tábor- 
nokhoz, melyből idézzük a következőket: « Siessen, ha a 
hasztalan további vérontásnak elejét akarja venni, a fegy- 
verletétel szomorú actusát a legrövidebb időben, de akként 
tenni lehetővé, hogy ez egyedül az orosz czár ő felsége 
hadai előtt mehessen végbe .... 

Ön tábornok úr természetesnek fogja találni, 

hogy a vitéz katona csak a legyőzőjének, a még vité- 
zebbnek és hatalmasabbnak adja meg magát, nem pedig 
egy harmadiknak, ki azt soha le n^m, győzte; s ön maga 
igazat fog nekem adni, midőn ünnepélyesen kijelentem 
azt, hogy inkább fogom egész hadtestemet egy bármek- 
kora túlerő elleni csatában megsemmisíttetni engedni 
mintsem oly ellenség előtt tegyem le a fegyvert, melyet oly 
sokszor és csaknem minden alkalommal mi vertünk meg. 

Én holnap, augusztus 12-én Világosra indulok, hol- 
napután, e hó 13-án Boros- Jenőre, 14-én Bééire, mit is 
azon okból közlök önnel, hogy ön az osztrák hadak és 
az enyémek közé közbe huzódhassék, körülkerítésem és 
azoktól való elválasztásom végett. 

Ha ezen mozdulat nem talál sikerülni és az osztrák 
a sarkamra lépne; akkor az ő támadásait határozottan 
vissza fogom utasítani, hogy igy azon utón az orosz csá- 
szári hadseregre akadhassak, mert csapataim kijelentették, 
*hogy egyedül ez előtt készek letenni a fegyverfo. 

Görgeynek ez a levele valótlanságokkal s ellent- 
mondásokkal van tele. Azóta a szerencsétlen fegyverleté- 
tel óta folyton azon lovagol az exdictátor, hogy « kímélni 
akarta a honfivért », ezért nem ütközött. S ebben a leve- 
lében mégis kijelenti, hogy « inkább fogom egész hadtes- 
temet egy bármekkora túlerő elleni csatában megsemmi- 
síttetni engedni*, mintsem hogy az osztrák előtt tegye le 

a fegyvert. Tehát személyes hiúságáért kész lett volna 
egész hadtestét megsemmisíttetni engedni*, de *a haza 
érdekében sajnálta azt koczkára tenni. 

Egy más valótlanság is van e levélbeu: < Csapa- 
taim kijelentették, hogy az orosz előtt készek letenni a 
fegyvert*. Eltekintve attól, hogy ügyes számítással csakis 
az utolsó perczben, augusztus 12-én, a késő délutáni 
órákban tudatta a csapatokkal, hogy elhatározta a kapi- 
tulátiót, akkor, midőn e levelet irta Rüdigernek, még a 
főtisztek is teljesen tájékozatlanak voltak. 

És itt a helye megemlíteni, hogy katonai szempont- 
ból főbűne az volt, hogy július 11-én Komáromnál meg- 
kísérté az áttörést. Ott nem kimélte katonái életét; ott 
elvesztegetett négy napot, mely alatt ideje volt az orosz- 
nak elállni útját Vácznál 



És a mi a legjellemzőbb a dictátorra nézve az, hogy 
e kész levéllel kezében lépett a haditanács elé, E levél 
által azután a gyöngék, gyávák, ingadozók és személyes 
hivei véleményét lefoglalta a maga részére. Már akkor, 
midőn e levelet felolvasta, távozhatott nyugodtan, « nehogy 
jelenléte által valamelyikre nyomást gyakoroljon*. 1 E levél 
eléggé beadta a maszlagot, s kaptak rajta, s belementek 
(íörgey tervébe. 

A haditanács értekezletére Görgey, Nagy Sándor had- 
testének tisztikarát nem hívta meg, ezek tehát jelen nem 
levén, nem tiltakozhattak. A jelen voltak birkaszerepet 
játszva belementek mindenbe, a mit a dictátor akart, a 

1 Görgey István : 1848— 1849-ből. III. kötet 572. lap. 

nélkül, hogy lényegileg fontolóra vették volna, jó-e vagy 
rossz, mit a dictátor tenni akar. 

Görgey maga beösmeri hogy ha nem taktikáz oly ügye- 
sen, akkor a tisztikar segélye nélkül nem képes seregével 
a fegyvert letétetni. Beismeri az alábbi szavakban: >«A vi- 
lágosi önmegadás minden következményeivel együtt mind- 
azon férfiak nemesszivü közreműködése nélkül, a kikre 
azóta Felséged haditörvényszékei részint halált, részint a 
legsúlyosabb börtönbüntetéseket mondták ki, kivihetetlen 
maradt volna. »* 

1 Görgey Arthur felségfolyamodványa Ferencz József osztrák 
császárhoz. Klagenfurt, 1850. május 21. 

XVIII. 



A szabadságharcz megkapta a kegyelemdöfést. 

Görgey, a dictátor fektette le, nyakazta le, tette ha- 
lottá. A világosi fegyverletétel után a nemzet ott feküdt 
újra, a régi háromszázados kinpadra vonva, mint egy a 
fájdalom görcseitől rángatódzó holttest, melynek annyi ereje 
sincs, hogy meghaljon. 

Ott terítették ki Világosnál, a hova, főleg a vendég- 
szerető Bohus család kastélyába sokan menekültek már 
augusztus első napjaiban. 

Ott voltak, a többek közt Kossuth anyján, s néhány 
rokonán kivűl, Bartal György és Bezerédy István képvise- 
lők is, kiket Kossuth 11-én küldöncz által Aradra hiva- 
tott. A midőn a jókedvű optimista Bezerédy elbúcsúzott, 
szive még telve volt reménynyel a jobb jövő iránt. A 
kik ott maradtak, az egész napot a legfeszültebb vára- 
kozásban töltötték. 

Késő este tért vissza Bezerédy és Bartal. Bezerédy 
fájdalmas hangon monda: 

— Ugy indultunk útnak, mint a hajó, melynek vi- 
torlái büszkén duzzadoznak; mint roncs térünk vissza. 
Mindennek vége van ! Görgey leteszi a fegyvert, s meg- 
adja magát. Hol és miként, az még bizonytalan. 

Lehetetlen leírni, mily nyomasztólag hatottak a jelen- 
levőkre e szavak. 

A következő reggel, augusztus 12-én, már a Bohus 
kastély előtt táboroztak a honvédek. 

Egy órával napfelkelte után egy négylovas, kis nyi- 
tott kocsin megérkezett Görgey Arthur is. Magyarország 
teljhatalmú díctátora. 

Közvetlen kocsija után egy üveges hintó robogott a 
kastély udvarára, mely Csányi László volt közlekedésügyi 
minisztert hozta. Görgey futólag köszönté a jelenlerőket. 
azután az üveges hintóhoz ugrott, s figyelmesen segíté ki 
abból az ősz, megtört alakot. 

Ekkor tudták meg a jelenlevők, hogy a dictátor ide 
várja a parlamentáreket. kiket előtte való nap Rüdigerhez 
küldött. 

Délelőtt tiz óra felé érkeztek meg a sóvárogva várt 
küldöttek, Bethlen Gergely gróf, Eszterházy István és 
Schmidegg Kálmán. 

Feszülten s félénken kérdezősködtek tőlük fegyver- 
letétel feltételei után, s borzadva hallotta mindenki a nem 
remélt választ : « Nincs semmi feltétel, de feltétlen fegy- 
verletétel s a czár nagylelkűségébe helyezett bizalom*. 

Bethlen Gergely gróf még hozzá tette, hogy midőn 
Rüdiger tábornoktól kérdé, miben rejlik a biztosíték arra 
nézve, hogy Ausztria megtartja adott szavát, Rüdiger egész 
röviden ezt válaszolta: 

« Ausztria gyengeségében!* 

Dél felé megérkezett az orosz táborkar főnöké is 
Frolow tábornok, kinek Görgey feltűnő sietséggel ment 
elébe, szobájába vezette, s ott ketten négyszemközt hosz- 
szasan tanácskoztak, mialatt a többi' tábornok a legkí- 
nosabb várakozásban volt az iránt, mi sors Vár reájuk. 

A magyar sereg sorsának, a magyar nemzet jövő- 
jének két intézője mindaddig együtt maradt, mig ebédhez 
nem szólították őket, a hol a háziasszony, Bohusné Szö- 
gyényi Antónia mellett Görgey és Frolow ültek. 

Frolow komoly, méltóságteljes magatartású férfiú 
volt, keveset beszélt, s csak azt hangsúlyozta több izben, 
hogy a magyar hadsereg nagyon bátran harczolt. 
- A dictátor szinte szótalan volt, s felette sápadt. 

Furcsa, de nagyon-nagyon jellemző fényt vet Görgey 
lelkületére, hogy abban a perczekben, midőn a haza léte 
és nem léte fölött kell vala töprengenie, a lelkének összes 
erélyét összeszedve, arról gondolkodni, miként felelhet meg 
becsületesen a reá ruházott hatalomnak, ekkor, a kétség- 
beesés és nyomorúság e kritikus perczeiben is csak ala- 
csony, kicsinyeskedő gondolatok járták keresztül-kasul 
kebelét. 

A háziasszony előtt bosszús, indulatos hangon em- 
líté, hogy mily szerencsétlen néha az ember. « Ilyen ő is 
néha. S ilyen vblt főleg tegnap, a midőn nem sikerült neki 
a világot két embertől megszabadítani*. 

Bohusné ijedten tekintett a márványarczú dictátorra. 
s megdöbbenve kérdé: 

— Kik ezek? 

— Azt hiszi talán nagysád Kossuthot vélem, nem (a 
társalgás németül folyt, mert Görgey Arthur volt osztrák 

tiszt létére sohasem beszélt magyarul) diesen elenden 

hatte ich nicht hangén lassen ; die beiden Madarász wa- 
ren es, die ich gerne aus der Welt geschafft hátte!» 

Ekkor pár pillanatra elhallgatott, majd durva, ka- 
szárnyaszagú hangon kezdte Kossuthot szidalmazni, mert 
utóbbi csak 11-én este 7 órától kezdve ruházta reá a 
dictátori hatalmat. 

Ebéd után még egy óra hosszáig tárgyaltak, egyez- 
kedtek és alkudoztak egymás között Görgey Arthur és az 
orosz táborkar főnöke, mire ez kozákjaitól kisérve távo- 
zott a kastélyból. 

Jellemző Görgeyre, hogy még tátíornok társai előtt 
is titkolódzott, s folyton egyedül értekezett az orosz 
küldöttel. 

Ennek meg van a maga alapos oka. Frolow, mint 
az orosz táborkar főnöke, s Rüdiger tábornok megbízottja 
közölte Görgey Arthurral, Magyarország dictátorával. hogy 
a minden oroszok czárja és az osztrák császár között 
létrejött inteíVentionalis feltételek értelmében a piagyar 
hadsereg sorsáról az osztrák fővezér, mint az osztrák 
császár alter-egója, teljhatalmulag rendelkezhet. 

Ellenkezőleg áll a dolog a magyar hadak fővezéré- 
nek személyére vonatkozólag. A magyar hadak fővezé- 
rének személyéről ugyanis, a közös megállapodás értel- 
mében, kizárólag a minden oroszok czárja rendelkezik. 

Ezt a körülményt, — a hadsereget és a tábornokokat 
a fővezér személyétől elkülönítő kis eltérést, — nem volt sza- 
bad a bajtársaknak, a többi tábornokoknak megtudni. 
Ezért foglalta le Görgey Arthur kizárólag a maga részére 
Frolowot s zárta el teljesen hermetice társai elől, nehogy 
Frolow naivságában előttük is elmondja a Görgeyre 
nézve oly fontos titkot. 

S Görgey nem is számított rosszul, mert már a vi- 
lágosi fegyverletétel után két napra, augusztus 15-én Nagy- 
váradon tudatta vele Paskievics herczeg egész hivata- 
losan, hogy «mert előtte* s « önként* tette le a fegyvert, 
«hát biztosttja neki életét*. 1 

1 Görgey István: 1848— 1849-ből. III. kötet, 632. lap. 

Ott Világoson oly goudosan megtudta őrizni e tit- 
kot, hogy még a magasabb rangú tisítek sem bírtak arról 
semmit se megtudni, a mit pedig, sorsuk miatt aggódva, 
nagyon szerettek volna. 

«Hogy tehát valami biztosat mégis megtudjunk, 
irja Zambelly Lajos ezredes, néhány bajtársammal meg- 
beszéltem a dolgot, indítványomra elhatároztuk, hogy a 
csapatok «készenlétbe» (Bereitschaft) helyeztessenek. 

Azután kérdezzük meg Görgeyt, mily feltételek alatt 
akarja ő a fegyvert az oroszok előtt letenni. Ha azután 
ezek a feltételek nem lennének olyanok, melyek minket 
kielégítenek, akkor az egész sereg Lippán keresztül Temes- 
vár felé indulna, hogy az ottani csapatokkal egyesüljön, 
s vagy az egyesült orosz-osztrák csapatokat verje meg, 
vagy megveretés esetén dobja át magát Erdélybe ; s ebben 
az országban, a hol majd minden egyes állás oly erős 
mint egy vár, magát fentartva szervezkedjék, s onnan 
törjön elő. Ha pedig már nem mutatkoznak kedvező esé- 
lyek, essék el becsülettel a túlnyomó hatalommal szemben. 

Görgey értesült ezekről az előkészületekről, s 12-én 
délutánra a tábornokokat és törzstiszteket lakására hi- 
vatta, s rögtön azzal a kérdéssel fordult hozzám, mit jelen- 
tenek ezek a szabályellenességek, s tulajdonképen mit is 
akarok én, és mit a többiek? 

Én viszont kérdem, hogy tudni akarjuk, miféle fel- 
tételek alatt teszszük le a fegyvert? 

Erre ő egész röviden ezt válaszolta : « Semmiféle fel- 
tétel alatt >, mire én szintén egész kurtán viszonzám : « Akkor 
nem adjuk meg magunkat!* s hozzá tettem: Mi az osztrák 
császár ellen vétettünk, s ezért nekünk az ő csapatai előtt 
kell a fegyvert letennünk, ekkor talán remélhetjük, hogy 

Hentaller : Görgey mint politikus. !•' 

előbb nyerünk bocsánatot; de igy nem adjuk meg ma- 
gunkat, hanem keresztül törünk Erdélybe, 

Görgey nyugodtan hallgatott végig. Azután a szen- 
vedélytől izgatott hangon kezdett beszélni ; tettét kidicsérni, 
s azt monda, hogy Aradon lett volna a helye az ellenve- 
téseknek; most azonban már késő van, mert most már 
Nagy Sándor és a hősök hőse Földváry ezredes is bele- 
egyeztek. Ép ezért ő különösen fölöttem csodálkozik, a 
kire mindig és oly nagy mértékben számított. De vigyáz- 
zak magamraj s óvakodjam még e dologban többet is 
tenni, mert még kezében a hatalom, s agyonlövet. 

Alig mondta ki e szavakat, Tranyos őrnagy kezét 
vállamra tette, s valamit mormogott, « elfogatásiról. Én 
félrelöktem a vállamra nehezedő kezet, előre akartam 
lépni, s válaszolni, a mikor Kossuth Sándor visszatartott. 
s egészen az én szellememben szólalt fél. ez ellen az 
egész árulás ellen. Kossuth Sándor után Beniczky Lajos 
ezredes ellenünk, Görgey szellemében beszélt, mire körül- 
nézve beláttam, hogy Kossuth Sándort kivéve egyetlen egy 
sincs már velem azok közül kik nem rég még az én 
oldalamon állottak, mire én őket: « gyáva pimaszok* -nak 
nevezve, megfordultam, s kimentem a teremből. 

Görgey ezután kilovagolt a táborba s ott fenyege- 
tések és rábeszéléssel vette rá a legénységet a fegyver- 
letételre. 

Beniczky Lajos és a többiek az aradi várfogságban 
sokszor felemlítették, mennyire megbánták, hogy ellenem 
voltak. Már akkor késő volt. 1 

Maga Görgey, az eseményeket, tényeket és szemé- 



1 Zambelly Lajos ezredes kezeim közt, s kéziratban levő 
Emlékirataiból. 

lyeket meglehetősen összezavarva, s szándékosan ferdítve, 
erről a törzstiszti értekezletről ezeket irja : «Duschek pénz- 
ügyminiszteren kivűl, emlékezetem szerint, még Zambelly 
ezredes és Markovies őrnagy nyilatkoztak a mellett, hogy 
az osztrákok előtt tegyük le a fegyvert. Ezt én csak vé- 
letlenül tudtam meg, egy szóváltás folytán, mely a fen- 
tebb említett két tiszt, s bajtársaik közt augusztus 12-én 
Világoson fejlődött kii 

Erre én a tábornokok és törzstisztek jelenlétében 
rögtön kijelentem Zambellynek és Markovicsnak, hogy én 
az aradi haditanács végzését akarom utolsó és válto- 
zatlan határozatoknak tekinteni a seregre nézve; én 
ennek keresztülvitelét, mióta levelemet Rüdiger tábornok- 
nak elküldtem, a seregre nézve becsületbeli kötelességnek 
tartom; az utólagos vitatkozást tehát, a felett, hogy akkor 
volna-e több kilátásunk arra, hogy ép bőrrel jövünk ke- 
resztül, ha az orosznak, vagy akkor, ha az osztráknak 
adjuk meg magunkat, mint olyat, a mely a sereg becsü- 
letével össze nem fér, meg nem engedhetem.* 1 

Ezen affaire következménye gyanánt tünteti fel Gör- 
gey István azt, hogy gróf Leiningen Károly nem hallga- 
tott Görgey Arthur esdeklő szavaira, ki remegvén barátja 
életeért, mindenáron .azt akarta, hogy meneküljön, s 
Üchtritz őrnagygyal együtt nem menekült. 2 Ha féltette azo- 
kat, kik osztrák szolgálatból átléptek a magyarokhoz, akkor 
neki nemcsak « benső barátja », Leiningen életét volt joga 
félteni, hanem mint a következmények mutatták, a többi- 
nek életéért is lett volna aggódnia, ha szándéka és czélja 
tisztességes. Ha pedig közös sorsot szánt mindegyiköknek. 



1 Görgey Arthur : Mein Lehen u. Wirken. TI. k. 418.— 419. 1. 

2 Görgey István : 1848— 49-ből. III. kötet 587- 598. lap. 

13* 

akkor barátját sem volt joga kivonni a következmények 
terhe alól. Ez a baráti gyöngédség engedi sejtetni, hogy 
Görgey Arthur már akkor nagyon, de nagyon jól tudta, 
hogy mi sors vár a többiekre. 

De még furcsább színben tűnik fel ezután Görgey- 
nek az a tette, hogy Vécsey és Dessewffy tábornokokat, 
kik már török földön voltak, futár által hivta vissza, 
biztatván, hogy ne meneküljenek, hanem adják meg 
magukat. 1 

Mert Dessewífyre nem csak Lichtenstein Ferencz 
gróf biztatásai, s neje esdeklő levele hatottak, hogy térjen 
vissza, hanem elhatározó volt reá nézve a Görgey levele. 

Hogy különben nem a fentebb ecsetelt jelenet volt 
oka Leiningen maradásának, annak nyitjára szintén reá 
jöttünk. Leiningen # bizott Görgey adott szavában. Hisz a 
Komáromból történt levonulás alkalmával; ugy július 
közepe táján, ott valahol a vadkerti mezőség között, «a 
két hű barát Leiningen és Görgey megfogadták egymás- 
nak, hogy ők egymás oldalán fognak elesni, mint becsü- 
letes katonák*. 2 

Ehhez az esküjéhez maradt h(í Leiningen Károly ; 
ezért nem hagyta el «hű barátját*. 

Még egy keserű poharat kellett kiürítenie a dictátor- 
nak 12-én este, mielőtt terve valósult volna. 

Irányi Dániel országgyűlési képviselő, ugyanaz, ki 
Görgey haditörvényszék elé leendő állítását Debreczenben 
indítványozta, 12-én este érkezett Radna felől Világosra, 
s rögtön a Bohus-kastélyba ment, hol Duschek pénzügy- 



x Bónis Sámuel és Papp Pál volt képviselő adatai nyomán. 
* Görgey István: 1848- 1849-ből. III. kötet, 175. lap. 

miniszterrel. Nyáry Pállal s a többiekkel találkozván, kérdé. 
hogy állanak a dolgok? 

— Görgey leteszi a fegyvert, viszonzák neki egy- 
hangúlag. 

— Valóban? S mily feltétel alatt? 

— Azt mondják a katonaság számára amnestiát 
kapott; egyébiránt semmi bizonyosat sem tudunk. 

— Önök miniszterek s képviselők semmi bizonyo- 
sat sem tudnak és mégsem kérdezik meg. hogy mi történik ? 

— Képviselők csak voltunk. 

— Önök most is azok. Én az vagyok ! Avagy önök 
benyújtották lemondásukat? Én nem nyújtottam be az 
enyémet; jegyzé meg Irányi. 

— Eh! ha te azt hiszed, hogy számadásra vonha- 
tod a dictátort tetteiért, ám tegyed! • 

— Én számadásra vonom! 

Irányi Görgey szobája felé ment; s az első szobá- 
ban leVő tisztek tudatták vele. hogy a dictátorral nem 
lehet beszélni, mert orosz főtiszttel értekezik. Rövid idő 
múlva jön Görgey Frolowval, ezt kikiséri, s mikor visz- 
szajön, akkor megszólítja : Beszélni óhajtok veled, nem mint 
a nép képviselője a dictátorral, hanem 

— Mint férfi férfival, vág közbe Görgey. 

— Legyen ! mint férfi férfival, viszonzá Irányi. Te a 
legfőbb hatalommal ruháztattál föl, ugy a katonai, mint 
polgári ügyekben. Én azt hallom, hogy le akarod tenni a 
fegyvert, igaz ez ? lehetséges az, hogy a kapitulatió felté- 
teleibe csak a katonaságot foglaltad be? 

— Ez nem igaz! ki mondta? 

— Épen most hallottam. 

— Ah ! tehát te félsz meghalni ! . . . . 

— Jobban nem, mint te. 

— Ugy menj hát az osztrák előőrsök közé s fogasd 
el magadat! 

— Az én személyem nem sokat nyom a latban. Itt 
a polgárok azon ezreiről van szó, kik a haza ügyének 
szentelték magukat .... 

— S mit tettetek ti a haza ügyeért ? Igen ! szája- 
tokkal! Ti vesztettétek el a hazát! 

— Mit, én!? 

— Te és a többiek! 

— A történelem fogja megitélni azt, hogy ki veszté 
el a hazát. 

Görgey indulatba jött. Haragosan monda : Közlendőm 
van a tisztikarral, hagyj magunkra, s elfordult tőle. 

Kiss Ernő altábornagy ekkor hevesen közbeszólt: 

— A hadsereget nem itéli el a történelem. 

— Én a hadsereget nem sértettem, viszonzá Irányi. 
Különben nem az a kérdés, karddal-e, vagy másként tel- 
jesíti valaki kötelességét, hanem ki teljesíti azt mindvégig. 

Görgey ekkor közbevágott: 

— A tisztikarral van közlendőm. Nagyon lekötelez- 
nél, ha távoznál. 

— Megyek! mormogá szomorúan Irányi. Nekem, lá- 
tom, nincs már itt ugy sem keresni valóm. 



Ez alatt az izgalmas jelenetek alatt az ősz Csányi 
László folyton szobájában tartózkodott, melyet egy tábor- 
kari őrnagygyal osztott meg, ki régi ismerőse volt még 
Debreczenből. 

Téves azon állítás, mintha Csányi László e nap ágy- 

ban fekvő beteg lett volna. Egész nap egy kereveten ült, 
s csillapító és hajtó szereket szedett. 
Az őrnagy több izben megszólító,: 

— Miért nem menekül miniszter úr? 

— Hagyjon békét, viszonzá végre lassú hangon, nem 
vagyok én már miniszter. Én nem menekülök, de ha akar- 
nék sem birok, mert beteg vagyok. Azután meg életemet 
a hazának szántam, s nem akarom nyomorúságban látni, 
pedig tudom, hogy felakasztanak. Csak egy ember me- 
neküljön: Kossuth! Ez a fődolog! ő képes még kül- 
földön a hámnak tollal és szóval nagy szolgálatokat 
tenni, monda mereven maga elé pillantva, remegő, jóslat- 
szerű hangon. 

Kis vártatva folytatá: 

— Csak egy osztályt sajnálok : ez ti vagytok, a volt 
osztrák tisztek. Ti borzasztó sorsnak néztek elébe. 

Csányi e szavai adhatták az impulzust Görgeynek, 
hogy azokat később, á közte és Kossuth Lajos között le- 
folyt utolsó találkozásra reflectálva, saját magának tulaj- 
donítsa. 

A kinek Csányi László e szavakat mondta, még élet- 
ben van. 



Ha az utas Világostól északra haladva, körülbelől 
egy mértföldre megy, elér a szőllősi malomhoz. Innen ha 
körültekint, maga előtt látja azt a térséget, hol 1849 
augusztus 13-án a magyar sereg, az oroszok előtt letette 
a fegyvert. 

Gyászos hely ! 

Ez a szőllősi malom az a határkő, melyhez szabad - 
ságharczunk jutott. 

A fegyverletétel tényleges végrehajtása nem Világoson 
ment végbe, hanem Szőllősön, s pedig ennek is azon ré- 
szén, hol a kisjenői és ujpankota-borosjenői utak talál- 
koznak. 

Ide vonult ki a «temetési menet*, élén a sirásó val, 
Görgey Arthurral augusztus 13-án reggel. «Szőllős felé 
lovagoltam több tiszt kiséretében, s közel Uj-Pankotához 
egy orosz parlamentarrel találkoztam, irja Görgey Arthur, 
ki Rüdiger nevében még egyszer felszólított, hogy jelent- 
sem ki, miszerint csakugyan komoly szándékom a fegyvert 
a megbeszélt helyen letenni. Igenlő válaszom után, hogy 
csakugyan meggyőzzem, kértem kisérjen főnökéhez » * 

Nevoscsin Feodor Petrovics « Hadjárati emlékek* 
czímű művében megtaláljuk é Görgey által leirt, bizal- 
matlankodó jelenet magyarázatát. Rüdiger orosz tábor- 
nok ugyanis az utolsó pillanatig nem hitte, hogy a ma- 
gyarok leteszik a fegyvert. Ez előtte oly valami hihe- 
tetlennek, lehetetlennek tűnt fel, hogy cselt sejtett. Rüdiger 
azt hitte, hogy a magyarok időt akarván nyerni, alku- 
dozásokkal huzzák-halasztják a dolgot. «E feltevés mellett, 
jegyzi meg Nevoscsin, leginkább az látszott tanúskodni, 
hogy a Debreczennél tűzben állott magyar csapatokon 
csakugyan nem látszott meg az a lehangoltság, mely egy 
oszlófélben levő hadseregnél észlelhető.* 

A szőllősi malomnál az oroszok vártak a magyar 
seregre, s körülfogták és lefegyverezték. A tisztek ez alka- 
lommal megtartották kardjaikat, s csak tiz nap múlva 

1 Göryey Arthur : Mein Lében und Wirken in Ungarn. II. köt. 
423. lap. 

Gyulán vették el tőlük. Mondhatni a föld kerekségén talán 
nem hullott annyi férfi köny, mint Világosnál, irja a Bohus 
kastély úrnője az e napokról tett feljegyzéseiben. 1 

És Görgeynek volt lelke egyetlen arczrándulás, egy 
szemhunyorítás nélkül végig nézni ezt a gyalázatos fegy- 
verletételt. Óly hideg maradt a dictátor, s nyugodt, mintha 
bronzból lett volna öntve. 

A történelmi igazság helyreállítása szempontjából 
kötelességem még Görgey István munkájából az alábbiakat 
közölni, ki a fegyverletétel tényét oly kedélyesen, mond- 
hatni humoristicusan irja le, mintha csak félórai pihenőre 
rakatta volna ott bátyja katonáival gúlába a fegyvereket. 

«A hadsereg felvonulása a szőllősi mezőn eltartott 
napestig, s a keskeny hidon át is nyugodt rendben ment 
végbe. Arthur bátyám, kísérete segítségével személyesen 
őrködött itt azon, hogy zavar be he álljon. Egyes boros 
katonák mindenütt, s minden alkalommal vannak, most 
itt is lehettek; az egésznek katonai tisztességét ez egyes 
kivételek nem csorbították. 

A sok utólagos romantikus mendemondák ellenében 
elmondja Rochlitz, ki Bayer ezredessel estig Szőllős köze- 
lében tartózkodott, hogy látott ő ott zavart a felvonulás 
közben elegét ; de kétségbeesés jeleneteit, öngyilkosság ese- 
teit lovát agyonlövő huszárt stb. a mit utólag némelyek 
képzelődtek, hogy meg kellett volna történni, ő ugyan 
nem látott. De magam sem. És nem is hallottam, más- 
nap sem, egy esetet is említeni. 

Görgey Arthur erkölcsi fölénye, személyes tekintélye, 

1 Kisjókai Ágoston József úv birtokában levő biteles másolat 
után. Az Ő szívességéből. 

hadseregének fegyelemé kiállta a legutolsó próbát is, a 
legeslegnehezebbet. 

Mikor már a menetet berekesztő I. hadtestünk utója 
közeledett a hidhoz, bátyám üzenetet küldött a maga had- 
teste előtt várakozó orosz tábornoknak, hogy felvonulá- 
supk kész. 

Ekkor végtől végig felhangzott az utolsó magyar ve- 
zényszó. A gyalogságnál: < fegyvert gúlába!* Aztán minden 
zászlóalj jobbra kilépett az üres közbe, mely minden két- 
két zászlóalj között hagyva volt. A huszárok leszállva s 
a kardot a nyereg kapára akasztva, rövid kantárszáron 
tartották a lovat. Az ágyúk szorosan egymás mellett. 

Megjelent Rüdiger orosz altábornagy és Görgey Arthur 
oldalán siri csendben, az esti szürkületben végig lovagolt 
a lefegyverzett magyar hadsorok előtt. Aztán a csatorna 
felől, hol a III. hadtest, és ennek balszárnyán a Hanno- 
ver-huszárezred állott, visszatért Zaránd irányában. Mikor 
Görgey kis darabig kisérné, a balszárnyon felhangzott : 
« Éljen Görgey!* * 

Ha egyébért nem, az általam idézett sorokért is ér- 
demes volt megírni azt a három vaskos kötetet, melyet 
Görgey István bocsátott közre, mert a meddig az napvi- 
lágot nem látott, senki sem tudta, hogy Görgey Arthurt 
még a fegyverletétel alkalmával is éljenezték katonái. 

Kár, hogy ez sem hitelesebb egyéb adatainál. így a 
többek között a példás rend, melyet ő említ, szintén jiem 
egyéb, mint egy ide-oda kapkodó lázas agy találmánya. 
Hogy többet ne említsek, a fegyverletétel után néhány 

1 Görgey István : 1848— 49-ből. III. kölet 166-617. lap. 

napra, Nagy-Kállóba egy egész huszárszázad ment haza 
teljes katonai felszereléssel. 

Ép oly kevéssé igaz, mint Görgey Arthurnak azon 
állítása, hogy a fegyverletételben részt vett « huszárok és 
honvédek az őrmestertől lefelé (még azok is, kik előbb 
osztrák szolgálatban állottak) rögtön pár napra a fegyver- 
letétel után kegyelmet ny ertek ». J 

A magyar sereg készen volt tartva, jó eleve elő lett 
készítve a gyalázatra. A katonák, a közhonvédek meglepe- 
tésükből fel sem ocsúdhattak, mire a tény végre lett hajtva. 
Hogy fegyelmezettek voltak a honvédek, az tény, mert 
engedelmeskedtek tisztjeiknek. A tisztek szintén szót fo- 
gadtak felebbvalóiknak, ép a mily vakon hallgattak a 
tábornokok a dictátor szavára. 

Megbűnhődtek érte ! Még ha volt is köztük olyan, ki 
tudta Görgey valódi terveit, czéljait, s szándékát, még azt 
is felmenti a történelem. 

A Nagy Sándor hadtestének egy tisztje a követke- 
zőket mondta el nekem a fegyverletételről: 

A debreczeni csata után, mi egy huzamban Nagy- 
Váradra mentünk, ott félnapot időzve Aradra indultunk. 
Augusztus 11-én Uj-Aradon tűi az osztrákokkal megüt- 
közve ismét Aradra tértünk vissza. Az augusztus 11-diki 
éjét a Maros partján töltötte a hadtest, s nem csoda, hogy 
a különböző hirek izgatottságban tartottak mindannyiunkat. 
Alvásról szó sem lehetett, mert a várba vezető hajóhid- 
nak elbontása folytán a dolgozó katonák által okozott 
zörej, de főleg a minden negyedórában megújuló, s gyer- 
mekhanghoz hasonló kiáltás: « Megállj, ki vagy!?» miatt 
nyugodni nem lehetett. 

1 Görgey A. : Mein Lében u. Wirken in Ungarn. II. k. 434. 1. 

Másnap reggel Világos felé indultunk. A legénység 
komor volt és szótalan; mintegy előérzetével birt annak, 
hogy közeledik a döntő perez. Leginkább le voltak han- 
golva a régi osztrák tisztek. Déltájban értünk Világosra. 
s ütöttünk tábort. 

Délután 4 és 5 óra tájban Világos felől nagy por- 
felleg tűnt fel, s nemsokára vagy harminez lovas alakja 
bontakozott ki abból, élükön Görgeyvel, s köztük néhány 
muszka főtiszttel. A tábor közepe táján megállott, s azt 
kérdé, melyik a 47-ik zászlóalj. Egy kis patak választá el 
zászlóaljunkat Görgey táborkarától. Tisztjeink oda rendel- 
tettek hozzájok, s ő a már más zászlóaljakból is idegyült 
tiszteknek elmondta, hogy tanácsosnak tartotta a fegyvert 
letenni, bármiként itéli is őt meg a történelem, ő azzal 
nem törődik. Ő eddig tudott nekünk parancsolni, s meg- 
követeli, hogy mig alatta állunk, parancsainak pontos végre- 
hajtói legyünk, mert tudhatjuk, hogy ura szavának. 

Erre sebesen tova vágtatott. 

Másnap reggel már körül volt véve muszka hadse- 
reggel a tábor; s minthogy az I-ső hadtest a jobb szár- 
nyon volt, csak két óra tájban indultunk Boros-Jenő felé. 
hova alkonyat tájban érkezve, a fegyvert gúlába raktuk, 
a zászlónak meg csonka rúdját támasztottuk a fegyverek- 
hez, féljobbra fordulva nehéz szivvel, sirva búcsúztunk el. 

A lerakott fegyvert muszka őrség vette körül, min- 
ket pedig csoportban tereltek össze, mint a birkákat. .« 
ugy hajtottak egy huzamban éjfél után egy óráig. . 

A fegyverletételnél az általánosan tapasztalt elkese- 
redést és levertséget leirni lehetetlen. Magánál a fegyver 
letételénél a legnagyobb komolyság volt észlelhető. Csakis 
egyetlen botrányos jelenetnek voltunk tanúi: Egy huszár- 
ezred zene kiséret mellett vonult fel, a fegyvert lerakni. 

Duscheket, személyzetét, Perényit és Stullert, kik visz- 
szamaradtak Világoson a Bohus kastélyban, s az osztrá- 
koknak adták meg magukat, 15-én szállította el onnan az 
államkincstárral együtt Lobkovicz őrnagy. 

Midőn az ősz Perényit elvitték, a kastély terassán 
szétnyitá karjait, mintha az egész világot keblére akarta 
volna ölelni, s monda: 

— Oh! mily szép ez a világ! s mily nehéz tőle 
megválni ! Isten veled nőm, gyermekeim, titeket ugyan nem 
látlak többé soha! 

És midőn Lobkovicz osztrák őrnagy be akart szállni 
kocsijába, az öreg ősz főúr, kinek harmincz elődje volt 
Magyarország zászlósura, mélyen megalázkodva állott a 
kocsi mellett, és segítette- beszállni a hóhér komáját. Jaj a 
legyőzötteknek ! 



Arad vára Görgey példájára szintén az orosznak 
adta meg magát. Nem ide tartozik annak elbírálása, helyes 
volt-e a tény maga vagy sem. — Az oroszok részéről 
Boutourlin tábornok becsületszavát kötötte le Damjanich- 
csal szemben, hogy a magyarokat nem szolgáltatják át az 
osztrákoknak. 

Boutourlin becsületszavát nem válta be. E miatt 
Damjanich egyik törzstisztje, Fritz Gusztáv alábbi levelet 
intézte 1849. okt. 29-én Widdinből Boutourlinhoz. mely 
az egész eseményt kellőleg világítja meg: 

« Tábornok! A fegyverletétel után Görgey egy sür- 
gönyt intézett Arad vára őrségéhez, melyben ennek meg- 
parancsolja, hogy helyezze magát orosz védelem alá. — 
Ennek folytán haditanács tartatott, melyben határozatba 

ment. Ausztria ellen a várat a legvégsőig védelmezni. 
Rüdiger orosz tábornokkal azonban egyezkedéseket kezdeni. 

Paskievics főhadiszállásáról ön tábornok lett Aradra 
küldve, s önnel én személyesen folytattam Damjanich 
tábornok és a várőrség nevében az egyezkedéseket. 

Önnek emlékeznie kell az Ígéretek és biztosítékokra, 
melyeket ön ez alkalommal adott. Azok oly határozottak 
s ünnepélyesek voltak, hogy engem arra indítanak, hogy 
önt meghivjam a várba, mert mi mindannyian bizalomra 
gerjedtünk ön iránt. 

Lehet azonban, hogy önt e tekintetben emlékező 
tehetsége cserben hagyta ; de én igen jól emlékezem amaz 
ígéretek minden szavára, s kész vagyok azokat önnek 
emlékébe visszaidézni. Miután ön biztosított minket arról, 
hogy császárja nemcsak rokonszenvez a magyar nemzet- 
tel, hanem egyúttal hajlandó is minket az osztrák üldö- 
zések ellen oltalmába venni, — garantirozta ön nekünk, 
hogy mindaddig orosz védelem alatt fogunk állani, míg 
Ausztria teljes amnestiát hirdet; s hogy mi megtarthatjuk 
nemcsak kardjainkat és málháinkat, hanem személyi sza- 
badságunk fölött is önállólag rendelkezhetünk. Erre a biz- 
tosításokra megadtuk magunkat, abban az erős hitben. 
hogy orosz védelem alatt állunk. Mi nem kételkedhettünk 
-császárjának becsületében, mert az helyettesének meg- 
bízottá által nekünk le volt kötve, — mi egy katona 
szava iránt nem kétségeskedhettünk. És most tábornok! 
tudja ön, hogy ezen előzetes bizalom folytán Damjanich 
tábornok, Arad várának vitéz parancsnoka a hóhér keze 
által lett kivégezve; és azokat a tiszteket, kik nem osz- 
toztak sorsában, az olasz hadseregbe, mint közembereket 
sorozták be. 

S ha ön e dolgokat tudja, s kell, hogy tudja, mit 

válaszolhat ön, hogy az általános megvetést és átkot 
elhárítsa, melyet én császárjára szórok, az esetben, ha ön 
az ő nevében cselekedett, mely azonban szálljon az ön 
gyilkos kétnyelvűségére, ha anélkül működött* 



Görgey Arthur ezután még tett szolgálatokat az 
oroszoknak. A midőn ugyanis Paskievics tudatta vele. 
hogy életének megkegyelmez, ő kijelentette a berezegnek, 
hogy neki «a világosi fegyverletétellel ezen fegyver- 
letételen tul menő czélja volt; ő egyszersmind impulsust 
akarjt arra adni, hogy az immár egészen reménytelen 
háborúnak hamar teljes vége legyen. És késznek nyilat- 
kozott minden egyes csapathoz ily értelmű leveleket irni. 
miket a herczeg vitessen mindenüvé hadi követei által. > 

És ezt Görgey meg is tette. 

« a sík mezőn létező táborok parancsnokait 

Arthur bátyám egyenest felhivta, hogy kövessék példáját.* 

Érdekes a Klapkához augusztus 16-áról kelt levele, 
melynek vége igy hangzik : 

«Volt ugyan még egy hátrálási vonalam : Aradról 
Radnán át Erdélybe. De a hazámra való tekintet, mely- 
nek mindenáron a békét akartam megadni, arra birt, hogy 
tegyem le a fegyvert. Előbb azonban felszólítani az ideig- 
lenes kormányt, lássa be, hogy a hazán többé úgy sem 
segíthet, sőt ezt csak még mélyebben döntheti belé a sze- 
rencsétlenségbe, tehát köszönjön le. Az ezt meg is tette s 
a polgári s katonai főhatalmat letette kezembe. Mire én, 
mert sürgetett ap idő, azt a gyors, de mindamellett jól 
megfontolt határozatot hoztam, hogy az orosz czár ő fel- 
ségének hadserege előtt feltétlenül leteszem a fegyvert. — 

Hadseregem legvitézebbjei s legbátrabbjai feltétlenül rá- 
szavaztak. Az Arad környékén talált csapatok mind önkényt 
csatlakoztak hozzám. Arad vára is Damjanichcsal élén 
kijelenté, hogy hasonlót fog cselekedni. Eddig oly bánás- 
módban részesültünk, minőt megvárhatott a derék katona 
a derék katonától. Fontold meg, hogy mit lehet tenned — 
és mit kell.» 

Klapka óvatosabb volt, mint szegény Damjanich, s 
csak e levél kelte után hat héttel adta fel a várat írás- 
beli föltételek mellett. Haynau azt is megszegte. 



Digitized by VjOOQLC 



XIX. 



Láttuk, hogy a szabadságharcz ügye rögtön meg- 
feneklett, a mint a polgári kormány áldozatul esett a 
fővezér cselszövényeinek és nagyravágyásának. A polgári 
kormány skartba tételével a hadsereg meg volt fosztva a 
főtámasztól, mely a katonaságot fizette, ruházta, táplálta. 

És mikor a katonai anarchia vezére egyesítette 
magában, mint hadvezérben a politikai férfiú teendőit is, 
akkor látta csak be, hogy az államélet szövevényes viszo- 
nyaihoz ő nem ért, s nem való arra, hogy a polgári kor- 
mányzat élén álljon. 

Ekkor tűnt ki, hogy nem katonai lángész, nem pol- 
gári szervező tehetség, hanem csak nagyon is mindennapi 
növendéke az osztrák katonai iskoláknak. 

Ha nem Görgey Arthur vezeti a feldunai sereget, 
hanem tetszés szerint bárki más ; akkor a szabadságharcz 
nem ér oly csúfos véget. 

Ha nem Dembinski parancsnokol a déli hadseregnél, 
hanem más valaki, akkor a feldunai sereg parancsnoka 
egyesülhet vele. A gondviselésnek ép erre a két férfiúra 
volt szüksége, hogy elveszszen a haza ügye. 

Pedig e két férfiú egyikét ép oly kevéssé lehet men- 
teni, mint másikát. Görgey még csak annyi fáradságot 
sem vett magának, hogy egy csatatervet dolgoztasson ki. 

Hentaller : Görgey mint politikus. 1* 

Hogy kikeresse ellenfelei leggyengébb oldalát, azt kartács- 
csal támadja meg, elvágja sorait összemorzsolja vagy 
szétszórja, s verje, űzze és kergesse maga előtt. így át 
lehetett volna törni az őt körülzáró eleven gyürüt. Ha 
lángész, s ha van benne akaraterő, ott Aradnál, mint 
dictator bizonyíthatta volna be ellenfeleinek és ellenségei- 
nek, hogy ő csakugyan az a komor athletája a h^rcz- 
mezőnek. a }rinek Klagenfurt óta feltűnni óhajt 

Mik tehát Oörgey bűnei? 

Vétkül lehet-e betudni a kormányosnak, ha zátonyra 
kerül a hajó? Ki volt-e már az önerejében túlbizakodott 
fiatal hadvezér ekkor teljesen fáradva ? Vájjon a tiz hónapi 
hadjárat oly nagyon megviselte volna szellemét? Vájjon 
ő, kiért bajtársai rajongtak, a fátum által vaksággal lön 
megverve, hogy oly csúfosan tétette le a fegyvert honvé- 
déivel s huszárjaival, kiket régebben győzelemre vezetett? 
Vájjon nem őrült-e meg ? 

Nem! Csak elkedvetlenedett. 

Hadászatilag be van igazolva, hogy a Komáromtól 
Aradig egy hónapon keresztül tartó levonulás már nem 
az a mestermunka, mint az első januariusban, a bánya- 
városokon keresztül. Be van igazolva, hogy tervét, mely 
napon hol lesz seregével, egész augusztus 19-éig előre 
tudatta az orosz parancsnokokkal. Be van igazolva, hogy 
az ellenséget komolyan tönkre tenni nem akarta sehol: 
azon rést ütni, annak kárt tenni nem óhajtott soha. Be 
van igazolva, hogy egymástól elvágni, s velük külön- 
külön ütközni nem kisérlé meg egy alkalommal sem. Be 
van végre igazolva, s ez katonailag főbűne, hogy ha 
Komáromból öt-hat nappal előbb kezdi meg a levonulást, 
akkor elérhette volna a Tiszát, az Alföldet a nélkül, hogy 
oroszszal találkozzék. 

Nekem nincs jogom a megtörtént tényekkel szembe 
szállani. De van jogom, mint kutatónak ott Világos körül 
lehajolni a földre s fölemelni egy darab rögöt, mely rög 
honfitársaim könyével van áztatva. 

Én sem stratégiai, sem tacticai szempontból nem 
fogom bírálni a dictator mozdulatát Aradtól Világoshoz, 
hisz már hetekkel a fegyverletétel előtt a véletlennek egész 
lánczolata játszott össze arra nézve, hogy a láncz utolsó 
szeme Világoshoz érjen le. 

Vájjon lehetséges volt-e, hogy a magyar szabadság- 
harcz ügye győzzön? 

Nem ! 

Miért nem? Görgey miatt? Az orosz beavatkozás 
miatt ? 

Ezek nagyban hozzájárultak, de a tulajdonképeni 
főok nem ezekben található fel. 

Mielőtt erre reá térnék, csak azt jegyzem meg, hogy a 
győzelem s a becstelen bukás két különféle dolog. A dic- 
tátort az utóbbiért vonja kérdőre a történelem. 

De hát győzedelmeskedhetett-e szabadságharczunk ? 
Ismétlem : nem ! A dolgok uj rendje akkor még nem volt 
kellőleg kiforrva, megérve, tehát nem juthatott győzelemre. 
A független Magyarország nem birt a vén Európában 
szövetségest, támogató hatalmat találni, s igy a független 
Magyarországnak az akkori európai felfogás szerint nem 
volt meg a létjogosultsága. 

De 1849. augusztus havában már hazánkban is 
szűnő félben volt az a forradalmi láz, mely előző év 
márcziusában forrongásba hozta ezt a vén világrészt. 

A közhangulat fagypont alá sülyedt. Beállott a hig- 
gadt megfontolás, a ravasz számítás pillanata. Jellemzi 
ezt az a körülmény, hogy mikor a fogoly honvédtiszteket 

U* 

Sarkadon keresztülvitték, a nép mindenütt leszedte a 
kutakról a rocskát, nehogy vizet ihassanak. 

Degré Alajos, volt Károlyi huszárszázados beszélt 
egy gazdaemberhez, adjon egy ital vizet. 

— Nem marad magamnak se, ha ez a sok szomjas 
ember mind inni akar, viszonzá a barátságtalan ember. 

Degré elkeseredetten fordult oda mellette levő baj- 
társához : 

— Hát ezekért harczoltunk mi? kik egy ital vizet 
sem adnak, — monda keserű hangon. ' 

A sarkadi paraszt gazda baloldalról, jobb szájszög- 
letébe fogva rövid pipaszárát, foghegyről vágta vissza : 

— Hát ki kérte az urakat, hogy mi értünk har- 
czoljanak ? 

Ezek a dolgok azonban mind nem menthetik Görgeyt, 
amiért föltétlenül kapitulált. 

Különben is azzal a világosi fegyverletétellel nem- 
csak a magyar nemzet fejezte be szomorúan és szégyen- 
letesen szabadságharczát, hanem egyúttal bevégezte katonai 
és politikai rövid pályafutását az a fiatal ember is örökre, 
ki harmincz éves korában teljhatalmú dictátora volt két- 
szer huszonnégy óráig Magyarországnak. 

Soha nagyszerűbb élet nyomorultabb módon nem 
kallódott tönkre ! 

Azonban ki merészli azt állítani, hogy sorsát, bár- 
mily szomorú is az, nem érdemelte meg? 

Bármit mondjanak is, sem valódi katona, sem poli- 
tikus nem volt. Előbbi azért nem, mert fegyelmet nem 
ismert; felebbvalót nem tűrt meg, engedelmeskedni nem 
tudott. Utóbbihoz pedig nem volt meg neki a polgár 
öntudata; s ép ezért hiányzott benne a hazafias lelkese- 
dés arra nézve, hogy a politikai ügyeket képes legyen 

igazgatni. De egyúttal hiányzott Görgey lelkéből az a 
hazafias meggyőződés, az a lelkierő is, mely a polgári 
kötelességnek képes szükség esetén alárendelni a katonát 

Mint katonának lett volna tisztességes működési tere, 
s tulajdonait és tehetségeit bőven kifejthette volna. Igaz, 
hogy akkor is elbukhatott volna, de ütközetet veszteni, 
vagy csatában elesni hadvezérre, katonára nézve nem 
szégyen. Ő azonban szeszélyének egy nemzetet dobott 
áldozatul. 

Küzdelem helyett letette fegyverét s elment Klagen- 
furtba, gazdagon, ha Európa leghatalmasabb uralkodójá- 
nak elismerése gazdaggá tehette, de mésis szegényebben 
az utolsó páriánál. 

Meghagyták életét, s ő abban bűnhődik, a miben 
vétkezett: Életundort negélyezett; halál után vágyott. — 
Megvetve, lenézve itthon ; jár-kél ide s tova, mint a haza- 
járó lélek. 

A porig alázta magát az isten kegyelméből való 
hatalmasok előtt ; ő, ki önmagából, saját erejéből lett 
hatalmas. 

Magyarország teljhatalmú dictátora volt, s két nap 
múlva augusztus tizenharmadika után már meggörnyedve 
állt a czár egyik szolgája előtt, hogy kiérdemelje a kegye- 
lemnek azokat a morzsáit, melyeket Paskievics vet 
oda neki. 

Már itt azoknál a muszkavezetők színvonalánál is 
alább sülyedt, kik született magyar létükre a hadjárat alatt 
az orosz táborban szolgáltak, s kiket az invasionalis sereg 
parancsnokai igen természetesen a legaljasabb teendőkre, 
kémszolgálatokra használtak. 

Reménykedve, « magát kicsinynyé téve, a kicsiny, hiú 

herczeg előtt » 1 állott az önkény tes rabszolga arabszolga- 
tartó elé. Remélte, hogy a rabszolgakereskedő kap rajta ; 
megvásárolja. Mert Görgey kész volt Paskievicscsel Orosz- 
országba menni, hisz hátaslovaiból összefogott négyet 
parasztszekérbe, s úgy gyakorolta őket kocsilovaknak, 
hogy legyen min utaznia az eriváni herczeggel Nagy- 
Muszkaországba. 2 De hát nem akarták megvásárolni. Nem 
volt reá szükség ! Nem emelték sem orosz herczeggé, sem 
fel nem vették az orosz tábornokok sorába. 3 

Szerencsétlen ember! Míg előbb a 48-diki alkot- 
mányért való rajongás ürügye alatt követte el a hazafiat- 
lanságok egész halmazát, most a zsarnokság legalábbvaló 
tányérnyalójává aljasodott. 

Szerencsétlen ember ! annyi rosszat követett el hazája 
ellen, a mennyit csak tudott, mintha nem is anya, hanem 
a természeti erők tévedése szülte volna. 

Csak azért, s egyedül azért kellett tiz -hónapon 
keresztül háborúskodni; azért az országot a hadjárat 
veszedelmének kitenni, az oroszt nyakunkra zúdítani, a 
legnemesebb honfiak vérét kiontani, hogy a fővezér, a dic^ 
tátor oly gyümölcstelen dicsőséget vásároljon, mint a 
világosi ! 

A mikor Görgey Arthur Aradon a forradalmi ár 
legtetejére felemelkedett, akkor vette észre, hogy gyenge 
úszó, nem képes a politika szelétől korbácsolt hullámokon 
uralkodni. Pedig dictátori proclamatiójában kijelenté, hogy 
most kezdődik az uj korszak. Különben ebben igaza volt ! 

Abban a perczben, midőn Görgey Kossuthot és a 



1 Görgey István : 1848— 49-ből. III. kötet 631. lap 

2 U. o. 1848 -1849-ből. III. kötet 677. lap. 

3 U. o. 1848— 1849-ből. III. kötet 673. lap. 

kormányt leköszönésre kényszeríté, elmondhatta magáról 
azt, a mit Honoriusnak mondott egyik öreg tanácsosa, 
midőn ez a vandál Stilichót megöleté : «Ugy cselekedtél 
uram, mint a ki a jobb kezét levágta*. 

Hát nem tudta-e Görgey, hogy a bukást bűnhődés 
követi ? Hol mutat fel a történelem oly győzőt, ki levert 
ellenségének sebeit keztyűs kézzel kötözgette volna be? 
A győző a helyzet ura, s bolond, ha hatalmát ki nem 
zsákmányolja. 

— A fegyverletételben bűnösök vagyunk egytől- 
egyig mind, mert egyetlen ember sem szólalt fel a mellett, 
hogy harczoljunk a végleheletig. Bűnös vagyok én is, 
elismerem, pedig az aradi haditanács értekezletén a mi 
hadtestünktől egyetlen tiszt sem vett részt. 

Ha annyi -eszem lett volna, mint van most, akkor a 
nagysallói csata után nem hallgatok sem Damjanich, sem 
Guyonra, hanem közvetlen a csata után indultam volna 
a lovassággal Bécs ellen. Utunkat akkor nem állhatta 
volna semmi, mert én magam a császárhuszárokkal 
kilencz ezredből ejtettem foglyokat. És ép ezért, főleg 
hibásak vagyunk, mert megengedtük, hogy Görgey keresz- 
tülvihesse tervét, hogy magyar földön kapituláljon. 

A ki nekem e szavakat a férfias önérzet bánatos 
hangján mondta, az nem akarja magát még közvetve sem 
kivonni a felelősség alól. 

Ez a férfiú Fornszek Sándor a császár-huszárok 
volt őrnagya, Nagy Sándor hadtestéből. A mint az aradi 
haditanács határozatáról értesült, felkereste Nagy Sándor 
tábornokot s igy szólt hozzá : 

— Leteszik a fegyvert feltétlenül, én és Szapáry 
Géza megyünk külföldre. 

— Maradjatok itt, viszonzá Nagy Sándor, hátha 
még jóra fordul minden. 

— Vigyázz tábornokom, úgy járunk mi is, mint a 
lengyelek jártak 1831-ben. A mi útleveleink rendben van- 
nak, de ha te akarod, maradunk. Nagy baj az, hogy a 
testőröket fejünkre engedtük nőni! 

Tgaza volt Fornszek Sándornak! A szabadságharcz 
egyik baja az is volt, hogy a hadvezetés élén testőrtisztek 
állottak. Jó emberek voltak ezek nagyobbára, de még 
mint katonákat is bajos volt nagy részüket komoly számba 
venni. 

Hát még mint szabadságharczosokat ! 

Az osztrák katonai szabályok szerint akartak forra- 
dalmi sereget vezetni. A chablonszerű katonai művészet 
minden legkisebb aprólékossága^ a fényesen kitisztított 
gombtól kezdve egész az állat vörösre dörzsölő nyakken- 
dőig a legpontosabban megtartották. 

De megtartották az osztrák hadsereg szellemét is. 
Nem voltak képesek megérteni, hogy önvédelmi harczban 
nem az a fő, hogy nagy harczművészetet fejleszszenek ki, 
hanem hogy minden egyes cserjét, posványt, bokrot, erdőt 
fel tudjanak kellőleg használni. Ma verekedjék itt ; holnap 
oszoljék szét; s három nap múlva tűnjék fel ott, hol az 
ellenség legkevésbbé várja. 

Egy vasfejű vezérre, volt volna szükség, ki képes lett 
volna kifárasztani ugy a muszkát, mint az osztrákot. Olyan 
vezérre, ki küzdés nélkül nem ad fel egy talpalatnyi föl- 
det sem ; a ki kihasználja a legcsekélyebb előnyt ; ki hasz- 
not huz a kicsinyekből, vigyáz mindenre; nem érzeleg: 
nem emlegeti folyton a « katonai becsületet-, a hadsereg 
tisztességét: hanem ad elrettentő példákat, s nem irgal- 
maz senki fiának oly esetben, ha retorsiával kell élni. 

Ily vezérünk nem volt egy sem. Dembinski zérus : 
Aulich, Damjanich betegek: Görsey oly háború vezeté- 
sére, hol ezer akadálylyal kell küzdeni nem alkalmas. Xagy 
Sándor vakmerő katona, de nem elég hidegvérű. Klapka ( 
hajlékony, engedékeny, s mint Komáromnál láttuk, Gör- 
geyvel szemben erélytelen. A gyámoltalan Mészárosról nem 
is szólok. Bem és Guyon külföldi, idegenajku : Perczel Mór 
véralkata heves, túlságosan tüzes, s főbaja a nagy önbi- 
zalom. S bármiként nézzük is a dolgokat, mégis ő tudta 
azt a harczmodort legjobban alkalmazni, mely nem a ve- 
zérnek szerzett volna nagy hirt. de a nemzetre nézve hasz- 
nos lett volna. 

Az ily harczmodor ellen ugyan édes-keveset hasz- 
nált volna a muszka segítség. 

Csakhogy az ily harczmodorhoz idő kell és kitartás. 
Ily harczmodorhoz oly szilárd jellemű polgár katonát kel- 
lett volna a sereg élére állítani, a minő volt Washington. 

S nem birom tollam letenni a nélkül hogy Washing- 
ton és Görgey között párhuzamot ne vonjak. Teszem ezt 
azért, hogy beigazoljam, miként egyes dolgok végered- 
ménye mennyire bizonyos személyiségekhez van kötve. 

Washington a vadon fia. Görgey tanult képzett ka- 
tona, ki a tullni utásziskolát kitüntetéssel végezte el. 
Itt azonban nemcsak a katonai tudományokat sajátítá el. 
hanem a rethorica és logica magasabb fogásait is oly 
tökélyre vitte, hogy az öreg Mészáros Lázár szerint az 
ember bámult rajta, mintha « született ügyész lett volna, s 
be kellett vallani, hogy fiatal egyéniségben ily rabulisticus 
agyafúrtsággal találkozni valóságos tünemény*. 

Washington e tekintetben Görgeyvel szemben nagyon 
háttérbe szorul, mert ő kevésszavú, tört beszédű ember volt. 

De Washingtonban az a tulajdonság sem volt meg. 

a mi Görgeynek kiváló sajátja: előtérbe tudta magát 
tolni. Washington, midőn a vezényletet elvállalta, polgár- 
társai kényszerítésének engedett. Kötelességét azonban be- 
csülettel teljesíté a legsúlyosabb körülmények között is. 
Nagyravágyás, irigykedés, bosszúvágy nem volt természete. 
s a mint tehette, elvonult a magánéletbe, magával vivén 
polgártársainak örök háláját és köszönetét, kik még ma 
is ugy emlékeznek meg róla : Mint a ki első volt a harez- 
ban ép ugy, mint a békében. 

Görgey minden egyes alkalommal, a mint csak teheti, 
előtérbe tolja saját egyéniségét. Még mielőtt felszólítanák, 
maga ajánlkozik a vezénylet átvételére. Nagyravágyó, irigy, 
bosszúálló volt, s a valódi veszély pillanatában, a legkri- 
tikusabb körülmények között újra előtérbe tolva szemé- 
lyét, elveszti szivét, fejét, eszét. 

Washingtonban egyesítve van a lángeszű katona és 
kitűnő polgár, ki szereti polgártársait, s nem áldozza fel 
azokat első dühének, szeszélyének. 

Görgey, ha nem lángeszű is, de jó katona volt; pol- 
gártársait azonban annyira sem becsülte, mint szekerészei- 
nek a lovait; katonáinak életét képes volt a pillanat be- 
nyomásának feláldozni. 

Azok a tulajdonok, melyek Washingtonban egyesül- 
tek, szükségesek az oly férfiak részére, kik arra vannak a 
sors által kijelölve, hogy válságos időkben nemzetük élén 
álljanak. 

Az ármánykodás, a kritizálás, az ellenlábasak szi- 
dalmazása nem elegendő a népszabadságok diadalra jut- 
tatására. 

Nem lehet tehát csodálni, hogy a midőn a szomorú 
napok részben véget értek, az 1867-iki kiegyezés után 

klagenfurti magányából kimozdult az exdictátor, ugy Mis- 
kolcz tájékán vasúton utazgatván, a mellékcoupéban meg- 
szólal egy gyermekhang: «Mama! a (íörgey is velünk 
utazik !> «Jaj fiam, ki se mond azt az átkos nevet*. És az 
exdictátorban van annyi cynismus, hogy azt állítja, «nem 
a szégyen miatt lábbadt könybe a szeme, mely érte, ha- 
nem az örömtől, hogy «most ilyen magyar anyák vannak.* 1 

Ép ezért, bármily ügyes legyen is az a védelem, 
melylyel hivei mentegetik az Görgey Arthurnak még sem 
válik előnyére. 

Előéletéből, a szabadságharcz alatti egész magatar- 
tásából, irodalmi munkáiból bebizonyítottuk, hogy ő a sza- 
badságharcznak nem volt őszinte hive soha ; s hogy nem 
hazafiúi buzgalomból állott be a hon védői sorába, hanem 
vagy mert természetszerűleg gyönyörködött a háború iszo- 
nyaiban, vagy pedig számításból. 

Ki meri azt állítani, hogy Görgey Arthur hazafiasán 
cselekedett, midőn kiadta váczi proclamátióját ? 

Ki meri azt állítani, hogy mint katona correctül vi- 
selte magát a kápolnai csata második napján? 

Ki meri azt állítani, hogy katonai szempontból he- 
lyeselhető eljárása Dembinskivel szemben? 

Ki meri azt állítani, hogy mint fővezér tudta, mi a 
kötelessége, ha négy-öt ütközetet alvezéreire biz. s maga 
nem figyeli a helyszínén a csata összfolyamát? 

Ki meri azt állítani, hogy ugy is mint hazafi, ugy is 
mint férfi, ugy is mint katona tisztességesen járt el, a 
mikor belépett Szemere minisztériumába, a függetlenségi 



1 Görgey Arthur : Még egyszer Kossuth és Görgey. Budapesti 
Szemle. 1881. májusi füzet, 163—164. lap. 



Digitized by VjOOQIC 



220 



nyilatkozat alapján, s a nyilatkozatra azon szándékkal 
tesz esküt, hogy azt megbuktassa? 

Ki meri azt állítani, hogy tapintatosan járt el, mi- 
dőn személyes torzsalkodásaival Komáromnál elfecsérelte 
az időt, a helyett, hogy a déli hadsereggel igyekezett volna 
mielőbb egyesülni. 

Ki meri azt állítani, hogy a hol csak tehette, nem 
igyekezett a kormány tekintélyét aláásni ? 

Ki meri azt állítani, hogy azon tiszta szándékkal 
erőszakolta ki a kormány leköszönését, s ragadta magá- 
hoz a dictátorságot, hogy a haza sorsán fog javítani? 

Ki meri azt állítani, hogy eljárása bajtársaival szem- 
ben férfias, katonás, a becsület fogalmával összeegyeztet- 
hető volt? 

És ki meri még mondani, hogy őszinte és komoly 
volt az az undorodásig negélyzett osztrák gyűlölet, midőn 
Klagenfurtban osztrák évdíjból él, hol előbb osztrák ezre- 
desi, majd 1859-ben már valódi tábornoki nyugdíjat, évi 
4000 forintot huz, melyet, mint báró Hübner rendőrmi- 
niszter irja «azon előnyös jelentésnek köszönhet, melyet 
alkalmam volt ő felségének az öu adott szavának meg- 
felelő magatartása felől tenni*, s még be sem gyepesedett 
a fű az aradi vértanuk sirján, és ő már Bach Sándorhoz 
intézett levelében hűségét és ragaszkodását fejezi ki a 
Lothringen-Habsburgok iránt ? 

Ha kevésbbé cynicus, talán lehetett volna némely 
dolgokat mentségére felhozni. De ugyan milyen mentséget 
hozhat fel védelmére a legjobb szivű ember is ? Azt, hogy 
bajtársait kiszolgáltatta, azok lefizették tartozásokat, ő pedig 
orosz kegyelt, s osztrák táponcz lesz, megmentvén előbb 
rokonait s hozzátartozóit? 

Görgeyt nemzetének átka s gyűlölete kiséri sírjába. 

a nélkül, hogy ő vétkesnek tartaná magát. Szellemi vak- 
sággal van megverve! Az elbizakodottság hályoga borítja 
lelki szemeit, s nem akarja beismerni, hogy hibásan lépett. 
Sőt ballépését oly tényekkel óhajtja szépíteni, melyek által 
kivélte csalni nemzete közvéleményének jóindulatát. 

Van egy rugója : a szenvedély. Van egy cselekvénye 
és az hazafiatlan, a halálos harcz a felette álló polgári 
kormányzat és a magyar nemzeti aspirácziók, egy szóval 
minden ellen, a mi hazafias. Van egy bálványa, melynek 
hódol; hódol oly állandóan, oly kitartóan, mint a forgó 
dervis a prófétának, és ez a bálvány, melyért nemzete 
jövőjét, a haza fiatalságát, saját lelki nyugalmát, boldog- 
ságát, földi életét és sirontuli emlékét, s barátainak, a 
tábornokoknak életét áldozatul dobta : Ez a bálvány Görgey 
Arthur volt. 

És ezeket a dolgokat ő nem népszerűségére támasz-^ 
kodva vitte keresztül, hanem tisztikara segélyével. 

Azzal a tisztikarral, mely osztrák szellemben növe- 
kedvén, egy pillanatra oda állott az alkotmány védői közé, 
de régi hagyományait és szokásait még sem volt képes 
levetkőzni. 

A tisztikar csak majmolta a szabadság, az alkot- 
mány hangját, de e hangon mindjárt kezdetben meglát- 
szott, hogy nem szívből jövő, hanem csak kölcsön vett. 

Ez az oka, hogy a katonai reactió képes volt Ara- 
don egyik napról a másikra győzelmet aratni. 

Ha a polgári szereplő egyéneket akarjuk birálni, 
ezekről viszont elmondhatjuk azt, hogy legnagyobb hibá- 
juk határozatlanságok és gyengeségükben rejlett. De őket 
nem szabad ugyanoly mérték szerint elbírálnunk, mint a 
tisztikart s annak fejét. 

A polgári kormányzat tagjai kiérdemelték tisztele- 



Digitized by VjOOQIC 



222 



tünket, s neveik örökké be lesznek vésve a magyar nép 
szivébe, mert a legválságosabb pillanatokban ők tartották 
éberen a nép szellemét ; az ő működésük kifolyása volt 
az, hogy a szabadság szikrája oly hatalmas tűzoszloppá 
növekedett. 

Ok voltak azok, kik a magyar nép függetlensége 
érdekében szembe mertek szállni a világi hatalmasokkal, s 
megkísértették, velük megértetni, hogy a hosszantürő nép is 
feljajdul. 

És ez által oly lökést adtak a nép szellemi felvilá- 
gosodásának, a mely feledteti velünk az emberi termé- 
szetben rejlő egyetlen hibájukat : gyenge szivüket. 

